वणर यर, 


का, 
४! 
।: 
| 
) 
८ 
॥ 
0 
| 
| 














सुगत-सोरभ 
“हृदय” 


ब्याक अधिकार लेखकया । 
नें० भा० प्र» समिति स्वोकृत । 


4०7 
॥ ४४ वि 1 “१ 
चिचधर उपसक- न्‌ \ | 1) तडा श | 
न्यततुंझं य , कान्तिपुर, पछ, 
नेपाल। 


म्ही पतल संवत १०६६ स्वांया: पुन्ही 
ऋत ररी 
निको श्य) ११०१ 


मुद्क-- 


जद वकल लि०, 
८३, पुरानेध्यच स्ट्रोउ, 








मा! 


न्हापां सरस्वती माता ! याय त्यना छंगु अर्चना 
कविया हृदये ह/गु. कोमळं भाव-स्वां ज्बना: । 
जननी । छ तथागतया वचन 
ज्ुय घंकल ज्ञान--सरे सुमन, 
जिगु मूक-सुखूरु थ्व हतकुसुम 
मन यपुक ह्वक्यगु छ प्रथम । 
मिल्याम्ह बुद्धि-भचने दुन्य दयक दयक 
माँ छन्त अग्रमहिषी बिळ पदूबि ल्वेक 
नेपाळ-पालक कवीन्द्र जयप्रतापं, 
योमा | छको हृदय-छयें दिसँ प्राण नापं। 
` श्री निवास जुजु शाब्द-अम्बरं छन्त पुंकळ, 
दरिद्र कवियां सर्ब पुनाः व्यु थशु वल्कल। 
लक्ष्मीसुनन्दन कविं “नसिपाहुकास” 
श्रद्धा तयाः “गुसळ संगु” स जूगु दास, 
ज्यू ल्यू बया कविजुया जि छि नाप लायत, 
साता ! ङितः “हृदय” या दुगु भक्ति छायत। 


अभयानन्द स्वामीया वेराग्य-सागरे दुनाः 
गुरि च्वन्र्यगु मोल्हू वा क्वाक्वागु स्नेह-धाः लुना: ।' 
पण्डित अमृतानन्दं छन्त संगीत न्यंकल, 
छुको ला मूखया गीते कृपा ति छगु निर्मेछ॥ 

सिद्धिदास कविया कविता . 

“सज्जनहृदयाभरण?? तियाः 

दी घुंकछ छि योगु जुयाः 

जिगु थ्व तिसां जक मतीगुळा ! 
` पूज्य जिमि गुरु योगवीर॑ मा! सरलताया बस 

छन्त अति हे ल्वेक पंकाः जिमित व॑ न्यंकठ थ्व स 
“मीशु भाषा जीण जग्‌ अल्सि मचास्य भिंक्य नु. 
भारतीय शाख्र-भवन मान  थ्वेत बीक्य नु” 
किन्तु जि गुगु छंगु निति काव्य मा: हन्य जक धुन 
छन्त छायुपुगु स्वे मळाकं कुटिळ काळं गुरु नुन, 
हा अभागी याय, मखं गुरुयागु अन्तिम दशन 
फक्व अयनं याय त्यना जि वगु आज्ञा पालन | 
आदिकवि वाल्मीकि, वेदव्यास, कोविद्‌ व।णजु, 
विज्ञपि क्षेमेन्द्र, श्रीपं व. रसिक जयदेवजुः 

कारुणिक भवभूति, विद्वान्‌ माघ, कविवर भारवि, 
सरलभाषी अश्वघोष व कालिदास महाकवि । 


विदुर, शुक्र व विष्णुरार्मा, भट हरि, चाणक्यया 
काव्यकोषे च्वंगु सुन्दर भाव-रत्नत त्याय्‌ कयाः+ ` 
थःगु भाषायागु ल्वहते यत्थ्य च्वंक चुढाः चुला 
न्हूगु रक्षामा: हनाः जि ख्यूक्बथास सुला: सुलाः 
हयत हय्‌ धुन छंरु नितिं अमित त्यासा पुल्य छुकी 


कुन्यत यंके “साहुखो थ्व” घका जि अमि छय्‌ छीपिसं। न 


्ह्याम्हस्यानं नयगु बीमाः न्हझ्याम्ह बन्दीयात नं 
बी जितः नं नयत अमिसं सरस निन्दा-अन्न नं, 
किन्तु नक्य मफयाः ळिपा ध्वा घ्वां जि तो तइ निश्चय 
अमिरु निन्दां वृद्धि ज्वीगु ब सहनशक्ति ब अनुनय, 
धेये, साहस, स्वावलम्वन आदि गुण मु'काः फुक 
सा! जि वे तिनि छंगु सेवा. यायत हानं न॑ छको । 
१०६३ दिल्ला | 





पिकाःपाखं 


दाइयागु अन्तिम इच्छाकथ 'सुंगत सौरभ' या निको खुसीयागु 
थ्व संस्करण पिकयाच्वना । थुर्कि दाइयागु इच्छा पूवनिंगु ला जु हे 
जुल, नापं ह्वापायागु संस्करण फूगुलि ब्वने मखनाः त:दंमछि सुख 
मतायूका च्वंपि विद्यार्थी भाजु-मैजुपित नं याउँइगु जूगुलि मनय्‌ 
सन्तोष याना । 

ह्वापायागु संस्करण फुसेलि भाषा ब साहित्यप्रेमीपि सकसिनं 
त:कोमछि भायाः दाइया हृद्योने थ्व महाकाव्य पिंकायूगु मनंतुना: 
खं प्वंकादींगु खः । थुकियात थः सन्तान भाःपाः वेकलं प्रकाशनथा 
भाला स्वैतं बियामुदी । 

लिपा गबल्य, छु मने वलक्षें मस्यू थ्व महाकाव्य जिगुपाखे 
पिकायक्यगु मनंतुनादीगु दु धैगु झा: सीदत तर जितः छुं धया 
तयादीगु मदु न॑ थः्थाय्‌ बराबर भायाच्चनादीपि पासापित हे 
नं स्वेतं छु कनातयादीगु हे दु । वेकः मदयाः गुलिंचां मंदुवं जि 
वेकःया . तयातःथाय्‌ च्वंगु भों-भि, सफू-सिफ्‌ चीक्र्य-चायृक्य यानाः 
सुचु-पाचु याना बलंयू थ्व सफू थायत॑ गूलि त्वी धकाः माधव 
भाइयात ल्याः=चाः याक्र्य बियाः लितकयातःगु थ्व महाकाव्य 
खन पुइका स्वथां पिकाह्मस््ा नां जिगु तथगु यानाः च्वयातयादीगु 
खन ल्य जिगु मिबा लः लः मलः धाल । 

भाषा, साहित्य, संस्कृति व संस्थाया अभिवृद्धिया निति अन्तिम 
घडीतकनं दुनुगलंनिसे दृढता व्यक्त थाना; छलफल यानादीह्य वेकलं, 


(अ) 


थ्व खे थथ्य न्है धकाः कन्यगु विचार मयासे थमंतु जक स्यूगु कथ 
ब्रानाः, 'पिकाःह्य' शब्दया क्वय्‌ च्वंगु थःगु नामय्‌ धो किया: जिगु ना 
तया: सस्करणया ` मितिकर्थ निको खुसी ११०१ धका; च्वयातय्‌ 
: 'धुकुंगुली व हे वँचगु मसि दुगु कलमं १ यात २ यानाः ११०२ (ने.सं.) 
` यानाथकादिल । हानं. “दोष स्वीकार' धैगु प्रन्तिम पतिई नं धोसाला- 
तयादिल थ्व खं ब्याक्कं जित: रहस्यमय है तिनि । 
यवः पुइक्यवं शीर्षक दुगु पानाया ल्यून्यसं च्वगु पतिई ` थुकथं 
धो. किया; जिगु ना समेतं च्वयातयादीगु वेकःया हस्ताक्षर ग्रा दुलंभ . 
भाःपाः: य्य खः ग्रथ्य हे सुरक्षित जुइकथं थुक्री थ्व हे तुं थाकाः 
पिकयागु दु । भाषा, साहित्य व संस्कृतिया निति जीवन पानाभा:हा 
` वेकःयागु थ्व कृति थुकथं थौं पिकयाबियाः वेक:यागु 
जिगु थ्व काव्य छगू थ्व. विश्वे ल्यंक्य फःसौ बन्धुपि ! 
झोगु भाय्‌ फुक ल्हायूगु तोता चबं हुँ वा स्वगे छिपिं 
वां नेपा: देश हे चां ल्हाय्‌ ब्यु बा मिंनय्‌, थब्यु 
किन्तु झी साहित्य, संस्कृति, सभ्यता छं तनि मखु । 
धैगु धापुकथयागु ज्याय्‌ छुँ सां ह्ला तयाः सेवा यायूगु अवसर दत, 
उकि जि दुःखी धन्य ` ताया । 


श्रनिच्चावत सङ्कारा, उप्पाद वय धम्मिनो । 
उप्पज्जित्वा निरुजझन्ति, तेसं उपसमो सुखो ॥ 


न्यत तुछचें 
कान्तिपुर, नेपाल -मोतीलक्ष्मी 


(आ) 


भ्व: 
'कवि-पिता श्री द्रव्यधर 





जिमि अबुजुयात . 


मां विना छ स्नेह ग्रदयाः च्वगु अलिकुल-कुन्तल 

प्रिय पिता | छिगु पूजनीयगु' चरण-कमले जूवल, 

प्रेम पूर्वक पान. याकाः ` पादपद्म-परागया 

श्वेत जीवन छि बिग्राः कृतकृत्य या कहणा तयाः । | 
“पुत्र मदुसा वगु गति मदु” घरेगु वचन दु शाख्रया, 
थौ उको थुगु. काव्ययात नसा नकाः मस्तिस्कया 
“हृदय” दुन्यया भाव त्वंकाः वेत जि लहिनाः हया, 
पुत्र भाःपाः ग्रहण, यानाः दिसँ बुबा ! छिप्ह पुत्रया । 

ने० सं० १०६६ तछला थो सप्तमी वसुबा 

आनन्दकुटी नेपाल । 











थुकी थ्व थ्व हु। 

छुम्बिनी 


श्री ह्या च्वन लम्बिनीया सुमन-सौरभ न्ह्याः वया; 
प्रथम परिचय जूगु थन हे भी कवि व क्रृतुराजया । 
कपिलवस्तु व देबदहया मध्यवर्ती कानन, 
जन्म शास्ता जगुलि गुरु स्थान अति हे पावन। 

गय फुसे विस्तीर्ण अम्बरयागु निमेछ अभ्वल, 
क्वे च्वनाः थुगु न्ह्यगु मुसुमुसु वाटिका-मुख-मण्डळ 
मदु मृदु लताय्‌ स्निग्ध कुब्चित कुन्तले थ स्वां छुनाः 
कमललोचन कृशकिशोरीयागु कोमलता क्यनाः। 
स्वामिया कर स्पश द्वारा कम्प ज्वीथें सुन्दरी, 
वायु न्ह्यानाः संगु फर फर बृक्षया नव मञ्जरी। 

गु यो वनयागु भारं नम्र ज्वी गय कामिनी 
तरु कचाय्‌ फल सःगुलि कच्छुगु अय हे मेदिनी । 
छुख्यर कोकिल्यागु कूजन, उख्यर कंग: चिलिचिलि, 
पुष्पपुञ्ञे चित्र चित्रित विविध लापा पिछि पिलि। 
कलिकस्वांया नाप थिकु थिकु मयुर प्याखं हूगछि, 
नयन मय जुल हरिण-शावक स्वेत ब्वां ब्वां वःगुलि। 


३ 


सुगत-सौरभ 


झुकत हाला: च्वंगु पिउ पिउ बृक्षशाखां च्चे अथे, 
पत्रपछव पूणे पादप गीत याना: च्वंगु थं। 
कुछ बनबन भ्रमर गुञ्जन मधुर न्हायपंयात नं, 
मत्त मधुकरयागु भुनुभुनु मिनिगु खुलखुलु चित्त नं। 
सीढु अन स्वांया सुगन्धं जक अजूस्वां नं हल, 
घाइ मखुसा कर्ण-पत्रे कनककुसुम सुयाः तल । 
सरस फळ्या वृक्ष बुँहयाः च्वंगु बन हे सुरभित, 
कुसुमया उगु. विपुल रंग नेत्र नं जुळ रञ्चित। 
नहा, र मुसुमुसु हःगु जूही दन्त भोरे स्वां क्यनाः, 
पनी नं श्वास ल्हाः थें ` वेगु मगमग बासना । 
शरदऋतुया नाप वंपि फुक इखुंचाया बर्थां, 
थःगु थःछयें म्ह्यायमचा थें वरु ल्याहाँ नभ-पथं । 
शुभ सुन्दर शशक-शावक म्हितुगु गुलि छचुलचु जुयाः 
चन्द्रमाया चारु कण हे च्वंगू जवी वा कुतिवयाः। 
यक्क वानरया मुनाः गण जुल सिमायू तिति न्हुयाः, 
प्रकट धात्थं जुगु चश्चळता स्वयं थः हे वयाः। 
छख्यर माकःनीत ब्बांजुछ योम्ह वाळक घयपुना:, 
मेख्य माकःतयगु हुसुळं गुंखि गंँखी मेपिं मुना: । 
चुलित नकतिनि जा;गु पंब्वे फय व कीचक किरि किरि, 
याःशु थें थँसिंमां सुस्वागत संगु च्वामो फिरिफिरि। 


डे 


छुम्बिनो 


स्वच्छ शीतळ नीर निमळ ललित नाद्‌ तरङ्गिनी, 
न्याः कलकल गीत हाला: कर्णया प्रिय संगिनी; 
तीर तट तोपूगु तिसिमां वेत चुम्बन याःगु थें 
मन्द पवन रव्वाःगुलिं भति लिचिळ लज्जा चाःगृ थं । 
प्या: थचाः वेच्चंगु निगुरिं झु सरिता तीरस, 
पौ ब तिंब्बया गहन बन नं खन्यदु खुसि थे हे फसं | 
बायुया गति सीदु अन वंगलसिमाया हः स्वया: 
सरु काश्चन तुलसिहः थं कामिनीया कर्णया। 
छख्य कुने हिसिदयक म्वायमां स्तंभ थे मवातां दनाः 
ल्हाः मुख्या बिन्ति यानाः यागु ज्वी अभ्यर्थना । 
मधु मुनाः च्वंगू क्वकास्वां हःगु अय्‌ थें च्व॑ बने, 
तिलक केशरया तिनाः च्वन सुरभि दुम-सिंहासने । 
गये जूपिं तरुकचा थं थः न्यकू बांलाःगुलि, 
सीदु हर्षित तेरुतय्‌ दल नयन मुसुमुसु न्ह्य,गुलि। 
यचुगु रव्बाउँ गु साःगु जल दुग उग बने सर यक्व दु 
घन मढुगु मधुमासया नभ थं विशाळ व स्वच्छग, 
अमर भुका; थःगु मद्‌ वाः वःगु गरु गण्डस्थले 
मत्त वारण योम्ह करिणी नाप च्वंगु म्हिताः जले। 
कमलया दं सात्तु सालाः च्यंगु माहे, हे म्हिताः 
श्वेत ब्बहळं न्यात मालाः च्वंगु नयत इता थिता। 


“९ ॥ 


सुगत-सौरभ 


स्यातस्य्रै अय घेगु मसिया जगु चुल चल दुन्य लले 
कःलि ल्या:मदु नोत गुलि गुलि ! ब्यांत छुचु छुचु उल्य धुख्य । 
पूर्ण शोभित सूर्यरश्मि रक्त वसना कमलिनी, 
प्रेम निम्हस्यां खंगुलि कच्छूगु लज्जा कुमुदिनी । 
हः, व पुखुली राजहंसत्त म्हितुगुलि लः संगुछो 
विहगड़न्दं नभस अभिनय याःगु छाया वःगुळी 
रश्मि रविया कःगुलि उगु चित्रपट थें च्वंगुलि 
स्वयृत. बनया पशुत वेच्वन यक्क नीमफु थुलिउलि । 
उगु तडागं लोक सःता क्यन्यत शोभा दुगु अन 
यात पद्मपराग मिश्रित बायुया विज्ञापन । 
ल्वयक भुनु भुनु मधुर नादं व्याप्त यानाः स्थळ जल 
सुंक मधुकर नाप षट्पद कमल-मेचे जूबल। 
फल सिन्हायमायू सःगु थं तोप्वीक हे थिकु थिकु सनाः 
हाःशु सः 'सुकुभत्तु कूकू' तायूदु अन च्मेसं जुना: । 
तीतु 'त्यूत्यु' हाःगु तूब्वे दुन्य चिकं दुगु तू नयाः, 
शब्द न्हाँयपंव्वे दु पिड पिड गीत न्हाँयपंपिलिचया? 
प्राय खन्य मदु रक्तचन्दन, अगरमा श्रीखण्ड नं 
ब्याप्त जूगु सुगन्ध, न्ह्यानाः च्वंगु थं च्वं उशु बनं । 
छाःगु कुच दुगु हृदयया दुन्य प्रेम घाना: प्रणयनी 
च्वंगु थे हे, सःगु नेक्याः दुरु सहित बृक्षावली । 


दै 


लुम्बिनी 


उच्च वंशज वोर क्षत्रियया घनुष-टङ्कार थें 
सिंह गर्जन याःगु वेगं न्याःगु बर्षामेघ थें। 
म्येत ल्वानाः अमिगु न्यकुछि पल्पसा अन तोगुलि 
कृष्ण भल्लुकया बथानं ख्यँक हे तोपूगुछि 
सातस्यं अन दुग्ध बर्षा याःगु पीन पयोधरं 
सीदु बर्षा रुप धारण याःगु भी कुसुमाकर्‌॑। 
कठिन कंटक दूर यानाः जाःगु चुलि गुलि नवकली 
विन्न चीकाः जुजु बसंत राज्य याःगु बनस्थली । 
बःसि बु हया: रंगरज्जित पाट-पर्सि स्यगु थें, 
जाःगु अंमायू मञ्जरो नायू गु गां न्यइ च्वंग थें। 
व्योम मागें च्वे क्दैलःखा थःन्य धाहाँ. वेच्चन। 
प्यास चाःसां सरत तोताः चातक थँः स्वइच्चन । 
छत्तु मानवयागु भाषा ल्हाइपि मयना गण 
प्रज्ञे पण्डित जुया च्बन प्राय छम्हं मदु थन। 
विविध बुत्तां जाःग सुन्दर मूदु पपूया लं फिनाः 
हृःग स्वां थे च५ग मुनिया तरु कचाय्‌ निम्ह निम्ह मुना: । 
स्निग्ध सपलं शिरस शोभित जुम्ह मयूतुलचा खनाः 
देधका ह्याउँगु दहेचां थः न्हिप्यं स्वइ च्वन ल्हना: । 
बिल्व म्हासुक सःगु ययिपुक गन्ध पूर्ण सुवण थे 
तरुस 'काका' कोत हाला नं छुयायू अन मूखे थं। 


सुगत-शौरभ 


पक्क मेवा सःगु चाकुक वृक्षया कापी, प्वले: 
घाइ अंसल सो बसन्त नाप  दुगुसा हः फले। 
तरु ताया प्रेमळीला जूगु निम्ह घय घय्‌ पुनाः 
दीघेतन तायूगःसिमां सो स्वःगु उगु छयोँ ल्हना: । 
लपत्य-ह:या लिस्य सुलाकासा निभाळं म्हितुगु नं 
बिबिध घुत्ता थें जुयाः च्वन शाल बनया क्वे हनं, 
सूदुळ वाउँगु सितु बुयाः नायू गु लासाय्‌ सकमनं 
बंनबखुं नं कीत “बाबा? घाःगु थं च्वं हुंकनं । 
स्थलकमल हल श्वेत सुन्दर छत्र थं श्रुतुराजया 
बःगु सीदु व गन्ध द्वारा व्योम हे सुरभित ज्ुयाः। 
दावस्वां मे बां ब्वयाः मुसुहुं न्हिलाः गुरु स्वागत 
याःशु सो सो योग्य कुसुमाकर अतिथि अभ्यागत | 
ह/गु सुन्दर पुष्प फरफर सःगु फळ अन थिकु थिकु 
तरु, लताया कुज्ज बन बन गुलि मिखा नं ह्य, इकु । 
बिबिध जात अनेक पशु-गण यक्व यक्व दु नां मस्य, 
प्रचुर खगया गीत मध्ये थीगु कोकिळ-कण्ठ स्यू। 
प्रकृतिया प्रियतम बसन्त वेत. स्वांया बिल तिसा 
न्हूगु पहवयागु बस्त्रै पूणे यानाः फुक दिशा । 
प्रकृति छायपाः च्चंशु सो व॑ ब्यशु पुष्प-तिसां तियां; 
रन्नमणि थुन्य थे थुनाः रमणीय छापा, श्रमरया । 


नट 


लुम्बिनी 


नीर कलकलमिक न्ह्यानाः च्वंगु सरिता-घंगला 
तुतिस न्यायका: च्वंगु ज्वीमा: अन प्रकृति प्याखं हुलाः। 
च्वंम्ह प्रियया ` प्रेम-पुखुली सुंमिसा थं मन सिलाः 
प्रकृति नं स्वाभाविकं हे गवे पूवेक च्चन न्हिलाः। 
अन व प्रकृति बन-पसः थें तःगु सुन्दरता व्वयाः, 
न्याय्‌ धका भङ्गःत बच्चन मू पुला: संगोतया। 
“सत्य बीमख छन्त थींकाः' धाःशुलि थें कोकिल 
हाःगु ज्वीमाः मदिक 'कूकू' ज्वीक मन हे च्चल। 
प्रकृतिया थुगु गहन बनला योगु कीड़ास्थान हे 
तःशु थुलि जक मखुगु छायपाः कृतिमतानं यक्व हे। 
यचुगु ह्याउँगु, वॅचुगु, म्हासुगु आदि नाना रङ्गया 
ध्बाँय पताका व्वःगु गुलि गुलि बनस बे बे पंतिया:। 
पत्र कापःयागु वाउँक, काष्टया स्वांमाकसी 
कृतिम स्वांमाय्‌ स्वय॒त ययिपुक भव्य भोंस्वाँ हःगुली । 
ज्वीत भम्बः गन्ध मदयाः थाकुचायाः च्वंगुलि 
सीदु केबल मज़ुस्य भुनु भुनु मिक हाला: जूगुलि। 
मत्त षट्पद गन्ध सहितगु ह/गु सीस्वांया फ्वले 
कायं धका मकरन्द भ्रमवश ज्वोत अन _ वेच्वंबले 
मारुतं हीही धका बेगं गिज्ञय्‌ जक याः'गुलि 
थःगु चालां थः मछाछा: मधुप ल्याहाँ वन गुछिं। 


& 


सुगत-सोरभ 


उख्यर औँ स्वांयागु सिकाय्‌ कृतिम मंग: सं खनाः 
थुख्यर धात्थं हे चखुंचां प्रेम क्यन शाखाय ज्ुनाः। 
तःगु खाया: पश्चरङ्गी गुगु कपायया माः हनाः 
हशु स्वांया मूदुळता थं हे फसं अन च्त्रन सनाः। 
पथस चीकाः तःशुलिं चागःत नापं मदु गनं, 
ब्वइ धका धू गन्ध मिश्रित छः हृलाःतल सकभनं । 
कनककलशे जल सुगन्धं पूर्णयानाः तेतळ, 
वेगु सौरभ नभस च्यामोयागु वायुं ब्वेकछ। 
स्थान थाने स्वच्छ जलकण युक्त फोह्रा दुगु पुखू 
शु शतदल कमल ह्याउं गु ल्यंगु दे भति भति मूख्‌। 
राजहंसत म्हितुगु लिस्य लिस्य न्यात नाना रङ्गया, 
पद्म, हे, न्या कृतिम ब्याक्क सीदु नीलोत्पल हृया: । 
उख्यर वः थें च्व॑ बथां हे सुन्द्रीपि थुख्य स्वया, 
सीदु भति भति अमिगु अब्बल संगु सो बायु कयाः। 
मिस्त हे खः बःशु धात्थं तायूदु सः कलकंठया 
चपल तुतिया न्याःगु छिलिद्विलि स्वणयागू घंगळा । 
अमि छचाळं शख सञ्जित सेन्यपिं नं यक्व दुः 
किन्तु कार्मुक सहित शायक खट्टया छु ज्या मढु। 
घनुष-भ्र कुटी, नयन-वाळा अमि स्वभावं हे दुगु 
युबक गणया चपळ चित्त-चळा बिमूर्च्छा याय फुगु । 


१० 


लुम्बनी 


थुख्यर बुँ सहित रम्य रंभा-स्तम्भ स्वानाः तःगुली 
झुभ्र तायमाः यक्व खाया: तःगुर्छि शोभित उलि, 
उख्यर वःपिं स्तनवतीपिनि युगल उर न्ह्याःव:गुली 
अमिगु नुगले मोतिमाला संगु थें दुसया चुली । 
पूणिमाया पूणे शशि थं ज्यागु श्रीमुख दर्शन 
लाःगुलि प्रेमी चकोर॑ थों न्हिने हे चा खन । 
संगु खाया: तःगु फरफर थुख्यर बालाची हनाः, 
उख्यर गाचो वायु द्वारा सात्तु साःसां च्वन सनाः। 
थीगु पिलिपिलि गुलि फिपूहः सूर्यया रश्मिं कयाः 
उख्यर रमणीतयरु गाया स्वच्छ सित्रा न॑ दया: । 
वास तायाः अमृत रसया बिम्बफल सम अधरया 
गन्ध-छोभी भ्रमरब्रन्द चक्नुइन्दीवर स्वयाः 
जी धका अन सोबले खन, सातु नं वन भ्र गया 
जिम्हं अहिया थीगु मणिथं सतबते स्वाँ रत्नया । 
हस्तिया गति, सिंहया कटि, चर्म नायू शशकया 
` दन्त किसिया जोगु छप्पा, नेत्र चञ्चल हरिणया । 
म्हुतुसि भिपूया दथ्बी दुगु दन्त पंक्ती मोतिया 
कमळ हःथं न्ह्य गु मुसुमुसु घ्वात्तु घ्वांध्वां फःस्वयाः । 
चःगु छँगज्‌ दुगु कुसाँ अमिसं कुयाः तांनोगुलि 
सं लिबिया जलि समीरं किन्तु सहयाय्‌ मफुगुलि 


११ 


सुगत-सौरभ 


रक्तकमले लाःगु जल थें चःति फुति फुति दुगु न्यताः 
रश्मि रविया खःगु सुथया पीत पाटल हे मखा! 
पुष्ट पचिने नीर अंगू थी मिखा नं तिनिमिनी, 
संगु छिलिछ्लिलि कटिस काश्वी, तुतिस कांचन किकिणी । 
निख्यर नाडी कनक कंकण तः्गु पन्ना नं थुनाः 
न्हायपने निख्य च्वंगु हीरकयागु कुण्डल सं खना। 
जवगु ल्हाते चारु चामरयागु च्वी फुक छुंभुनाः 
संगु चभ्बल चित्त थें हे, तःगु रह्नत न॑ थुनाः। 
स्वण लः घः जे दिकाः वल खबगु ल्हातं घयपुनाः 
यक्क युवती थःगु यौवनयागु भारं क्वच्छुनाः । 
जवगु गुलिस्यां हस्त न्हयखायागु पंखां शोभित, 
बाम करया स्वर्ण सुंभल्य सरस फल परिपूरित। 
मृदुल पल्लव समगु पचिने पुष्पमाला शोभित 
खंगु जसा मनुजया छु खँ देव नं ज्वी मोहित। 
प्रीति पवनं प्राप्त यानाः वल स्वयंवर जवी धका, 
“वीक्य मत्ये गा मूर्ख मारुत ! मखु अपि अभिसारिका” 
'जाःगु यौबनयागुं पुखूली म्ह्यूशु खूवाःया पङ्कज 
यागु हः थें च्वं न्यताले रक्तरेखाया रज। 
हाःगु नूतन भाव भम्बः हृदय-व्योमे भुनुभुनु 
नत्र छाय्‌ अनिमेष दृष्टि छन्त स्वइच्चनि तुनु तुनु ! 

लुम्बिनी 


खमि शरीर-सिमास अथवा जांशु ढज्जाया चुळी 
हःगु सुन्द्रता-कुसुम थं, सःशु फल थें स्तन गुलि ! 
कामनाया हाःगु कोकिळ अमिशु हृद्योद्यानस । 
झंगु ज्या छु बसन्त ! आ: ल्याहा हुँ मा:गुस्थानस |! 
मयल प्रियजन ! बन निदर्शन बन्यनु तीजक अमि दथ्बी, 
स्वाःगु ल्हायमदु छं खँ छिमिसं बरु कँथ क॑ न्हां कथ्वी, 
सोम्यताया यायूसु पालन नम्रतानं माक्क हे 
मान नारीपिनिगु तयगू झीगु खः कतव्य हे । 
स्वर्ण मण्डित, जडित रन्त, मोतिमाला लम्बित 
च्याक्क बन हे ज्वीक उकिया विविध सुमनं सुरभित 
यक्व मनुषं न्याक्क क्वबुयाः हःगु उगु सुखपालया 
तःगु खन्यदु उको वह:या च्वी निख्यं सिंख्वा; किया । 
सास तिनिखाया फिनाः लं अमि ब्यताली पाटया 
स्वर्ण गोकुळ कण निख्यरं उश्च व्वहले न्वः तयाः 
यान क्वबुयाः वःगु सुरु सुरु भोमचा थें क्वच्छुनाः 
स्वयगु आज्ञा मदु मखाः ज्वी ब्र न्वलेहे हयभुनाः । 
छु छु दु दुन्य भस्यु तःगु छायपा: मिस्तस्यं तोपूगुलि 
सीदु अयनं राजपत्नी ज्वी अपि पिन्य संगुलि । 
न्ह्याम्ह हे थजुम्हाळ निश्चय सीक्य कीसं फइमख 
पल्खला विश्राम यायमा; त्यानुयाः जुल प्वाः सुख्‌ । 


१३ 


सुगत-सौरभ 


मात्तु माः वन्य मेरु सर्ग वेत झी सकलें मुनाः 
न्ह्याक्व हे फुक्य समय मा:सां यत्नया जलधी दुना: । 
चरण दर्शन बेगु यानाः सीक्य गृहलक्ष्मो सुया 
पूर्ण निर्णय यायूगु ज्या खः भव्य भाबुक हृदय! या । 
सुगत-सौरभ महाकाब्यया लम्बिनी 


€ 
नामगु छगूगु सग सिधळ। 

१४. 


® 


केश कच्छ 


उच्च हिमगिरिराजतनया स्वच्छ सरितासेवित 
स्वर्ण सुरपुरयागु त्वाथः तुल्य उत्तर भारत। 
मिछमू गणतन्त्र राज्य दु ख्यात, उन्नत, सभ्यगु, 
विश्वविश्रुत राष्ट्र मध्ये शाक्यपिनि न॑ खः छगू। 
धातुया निधि, बिबिध मणिया गृह हिमाळयया मुळे 
जगतजीवन दोळि ल्हाः दुम्ह अति प्रतापी रविकुले. 
प्रथम थुगु हे वंश-बृक्षे विपुल क्षत्रिय-स्वां हया: 
बंगु भूपति यक्व हे थन कीर्तिया सौरभ हला: | 
उम्ह मनुस्मृतिकार मनु नं जन्म जुगु थ्व हे कुल, 
न्याय तत्पर जम्ह गुम्हस्यां नीतिया हिति हायुकल । 
उम्ह प्रतापीया पुता इक्ष्वाकु जुजु थुगु बंशया ` 
प्रथम राजा जूगु खः "इक्ष्वाकु वंश’ ्वनां तयाः । 
रिपु सतांचां ल्यूगुलि थः शरण वःम्द्‌ कपोतया 
पूरु पल्यसा गुम्ह नरेशं ला ध्यनाः थः देहया। 
उम्ह दयाणव दीनरक्षक भूमिपालक नं बुयाः 
धन्य जूगु थ्व दश धात्थें शिविजुया मुकुटं पुर्‍या: । 


१५ 


सुगत-सौरभ 


सगर गुम्हस्या सुतपिसं शगु वसुमती गाःगाः म्हुया: 
खृद्धि अणेवयात यानाः ` वगु सागर नां तयाः, 
-चीरवर उम्ह सगरया नं जन्म थुगु हे वंशास, 
उच्चया आधार नं ज्वी उच्च हे तु लोकस | 
अंशुमानं ह्यत स्वःगू जान्हवी थन भारते, 
माक्ब पृथिवी म्ही मढार्क स्वर्गवासी जूबले। 
अंशुमानात्मजपिसं नं वीर बौया काय्‌ जुयाः 
जन्मकाछि काय यानाः बंग “गंगा” नां कयाः। 
बौ पितामहपिनुगु ल्यंदुगु ब्याक्क ज्या सत्पुत्रया, 
जुजु भगीरथ जक मज्वी छाय्‌ थीगु मत थः वंशया । 
माक्व मुंकाः सेन्य, सळ, किसि यत्न पूवंक क्षितिम्हुयाः 
हःग रथया चक्रया भागीरथी ल्यूल्यू तयाः। 
सत्यवादी नृप हरिश्चन्द्रं स्वयं थः हे मियाः 
पुत्र, पत्नी, राज्य तोताः च्यो जुयाः चांडाल्या 
थीगु थः यशरस्न द्वारा स्वच्छ सुन्दर निमेछ 


याःग थुगु हे उच्च रविकुल ज्वीक युगयुग उज्बळ। . 


नीति निपुणम्ह इन्द्र त्याकुम्ह नहुष राजा नां दनाः 
बंगु अन्बय नं थ्व हे खः शुद्ध धार्मिकता क्यनाः । 
धान्य, धन, जन पूर्ण जूगु थ्व देशया नां भारत 
जूग नरपति भरत गुम्हस्या उच्च नामं प्रथमतः 

दंश-वृक्ष 
वगु नं खः सुर्यवंशे जात । जूगु. ययातिया 
जन्म द्वारा गौरबान्वित राज्य हे दाने बिया: | 
गुम्ह नरेशं पूजनीय वशिष्ठ गुरुया सा जयाः 
जूबले बन बन हिला: ल्यू ल्यू प्रिया रानी तयाः 
अति भयंकर सिंह छम्हस्यां वेम्ह सा स्याय्‌ त्यंगुलि 
सा बिना उम्ह केशरीं अन मेगु छुँ खें मन्यंगुछि 
घरेलु रक्षा यायगु नितिं प्राण हे बी त्यंगुखः , 


उम्ह दया दुम्ह जुजु दिलीपं जन्म काःगु थ्व वंश खः 


जन्म गुम्हस्या ज्वीव. तोत्यत स्वःबले कारागृहे 
प्रिय प्रजापि दुष्ट बन्दी मदुगु खः छम्द मात्र हे, 
विश्व त्याकाः चक्रवर्ती जूम्ह रबिकुछ भूषण 
व्याक्क सर्ब दान यानाः द्रव्य भाःपाः दूषण 
दाननिति अर्थ मद्याः भव्य उत्तर देशया 
माक्व धन सम्पत्ति त्याक्यत ल्वाःम्ह नाप कुबेरया 
बीर रघुजुं कीर्ति तोता: थकुगु नं थुगु हे कुल, 
जगतव्यापो सिद्ध नामं ६श हे “रघुकुल' जुल । 
योम्ह इन्दुमती महारानी दु गुम्हस्या सुन्दरी 
तन निमू सां मन छगू अमि प्रेमसुत्रं च्यगुलि, 
-रामकारण जगस ब्वयूका: तनय दशरथया ध्वजा 
बंगु अज जुजु राज्य यानाः पुत्र भाधाः थः प्रजा । 


१७ 


सुगत-सोरभ 


अज-पुता राघव-पिता गुम्हस्या गृहे शान्ता सुता 
च्याःगु खः जिगि जिगि थिनाः दाम्पत्य मनया छपु इता. 
राम, भरत ब लक्ष्मण ब शत्रुत्न प्यम्हस्या बो जुयाः 
गृहस कौशल्या, सुमित्रा योम्ह केकेयी दया: 
च्द॑म्ह गुम्ह भूपाल दशरथ चुलि थ्व हे रविवंशया, 
पुत्र वत्सलता कयना: बन पुत्रशोकं हे कयाः। 
राम गुम्हस्या नाम कायव भक्ति हृदये ल्वीगु खः, 
अवधपुरया दीप गुम्हस्यां बालळीळा याःगु खः, 
शिवधनुष न॑ भङ्ग यानाः प्राप्त सीता याःम्ह खः, 
गवे भ्रगुया भंग याना: भवन ल्याहाँ वःम्ह खः । 
जनक आज्ञा यायत पालन राज्य तोता: तत्क्षण 
जानकीया सहित लक्ष्मण बंम्ह गुम्ह दण्डकवन । 
रावणं साध्वीम्ह सोता हरण यानाः यंगुलि 
शान्ति पूर्वक सन्धि यानाः बेत बी मखु धाःगुलि 
भेद यानाः गृह, विभीषणयात थुख्य प्वीका: कयाः, 
रिपु दशाननयात त्याङुम्ह वेत लङ्काद्विप बियाः। 
व्योमयाने सहित पत्नी नभ पथं ल्याहां बया: 
यःशु देशे थःगु हे अपवाद तायवं रजकया 
छुःम्ह पितिनाः बनस लक्ष्मण नाप बेदेही प्रिया, 
खः छिपा हययज्ञ याःम्ह सुबर्णया प्रतिमा थियाः 

वंश-वृक्ष 


न्ह्याःम्ह गुम्हस्या हृदय-सरिताय प्रणय-सीताया-जल 
थः प्रजापिनि दुःख-वनया गुम्ह जुयाः दाबानल 
थःगु शासनयात गुम्हस्यां 'रामराज्य थ्व' धायकल, 
उम्ह सदा स्मरणीय रामजु खः थ्व कुल्या कुन्तल। 
सूयं थीथं थीशु प्रथ्वी सूर्यवंशं भारत, 
गौ जुयाः बन बीर नृपपि प्रिय प्रजारञ्जनरतं। 
सूर्यया थुगु हे कुळें तुं छम्ह सुजाता जुजु जुल, 
सत्य बाचा वंशुलि वं न्याम्ह काय पितिनाः हल । 
उम्ह नुपतिया धीर ओपुर आदि न्याम्हं पुत्रपि 
कपिल मुनिया आश्रमे चान मेरा थाय मदयाः गनं । 
अन च्व च्चं अमि देश दयक्यगु प्रबळ उत्कण्ठा जुयाः 
कपिलसुनिया नाम ककयाः 'कपिलवस्तु’ थ्व नां तयाः 
देश दयकाः च्वन अपि अन, ज्येष्ठ ओपुर जुजु जुल, 
वेगु मृत्यु लिपा वया काय्‌ सिंहहनु शासक जुल । 
उम्ह महाबलबन्त जुजुया ज्येष्टसुत शुद्धोदन 
कपिलपुरया शाक्य गणया राष्ट्रपति गुम्ह नांदन । 
अन्तपुरया दिब्य शोभा निम्ह दु माया, गोतमी 
पूज्य स्वामीयागु आज्ञाकारिणी अति संयमी, 
राज भवनाकाश मध्ये युगल शशि थें चाःहुलाः 
शुद्ध शील स्वभाव- रश्मिं व्याप्त यानाः ञ्वी न्हिलाः । 


१६ 


सुगत-सोरभ 


वीरताय्‌ दिगपाल जोपि आठ्भक्त लक्ष्मण 
स्वम्ह दु धोतोदन ब शुक्रोदन किजा. अमृतोदन । 
असिगु सल्हां ज्वीगु शासन माःगु तक थुगु राष्ट्रया 
मुनिगु माःपि सचिव, मन्त्री शाक्यया प्रतिनिधि वयाः। 
राज्यशासनया प्रणाली माक हे बालाःगुलि 
शान्तिया हिति न्ह्याबले अन हाः प्रजाय्‌ सुख जूगुलि । 
विविध करया भार छं मदु अथ आपाः छाय्‌ तयि ! 
नयत ब्वीं सः अन्न फल नं, :तीत तामे दे खरि। 
दु'गु खन्यमदु सदन छक्खां ग्रामया वा देशया 
स्यंगु जीणोद्धार यायिगु सकभनं छयँभरी वयाः । 
वेगु शिल्पीपिनि कला कोशल मिखाय्‌ प्याखं हुयाः 
ल्बहँ सिं अप्पायागु बुत्तां जाःगु देगः गृह स्वयाः। 
दक्क चुक चुक सुचुगुलिं मदु रोग छु संक्रामक, 
ईगु अयसां यक बासः वेद्यशाला गुलि जक! 
चुक मुगःया नाः मुना: घः न्ह्यागुलि छुः मल मदु, 
त्वन्यगु लःया कष्ट छु मदु तुं, पुलू हिति माक दु । 
पथिकप्रिनि ले त्यानुळंक्यत गुलि दु थाय फल्यचा सतः 
ख्युँगु तंक्‍्यत राजमार्ग च्याः सदां बहुनी मत | 
राजपथ सम्पूर्ण राज्ये पिचुगु कातुगु यक दु 
निगम, जनपद, नगर, पुर, गां स्त्राःगु दृष्टि न्ह्यायमदु । 


० 





बशाउृक्ष 


गाम गामे नं सकभनं माक विद्यालय दयाः 
मदु निरक्षर सुं छम्हं शिक्षा बिना घात्थं धया! 
मिस्त आखः स्यन्यत कन्यापाठशाला चक ननी, 
पाकविद्या नाप मुलुया ज्या व थाज्यां स्यं खनी । 
माःगु कृषिया यायत उन्नति तंःगु दे छः धः म्हुयाः, 
नत्र गय्‌ वर्षा मजूसां रङ्ग वाउँगु खे बुँया! 
कृषिविभागं बीगु उत्तम अन्नया शुशु माः पुसा 
राजकोषं बीगु अर्थ सहायता नं माःगुसा । 

गुब्वी ब्वी वा छु बूबः आदि बीभः गाक्क हे, 
बूगु छ, तुसि आदि नाना शाक-गसि वाइँक बुं हे । 
व्याक बनया वृक्ष गु खि हः प्याःगु पालाः कायमदु, 
बनविभागं छ्यूगु तोता: ब्यूगु छुसिं ब सिं यक्क दु । 
शक्तिदायक रोगनाशक भिगु विविध वनस्पति 
याःगु दु वनस्पतिविभागं भिक रक्षा जडिबुटि! 
साःगु पक्गु फल सयाः कच्छूगु तरुया उपवन 
द्राक्ष आदि रता गयाः शोभित हृयाः च्दगु सुमन । 
देशया वाणिज्य भिक्यत विपुल अर्थागार ठु, 
सार्थवाह कुवेर जोपि दानभूषण यक्क दु। 
नयमखंपि दीन खन्यमदु सु' छ॒म्हं फोग्गीत लें 
थःगु ज्याय ज्याय ज्वी गु ज्यामित च्वनिगु क:मिंत ज्यासले । 


>. 

सुखत-सोरभ 


देशया साहित्य जीवित यायत बाधा छु मदु 
थःगु भाषां योगु विषये च्येगु न अधिकार दु। 
आव जक उत्कृष्ट नूतन स्वच्छ सुन्दर ज्वीव गाः 
राजकोषं पारितोषिक बीगु गोकुल ल्वःगु गा। 
गुप्तचर गण चा:हिला: च्वनि गुप्त रूपं यक्व ले । 
सुं खुँवा व्यभिचार मखना: सुंक यंवनि थःगु छयें । 
कायूगु छुँ राजस्व ल्यं मदु ज्वन्य मज्यू सित्ति प्रजा, 
स्वेगु केवळ खः महांया ज्या भुतू फुक च्याः मच्याः। 
देशं रक्षा यायूगु निति बीर योद्धा माःगुलि 
ज्वोगु सैनिक ल्यायम्हपि अनिवाय यानाः तःगुळि 
शूर क्षत्रिय चण्ड शाक्यत धेगु जगते नां दनाः 
सेन्य, सळ, किसिया प्रतापं मेगु राज्यं त: हनाः । 
सलगले सल जा: लियूपिं यचु गुछि म्हे च्याः दुर्पि । 
गय मलाकं नृत्य यानाः व्वायृत फयया त्वाय गुपि | 
अटविया दुधेषे गज लानाः ह्या: 'किसिया बलं 
किसिगले अमि चाल सीकाः तळ कुनाः किसिमागळं । 
देशया पिन्य ख्यो छुचालं जयत सा म्ये दुगु च्वले, 
जाःगु वासा फे व च्वामोसात गांया पशु गले । 
दुरु ब घौया न्द्याःगु खुसि थें शाक्यराज्ये सकभनं 
नौनिध्यो इः इं: चिंनाः च्बनि उगु नदीया फेन थं । 


२२. 


बंश-वृक्ष 


त्रह्मचर्याश्रम दु वनया पणशालाय्‌ गुरुकुल, 
भ्यनियु खः बालाक गन माःमाःगु विद्यार्थ विपुल । 
अर्थशास्त्र ब नीति, दशन, वेद विधि, विज्ञान नं, 
व्याकरण) ज्योतिष, निरुक्त व छन्द, शिक्षाकल्प नं, 
म्मृति, पुराण व गणित लिस्य गान्धव बिद्या आदि नं 
योगु विषयत व्वन्यदु योसा वेद्यया वेदांग .नं। 
नयगु दुरु धौ म्हित्यगु त्वाले महशाला लिक दु, 
अखविद्या सयक्य योसा स्यन्यत सेनापतित दु । 
ल्यायम्हपिं गुळि ल्ह गु वाळ विवाह याय्‌ हे मदुगुलि 
स्वास्थ्यया छु खँ म्ह थ्य छम्ह व्यायाम यानाः च्वंग लि । 
मस्त ययिपुस्य च्वंग स्वे हे हइग छे मामं त्रयां: 
बइस जायका बूम्ह कायया ख्वा: स्वयाः प्याखं हयाः । 
मिस्त सकलें रूप, यौवन, शीलया निधि जूयुलि 
ल्वापु छु मदु छयें, बले नं च्वं नखः थें न्ह्यावल । 
शिल्पशाला कःमितय्‌ थःथःगु गृह्या अङ्ग थं, 
न््याग्गु जूसां ज्या छता दयि असिक्य तनया वस्त्र थ । 
दंगुलि दाः वेगु बुं ऽवनाः न्ह्याबळें छपु हे सिख: 
स्यंगु बु स्वया: बीत पल्यसा अमित गोपी मा:गु खः । 
शाक्यपिनि परराष्ट्र नीति उदार बांलाः धात्थ्यनं 
चयदु सकलें माःगु ज्याय व्यापार निति सकभनं। 


पै 
२३ 


सुगत-सौरम 


वीर वंशज शाक्य गणया दुग थे राष्ट्रीयता 
ज्वीगु न्दाग्गे काय यायत कस्तिहा थर एकता । 
थम सल्हां तःसु गुगुज्या थःपिसं भाळा कया 
पूण याइगु प्राणपण उगु ज्यात अभिसं मनतया:। 
टेप छु मठ अमि परस्पर व्याक सम हे जूगुलि, 
“शाक्य झीपि शाक्य राज्य थ्व' घेगु अमिसं स्यू थुलि 
शव, वंष्णव, शाक्त आदिक विविध धर्मत शुशु दुगु 
न्ह्याम्गु जूसां शुद्ध थम च्चन्य दु अन गुगु यो उगु । 
उगु सुराञ्ये धवल निकर. गहन वन, निमल पुर्ब 
राजधानी जाःगु वाकू. जाकिकू, धनया धुकू । 
तःशु खाया: ज्त्रीक जुजुया अन्तपुर हे रञ्जित 
ठ्या नायूगु सालुगु चित्रचित्रित बस्त्रत | 
हे मू वंगु मणिया तेज मत थं थो छथाय 
धाकव लु, बहः, स्वणसुद्रा जाः ध्यवा, पायम्बह क्वथाय 
भव्र, भवनत खन्यब हे उशु विभवया अनुमान ज्‌ 
स्फ टक सद्रशगु अति विशालगु अश्र लिस्य गुगु ल्वा: हज 
साःगु फल्या वृक्ष दुगु, वांलाःगु, स्वांमां पूणगु 
इन्द्रया नन्दननिकेतन जोगु गधूया ज्या दुगु 
थःगु उगु उद्यान नृपति व्यथ थं खन सुत विना 
ज्याः जयाः गृहत्याग यानाः वन्यत खुलुखुलु मन मिना; 


४ 


बंश प्रक्ष 


लोक सकलं खः मिझंग; शाक्यराज्य--अरण्यया 
शीघ्र हे ख्बाः स्वेगु आशाय कुछ गगनया चन्द्रया । 
लिथुम्ह रानी गोतमीया नं मचा मदया छम्हं 
मेम्ह छुम्ह रानी इही या धाय मलाला: च्वन हनं | 
छन्हु सभाय्‌ ल्हाः बिन्ति यानाः बृद्ध मन्त्री छम्ह दना: 
थुलि निवेदन यात याकन माःगु कारण फुक क्यना:--- 
“सूयकुल अवतंश ! भी अविछिन्न मनुया वंशया 
क्षीण निश्चय याय्‌ मञ्यू, बरु मेम्ह रानीसां हयाः” 
थुगु वचन जुल वज थें जुजुयागु चित्त-महीरुहे 
त:म्हरानी दयव ल्वापुत ज्वी धका आपा गृहे 
उचित उत्तर बीशु मदयाः हृदय अति विभ्रम जुयाः 
पळख प्रथिवी कच्छुना: च्वन दीर्घतां भझुकाः तयाः । 
शकमहीपतिया मलिन मुख विप्रवर छरहस्याँ खनाः 
समय सीकाः सत्य सल्हाः बिल सुधा सम वं दनाः - 

“शाक्येकुलमणि ! छाय थपायचो छःपिसँ धन्दा कया ! 
दिव्य ओषध, नियम संयमया परीक्षा छाय मयाय ?” 
रामया बौयात श्रङ्गीवचन लिधसा जूगु थें, 

बूस्ह योद्धायात यद्वा प्राप्त आयुध जूगु थं, 
जन्मवन्दी आश खनि थें छो ल्ह्वना; शुद्धोदनं 
जूगु आज्ञा “ज्यूगु दःसा शीघ्र हे या यन्न नं” 


२५ 


सुगत-सोरभ 


“राजमहिषीपिन्त तयूमा: लच्छि अबुसं यंक हे, 
भुगु दाखं ज्वी मचाछये पवी थुकि दाः ब्याक्क हे; 
ळुःपिसं नं शुद्ध रसया यायूगु सेवन मन तयाः” 
'विज्ञ ब्राम्हणया थ्व वाक्यं गाक हे भलसा वयाः 
थःगु वक्षस्थळ ल्ह्नना वं मुसुक न्हिळ दविजरठ्वाः स्वया: 
“धन्य ब्राम्हण देवता ! थो छिगु कृपा-चिकने दुनाः 
गंगु सिसिथां तुल्य आशाया लताय्‌ सुत-स्वां हृया: 
ज्वीन कुसुमित कुञ्ज सुरभित राजगुह-आरामया” 
गंगु सप्पा अगर सिता चन्दनादि सिँ छु कल, 
बिविध बृहि घ्यो धार हायूकाः माःगु वासः दय॒कल । 
पूत ज्वीव उगु रसायण बिल हयाः उम्ह्‌ त्राम्हणं, 
वंत सेवनयात मद्दिक शाक्यपति शुद्धोदन । 
अन्न धन सम्पत्ति छुं वह: यक्क वेत बिया: छुत, 
च्वन छिपा आनन्द पूर्वक च्याःगुलि आशा-मत । 
त्रत उपोसथ यात न्हित्थं मोल्हुयाः रानीपिसं 
लच्छि यंक शुद्ध हृदयं पुत्रया जक कामनां। 
लच्छि अबुसं फुक सिधयका: छन्हु तिसा बसतं पुनाः 
वंगु माया गौतमी थःथःगु ग्वा स्वे स्वां ज्वनाः 
ज्वीक शशि सम रूप आभां अन्तपुर हे शोभित 
अगिगु ल्हाःया पुष्प तांबुलया सुगन्धं सुरभित । 


२६ 


वशवश्न 


गुगु कथास्‌ दुगु खः प्रणयया मुतिमान्‌ . शुद्धोदन 
पाण्ड्या कुन्ती व माद्री थं निम्हं द्वाहा वन! 
विविध वृत्तां जाःगु जलिया अन धर्कि नं पंगुलि 
पन पासा वयव तिनि दुन्य खनिगु फरफर संगुछि । 
उख्यर खाताया कुने निख्य स्वर्णया निम्ह सुन्दरी 
थुख्यर रानीपिं दनाः च्वन अन्तपुर-नभ-खेचरी । 
अमिगु ल्हाते संगु च्यामो थुमिगु हृदये घुकु धुकु 
नुपति-मन-हेँ म्हित्यत लोगू प्रेम-जलया जुल पुखू । 
श॒ुश्र छासाय्‌ च्वंगु फुंगत स्वच्छ सुन्दर जू अथ्य 
, क्षीर उदधि प्रिय हिमालययागु थिथिरव्वा: स्तरे गथ्य ! 
मोति लिबिने कयब वायु स्रोतया भंकार जू 
भिशु क्वेचिया इलां गुरु खन्यब पेचीं छुमनिगु। 
अंगले पौभात खाया: तःगु नाना रङ्गया 
सिंधु, सरिता, बाटिका, जलपात, पर्वत प्रकृतिया । 
वींरकुशजुं सुन्दरीम्ह सुदशनाया ल्हाः ज्वनाः 
सात्तु सालाः चबंगु क्यबया स्वच्छ पुखुछी थः दुनाः1 
रामसीताया बिवाह, शकुन्तला दुष्थन्तया, 
हंस दमंयन्ती, पराशर मत्स्यगन्धा आदिया। 
स्वाँ फ्वया: तंतःगु वाउँगु यांथिमणिया स्वांथले 
द्ृगु थं च्वं उगु थले दुगु वृक्षया सुन्दर हले। 


२७ 


सुगत-सोरभ 


रत्नदळुखे पुष्पसार नस्थाक च्याकाः तल अन, 
उगु कथाय्‌ दुन्य व्याक दुगु तम दुष्ट-हृदये सूवन । 
थःगु प्वाथे अग्नि स्वीकाः च्वन लुँयागु धुपायमक: 
सञ्जनं गय्‌ दुःख स्वीकाः याइ परया हित जक! 
तःगु लाया न्यंक तिब््तयागु लासा सकभनं, 
चित्र च्चे थ अत चलाया बा घुँया छगू गन | 
खन्यटु सकता दृश्य पिन्यया सालुया भयाःकापतं; 
पूणिमाया चन्द्रमा न्येकुगु किरणगां हतपर्त 
भ्वासि थाइ धका भयं थं गाच्वते स्वीका: नगु 
वाह्य लोके क्यन्यत जक खद्योतया सित्रा दुरु । 
उगु कथाय खाताय्‌ च्वना: च्यन शाक्यपति शुद्धोदन, 
सागरं गुगु ळूगु नकतिनि अरुणिमा थें हे ग्यन। 
राजपच्नीपि निम्हं द्वाहाँ वनाः भवातां दन; 
न्हायकने प्रतिविम्त्र नाप॑ प्रेमदेवं खुम्ह खन! 
रूप निम्हस्यां साप वालाः अमिगु समये जो मदु, 
लोगु सकता देह-अबयव ह, छतां खिन्यथाय मदु ! 
स्निग्ध कुन्तल शिरस तकि तकि, रन्नया स्वांफो तुकि 
श्यामसुन्दर घन घटाय विद्युत छटा थं थी शुकी । 
न्ह्याबळ अमि न्ह गु रत्वा: न्ह्याः स्नेह सरिता जल मुना: 
चन्द्र-ज्योत्स्ता वःगु ञ्ची प्रियया दृदय-जलधी दुनाः । 

वंशवृक्ष 


गंसि जूसां रूपया लावण्य छ' हे पा; मजू 
शुक दुतियायागु विमिलाय कान्ति दे हीनगु थजु । 
नेत्रताराय तेज उलि हे, भति पुयाः छाय मस्यु पुसां | 
स्वे मछालाः अरुण सालक न्योगुळा घन-गां उषां ! 
रक्तरेखा अमि न्यताले अज्ज ल्यं दनि गसि सां 
रश्मि रविया लाःगुलि ह्याउंगु हिमाचल च्वापुसां । 
मोति चाःचा संगु भतिभति रत्नहार गले अति, 
अमिगु हृदये प्रेम संगु पयोधरे चपला गति | 
स्वर्ण स्वांफो न्यंक हे दुगु जामदानि गां न्ययाः 
तःगु कपनंछाःगु थें च्व सि दुगु नाना रङ्गया। 
अमिगु किसिदं जोगु ल्हाते च्वंगु पन्नाया चुल्या 
यागु सुन्दरता स्वया: वांचन्द्रमण्डल्या छुल्याः | 
रोप्यकाय्‌ दुगु कनकविन्दुत पाटया परसि सिना: 
नभस छायापथ समानगु त्वीक जनिखं तल चिनाः । 
थःपिसं जुजुयागु निति हःगु ग्वा ग्वे स्वां बियाः 
पूज्य स्वामीयागु प्रियतम युगल चरणे भोपुयाः 
गौतमो माया निम्हं थःथः क्वथाय ल्याहां वन, 
शील लिस्य संकोच ल्यूल्यू क्वच्छुनाः वं थें च्वन। 
बंबले गुगु तुतिबकी लिस्य कनक काच्बी गुञ्जन: 
अज्ञ हे ल्यंदनिंगु थं च्वं नृपति हृदये कम्पन । 


२६ 


सुगत-सौरभ 


उखुनु हे रात्री अलंकृत रम्य शयनागारया 
अतुलनीयशु यक्व हे मू वंगु मृदु लासाय्‌ दिया: 
अन मद्दामायां मनोहर भिगु स्वप्र छगू खन, 
दिन्यसुख आनन्दया अनुभव मदिक यानाः च्वन ¦ 
दन्त खपु दुम्ह श्वेत बर्णम्ह छयों छगः जक ह्याउ म्ह 
हःगु पद्म स्वँथंञ्वनाः वांला:म्ह पुष्टम्ह किसि छम्ह 
न्हायपनं द्वाहा वनाः प्वाथे मचाछयेँ जवगुली 
च्वंगु थं खन, थःगु मनमन स्नेहया जाय॒काः चुली । 
कन कन्हेखुनु सुथ दनाः थुगु स्वप्न रानी रात्रिया; 
मन तयाः नृपति न्यनाः च्वन थःप्रियाया ख्वाः स्वया: 
कंम्ह महिषी न्ह्यूगु मुसुमुसु न्य॑म्ह राजा हर्षित, 
कुमुद न्ह्यगु खँ कन्यव वायुं गयू सुधांशु नभे थित । 
भति ल्पा दैवज्ञ छायोतयूत व्वां सम्तक्य छुयाः 
न्यंक बँथिलाः द्योन्य लायाः भिगु लासा चीनया 
अन तयाः संमान पूवक अमित भोजन याकल, 
सचिव, कोषाध्यक्ष, मन्त्री आदि सेवक मुंकल । 
थः च्चनाः विद्रुम विनिर्मित सिंह दुगु सिंहासने 
सुत्तु स्वीकाः गुप्ततन थं प्रवल उत्कण्ठा मने 
माक्व मुक्ताहार खाया: तःगु स्वर्ण कुसां कुयाः 
पद्मराग व हरितमणि दुगु रत्नया मुकुटं पुर्‍या: 


३० 


वंश-बक्ष 


पिन्य पुनाः बहुमूल्य बख्त मणि थुनाः लाकां तुतो 

छु जक ल्वीकाः मस्यु मती दुन्य अमित आज्ञा जुळ थुति- 
“मेगु मखु छुँ खंगु मायां थौं व अद्भुत स्वप्नया 
विप्रवरपि ! धायगु फल बांठाक छिमिसं छायस्वया:” 
स्पष्ट अमिसं उचित वाक्य न्यनाः व शाक्याधीशया 
देशया देवज्ञ ज्योतिषपिं मुनाः जातः कयाः 
स्वत “च्वया; ग्वरले सलामं कुण्डली कीगः तयाः 
घाल अमिसं स्वप्नफल राजा महारानी स्वया:-- 
“बांडा: बाँढाः भय मदु महाराज ! थात्थं थ्व स्वप्ने 
थो हे चान्हे नृपतिबरया प्रोयषी गभ-पद्म 
घानाः तयू घुंकल छम्ह पुता धीर ऐश्वर्यशाढो 
झी भी देशे दुगु रिपु-तमिस्रादमी अन्शुमाली। 
जवी न्हां च्वंसा यदि थुगु गृहे विश्वया सावभौम 
त्याकाः सम्पूर्णे थुगु एथिवी छोकया साप योम्ह। 
तोता: बंसा तृण सम थमं स्नेहया स्रोत न्झाकाः 
स्वामिन्‌ ! ज्ञानी सुगत मुनि जवी शान्तिया मार्ग चायका:” 
हृद्यया अनुकूल थुगु वाणी न्यनाः आनन्दित 
कपिळपुरया शाक्यजुजुया .हर्षे नं जुल हर्षित । 
प्राज्ञ पण्डितपिन्त आशातीत नाना धन बियाः 
लित छुया: थः अ्येष्ट रानी नाप वन जुजु मुसुकयाः । 

सुगत-सौरभ 


सचिव, मन्त्रीपिनिगु द्वारा प्रिय थ्व सु समाचार नं 
राज्य भर जुल व्याप्त सुथया अरुणिमा थं सकभनं । 
सुप्रसन्न ज्जुयाः प्रजापि शुद्ध दृदयं बिल सुवाः, 
“शाक्यकुळरबि ल्वोगु जुल आः? घेगु सकस्यां जुल घुव। 
गभिणीया यायत सेवा सेविकापि योग्यपि 
माक्व तेबिल कायं सकतां न्ह्याग्यु जसां याइपि । 
कष्ट मदु मूपुल्यत नं छ, न्ह्याबल न्ह्योन्य दु अपि 
छुं म्हुतं कुतुवे मलाकं धाःगु ज्या याय्‌ सः गुपि 
गंसि अयनं जूगु भति भति जुल कपी थ कोमल, 
थःगु दुन्य कुलदीप घानाः स्फटिक मणिया मतकलः। 
अलस जुल भति गर्भभारं वेत कचियाः हःगुलि 
गय्‌ हिमालय अचल रन्न व धातु निधि दे च्वंगुलि 
सी द्याः लांजाःगु लक्षण राजकुल हे चञ्चल ! 
संगु फर फर मदिक उख्य थुख्य अन मिसातय्‌ अश्चल । 
अमिगु पृष्टमु जवगु ल्हाते व्यजन, कन्दुक चामर, 
मेगु ल्हाते स्वणं लःथल, छम्ह थ्य छम्ह ज्याय तत्पर । 
मस्यु महारानी महामायां मने छन्हु छु छु तयाः 
प्रियमहीपतियात थः दासीपिसं सःतक्य छुयाः 
थुगु खँ न्यन वं “यदि अनुज्ञा प्राप्त जूसा नाथया 
आये पुत्र ! जि वन्यगु इच्छा, दिसँ छको थःछूयेँ छुवयाः” 

क्स-इक्ष 


ज्वीगु गर्भवतीत चच्बळ अमिगु मन थातं मच्वं 
पूणे यायमाः अमिगु इच्छा घेगु भां:पाः न्हाग्गु सां 
“क्यु? धका सःताः प्रधान, अमात्यपिं, माहांत नं 
माःगु फुक याकाः प्रबन्ध शरीररक्षकपिन्त नं 
सूतिकागृहयात माःसां माक धात्रीपि ल्यया: 
नाप ह.त सःपि दिदीअजिपिन्त ज्याभो नं बियाः। 
तन पिजोगु दुकूल काशीयागु याउँगु जक पुनाः 
रल्न न्यंक थुनाः मनोहर स्वर्ण सुखपाले च्वनाः 
मेरु सकतां दिव्य भूषण भयातु धाधां वांछुया: 
चन्द्रवदने ल्वेक है नक्षत्रमाला जक तयाः 
अग्रमहिषी वंगु चा:हुयका: छचालं रूपसी 
शरद्‌ ऋतुया ळग॒थं नक्षत्रमण्डलया शशी । 
लें वव॑ थ्यन लुम्बिनी बनया निकटवर्ती दुवाः 
उगु सुपन्थायागु शोभां स्वेगु उपवन मन जुयाः 
क्यबस द्वाहा वन्यगु आज्ञा बीव सकले परिजन 
चंगुं अन जल्यागु विन्दु-समूह उदधी थं च्वन। 
प्राकृतिक सौन्दर्य बनया, सागरे गंभीरता, 
अणवे मुक्ता, प्रवाल व थन कुसुम-फलया लता, 
जलनिधी कल्लोळ झळ छल, थन विहगया कल कल, 
अन नदीया फेन-चामर, थन थमिगु गा फरफंर । 

सुगत-सोरभ 


जी समुद्र बंगु संरिता न॑ समुद्रे परिणत, 

युवक युवतीपिनिगु सुन्दरता बने मिदुगं थित । . 
मार्गया उख्य थुख्य खस्वै रमणीय दृश्य उकानया 
त्यानु लन अमि खः प्रभाव थ्व सुप्रसन्नगु चित्तया । 
पत्ररथतय गीत लिस्य लिस्य जूगुलि इति इति न्हिलाः 

अमिगु गतिया नाप बन हे च्वंगु थं च्वन चा:हिला: । 
मखु थ्व अथवा प्रकृतितनया शुद्ध कविता-कामिनी 
बंगुला थो थःगु थःछेये हृदय हृदय बिहारिणी । 
शाक्यरानी बन प्रकृतिया रम्यता नं लज्जित 
इबीक सेवक सेबिकापि नाप मुंकाः अन दित। 
मिस्त न्ह्योन्य खनाः मछाल्यः किरण यानाः कुञ्चित 
सूर्य सन्ध्यायागु स्नेहं खन्यमदयक टुकुंबित । 
` स्वीक्य मफ पश्चिमदिशां रव्वाः, बेशु तुतिया मदु गति 
उख्य कुने ल्यंदनिगु लज्जां रक्त आभा भति भति। 
थः स्वले झँगःत विसि बल, लंपटम्ह नलिनीपति 
बंगुलि संध्या ब्वनाः थः पद्मिनी ख्वेकाः सती । 
श्वास ल्हाः थं मन्द मारुत न्ह्याःगु चरमाद्री सुला: 
प्रेमिका प्रेमी थ्व प्रेमालाप यानाः  च्वंगुळा । 
शब्द न्यस्य हे मधुर मर्मर मृदुल मञ्ज ल पत्रया ! 
सुमनरज हे न्ह्याःगु थं च्व॑ गहन वनया पुष्पया । 

वंशवृक्ष 
अंझुमाली नभस सखनाः गुप्रप्रेमी . अल्कुलः 
- अधेविकसित . पुण्डरीके त्रास तोताः  जूबल। 
पद्मिनी पतिया, भयं थः कंप ज्तरीकाः दळ दल 
खनि धका वे बत तीजक थःगु हृदये स्वीकल। 
स्वं च्वच्वै निमछ पुखया नीर बुलुयाः वच्चन, 
सूयत्यक्ता कमलिनीया . बिरह-वार्ता बं कन। 
बृक्षह:या यचुनि स्वाः जक, ल्यूँन्य ख्यूँका: कच्छुत, 
पाण्डु ज्वी सीत्योम्द, रोगी थें गगनया द्यु.ति फुत । 
` खन्यमदयक सुला: सुला: नं च्वन्यत याउँक यामिनो 
न्योगु सालुस्य च्वंगु प्रकृति तिमिरमय गां नकतिनी । 
उख्यर तीजक मेम्ह प्रेमी पुलुक उद्याचल गिरि 
स्वेव स्वागत याःगु सो न्याकु कया: कल्हरिणीं । 
` सुल्यगु प्रकृति स्थान-मखनाः स्तब्ध थं छु क्षण जुल, 
वंत कुविनी नाप चन्द्र चन्द्रिका गां न्येकल। 
खन्यदु उगु उपहार स्वीकृत जूगु लक्षण इन्दुया, 
मुसुक मखुसा छाय्‌ न्हिला: च्वनि शान्तिया सुषमा बुया; ! 
अन छगः हुंकन निगः गुछि नगुत खन्यदत पिलि पिलि 
ल्हाः ल्हना; असिसं निना: च्वन संक कंकण छिलि छिलि । 
शालपत्रं जोगु छालणु कौमुदीया निरे 
मोल्हुया: च्वन मिस्त सकल जः फयाः अमि अश्चले। ; 

सुगत-सौरभ 


चिकु मजू तांन्त्रः मजू अन न्ह्याइपुगु गुलि च्वन्यत नं 
न्ह्याक स्वःसां खे मगाः सुन्दर सुशोभा सकभन । 
राजरानीया व्यथा छुँ जूगु थे शंका जुयाः 
शीघ्र भ्रृत्यपिसँ छचालं च्वन्यत बिल गाछूय॑ खुया: । 
पालयां पिन्य पाः अपि च्वन शास्त्र अस्त्र तिसां तिया: , 
सन गुलि लासा फ्यना: अन सावधान जुयाः जुया: । 
दुन्य क्रथाय बांलाक रानीयात तुति दायूकाः थ्यनाः 
'सेविकापि नं लिक से द्यन गुलि छख्य कयकुना: । 
हाःगु कीको शब्द ताय मदु व्याक्क बन हे शून्य थं, 
मस्यु गबयूतक थुगु अवस्था प्रकृति हे नं द्यांगु थ। 
अति लिपा अन पाळ्या पिन्य वायु न्ह्यानाः नभ बुद्ध 
जः ज्वयाः गाछयं चिकं मत च्या:गु खन्यदत पुल पुल । 
सीदु सकले ययोग मखुनिगु अमि किपालुत संगुलि 
छुखेँ अमिसं ल्हाःगु ताय्‌ मदु चित्रपट थं च्वंगुलि 
मनस चिकु चिकु घाःगु दुन्य' दुन्य बनस सिरिसिरि पत्रया 
नभस अति सालगु सुपायया वस्त्र तोफिल चन्द्रया । 
सुगत-सौरभ महाकाब्यया वंश वृक्ष 
नामगु निगूगु सर्ग सिधळ। 

अन उषा मुसुहूं न्हिलाः बल सुर्यं :थः प्वाथे तयाः, 
समय सीक्यत शब्द तायदत हा:गु ग्वंग: प्रामया । 
शीतकर बुलयाँ वना च्वन, पूव यचुयाः वळ भति, 
अरुण याकन ल्वीरु लक्षण सीदु सुथया सन्तति । 
पिन्य विहग गणयागु कलरब, मिस्त दुन्य जुल चच्चळ 
छ्य मि छवेकल, छुख्य चिकंथलया सुमीचा न्यायुकल। 
पुष्प पल्लव पूर्ण जूगु पिलासिमाया क्वे बनाः 
शाक्यरानी दन अकस्मात्‌ बृक्षया शाखा ज्वनाः। 
जुल ससंभ्रम सेविकापि, अमि पला: हे छी मलाः, 
जूगु लचुलुचु मदिक उख्य थुख्य चपळ गय्‌ बनया चला । 
उख्यर रवि लुट थुख्यर रवि बुळ शाक्यकुल आकाशया, 
मधुर सुसमाचार न्यंकल मंगल गगने ब्वयाः। 
तायु छु धका स्वेत वःम्ह समोर द्वारा सुन्दर 
पुष्प दल दल हाल आपाः सतत शाखां फरफर। 
शीत-बिन्दुत फुति चिची फुति अमि न्यताःया चःति थं; 
पुष्पयात्रा थं जुयाः 'स्वांयाःपुन्ही? नां जुल उकीं। 

सुगत-सोरभ | MES 


मुख्य सेनाध्यक्ष सःता बेत कयन “स्वेदिसॅ” धयाः 
न्हयूम्ह रमणोपिनिगु छहात॑ सद्यजात मचा कयाः। 
अभिगु पल्यस्वां जोगु ल्हाते  लाःवले उम्ह वालकं 
पद्म पद्म ल्ह्योगु थे खन शाक्य-सेना-नायक ! 
सुचुस्य च्बै अन ब्याक थायू छं गभमल खन्य मदु गनं, 
छाःगु नकतिनि घेगु थं च्व॑ स्वच्छ लासा सकभनं। . 
दिव्य तेज दया; बुखू ल्यंमदु. शरिरे छु भचा 
पाटवस्त्रे निष्क्रटङ्कगु रत्न, थं थी उम्ह मचा। 
शीघ्र थ्व समाचार राजांयात न्यंक्यत सळ गयाः 
वायुवेगं . दूतपि "बन कपिलवस्तू, स्वयाः। 
बन गुलि चर देवदह सन्देश क्वबुयाः याकन, 
_अमिगु ख्वाःया हास्यरेखा .मिगु सःपौ थं, च्वन । 
जन्म उत्सव जूगु सा सो मुख्य गायक कोकिल, 
सूर. बीपि गुलि विहंगम. मदिक ल्वां ल्वां पा: हिळ। 
वायुदेबं. सुलु पुयाः च्वन मधुर न्हायपंयात नं 
अन व बालक खन्यव निदुगं ज्वीगु हर्षित मन मनं॑। 
त्ह्याःगु कुलकुळ अन नदोया घंगलाया तुतिसले, 
बरक्षशाखायागु प्वाल अन दुसोगु निभाःजले 
नेत्र रञ्जन जगु पिलि पिलि. सुमनरज प्याखं हुला 
-पश्चरङ्गी वस्र ज्वी अथवा च कपन छाःगुला ? 

१ ( 
शिण्नु च्वनाः मांया मुले थुख्य दुरु त्वनाः च्वन चुकु चुकु 


उख्यर शेलशिखर-पयोधर वाल रबिया जुल पुकू। 
शून्य रानीया मने दुन्य पूर्ण जुळ आः दंक हे, 
रव्यूंगु तन फुक हृदयमणिया तेज द्वारा न्यंक हे । 
पूज्य. पतिया प्रेमगंगां स्नेह सुत हे व्जोकल, 
पिन्य निगः फलयागु रूपं वेत जीवन रस बिल । 


वेगु भयबिछ हृदय-सागर स्नेह्या सरिता मुना: 


नयन निगलं प्याःगु छाय्‌ मस्यु मोल्हुयाः बळ थं दुनाः 
न्ह्य गु गबलं थःम्ह सुतया सोम्य सुन्दर ख्वा: स्वयाः 
चक्र चामर युक्त ल्हाः तुतियात पित्तु पिया: पियाः। 
थःमुळे गबर्छ तयाः स्वत, न्याक्क गबलें घयपुनाः 
तनय तिति यानाः थ्यनाः च्वन थःगु सः थमनं नुनाः 
निकट दूरे रव्यूंगु खन्यदत मेघ थें धू अन व्त्रयाः 
थोगु न्हायपं सलर्३लं न॑न्याःगुःथं सः तायदयाः। 
भति लिपा अमि रन्न तिलहिल कर्णकण्ठे थोगुलि 
पलपसा अन तोगु खन्यदत शीघ्र सत्तिक थ्योंगुलि । 
सल गयाः वेच्बन सचिवपिं सहित जुजु शुद्दोदन, 
सुत खनाः रवि कमल-ख्वालं थःगु पत्र मिखा कन! 
पुत्रस्नेहं च्याःशु दोपं वेगु मनया मन्दिरे 
'यचुल खन्यदत शान्तिदैवी दुम्ह सुधारस थः करे। 

न्ह्योन्य दुगु धन सकल सेवकपिन्त यक्क इना; बिल, 
बिविध वस्त्र, तिसां बिया: परिचारिकापि ह्यकल । 
थः प्रिया पत्नी महामाया खनाः हर्षित जुयाः 
मेगु मखनाः बीगु छु अनिमेष दृष्टि च्वन स्वया; । 
थःगु हृदये भाव ल्यूल्यू मेगु नूतन भावना 
यागु वेगवती नदीया भंग वे थें माः हनाः 
ल्हाःगु मखु बं छ' खँ रानीयागु प्रेम लनाः ळनाः, 
भयातुयाः उगु प्रेम गुलि गुलि च्वंगु ज्वी भवातां दनाः | 
पंलख लिपते शाक्यराजं हर्ष गदगद मन जुयाः 
थःम्ह रानीयात “माया ! ” थुलि धयाः च्वन ख्वा: स्वयाः । 
“नाथ !” थुळि हे व्यूगु उत्तर मेगु वाक्य पिहाँ मवः, 
थः मुले दुम्ह सुत छको स्वत पुलुक बं प्रिय पति छको । 
बंगु मनया जाःगु सऱया भावनां चायकाः छुखा 
स्वःगु थें च्वं निफुति निकुने प्रणयविन्दुत सो मिखाय्‌ । 
भाव थ्वीकल शाक्यनृपति थः प्रियाया हृदयया, 
प्राणफण सम थःगु जीवनसार आत्मज स्वत कयाः । 
स्पश ज्वीवं थःम्ह शिशुया तन निगू हे लोमन, 
थःगु ल्हाः तुति, हृदयया गति, प्राणया पति थ खन । 
कपिलपुर दुत यन्यत थः सुत प्रवल उत्कण्ठा जुळ, 
सचिब, मन्त्रीपिन्त सःता माःगु आज्ञा न॑ बिल! 


ष्ठ 





जन्म , 


“देव ! अथ्य हे ज्वी” धया: वन माःगु ज्या भाला कयाः 
प्रथम याकन कपिलवस्तुस दूत छुत नाय्‌खि बियाः। 
भति लिपा गन गन मगाः अन बनस छायपल न्यंकहे, 
हल्यपताः छपु तरुस ब्वेकल ज्वीक चभ्बल चित्त हे। 
सुमनसौरभ व्याप्त यानाः हृःगु वृक्ष, लता लता, 
नेत्र रञ्जन ज्वीक स्वांमाः नाप ब्वेकल ध्वाँय पताः, 
मृदु लताया कृतिम कुख्जत द्वार थं दयकल गर्ने, 
छः हला: बिल धू मब्वेक्यत राजमार्गे सकभनं। 
तःगु पथया निख्य सिथे फल जायक सःगु सिमा पिना: 
सो उकी बांला:गु गुलि जक बंन्य कुसुमळतां हिना: । 
जनसमूह उगु लँ फुक तोप्वीक हे न्ह्यानाः च्वन, 
वेग पूवक न्ह्याइ थं खुसि सिन्धु थ्यंक्यत याकन। 
वःगु छँस्वत्रत कपिळपुप्या पोर ध्वाकां पिन्य लँस 
विविध वाद्यत न्यायक थाना: यन्यत थःपिनि देशस । 
नाप निथ्वळं लाःबले गंगा व यमुना ह्वगु थें 
सीमदयक छथो जुयाः वन तायूदु केवल रव उधं । 
न्ह्याःगु न्हापां पदगपिं नि लें घुं ज्या न्ह्यो न्ह्यो तयाः 
ताँइ नाइ, धिमे, भुस्याया ताळ लिस्य तुतिपाः कयाः ।. 
उगु घुं ञ्याय्‌ दुगु रङ्ग रङ्गगु पाट बस्न व चामर 
थ्वा:गु पूतुचा चाःहिलाः गुलि संगु सोसो फरफर । 

बगु ल्यू ल्यू गुगु धिमे वन “इन्त गुम्ह गुम्ह यो” धयाः 
वेत “हुंयो” धेगु उत्तर ब्पूगु थं च्चं कें थ्वया:। 
नायूखिने कथि न्यायक प्याखं हृगु सो शुळि सुन्दर) 
के छुस्या लिस्य पूगु काहा ज्वीक मन हे च्ल । 
तःगु तंसायका: छचाळं जायक हे रंगं च्वयाः 
थाःशु दापा ताळ छंपो ताः लिना पोंगा पुयाः । 
मनस खल खुल मिक राग बसन्त गुजरातीं पुयाः 
अस्तराया ताळ थाना: न्यायक “घें घं” धा: भुस्या: । 
प्याःछुचु  निख्यरं तयाः तम्गोगु भयातुगु दंगल 
थाःगु “दिगि दु दु” भुस्या लिस्य तायु ग्रहया ताळ नं। 
शुद्ध स्वर्या नाप गवळे तीब्र. मध्यम न॑ कयाः 
च्चन मुहाली गोडशारङ्ग.. घु' कयाः प्याखें हुयाः । 
वय्‌ पुयाः बळ राग पटमञ्जरि पचि शुछि संगु सो ! 
ताळ लता: थाःगु कों चाखि बभू लिस्य न्याःगु सो । 
रसनया. पबाळं व पीलू राग  प्याहाँ बःगुछि 
नाप लायत घोळ ल्यू ल्यू वेगु प्रेम साःगुलि 
च्वेक चोया- ताल थाना: नाप वन करताल या 
मधुर रबपि विहगपि नं ज्वीक मोहित वृक्षया । 
रागिनी आशाबरी सो वासुरी प्याखं हुल, 
ताळ जति उख्य घंगळा लिस्य पश्चिमाय गुलि ल्हाः तुळ । 

जन्म 


ज्येष्टरानीयागु नाप॑ र'जपुत्र तयाः दुन्य ` 

हल छुंया शिविका प्रसूनं न्यक छायपाः दुन्य पिन्य। 
कण्ठ कोकिळ गायिकापिनि शंकरा ` संगीतया 
शब्द लिस्य परताळ दबदब थाःगु तिनिमुनि ने तयाः। 
तास तिनिखामवापने जलि बत्तुया वुत्ता तयाः 
में पुयाः ठुँगजू तयाः गं घंगला मा: स्वणया, 
हम्ह किसिया 'म्हे ल॑ंया आमलिखते दुन्य फेत्तुनाः 
दिव्य मणि भूषण तियाः वल शाक्यपति दांपो ज्वनाः । 
मोतिमाळाया लिबि दुगु राजछत्र कुयाः फसे 
वेत निम्हस्य निख्यर गायकुगु संगु सो च्वामो फसे । 
सचिवपि मन्त्री व सेवकपि वयाः च्यन सल गयाः 
थीगु पिलि पिछि रन्न तिल, हिल संक ले प्याखं हुयाः । 
न्ह्याः वर्ष उशु नर-नदी फल्यचा सतः गुलि खन गुलि ! 
पथिकपिनि छ प्यास चाःसा हाः ल्वहँ:हिति नं उलि । 
देशयागु टुखांनित्य॑ झ न्यंक ले छायपाः तल 
निख्य निभो पंया च्वकाय ध्वाँय रङ्ग रङ्गगु फरफर | 
पाटया दिकमान खाया: मार्गयागु इता थिता 
स्पशं द्वारा सीकि मारुत! दृश्य छं स्वेफे मताः। 
वःगु उलि मि मनुजपिं लें मुल दिक्यगु न॑ थाय मदु 
पिचुगुलि स्वीतं छुफी जक हाःगु नं छथु खन्य मदु । 

देशया मुखद्वार खन्यद्‌त द्वारया पिन्य पाः गर्ग 
थाःगु भति तायूदत फसं उकियागु पाखाय्‌ च्वंगु गं। 
दुरु ल्वहेँ:या त;ःघिकःपि सिह निम्ह जः खः तयाः 
तल शिलाया थांत स्वाना: जायक हे बुत्ता किया:। 
दुगु उकी पौ भयाः कताः प्रस्तर त्वलः व गजू ळुँया 
उगु छुखा कातुगु नँया जा: दुगु निपा खापा दया: । 


यन धुंज्या गोत्वीक्य म्वा: अन, जा: गपायमछि जाःगु सो, 


स्वणया तःजाःगु खः दुम्ह किसि मचा थं च्दंगु सो । 
वन्यव दुन्यसं खन्यदु नित नितजा:गु गृह्या भो निझो 
तःगु क्क तःब्यागु ले ल्वहतं सियाः अति लोगु सो। 
उख्यर मुगले तःगुलि अप्पां सिया; गुलि ह्याउंगु, 
सुचुगु धः नाः मदु गनं खन्य, पिचु शुलि चुलथ्यू बरु । 
स्वेत वेच्चन मिस्त ब्वाँ कलचां मचात लुकुं छिना:, 
बल गुलि चुकया लुखां प्याहाँ मचा घयघय्‌ पुनाः। 
भति उख्यर हे खन्यदु गृह ह्याउंगु चिक अप्पां दनाः 
तल च्वते वुत्तात तकि तकि दुगु सिँयागु संभयाः छुनाः । 
छपू खनासी म्हालिकाचा तःगु गयकाः छम्ह छुम्ह, 
भयाः क्वताले ल्वेक म्हेखां नृत्य याःगु सपः दुम्ह, 
सिंह वाहाँ खाःगु प्याहाँ बःगु सिंघलिया त्वँथ 
नागबिछि दुगु मुसिँ च्वकाय्‌ तानाः म्हुतः स्वाँ हंगु थे । 

'निख्यर निम्ह हितिमङ्गल वांन्याः दरालीया च्वका 
उगु सँभ्याले च्वंगु भया:प्वा: वायुयागु लुखा मखाः ! 
भयाः पति बांलाःगु बुत्ता दुगु दलू खाया: तल, 
वेगु के खन्य दयक जात्रा पथस बुलहूं न्ह्याः वळ । 
चीनया भिभिगु भया:कापः फसं प्याखं हुल, 
खन्यद्याः ळं सुन्दरीपिनि ख्वाः न्यताः नं. ह्याउँल। 
स्वे मछा: अमिसं व जात्रा छयों भचा हे पित हयाः 
थःगु गाचो साँत्त सालाः छिचिल मन भति तोपुयाः । 
ल्यून्य छम्हस्ये ध्वात्त घ्वानाः उगु बथाने क्यन ल्ययाः, 
मेम्ह फःस्वत “गुलि छि हिसिमदु स्वे मयो छिमि ख्वा:” धया । 
अमिगु अभिनय पवी मढार्क शाक्यजुजु किसिम्हे गया 
वःगु खन्यदत दां हृ ह लें सकभनं पासः कया: । 
कमल सहशगु अमिगु ल्हातं ताय अभोर फिपू हलाः 
हःरु केशर हाःगु घायला वा व कपनं-छाःगु ला! 
छिलिक अमि चुडि न्याःगु शब्द तरुणतस्यं फुक ताय्‌ कल, 
लें दनाः गुलि छाःगु सो सो अमि मिखा भयाले व्वल 
अमिगु सालुगु भिगु रेशमयागु गाचो फ:पुल, 
पुळुक अमि सुन्दरशु रूप व युवक नेत्रत धोदुल । 
स्वेत नवयुवतीपिस॑ ख्बाःब्वे मछाळा याकन 
मातने बां दुगु तिकामयाःयागु प्वालं स्वः वन । 

खन्यदु भति भयाःयागु दुचुली सो अमिगु ल्हाःया पचि, 
संक कुण्डल घित्तु ध्यू ध्यं खेत संगु मछि महि! 
पुरुषपि पसले दनाः अथवा पसःया पिन्य फले 
हःगु स्वेचन व्याक्क अमि न्हायपं बियाः बाजंसले । 
विविध अन्न व साःगु महि चहि, रत्नया आभूषण 
'घालु थछबछ काव छाज:यागु वस्त्रत नूतन 
न्यायत. वःपि न्यायगु तोताः हतपतं फुक दंगुलि 
मीगु तोता: स्वेत वळ पसर्ल दनाः पसल्यात नं। 
मस्त सुतु सुतु पाठशालां ई मजस! बिसि बल 
गुरुपिसं बो वीक बीकं वांछुया: पुस्तक ग्वरः। 
थः तुती हे तःक्यनाः सो ले गुलि गो गो तुल, 
ल्हाः जवनाः पासापिसं इति इति. न्हिलाः तितिन्हुल । 
ब्वां बना: भति उख्यर देगःया फले मफु मफु गयाः 
गीत वाद्य छुयायत थे थं किसिदने जक च्वन स्वया: । 
छम्ह मचां “किसिया मचा सळ ज्वी” धका सळ स्वंचन 
मेम्हस्यां “गन गुरुम्ह ज्वी किसि, कथि” धका दं निपुकर 
मेगु ते च्चे च्ये किशोरी वालिकापि च्त्रन मुना: 
वगु ज्वोफु कपाय्‌ फ्यना: च्वंपि-अपि नकतिनि दिनाः । 
पुष्ट, कोमल अमिगु ल्हाते पिचुगु हेकू छाय दयि 
शीघ्र ञं धंका कपी फुक वांछुया: व्वां वःगु ज्वी । 

देगले दुन्य द्यो छु खन्य मदु अन लुखाय फुक तोपुयाः 
अष्टमङ्गलयागु बुत्ता दुरु खन्यदु थां जक सिँया। 
खन्यदु मन्दिरया त्वनासी' प्यख्यर प्यम्ह प्यम्ह सुन्दरी, 
छुम्हम्हस्या वीणा ज्वनाः च्वन, निम्हम्हस्यां पुल बासुरी । 
च्वंगु मेम्ह मृदंग थाना:, प्यम्हम्हस्यां ताः 'थाःगु सो, 
उख्यर प्याखं हूगु थं गुछि हिसिदु कृताः थाःगु सो । 
खुम्हम्हस्या स्वामाः दु ल्हाते, मेम्ह वाहा खा: म्हुतु, 
मेम्ह छम्ह नं नृत्य यानाः च्वंगु, छम्हत्यां स्वांम्हितु । 
मिम्हम्हस्याक्य धपायमकः; देवा छ प्वा: छुम्हस्यां ज्वना 
च्वन सिन्हःमू घयपुना:छम्ह, मेम्हस्यां न्हाय क्यनाः। 
बञ्रगं छम्हस्यागु ल्हाते, खाद्यवस्तु दु मेम्हस्या, 
ल्हाःनिपा जक बिन्ति यानाः च्वंगु सो भिखुम्हम्हस्या । 
कु कुने कुंसल दु प्यम्ह उगु देगले ग्यानापुपि, 
क्वे लुखाय जःखः दु ल्वहँया सिंह ऋक्बो धुँसँदुपि । 
पौ ठु आयपायागु स्बतँ ल्हाकाः कपुँ प्यकुने प्यको, 
न्याःगु वाजं तायूब कुंपां कोत “गाना: ब्वःगुसो । 
च्वे दु चिकिचा पाःगु भ्याः गुगुली भुळूखा ठुकु बित, 
कलशया बांळूगु लु गजू दुगु छाः पिलिपिलि थित। 
तःगु छगछं देवमन्दिर जायक हे बुत्ता किया: 
ब्याक्क धात्थें ज्वी कळाकोशळ थ्व नेपाःकःमियाः। 

त्वीक सःख्वाः न्यंक पानाः तःगु भव्यगु भवनया 
कःशिया पक्खाःम्बलं गुलि हल हला: हः पुष्पया । 
भ्वीसँमोपि जिथित निम्ह स्वम्ह न्यातजाःगु व कःसिस 
खन्यदु सुंम्हल्य स्यू व क्वै जक ल्यंदनिगु अमि हस्तस | 
न्यंक फरकर ब्वश्गु लापा थं फसे पुतुमतु पुलाः 
मखु थ्व वा स्वांमाकसि हे स्वांत छाया: हःगुला ! 
मेगु तें दुगु भयाः पति जाः मिस्त गुलि गुलि नीमफु, 
पंगुलि भया:कापतं अमि रूप गय्‌च्चं सी मदु । 
उख्यरसं ल्वहँदेगले प्यख्यरं लुखाय्‌ भयाःप्वा: दुगु, 
न्यातजाः फः स्वान्ह्य ल्वहँया स्वान्ह्यबाहा नाग ळू । 
थांत स्वानाः तल छचाछ कलश अंबःसाः दुगु, 
तल किया: बाखं निनाले, मेथ म्येछयों लूगु दु । 
च्चे ढु कःसि उकी छचाळ' जायक युबतीपि दुगु, 
छम्हथ्य छम्ह बांला:गु स्वेहे तृप्ति स्वीतं हे मज । 
अमिगु सुन्दरताँ बिदेशी युवकर्पि ज्‌ मोहित, 
किन्तु खः केवल छूय!य्‌ प्रस्तर विनिर्मित मृतित । 
मेगु सो प्यंगू कुने प्यंगः दु देगः ने उकी 
स्वर्णयागु गजू लु ची बांळूगु पिलिपिलि थी गुकी। 
चल ननीं प्याहाँ बथांहे जाःगु घः तुंथी दिकाः 
प्याःगु पाल्हाः गां हुहुं महिलात जात्रा स्वे धका । 

नितें दु कस्वपाखा गुगुं छये स्वेत गाःमयाः नं स्वपाः 
बेगु जःखः च्वंगु चिकिचा पाःगु मयाःचा सो निपाः। 
खन्यदु उगु मयाःचायू कमलया हः निहः जक सुन्दर 
अलि उकी छम्ह छम्ह जुनाः चनः संगु सो गुलि चञ्चढ ! 
ब्वॅनिस्य' क्वे ध्यंक हे अप्पा दनाः देगः छुगः 
पिचुगु अप्पा मदु छपाँ अन जायुक बुत्ता दुगु जक । 
तल किया: नागो गनं कंसाः व अम्बःसा गर्न 
अष्टमङ्गल चिन्ह दु गनं देगले पिन्य सकभनं। 
सिंह दु गनं मत्तगज - मदपूर्ण गण्डस्थल स्वयाः 
बेशु ककी ज्वन्यत लिचिलाः च्व॑म्ह उख्य थुख्य ताः स्वयाः 
क्र्बीत रक्षित वेगु, आक्रमणं किसिं दं पित कयाः 
च्बंगु सो अन प्राण पानाः थः म्हुत्वी सों दुत छुया:। 
सरुकचाय्‌ गेच्वंगु वानर, मृग लताया मण्डपे, 
खन्यदु सुन्दर बनविहंगम पुष्प पूण गु पादपे। 
छख्य दु जम्बुक ल्यूगु गु खिचां, उख्य शशकया ढुचुलुचु, 
भेग थामे भ्रमरत भुनाः च्वंगु अमाया दुचू। 
देवमन्दिरया छुखायू निख्य निम्ह मलः गयकाः तल; 
नागपांयया न्हयम्ह नाग च्चे उकी क्कीकाः तळ। 
चवे फुसे त्वलने क्षपःख्वाः सीदु वाहां खाःगु सो, 
स्वेब हे अन रम्य जूगु दँकःमि गुलि ज्या सःगु ब। 

देशयागु दुवाः दुवाते तल लुखा सो गुलि छुनाः, 
जायूक हे पोभा: व्वयाः तल, मस्तस्यं स्वेच्वन मुना: ¦ 
राजपुत्र विश्वन्तर सो दान बिल निम्ह थः मचा, 
फाःगु सो कःतिं कियाः मणिचूडया मणि काय्‌ धका । 
उख्य महारथ राजपुत्र थःगुळा थःमं ध्यनाः 
नकुशु सो सो व्यात्रिनीया मस्त अति गंसिशु खनाः । 
दाजुयागु भयं कबीर कुमार ग्याना वन बन 
चाःह्युह्म, कुतुवंगु गाले चित्र गय्च्वं हुकन ! 
नारबासदहं: धका नांदंगु नेपाःदेशया 
हुंगु चित्रे छुबंगु सो लः मञ्जुश्री चीनं बया: | 
च्वंगु बालक वीर भरतं सिंहशिशुया वा निनाः 
बौम्ह दुष्यन्तं स्वयाःच्वन अन सिमाया पो ज्वनाः । 
पुत्र रोहित धयूपुनाः शैव्या दना:च्वन सो छ्य, 
सत्यवानं पा ज्वना: वृक्षे गया च्बन सो उख्य । 
मेनकां  म्ह्याय्‌ व्यूगु ` विश्वामित्रयात व चित्रस, 
स्वे मालाः उम्ह ऋषिं तोपूगु सो थः नेत्रस, 
रेबतक उद्यानया. डुन्य कृष्णभगिनी अजुन . 
'खंगु दृश्य व. शुलि मनोहर, प्रेमपुलकित ज्‌ मन। 
ययिपु लब कुश निम्ह दयाः वाल्मीकिया हुँ आश्रम 
डुःखिनी सीता-हृदय-निधिया निंगः माणिक सम। 

शेळ, निकर, हुम, लतामय रम्य काननयागु नं 
नेत्र-रञ्जक चित्र ब्वेतल जन्तु पक्षीत्यगु न॑। 
छुख्यर. सन्ध्यायागु दृश्य व उख्यर सुथया सूर्यया, 
मेख्य अर्णवयागु रात्री म्हितुगु सो सो चन्द्रमा । 
द्वार च्चे त;पाःगु चित्रे शाक्यजुजु सो च्वन दनाः, 
न्हायकने दुन्य न्ह्याःगु खन्यदत न्ह्योन्यसं जात्रा थ्यनाः 
स्वणेकथि ल्हातं ज्वनाः हतपत महांतय्‌ जुळ अन, 
“अय्‌ ! सलं नहीं मस्त छाय्‌ थन, च्वंहु' हुंकन याकन” 
थलि धयाः फुक मस्त छम्ह छम्ह देगले च्वे तय्‌ यन । 
“भाजुपि ! भति हूल याय मत्य सुंक स्वदिसँ न्हां थन” 
जनसमूहे थुलि धया: भयाले मिखा अमि व्वांबन, 
षोडषीपिनि . हृदयया प्रतिबिम्ब नेत्रे हे खन। 
मयल आः थन वन्यनु याकन व किसि थ्यन सो हुंकन, 
अञ्ज थन ल्यंदनिगु बार्ज, गीतरबया गुंजन । 
` बंगु सुन्दर दृश्य छलनापिनि मिखाय्‌ च्वन तिनि म्हिताः, 
याशुसो अमिसं उक्की आलोचनात छता छता । 
'घाल  गुलिस्यानं “थ्व बालाः? मेम्हस्यां छं मेरु हे, 
` छम्ह निम्हेस्यां थाळ “मदुनि थज्याःगु जात्रा जूगु हे” 
'छुम्ह मनोविज्ञानवेत्तां धाल “छिमिसं छं मस्यू 
झीम्ह जुजुया चित्तया आनन्द छन्यशु थ्व खः उमू ।” 

न्ह्याः वर्व नरपंक्ति लायकूया संमीपे ले थ्यन, 
नुपनिकेतनयागु खन्यदत कं छकुं नि हुँकन। 
उगु कुने च्चे खन्यदु चाक्रमक लाःगु भोगा: नं छगू 
दुगु वहःया भयाः छचालं पोच्वकाय्‌ दु लुँया गजू । 
थीगु छुपली कुंकने कुंपाय्‌ दु सो झंगः लु याः, 
संक खाया: तळ लिबि श्रीवत्सया वुत्ता किया :। 
'ताय दु फय॒गं न्याःगु छिलिछिछि उगु छं पोया मुसिमुसी 
माठकापि नृत्य यानाः च्वन त्वनाले शुलि हिसि! 
वेगु क्वे दु लुंया सँमयाः सो जायक बुत्ता दुगु स्वँपा:, 
मेगु ल्या: ख्याय मफु छमो हे थीथ्य च्वं आपा मपाः। 
मेगु कुं न ब्याक खन्यदत उख्यर नं थुख्ययागु जो 
पो, गजू, भौगाः, त्वना, भयाः छुं मपाः न्ह्याग्गुं छजो । 
रोजसदने नं दु वातायन छभो हे मातने, 
` चालिकापिं जायूक दुगु अट्टालिका च्वतयागु ते । 
स्वर्ण स्वांमाकसि क्वताले हःगु स्वां नवर्या, 
गुलि व सुन्दर हेम-मळखं ह्य'गु थां सो स्फटिकया । 
भिगु भिपूया दरालि लुंयागु सिख्वाःया म्हुत्वी, 
घुष्ट किसिदं जोगु कोमळ ल्हाः दिकाः तळ सो शुकी । 
शाक्यनन्दुन थ्यंबले अन समय संध्या जूगुलि 
अणिबिनिमित झार खाया: न्यंक च्याकाः तः्गुलि 


५२ 


जन्म हु 


ख्यं गु तन, दुर्गन्ध फुत अन तेलसौरभ, मतजळं । 
अमिगु ल्हाते खन्यदु नाना रत्न या पूजा ज्वलं । 
म्हःसिन्हः दुगु कनककायूभः, पुष्प प्ण ढुँया कलः, 
रौप्यया बांलाःगु सुंम्हल्य जायूक सरस सिसाफल। 
नीरमणिया धुपमकले मन्द कु वया; च्वंगु दु, 
पुष्परस च्याकाः ज्वनाः च्वन हरितमणिया बांदळू । 
पूणे कंकण पुष्ट - ल्हातं स्फटिकया देमा ज्वनाः 
ताय्‌ फिपूव अभीर कीग: हःगु सोसो अन च्वनाः। 
सान्ध्य शीतल वायु न्द्यानाः अमिगु सालुगु अंचल 
सात्तु साःसां उच्च उर खन्यद्यक भतिभति प्वीकल । 
छम्हथ्य छम्ह बालाः अपि गुलि, संगु गुलि जक हिसि दुगु 
थिकुक ब्वहदळं ख्वाःबले अमि कण्ठहार सना: उगु 
यबनिका सम अमिगु रेशमयागु गाय्‌ दुन्य दुन्य सुला: 
नाट्यशालाय्‌ नतेकीपि च्दंगु थें प्याखँ हुला:। 
कण्ठ कोकिल वालिकात मृदङ्ग वीणा लिस्य लिस्य 
मोति हायका: स्वस्ति मङ्गल गीत हाला: च्वन छख्य 

“छु:पिंनि भूप! सदां जय ज्वीमा, 

छु जिमिसं थन दुःख मसीमा, 

रात्रि, दिवा, सुथ वा दिन अन्त 

न्ह्याग्गु इले थज मन्नछ छन्त। 


५३ 


सुगत-सौरभ 


आदि,  दथ्बी. अथवा अवसाने 
निर्मल छःपिनि कीति-उमाने 
- पुष्प समान पुता थुम्ह हमा 
आयु, कला, सुख सपद दयमा” ( दोधक छन्द ) 
थुगु न्यन्यं भूअप्सरातय्‌ . गीत गौरी रागिनी 
पुछुक जुजु शुद्बोदनं स्वत थःम्ह सुत शौद्धोदनि । 
थः प्रजापिनि ख्वा: स्वयाः “गा; भाजुपि:ल्याहां हुँ न्हा? 
थुलि धया: गोकुळ ब दोंगा उचित दँयपोयागु दां 
। बीच दो ल्हानाः “गलश्चकधाः” धका पँयता:खलः 
हष गद्गद्‌ चित्त यानाः ब्याक वन बाजंखछः। 
संन्य सळ किसि ब्याक्क लित हत पारितोषिक धन बिया:, 
रक्त बिद्र्मया दुवा: दुगु तोत खापा स्फटिकया । 
त्वीक त्वलने च्वे जवंतू शंख लक्षण पूणगु, 
तासयागु तुयूकुसाय्‌ अति थीगु हीरकया गजू, 
पद्मरागथले लखे राजीव म्वाःपि निम्ह दुगु, 
द्योत्य मणिया घौभ्यगः दुगु स्त्रणया घः जल दुगु, 
चारु चामर संगु फरफर नाप उत्पलपत्रया . 
बोगु जःखः निपु ध्वजा अन चिहण दुगु श्रीवत्सया ` 
उगु लखां दुन्य रक्त वण बना: बसा लायाः तल, 
थो जुजु हे घयपुनाः सुत लायकुलो दुत यंकळ। 
सुगत सौरभ महाकाव्यया जन्म नामगु स्वगूगुसग सिधल। | 
ने० सं० ६२ साळ थिलाथो १२ 


६४ 





गक? 
FR त्मा 

धमा? कुमारं घाय मसयूकं मांम्ह मायां तोतल, ` 
राजकुल्या शान्ति-सुखे थो. क्रर कालं यंकळ। 

` _नृपतिया सन्तान मदयाः..च्वंगु ` रजनी-तम छुयाः 

_ शाक्यकुलरवि लगु थ्व सुरथः शोकयागु सुपौय्‌ वयाः ` 
कपिल  पुरबासी . प्रजापिनि बक्त्र-गगने तोपुयाःः 


राजधानी सूर्य दःसां ख्युँछ बर्षा थे छुयाय्‌! 


न्हयन्हु तिनि दत लुम्विनी दुन्य जन्म जूगु कुमारया 
मोल्हुकाः व्यंकुगु म्हिगः तिनि लायूकुली दुन्य दुत हयाः। 
न्यंक देशे यक्त. उत्सव यायगु इच्छा . ल्यंदनि 

तर छुयाय्‌ सो हप लिस्य लिस्य शोक नं वेयो खनी | 

- दुरू व ढः थें जबीक जनता च्वंगु आनन्दे दुना 
थौं थ्व कालं ब्याक्क स्यंकल वेदना-पाऊं. छुनाः। 
गुम्ह म्हिगः बहनी न्हिलाः च्वन पुत्रयात स्वयाः स्वयाः 

' 4गुलि थ्व उज्वल ज्वी भविष्ये !” धंगु थुगु आशा कयाः । 
उम्ह सहारानो महामाया कतामरि थं ज्जुयाः 

हाय विधि ! थों थोंगु सो सो प्रण तोता; गां. पुर्‍या: । 


10 


> सुगत-सोरभ । 


शाक्यजुजुया हृद्य-उदधी शोकया वाफय्‌ वयाः 
स्थिरगु पदत जोगु उगु जल्यान प्वीकल धेयंया । 
स्नेह्या सरिता सुनां च्वन विरहया तापं कयाः 
सीम्ह रानी तुंक स्वेच्चन न्हकुतियाः भसुकाः तया: । 
नेत्र ह्याउंगु सो मिपू थं, श्वास पन्नगयागु थें, 
ख्बाः छपा जक ख्यूँगु वावय्‌ त्योगु बर्षा मेघ थं। 
वेगु फर फर म्हुतुसि संसां वाक्य छं प्याहाँ मबः 
प्राय छाय्‌ मस्यु ल्हाः निपा जक मदिक ब्वे ब्वे स्याःगु सो। 
अन दु वास: जाःगु थढबल यक्व नाना रल्नया, 
काःगु लः दुगु कनककुन्धा: भिगु पंखा पत्रया । 
वैद्य, ज्योतिष खन्यदु अन, कृतहस्त शल्य चिकित्सक, 
लायगु ला गन प्राण लिस्य फुत अमिगु वासः, धन जक । 
ख्यूँक ख्वाः ज्याना अपि वन सीम्ह तोताः याकन, 
न्ह्योन्यसं सुतयात ज्वीगु खँ देशु हृदयं फुक खन । 
“हाय शुश्रुषा सुनां आः यायि वालक पुत्रया!” 
थुलि मने वायकाः नृपति रूबल सीम्ह थः रानी स्वयाः-- 

“छुनां यायि सेवा धका थ्वेत माःगु 

प्रिये । पुत्र तोता: छ छाय गोतुलागु ९ 

मिखा छं कना सो छकोळा पुलुक्क 

गपाय्चो पुता न्हा गु बांलाः मुसुक्क । 


५६ 





मां 


इही याःबले भी निम्हे जूगु प्रीति, 

तथा छंगु ल्हाः गय्‌ ज्वना जि लुमंकि।. 

कथाय्‌ वेव न्हापां जितः गय्‌ स्वया छं, 

प्रिये! अय्‌ छको थों क्यलेहेँ मिखा क॑ । 

तिसा वस्त्र माःसा बरू देवि! छन्त 

हयाः बी जि स्वर्गं वनाः सां तुरन्त, 

जि धात्थें मयोला, छ छाय नं मवायगु ! 

प्रिये | या सदा थं छुको ला खँ ल्हायगु ।” (भुजङ्गः प्रयात) 
शीघ्र थ्यंकः बल महामन्त्री, सचिवपि अन क्वथाय, 
श्रगु अवस्था खन, अपि अल्य चाःगु खन्यदु हथाय्‌ मथाय्‌ | 
छु खं ल्हायमफु हाय अमिसं सुंक च्वंच्वन अन दनाः, 
भति लिपा रपति खनाः तिनि यात अमिसं वन्दना । 
वन्दनाया जुळ लिसः सो “फुंक” झसुकाः हे अन, 
बुद्धि दुम्ह मन्त्री छम्हेस्यां छु खँ यात निवेदन-- 
“शाक्यकुलतीलक ! ख्वयां भी सीम्ह ल्याहां बेगु सा 
प्राण बी मा:सां बिया: लित हयूगु उम्ह झी गृह-तिसा । 

न्मकाःछि कीत ख्वेकाः वन छुयाय्‌ तोता: पुता, 

वेगु गुण जक आः लुमंक्यशु भीरु ल्यंदनि ज्या छता” 
_ “ह्वयत खः फुक तर छुयाय्‌ जिगु मन मच्वं प्रिय बन्धुपि !'” 
थुलि धया: हान छको झसुकाः तयाः च्वन नरपति । 


५७ 


सुगत-सौरभ 


उख्यर मेपि सेबिकापि नाप रानी गोतमी 
५जिमित तोता: गन वना योता !” धका ख्वे च्वन तिनि। 
राज्यकाय मन्त्रणा बीफुम्ह व मन्त्री न॑ अन 
उचित उत्तर ल्वीक्य मफयाः स्तव्ध थें जुल छुँ क्षण । 
भति लिपा बं नम्रता पूवक उथाय संयत जुयाः 
सरल समयोचित खं सल्हाः बिल मिखाय्‌ ल्हातं हुयो:-- 
“नाथ ! छुःपि हे स्त्रयां थय्‌ तयूगु जिमि मन गय्‌ अहो ! 
आः कुमार स्वयाः हृदयया शोक तंकाः दिसँ प्रभो ! 
ख्वेशु ज्या निबु द्वि जनया, शाक्य नरपति पण्डित, 

धेये पूर्वक मदुम्हस्या प्रतिमूर्ति रक्षां ज्वी हित। 
यंक्य माः याकन सिर्थ, ई दनिबले दिप थ्यंक्य' माः, 
स्वेत बेपि वाळवमिता थःगु गृहल लिथ्यन्य थमा। 
शीघ्र जि स्ते माःगु द्रव्यत नि ज्वरे यायू माल आ: ।? 
बिन्ति थुलि यानाः सचिबपिनि ख्वा: स्वयाः न्यन “गय? थका 
“ख: हथाय्‌ जुल व्याक्क मागु पदार्थ” अमिसं थुलि लिस: 
बीव धुकुटो मदुगु बस्तुत न्यायत ववां व्वां छुत पसः। 
तास तिनिखाळं भुनाः श्रीखण्डया खः दयुकठ, 
रंगरंगणु पाट चानाः ध्वॉयू पताका ब्वेकछ। 
कुंकुने च्वामो दु घानाः तःग फरफर संक सो, 
ताय्‌ व स्वांमा:यागु किकिणिजाल खाया: तःग सो। 


५८ 


मां 


देगले दुन्य च्वंम्ह द्यो थं सीम्ह रानी ब्वेहल; 
वेगु म्हे भिभिगु वस्त्र तिसा व स्वान छायपछ। 
देश हे नं थ्वक्क हाय हाँय ख्वःगु थं कोहा पुयाः 
थाःगु सीबाजं छुस्याः “छाय्‌ ख्वेगु सकले सी” घया: । 
न्ह्योन्य पश्चसुगन्ध पूर्णगु कनक कुंधा: हायकल, 
वेगु ल्यू ल्यू ताय्‌, फिपु व अभीर, बीभः दां हल। 
विज्ञ विप्रपिसँ क्कब्वीकाः यक्व च्याकाः पुलुपुलु 
गुलि सन्हां वःपि दु ल्या: मदु व्याक्कस्यां बरु ख्वा: बुलु । 
“शाक्यरानी गन वना थों देवदहपुर-नन्दिनी 
हाय गय्‌ वाना थ्व छिम्ह सुत न्हयन्हु दुम्ह वालक तिनि” 
थुगु प्रकारं थःमुले काय म्ह्याय्‌ दुपि सीमन्तिनी 
ब्याक्क ख्वेकाः थों सिथं यन देश नापं दिनि दिनि। 
अगर चन्दनया सिंपे कपूर सिल्हायधू हलाः 
च्यो छुनाः छू कल मि दन्दन नभस थाहाँ बन जला, 
कान्त कोमल देह गुकिया शेष अन नो जक जुल, 
हाय दर्शकपिनिगु मनया आश नापं च्वीकल। 
युद्ध यायां देशया स्वाधीनता समरे मियाः 
'बःगु थे ल्याहाँ बया: च्वन न्ह्याःग लखस मिखा पिया: । 
लायूकुळी सी मूगु थ्व समाचार थ्यन्यवं मोल्हुयाः 
माःग सुचिनिचि फुक्र सिथयूकाः सःम्ह अजि सःतक्य दयाः 


६६ 


घुगत-सोरभ 


वेत ल्येकाः च्याम्ह तुतुमां शुद्ध दुरुपिं तेबिल,. 
चो खि कायक्यत घः मचाःपिं च्याम्ह दासीपि जिल। 
ज्याम्ह बाढकयात म्हितिक्यत चतुर धात नं तल, 
मेगु परिचर्यात याक्यत च्याम्ह हे यवती ल्यल। 
मामयाग अभाव घात्थे पूर्ति यातः व गोतमीं 
थ्वेग कारण खः चमा जक मखु ब चानं जूगुछिं। 
शोकयाग थज्यागु समये असित श्षृषि थ्यंकः वया: 
शाक्य नरपतियात आशीर्वाद नं बिल नां कयाः। 
वेत नृपति मान पूर्वक उचित उच्चासन बियाः 
यात भक्ति तयाः प्रणाम शिरं वया चरणे थियाः- 
“धन्य जुल थौं शाक्यकुल छःपिनि पदार्पण थन ज्ुयाः 
दासया कर्तव्य छु दु फुक माश्गु दिसँ आज्ञा जुयाः” 
नम्रता युत थुगु वचन तायाः व ऋषि मुसुमुसु न्हिल-- 
“मेरु मख छुं नृपति ! छःपिनि सौम्य सुन्दर सुत बुल 
घाशुलि दर्शन छुको याय्‌ धेगु आशं थन वया” 
दुतगति भु का: इचां आत्मज कथां पिन्य पित हयाः 
असित तापसया तुती अनियाक्य त्यन उम्ह भूपति, 
खन्यव हे काचाक नूपसुतया :तुती भोपुळ यति। 
शाक्यराजकुमारयागु शारीरया लक्षण स्वस्वं 
काळदेवल्यागु वेच्वन अश्रु बाःबाः नेत्रस। 


६० 


झां 


असित ख्वःगु खनाः मने आश्रये जक चायाः जुजु' 
बिविध शंका जूगुलि ल्हाय्‌ मफु खँ माःशु उजु' सुजु' । 
अति लिपा संयत ज्जुयाः न्यन- “पूज्य ! छःपि छाय ख्वया 
बा मभिगु पकाः दुळा प्रिय पुत्र राजकुमारया ९ 
जन्म ज्वीकाः न्हयन्हु दयवं मन्त भन्ते ! मांम्ह नं 
घा तपोधन ! छा जकं छाःळा थ्व वालक हे जक १” 
थुलि धयाः ल्हाः विन्ति यानाः सुंक च्वन शुद्धोदन, 
ग्याःम्ह जुज्जुया ख्वा: स्वयाः ख्वे माःगु कारण वं कन--- 

“राजन्‌? पकाः छु मदु आयु नं गाः 

नह्ाकेगु थ्वं सुन्दर शान्ति-गंगा 

धात्थं थ्व छानाः मखु मांम्ह सीगु 

सीमाःगु खः कारण आयु फूरु। 

तोता: बनाः थः सुत, सद्म, रानी 

सवज्ञ ज्ञानी गुणयागु खानी 

संसार उद्धारक बीत रागी 

शास्ता थ्व ज्वी निश्चय सवेत्यागी । 

अयूसां छुयाय्‌ ज्वी धुन पूर्ण ज्याथ 

गयथ्बेगु चर्या खनि शाक्यनाथ! 

राजन्‌ ! उकीं हे जुल अश्रुपात 

छुं विघ्न बाधा मदु राज्य यात ।? ( इन्द्रबजा) 


६१ 


सुगत-सौरभ 


थुलि धया: योगो असित क्रूषि आश्रमे ल्याहाँ वन 
गौतमी रानी व जुजुया चित्त छं भति चक्कन। 
ब्वाँ वयाः तुतुमांपिसं वाळक बुयाः दुन्य दुत यन, 
राज्यकार्ये स्वेत भूपति नं सभाभवने वन। 
शोक पाःजुछ छुँ भचा तर ग्रीष्म क्रृतुया ताप म॑ 
वृद्धि जुल रविया प्रतांपं ब्बो वने छय सकभन । 
च्वन्यत तांनो, नय्‌ मसा: म्हुतु, थ्यन्य मब्यू कुसि धँय्‌ वयाः 
न्ह्यो मवयर्क फ्वीगु रात्री पतितस्यं मङ्गल पुयाः। 
वाटिकाया बृक्ष वृक्षे ह्ृमलाः निगु स्वां मुख्‌ 
गुरु वसन्ते वनस वाउँस्य च्वंगु हःनं गन सुखू। 
बायु गुगु खः जीवपिनि जीवन च नं कानाः अति 
जुल भयङ्कर प्राणहारी हाय काळ कुटिल गति! 
पिन्य निभाले च्वन्य मछाः सुं, च्वन कथाय्‌ दुन्य दुन्य सुला; 
थःशु मञ्जिमगाःु ज्यां पिन्य वेग भिगु कुसां कुया: । 
च्याक्क पक्षी जवी स्वले हे नभस छम्हं मदु खन्य, 
पशुत नं तरुयागु किचले च्वनिगु वा पाक्वे दुन्य । 
छः सुना: च्वन फुक खुसो नं न्यंक स्वीक फि खन्यदत, 
बिगतयौवन मानिनीया रूपया थं द्युति फुत। 
फुक लुमंकाः योम्ह पासां मदिक या:गु अमित हित 
उच्च प्रेमी जलज जन्तुत नीर नापं हे सित। 


मां 
क्रूर कालं सूर्य छुकाः काक फि सिया: च्वंगुली 
वायु धवलं पुत्तु प्वीकाः 'न्याक्क संकुग सो उली, 
छूगुला मसळा उकी मस्यु दक हे की भन फुक, 
प्राय लायिगु काळ चक्र हाय दुबल हे जक। 
फोँ सि कःबसि आदि सःगु सिमाकचाय्‌ अमि त्वा: दिकाः 
तांन्वयाः विहगत सुळाः च्चन वृक्षया पत्रं किकाः । 
ताप इमां सहळपा सो प्रकृति अति हर्षित ज्जुयाः 
पारितोषिक व्यूगु इसिया तुकि सुया: च्वन सुसुकयाः । 
प्रबल तेज खनाः उभाने सकभनं हे ग्रीष्मया 
वीर अभिमानी गुळावं म्हे तमं कं पित कयाः 
तू'क स्वे च्वन च्याक्क ह्याउँग ख्वा: ब्वयाः भत्रातां दनाः, 
इन्द्रकमळं वेत लिधसा व्यूगु सुन्दर स्वां छुनाः। 
मेगु स्वां छु हव मछाःसां प्रीष्मयागु भयं कयाः 
च्याःगु खंसां थुगु प्रताप बया सुहृद आदित्यया 
थ्योंग सोकाः सूर्य द्योथाय्‌ “पतन ज्वी आः ग्रीष्मया 
आःबले लीमाः थ्व पाटल नाप थुलि चित्ते तया” 
कचिशु अंनं धेय पूर्वक थःगु नुगले रस मुनाः 
योगु बर्षाया प्रतीक्षाय्‌ तरस च्वन थिकु थिकु सनाः। 
स्थळकमल नं समय सीकाः वृद्ध जूसां हो च्वन; 
धाल्यपतिस्वां छाय लिपा च्त्रनि स्वां हयाः साहस क्यन। 

सुगत-सोरभ 


प्रकृति देवी ।योम्ह बर्षा वेगु आशं प्रीष्मया 
ताप सह यानाः बने जीवित जुयाः च्वन मन, तयाः , 
तर छुयाय्‌ अन नं गुं मिनल ग्रीध्मया तापं कया: , 
लुप्त थें जुळ प्रकृति न॑ छं काठ प्रथिवी मां जुया: । 
ज्येष्ट रानी मदुरुळिं जुजुयागु नुगले विरहया 
बाःवयाः फुक धेये च्वीकः यंक्य त्यंसाँ पुत्रया 
कीति द्वारा वंश उज्वल ज्वीगु आश-तुतां चुयाः 
राज्य यानाः च्वंगु थं सुत-स्नेहया गां ख्वबि हुयाः ! 
समय जुल अयसां बुं पाल्यगु प्रीष्मउत्सव राज्यया 
नाप हे बन्य माःगु जुजु नं कर्मचारी भृत्या, 
वन्यत वे च्वन कृषकपि नं नगरया त्वा: स्वाः मुना: 
फक्क छायपाः दुरु तिसा, न्हून्हूगु बसतं म्हे पुना: । 
कबुल अमिसं नो ख्यलाः जाःजाःगु इल्खःमू कयाः, 
वल शुलि थिकु थिकुम्ह्य क्कबुया स्वस्थ सुन्दर तन ब्वया: । 
खि क्कखाया; वल गुलि सो, सो गुलि बळ बय पुयाः 
कृषककन्यापि बथां हे पसि ल्हातं घय्‌ सुयाः। 
वल शुलि सो कलि न्याय॒काः न्हायपने चो:चां सुया: 
अर्धबयपिं मिस्त वेच्चन शुलि मचात बुयाः बुयाः। 
स्वर्णया शिविकाय्‌ च्वनाः मृढु बसत संकाः फरफर 
शकमहारानीं तयाः हल थः मुले शिशु सुन्दर । 


६४ 


सां 


सुमनरज अजलं मिखाय्‌ वीका: नस्वाः चिकन बुका: 
पालिया तःळे चुलाः हाकुक अज: सिन्हळ तिकाः । 
सेविकापि नं त्रयाःच्चन पाटया तसतं पुनाः 
महु कुश्चित स्निग्ध सफले रन्न पूर्ण छं स्वां छुनाः । 
ल्येक आभूषण तिया:बछू थीरु सुन्दर मणि थुना: 
गोतमीया याप्पयाने पिन्य छचाळं हच सुना: । 
ग्ल भूषित सल गयाःचल शाक्यपति गुद्धोदन, 
शकप्रबानत नं गया: सल बेशु नाप वयां च्वन | 
यन बा वायक्यत पुष्प वासात नाना रङ्गपि 
घंगढा गंमाः क्खायकाः व्याक्क निम्ह निम्ह जो दुपि । 
व्यन्यच व्या उख्य धुख्य म्वया: सुखपाल खःमू छुख्य दिव 
घन वुं पाल्यत कृपकपि थःपनुगु व्वहले कू दिका: । 
उच्च चसुचाः मदिक सो सो चःति बयूक बु पाःगु सो, 
मिस्त खापाय्‌ दायत को हे अभिशु ल्यूल्यू बंगु सा 
पसिशुजि फूक थतकया: तुतिया पिलाक व्वचा:ब्वया: 
पीनकुच सीदयूक व्वबहले जक छ चो गाचो तयाः! 
भति दनाः थःपिनिगु लज्जा योबनं ह्याउं शु न्यताः 
गां हुया:च्वन, ल्यायम्हतयसं गुलि हिस्या: अमिसं मता: । 
गुमिगु ल्हाते दुगु सिँयागु खतां मुग: प्याखं हल 
न्हगु द्यामे च्वंगु चार्पाय व्याक हे चं चुं जुल 

सुगत-सारभ 


छा:गु चा गन गन दु अन अन न्यंक हे सा वाय्‌कल- 


धकि व द्याहाले तयाः अन अन्नयागु पुसा हल। 
प्यायू्वे अयला:यागु रङ्ग च्या:गु सुन्दर ख्वा: व्वया: 
ज्यां दिनाः कर्षकत प्याखं हूगु सो जॅ तियाः तिया: । 
पत्र्या; सरस फल दुगु अन दु गुं कमसि मा छमा 
बेशु किचले रक्नकिकिणिजाळ पूर्ण इलां प्यनाः 
पिन्य छचाले गां खुयाःदुन्य अन्तपुर दयुकाः बिल, 
मोति ज्वाः खायाः छुया सुन्दर मचाकथि नं तळ। 
मृदुळ लासाय्‌ द्योन्य राजकुमार तूफुंगे थ्यनाः 

यकुशछा चतुर धातपिन्त उम्ह वाळक क्यना 
गोतमो रानी व्वना: जु जु नं बु सोवन उख्य थुख्य, 


नपात गुख्य चन ज्वागु जय जय कार उत्सब उख्य उख्य | 


ता:मुलि पिल्य जूगु उत्सवया मनोहर गुञ्जन 
स्रग्‌ इच्छा जशुलि मिस्तयूगु मन खुल खुल मिन । 
पाल्या प्वाळं स्वयाःच्वन दृश्य खन्यदुगु भति भति, 
मशु तोतळ ख्वःशुलि उख्य शाक्यकुलया सन्तति 
स्वःच्ळे अमिसं प्रथम अन व्याक्क हे खन शून्य थं; 
खन लिया कवे थःगु लासां कुतुवयाः फत्तृगु थ। 
ज॒ज्ञ व जनतापि थ्व खं आश्चयं चायाः मन मन 
माःगु सकता ज्या सिधयकाः लायूकुली ल्याहाँ बन ! 
सुरत-सौरभ मह्दाकाव्यया माँ नामगु प्यंगूगु सर्गं सिंघल । 
ने सं० ६२ साळ पोहेला थो ११ 

वाल विनोद 


राजपुत्र प्यला ति द्‌यवं फेत्तका: तल गांभुनाः, 
वेत म्हितिकाः च्वन छचालं च्याम्ह धातृपिं मुना: । 
छन्हु अञ्याथाय्‌ जुजु वयाः काययाक्य प्यूचा जक खन 
जंक लुमनाः न्यन्यत छु छ माः गौतमीया थाय्‌ वन | 
माःगु रानी ब्याक मसियाः देनकीं सःतकय छुयाः 
यात जंक ज्वलं ज्वरे फूक वेगु हे सम्मति कयाः। 
जंक्व खुनु न्हापां पुरोहित वेदपाठीपि मुनाः 
प्रथम पूजा विधि सिधयकाः कलशयाशु लखं लुना: 
मोल्हुकाः शिशुयात नाना दिव्य गन्धं म्हे बुकाः 
शुद्धकाशीयागु तिनिखायागु जंक्बलन॑ फिका: 
यज्ञषशालाय्‌ न्ह्योन्यसं भूपाल्यागु मुले तल, 
थीगु हीरकया गजू दुगु जंक्वतुपुछि प्वीकल । 
तःगु देमाय्‌ गुरु व्ययाः बहुमूल्य भूषणया छुल्याः ! 
विविध रन्न थुनाः स्वफो दुगु जन्त्र, सिख्वाः दुगु चुल्या 
नागमणि, गजमोति, हःथं, गोमुखी, धों या न्यकू, 
गभशंख ब को, चलाया खो व किसिया ढुसि छकू, 


छ 


an 





सुगत-सोरभ 


उव. घुया छुसि, भोमिखा, धंवां सहित फाया थना, 
आदि दुलभ दिव्य रत्नत भिगु पाकाय्‌ माः हना 
तःशु अद्भुत न्ह्याम्हस्यां लोचनिगु रक्षामा: माः, 
मोतिचाःचा फोसिखः दुगु ळं भुनाः स्ट्राक्षमाः, 
ऱ्याक्क हे गा उत्ति ग्यंगु तुयूगु मोक्तिक - आवली, 
ग्क्त वणरु भिगु भिपूमाः अहो बालाः गुलि! 
नायुक वुत्ता दुगु ढया गोचा; छुया हे घंगला, 


८ 


कलम, चा, अप्पा, मफु गुलि जायक छु छु जक स्वेमला: 


न्न्य हयवं जाःगु उगु देमाय म्बयाः शोद्वोदनि 
घ्याक्क काकां वायाः बिल रंक चित्रा: सकभनं ! 
उसु खनाः जुज्ञुया मेने अपिया वचन ळुमना: वल, 
“जिक्र अयमा यद्ध याय जि” घगु बं चित्ते तल । 
चडमन्त्र व्वनाः सुळक्षण युक्त जंक्वक्त्रघा कयाः 
ब्राह्मण कक्की कखायकल शाक्यराजकुमारया । 
[म्ह मचाया जन्म ज्वीबं व्याक देश भिगुलि 
उन नां 'सर्वाथसिद्ध' चका छुना: विल छोगुलि ! 
पुलि सिघयबं गोतमी माया मुले वाळक तयाः 
बे. सिसाफल, धो सग व्यू बळ नकिपि निम्ह बया: । 
स्वगथायू*्वी क्षीर तयहळ त्वीक न्ह्ोन्य कुमारया, 


न!म्हस्या सुतयागु कथप्वाः चायूक्य बिल व्याप्ये कया: | 








बाल बिनोद 


बायु प्राण, अपान, व्यान, समान मेगु उदान नं 
नां कयाः च्वन प्ये पति हे कर्मकाण्डी ब्राह्मण | 
कस्ति, श्यो, साखःति, दुरु धो आदि पञ्चाम्रत लुना: 
त्वंक्य धुन्यव नकिंपिसँ झारि नुचायकल लः लुनाः। 
यक्व भोजन दान उलि हे प्राप यानाः विप्रपि 
स्वस्ति ज्वीगु सुवाःवियाः ल्याहाँ वनां च्चन कुक अपि । 
शाक्य जुजुया प्रिय किजापि सहित भ्रृत्य, फुकीत न 
_ नेय सिंधयकाः ब्याक् हे थःथःगु ये ल्याहां वन । 
शाक्यकुल्या पूवेजपिसँ थकुगु यानाः स्थापना 
.लायकुली दुन्य मुक्त कःकः धायक सुन्दरता मुना: 
तःगु मन्दिरयागु शोभायागु जो मदु न्हां गर्न 
जंक्व सिधया: छन्हु लिपा उगु आगमे शुद्धोदं 
सुत बुयाः यन थःथमं हे देव दशन याक्यत, 
वेगु ल्यूल्यू बन महारानी च दासी दासत। 
अमिगु ल्हाते विविध पात्रे यक्व हे पूजाज्बलं 
जुजु सहित सकल वहःया त्वाथले कवे श्यन अत्रं ! 
निम्ह ठु जःखः स्वर्ण सिहत गुमिगु वार्ह खाः म्हुतु 
न्ह्योन्यसं किसि खंगु थ च्वं धन्य दय्‌ कुम्ह गुलि पदु ! 
त्व्राथलं च्चे थ्यन्यव चायकल कनकयाग लुखा दुवा; 
द्वारखापायू च्वंग मणि मूर्ती खन्यदु सो सोतिबा । 


६६ 


सुगत-सोरभ 
स्फटिकया थामे व मेथे तळ लुँया वृत्तां हिना: |) 


वगु च्चे सम्पूण रामायण किया: मणिया निना: । 
अप्सरातय्‌ भाव भङ्गो पूण भिपूया त्वँनाः 
मोतिमाः लिम्य वत्तु दुगु लाज: लिति अन च्वन मनाः । 
तायूदु सिरि सिरि क्षर्र फयगं न्याःगु पाखाया मुसी, 
वगु नाप वह: पताः गुलि संगु न्ह्याः थे च्वं खुसिः 
मणि-गाज म्हासुगु छुँपो क्वे देबताया मन्दिर 
नभस किरणं कःगु सन्ध्याय शोल थं जुल सुन्दर | 
देगले दुन्य थायू दु स्वगलः गःपति हे दम्ह छम्ह 
द्योदु नारायण, महेश्वर, छुम्ह प्यआाः हे ख्वा: दुम्ह । 
हरितमणिथा हरिजु, ब्रह्मा पुष्पराज तल क्रिया: 
स्फटिकया कल्याणवदनम्ह शिवजु नाग तिसां तिया: | 
ठम्दथ्य छम्ह वांाः स्वम्हं हे अमिगु उगु मुसुकाःगु ख्बाः; 
विवले नंचायि ध च्वं हयगु इच्छा ज्‌ बुयाः। 
घु धुपाय्‌ च्याकाः सुगन्धं व्याप्त यानाः फक कथाय्‌ 
विविध कुसुमं तःगु छायपाः स्वेत सकळ चाः हथाय । 
अन सिन्हः केशर, अगर, म्ररमद, कपू. श्रोखण्ड्या 
रत्नभाण्डे जायक तंतळ यक्त हे फल नं व्यया:। 
पुष्परस च्याः ज्वा:गु देवाय नभस नगुधं पुळपुळ 
उख्यर्सं हुसुछु चुला: च्वन च्यागुः हे मणिया उलू: । " 

वालबिनोद 


घपया कं खन्यढु अन दुन्य मेगु नीलाकाश वर, 
मूति स्वम्हस्यां यचुगु ख्वा: पाः थीगु स्वम्ह हे चन्द्र थं 
ध्यन अज्याथाय्‌ पुत्र थःम हे वुयाः शुद्रोइन, 
शाक्यरविया दिव्य तेज॑ अमिशु ख्या: वुळ्याः बन । 
प्राकृतिक उगु रूपया रमणीयता लिस्य कृतिमतां 
न्ह्याक्व हे याःसां प्रतिस्पर्धा छुयाय मख तुति तुतां । 
मूति बुळ्याः वंगु कारण शाक्य-चालक खंगुलि 
जुज्ञ खनाः अमिसं मळाला: धाःशु थं च्वं न्हां श्रुल्ठि-- 
“हकायात हिमालयं, रविशशीं खद्योतया तेज्ञया, 
` सारख्बाँय्या जल्यात सागरपति सत्कार पूजा थया 
छुःपि खः गिरिराज, सिन्धु, सबिता, पूर्णन्दु शोद्धोदनि 


इका, गोष्पद, ज्योतिरिङ्गण जिपि लोके छुया पूज्य ज्वी ?” 
( शादू लविक्रीदित ) 


कुक सिधयूकाः माःगु ज्या सकल अनं ल्याहाँ वया: 
ुत्रया प्रिय ख्वा: स्वस्व रानी व जुजु हर्षित जुयाः 
वन निम्हं अवरोधया दुस्य, शीघ्र वातृपि वयाः 
राजपुत्र बुया: चिलाःवन थिकुक भति न्याकुं कया: । 
यक्व नानारङ्ग कापःयागु कान्त कतामरि 


याथि मणिया गुलि न्ह्ययोसा सिह, कपि, रथ, सल. करि; 


न्ह्लीन्य हायका: वृक्षरसया कृतिम भंगः चिलिचिलि 
र्वणेछिकिछिकिचां मनोहर शब्द वय्‌काः छिलिशिलि 


ड! 


सुगत-सोरभ 


शाक्यकुलमणियात म्हितिक्यत ब्याक धातुपि मुना: 
यन्न याना: च्वंगु सो “गंमदुम्ह किसि तानां” धयाः। 
मोति थं निषु थीगु वा खन्य दयक राजकुमार न 


अन क्रथाय्‌ इतिइति न्हिला; उख्य थुरूय ल्ह्ययाः जुल छकभत। 


यक्क नाना चित्र चित्रित रम्य स्वच्छ, स्वथाय्‌ च्वना; 
अंगले बालक लिथंकाः तल मचाकामित मुनाः। 
वेत “अंग: दो छको स्वे! बाल छम्हस्यं ल्हाः फ्यना 
न्यासि चाचां संगु इकु थिकुअंगले थःमं घिना: | 
भ्वाक्क भोसू वंगु गत्रलं थः थमं गवळ दना 
मुसुक गवळे मोति हायक न्हूगु उगु दुरुवा क्यना:। 
थ्यनि अज्याथाय मांम्ह गबलं, शीघ्र गबले थ्यनि जुजु 
पुत्रया क्रीडा खना: मम्यु अमिगु चित्त छुजू छज्‌ ! 
गौतमीया न्ह्योन्य॒ राजकुमारयात बुयाः हया: 
बं छको मेम्हं छुको तुतुमांपिसं म्हेम्हे कया, 
वेत अमिसं च्वन म्यनाः “मामं छुक्रो काःवा' बका, 
बेशु चुलि थें च्वंगु उगु ल्हाःया पचि नं सन थुका। 
मेम्हस्यं काचाक लाका; थःगु जें जे गयकल 
“ल्यायुम्ह जुजु भति ल्यायन्ह' धाधां बेत तिति न्ह्वीकल + 
कायत कंकण छिलिक न्यायका: गोतमी ल्हाः व्वेकल, 


मांम्ह खन्यत कुमार नं काचाक हे भोसूवल। 


छर 


वाल विनोद 


कायि गबळ गोतमीं “जिम्ह रतन” थाधाँ घयपुना: 
अधिप शुद्धोदन न्हिलाः च्वनि वंशरबविया छबि खना: | 
नित्य नूतन रन्न भूषण यक्त्र दयक्य बियाँ च्वन, 
थौं छता हाने कन्हे खनु मेगु मालां है च्चन। 
गोतमीया योगु अथवा शाक्र्यपतिया योगुन 
न्याः गुर बां हे मलाःसां “भिगु” तबल धाःगु नं । 
छुन्हु न्हिने शिशुया छुचालं व्याक्क धातृपि च्यना: 
पद्म पल्लव सदश कोमल वंगु हिसि दुगु ल्हाः जवनाः 
चीनया भिभिगु लासाया दथ्बी वालक थना: 
चेत “फत फत स्वे” धया: च्वन बंगु ल्हाः तीजक फ्यनाः | 
अमिगु ल्हाः बःकायगु मदया: कनिगु गबले इतिमिति, 
च्चाक्क ल्हातं च्वीगु गबछ न्हिलिगु गवळ इतिइति । 
दच्छि फृत झी शाक्यसुत आः छीत स्वत भत भति पला 
हस्तिदंथ च्वंगु तुतिया न्यायक छिलिछ्लिलि घंगला । 
बेत म्हितिका: च्वन छुचालं फुक मचाकामित मुना; 
ताल पलिमां वेक लापा न्यायक थाथां क्वच्छुनाः! 
होः'गु अमि वीणाविनिन्दित कंठयां संगीतया 
स: वया: उगु उच्च बिस्तृत अन्तपुर हे च्वन थ्वया' 
“ताचिताचि बायो पूता घ्वालिध्वबालि नह्याक्ये" 
राजपुत्रं छित पला: इकुथिकु सुसं अन उख्य थुख्य । 

सुगत-सौरभ 


म्हुतुसि प्वेकुं केरा गवळे भ्वाक्त बे फ्यत्तुक दयाः, 
ख्वे मळाकं मांपिसं काचाक काइ “पुता |!” धयाः। 
थ्यन्यव अमि म्हे सनिगु थिकु थिकु न्हिलिगु हानं मुसुमुसु, 
अल्य अमिगु न॑ स्नेह हाया: वंगु नेत्रं सुळसुळ । 
व षुनाः अभिसं चुपानयि “योरतन जिमि जुजु' घचाः 
शशु कुमार नं न्यताले ची इलं किक म्यं फ्यया:। 
नृदु न्यताले दाइ तीजक थः न्यताले ई हुया: | 
नोनिव्यो थे च्वंगु ल्हाःचां दाइ व॑ न॑ “ताः” धयाः। 
ल्हुतिपुन्हीया व्ह्याइपुगु बहनी सुचुगु कःसी च्चनाः 
याक्क तुतुमांपि मुनाः सिद्धाथयात ल्हना: ल्हना, 
थोरु नकतिनि ळूगु चाकमक लाःगु तिमिलाजुजु क्यना: 
तेत म्हितिका: च्वंगु सो फुक स्नेहया पुखुली ठुनाः। 
जायक मल्मल्या जनीं दुगु अमिगु जे तिति न्हुयाः 


क 


अमिगु संपले च्वंग संचिकाय जवग ल्हातं कयपुयाः 
खवगु ल्हातं मोति ज्वा: दुए बत्तुया छाफः च्वका 
सात्त सासां संग थिकु थिकु “ताइ भाबा स्वै घकः । 
छुनहु व व दिन निन्हु बदं त्यळ निर्देचुदि सिद्धाथया 
नोतर्मी योमहि छुकळ फुक पिलिपि सःतक्य छूया: 

गढुळ मञ्जुल अमि पचित ळुकुं ज्वना प्याखं हल 
यन्य असि ज्या शीघ्र पाचुया प्रचुर योमहि जुल । 


सुगत-सौरभ 


चीक्य छुत सकले प्रज्ञापिनि गृहणुहे जुजं छ्याः 
तो पुया: फुक स्वण सुंम्हल्य जायक हे योमहि तया: ! 
ज्वीब वेला बल पुरोहित माःगु फक दिगुभः ज्वनाः 
विधि विधान सिघयत्र अमिसं सङ्गटास्तव छपु व्वनाः 
न्हूगु बसते द्योन्य योमहिमाः द्याया बिल सगं, 
बाळ गौतमयात उगु मार्छ कवखायकल सत्रं । 
ज्या सिधयका: मिस्त फक थःथःगु छयेँ ल्याहाँ वन, 
गुरु पुरोहित आदि सहित फूकी, किजापि नं दन । 
बालकं उगु माः क्वखायाः जूगु उख्य थुख्य तुकुतुकु 
बोम्हस्यां स्वेच्चन दना: अन स्हीक ग्वाय हे मुसुमुसु । 
“नेत्रतारा प्राणयारा दृदय-निधिया मणिकुचा" 
धुलि धया रानी घुयाः चन वेत च्वाक्क नया: चुपा ! 
निर्देबुदिया माःगु उत्सव फुक सिधयका: पुत्रया 
थः मने न्हन्हरऱा नाना भाव ल्वीकाः मुसुकया: 
शाक्य नायक सळ गयाः वन सचिवपि ल्यूल्य्‌ तयाः 
थःगु हर्षित चित्तया प्रतिबिम्ब चक्कं ख्वा: व्वयाः ¦ 
चायु सेवन यायू सिधयूकाः सुमन सुरभित उपबने 
श्रमण यायां थःगु नगरे व्याक्क मुगले दुन्य दुन्य 
लंच्चते योमहि सिसाफळ यक्त हे पोपो चिना 

सा:गु घोबजि म्हुतुस जायुका: दां छम्टू ल्हातं ज्वना: 


a 
०2 


सुगत-सौरभ 


जगु ब्वांब्बां पुष्ट तनपि मस्त उख्य थुख्य खंकल; 
अमिगु उगु सुन्दर सरलताय्‌ थःगु गौरव थ्वीकल-- 
'देशयागु भबिष्य निश्चय याइ श्रमिसँ उज्वल 
थुलि ब्रिचा: यायां मने जुज्नु राजभवने श्यंकल । 


सुगत-सोरभ महाकाव्यया वाळ विनोद 
नामगु न्यागूगु सग सिधल | 

शिक्षा संस्कार 


वृद्धि जुळ थो. भति कन्हे भति शुझृपक्ष चन्द्र थें, 
न्याइ फृत सुथया निभाः सिद्धाध चुलिजा: वृक्ष थं। 
दुन्य क्यव चा चुकस वःसां थःगु जोषि मित्रत 
यक्व दःसा नं न्ह्यवोसा म्हित्यत नाकं मन मतः | 
छख्यर पासापिन्त तोताः च्वनिगु याकःचा छुख्य 
शमि “कुमार | कुमार !” धाधां माःजुयाः च्वनि उख्य थुख्य। 
धग खँ नृपतिं फुक सिया: थौं बचन छुमनाः असितया _ 
तेजशाली ख्यूँ छ ख्वा: भति मनस अति धन्दा जुयाः । 
गुरुङुल नि छगु इच्छां शीघ्र शिक्षित ज्वीक्यत 
यायत बुसँखा कुळपुरोहितपिन्त नं सःतक्य छुत । 
नो स खाक्यत बळ वहः खोचा छुँखोचा नं ज्त्रना, 
निनिपिसं फय्‌ त्यन सँ रत्न थना छुँ थायमु शद्वना: ल्हना: 
ल्स्तया वेलायू सँखाका: कलशहायका: छूयों सिकाः 
अगर, कुंकुम मृगमदादि सुगन्धया सिन्हर् तिकाः 
मंत्र सहित जना क्वखायकल तनस न्येकाः गा छपु, 
मृगअजिन व 'म्हिचा दु याक्‍्त्रे तयूतःफल मूल व सफू। 

कटिस केबल पाटया न्ह्यूक हना: कय्ता छपु 
जबगु ल्हाते छाःगु फ्वसिकथि स्वगु व्यहळे धनु पपू 
थुगु प्रकारं ब्रह्मचारी वेश यानाः लायकुल 
दारय! पिच्य च्यंशु मुख्य गणेशयाथाय देगुली 
न्ह्योन्य मङ्गल गोत हायका वाद्य थाकाः सुन्दर 
यन छ याशु क्तः क्वव्बीका: संक स्वांमाः फरफर ' 
बन फुकोर्पि कुक तिया: म्हे रन्न भूषण कुण्डल, 
पु ज्वनाः ल्यल्यू निमन्त्रितपि महाजनपि बल 
म्वां सिन्हः नेवेद्य थुं मत नाप छायाः छपु पता: 
माःगु' पूजा फुक सिधयक्रल वर फना निविन्नता ; 
जुज् सहित मन्त्री प्रधानत सळ गयाः सकल बना: 
योम्ह कंटक गःम्ह गोतम आश्रमे ठुन्य दुत यनाः 
योग्य विश्वामित्र कुल गुरुयात ल: ल्हानाः बिया: 
माघ श्रीपश्चमि ज्वनाः दिन दक्षिणा किसली तयाः 
कोखिका:चां. थः मचा कोयात लहिके थे' अन 
प्रिय पुता तोता: निरापद्‌ तनस जुजु ल्याहा वन । 
प्रथम स्वरळे च्वकल रेखा सोमदयक गिया: गियाः 
च्वत कुमारं नं सढामं थः मयोगु हुयाः हयाः 
स्वर म्हसीडं मेगु. व्यञ्जन सॉक्य बिल ल्हातं थियाः 
वण परिचय ज्चीव विल सुन्दर सुशिक्षा नीतिया ' 

शिक्षा संस्कार 


“तात शाक्यकुलाधार ! नहापां गुगु खं जि कन्य 
लुमंका: तयगु बांलाक व खं छता छता मने । 
लिपते ज्वी थ्व खं लाभ थः मामं यायिथ हित, 
ज्वी यौवने मुनाः तःगु धनं ला हित किश्चित। 
गुगु देशे मसै विद्या, मदु दाजु किजा गन, 
मज्वी थाय्‌ जीविका, मान मच्वन्य छुन्हु नं अन! 
ज्बीवले दुःख दुर्भिक्ष शत्रु स्यंकंबले गति 
राजद्वारे, दिपे नापं बेपि हे जक थः थिति। 
स्यंकंम्ह व्याक्क ज्या ह्यन्यं न्ह्मोन्यं वचन कस्तिम्ह 
दुरु इला बिष जाःगु घः थ तोति सुहृद उम्ह। 
ससःमां' गुरुमा, थःमां राजपन्नो व स्वायकलाः 
न्याम्हं हे भाःप्यमाः मां थे जूसां अत्यन्त चञ्चला । 
मां थें खः परया नारी, चागः थे धन मेपिनि, 
प्राणीपि व्याक्क थः खंसा वेत ज्वी स्वर्ग मेदिनी ! 
मनं भाःपाःशु, ज्या छ हें म्हुतु प्रकाश याय्मःयू 
गुप रूपं मने स्वीकाः ज्यां जक कयन्यमाः उगु । 
व्वंक गुमिसँ शास्र मांवो सां खः अपि अरि 
छाय | ज्वोमख सभाय्‌ शोभा हँयतयथाय्‌ वक थ जुयि। 
कुछय। कारणे काय्‌ वाय ग्रामया कारणे कुल 
दशया हेतु बाय गाँ न॑ विश्वार्थ गन गां कुल! 


सुगत-सोरभ न 


बलि आपा वियाः फूगु, अति गवः दशानन, 
यन वॉंलाशशुलि सोता, आपा छ यायू मज्यू थन ! 
मथसा तिप ज्वी विद्या; प्वा: स्याःसा विष अन्न नं 
दरिद्रया फुकीपि नं बृद्धसा त्रिष ल्यास्य नं । 
प्रचासे मित्र ज्वी विद्या मिसा मित्र गृहे एड 
रोगीया मित्र ज्वी बास: सीवरे मित्र धर्म है । 
माःगु विद्या मसःसा छ भिगु हे कुळ सां छुयाय 
कजा: सां गुम्द ज्या बिद्वान्‌ व हे ज्वी मान्य लोकया 
वरु ज्यू बन हे जूसां शु किसि सिह सेबित 
घन हीन जुयाः म्बायगु बन्धु मध्ये मज हित । 
न खुयाः यनि खु विद्या, मि नयाः भस्म ज्वी मखु, 
सर्वे कायमफु राजां न, दान याःसां ध्व फ्वी मखु | 
ज्वीशु विद्वान्‌ व भूपाल गब्छे' ज्वी मख न्हां सम 
थंःदेशे जुजुया मान न्ह्याथासं मान्य प्राहञम्ह । 
या तःमा तरुया सेवा दुरु कथा सिसाफल 
छ जुयाः सि मसःसानं किचलं जुयि शीतल । 
सत्य वचन हे ल्हायगु, ल्हायगु नायूगु यो गुरा 
सयोसा यदि ्रोताया मल्हायूगु सत्य नं उशु। 
सम्पूणा धर्मया सार निगू वचन व्यासया 
परोपकार खः पुण्य पाप स्यंक्यगु मेवया । 

बरु ज्यू जन्तुतय्‌ नाप हिलाः ज्वीगु घने बने 
इन्द्रया भवने जूसां मूखे नाप मज्यू च्वन्य। 
दुजेन योग्य जू वांछवे सःसां नं शास्त्र सुन्दर 
सर्पया मणि दयवं है छु मञ्चीला भयंकर ! 
नस्वाः नस्वाःगु स्वांञ्वाःया मनस्वीया निमू गति 
लोकया शिरया शोभा वा वने हे गनाः वनि। 
फेमखु सहयाय्‌ मानी वश्यता ज्वीगु मेवया | 
तुति थ्वायूब लॅया धू नं छयं ले लाइ ब्वया: ब्वयाः। (अनुष्टुप) 

मदु सूर्यकान्त मणियाक्य चेतना 

अथ्य नं थिनाः बयि निभाः खनाः खनाः 

गुम्हस्याक्य तेज दु छ्या दरिद्र थ 

परया प्रताप सह यायि वं अथं! 

द्यि धेये आपद्से, क्षान्ति जीबले, 

मुनिथाय्‌ खे ल्हायफूगु व वोय ल्वायबले, 

द्यि वेद्या ब्यसन, लोभ कीर्तिया, 

थुलि खः स्वभाव जगते महानया। (मव्जुभाषिणी) 

ताहा;गु न्हापा क्षय ज्वी सुथे किपा 

ताहाः जुजु' हे वनि बान्हिया छिपा। 

पाःज्वी लिपा दूजनतयूगु मित्रता 

मं बृद्धि ज्वी सज्जन नाप एकता। 

जवो. नम्र धात्थ फल सयव बृक्ष नं 
लः प्वः चिनाः क्वे वयि प्राय मेघ न॑। 
ऐश्वर्य दःसां जुयि नम्र सज्जन 
खः खः थ्व स्वाभाविक सन्तया गुण । (इन्ट्रवंशा)' 
साहित्य, गीत व कला मदुसा मनुष्य 
न्यकू न्हिप्यं मदुम्ह सां पशु खः अवश्य 
स्वानां व च्वंगु गुगु खः थन घाँय्‌ मनः सां. 
घात्थं मपाः थ्व पशुतय्‌ शुभ भाग्य धाःसां। 
पापं लिची कयि सुनां हित कार्यं याके, 
यानाः प्रचार गुण गुह्य खँ तोपुयाः तं, 
दुःखे मतोतुस्य बिया: च्यनि अर्थ माःसां 
ज्ञानीपिसं धुमित धायिशु भिम्ह पासा। 
निन्दाजु थःगु अथवा .स्तुति माक्व जूसां 
दःसां गृहे विभव वा धन ब्याक्क फूसां 
म्वाय्‌ देगु सां युग युगान्तर सोगु थो सां 
न्यायं छुया लिचिलि धीरत न्ह्याग्गु जूसां । (वसन्ततिलका) 
स्यायफ ख्वाउँगु छः लुनाः मि, तय फे छत्रं निभाःजः पनाः, 
अंकूशं गजयात, गदेभ व सा ख्यायफे कथि पाः च्वनाः 
ल्वे नं छु फु अनेक औषध नकाः यसयात मंत्रं पुयाः, 
बास: यक्व दु मेगुया, मदु छुयाय्‌ वासः छता मूखेया । 

अम्हां या: जुळ सृष्टि छाय मदिक हे धात्थें कुम्हाः थे जुया, 
बिष्णु नं अबतारया सुखदुखे ह्यजूगु चाःचाः छुया 0 
भिक्षा फ्वंजुछ चन्द्रशेखर शिवं छाय पात्र ल्हाते कया: 
न्हिन्हि ल्वीगु इले इले अरुण छाय 0 धेच्वंगु खः 'कमेया? । 
( शादू लबिक्रोडित ) 
गनं घाँयूया लासा, रुचिर मृदु लासा दयि गनं, 
गनं शाकाहारी, मधुर .दुरु घ्यो जा नयि गनं, 
. पुनाः ज्वी भ्वाथःसां, पुनिगु गबर्छ भिगु वसतं 
मनं छुं हे ल्याः तेमखु दुखसुखे धीर पुरुषं । (शिखरिणी) 
अप्रिये बचनं दीन, प्रिय खं अति तःमिम्ह 
खः न्हां थ्व प्रथिवी शोभा थः कलातं ढुदं गुम्ह। 
सी हे म्बा: थें मने भाःपाः याय विद्या, धन आर्जन 
आँगसें ज्दंगु थं काळं भिगु ज्या यायगु याकन ।” (अनुष्टुप) 
थुगु प्रकारं यक्व हे उपदेश यायां नीतिया 
नाप नापं माःगु ल्याः नं स्यन प्रथम “छी नसि” धयाः। 
अंकगणित व नाप रेखागणित स्यन धो धो कियाः 
बीजगणित, त्रिकोण मिति स्यन क्षत्रमिति नापं तयाः। 
च्वकल ख्वीप्यंगू प्रकारं विविध अक्षरया लिपि 
मागधी, प्राकृत व संस्कृत आदि भाषाया सिपी 
सन्धि प्रत्यय भेद याकाः व्याकरणया ज्याभर्ळं 
घातु लिङ्ग समास छथाका: भाव-भुक्ता मायकल । 

अख विद्या स्यन्यत न्हापां वेत भति भति ब्वाकल, 
तेलकासा नाप तिति न्ह्वीगुया न॑ पाः घल। 
तुति छपा ति न्ह्लीव हानं मेगु ल्हाः तुति नं तनाः 
फेत्तुकाः नं वेत ति न्ह्वीकंगु पासापि थनाः। 
आश्रमे उख्य थुख्य सरस फल सःगु दृक्षे गयकल, 
चेत सुन्दर पुष्प ह्ृगु लतास हुसुल' च्वीकल। 
'दुरु ल्वहेँ:या शुश्र त्वाथः थ्यंक शीतल जल दुगु 
विविध कमलं जाःगु लहहँयतयगु क्रीडास्थल गुरु 
स्वच्छ पुखुळी बेत लालाकायूशु स्यन थुतुमतु थुना, 
दन्यगु थःसःपायूगु नापं म्हित्यगु सय॒कल फत्तुनाः। 
जात सीकाः सळ लहीगु व किसि लहीगुं बिल स्यनाः, 
गयूगु स्यन सळ; किसि व रथ कल्याणयाशु खिपः ञ्वनाः 
ब्रह्मचारी छात्रपिनि जो जो तिसाल्दयकयि ल्ययाः 
न्ह्यावले' त्याकेगु गय गय्‌ गौतमं हे दाः स्वयाः। 
प्रथम कथि चाः हीक्य बिल लिपते म्हितिक्य बिल खट्ग नं. 
अल्य धनुविद्या स्यनाः बिछ विविध रणया चाल नं। ` 
चित्रया विज्ञान पुज्या, मूर्ति दयक्यगु शिल्प नं, 
षडज, मध्यम ऋषभ, पः्चम, धेवत ब गन्धार नं 
सप्तनाद. निषाद आदिक रागिणोत व राग नं 
ताळ ल्य नं सहित स्यन गान्धर्व विद्या माक्व नं । 

शब्दया फुक अर्थ स्यन, दयक्यगु सरल वाक्यावली, 
यमक, उपमा, श्लेष आदिक काव्यकाननया कली, 
छन्द . मात्रा, गण सहित स्यन लघु व गुरुया लक्षण, 
प्रेम, हास्य, करुण. भयानक आदि गंगू रस कन। 
वेद्य-विद्या .नाप नाप शरीरया विज्ञान नं 
सोगु नारी, पुरुष लक्षण कामशास्त्र स्यनाः हनं 
वेद ब्वंकछ साम, यजु, ऋक्‌ शब्द याकाः साधन, 
सांख्य, ब्रेशेषिक व वेदान्तादि खुगुलि दशन। 
बार फुक आदित्य आदि, राशि कन मेषादि नं, 
पारु आमै तिथि कना:फुक, भिनिछा बछलादि नं, 
अश्विणी आदिक कनाः नक्षत्र सकतां योग नं 
सङ्गलादि दशा सहित स्यन वेत ज्योतिष शास्त्र न॑। 
ब्याक्क प्रथिवीया महाद्वीप व महासागर, पुखू, 
गिरि, हिमालय, निधि व निर्मरयागु फुक विवरण दुगु, 
विविध बृक्ष लतां अलंकृत बन, नदी, मरुभूमिया, 
धूत्र मय ज्वालामुखीया, “मेघया नभमागेया, 
विश्वया थुगु थूगु अरण्ये पशुत थुम्ह थुम्ह दे धका 
भूमिया थुगु थगु विभागे अन्न थुगु थुगु सै धका 
देश, पुर, गांयागु जनसंख्यादि यानाः वर्णन 
हेतु वर्षाया कनाः भूगोल बिद्या म॑ स्यन। 


८५ 


। सुगत-सारभ 


` ख्वःगु हिमयुग, न्यंक प्रथिवी मुक्तक घाय जक दुगु युग, 
बिपिनया ` पाषाणयुग, कृषियुग व पशुपालन युग 
आदि नाना युग युगान्तरयागु फुक्र इतिहास नं 
न्यन्यत ययि पुगु स्यन अनेक पुराणया बाखंत नं। 
पुत्तु प्बीकाः याःगु फुक नाना परीक्षाय्‌ शाख्रया 
शाक्यपुत्र उतीर्ण ज्बीव॑ कपिलवस्तुस चर छुयाः 
बीक्य छवत सन्देश थुगु “शिक्षात सिधल कुमारया” 
मेगु न॑ उपदेश बिल आचार्यं अति हर्षित जुया:-- 
“गृह खः नृपया देश, पुत्र थे सकल प्रज्ञा, 
देश उन्नति खः लक्ष्मी, ब्वे अल्य कीर्तिया ध्वजा । 
राष्ट्रया कृषि, वाणिज्य बृद्धि यानाः निरन्तर 
न्हन्हूगु वस्तु निर्यात यायूमाः आयातः मोहछ। 
थुर्की सपृद्धिशाली ज्यी देशे द्याः महाजन 
अल्य मेमेगु देशं न याःवयि सन्धि ब्वां थन। 
चिकिचा घंगु सां सल्हा निम्ह अप्पो च्त्रनाः मञ्यु 
न्हायूपं प्यपाँ खुपाः ज्वीव गोपा जूवनि धाय मफु। 
उद्योगीयाक्य वे लक्ष्मी “भाग्य' खः मन्त्र मूरखेया 
यत्नं सिद्ध मजुसा छु फक्व छं पुरुषार्थ या। 
उपदेश बियाँ सित्ति तंम्वेके निदुर्ग खल 
बियात दुरु त्वंकां ने बृद्धि ज्वी विष केवळ| 

घन, कुल नितां जोपि याय गु विवाह, मित्रता, 
असीकं याय्‌ मज्यू संग . विचार, कुछ, वीरता। 
'छुको विरोध ज्वी धु'काः विश्वास याय मज्यू बया 
थःगु छं दोंगु थाय्‌ दयव स्यंके निश्चय ब॑ पिया: । 
'बिपत्ती गुम्ह ज्वी मित्र मित्र धायू वेत हे जक 
सम्पत्ति देबले न्ह्याम्हं जू वयि मित्र थें छको। 
उपाय यायबले चिन्ता विचाः यायमाः अपाय नें 
ससयव थःगु ज्यां याययो लिखत नाश थःत नं। 
चरं हेक्य मञ्यू धात्ये' नेत्र खः नृपया चर 
क्षम्य वं न्याग्गु घाःसा नं भिखेँ गयूज्वी मनोहर | 
हित ज्वीगु खॅया शिक्षा मब्युसा व छया सखा! 
मथुम्ह हितया वार्ता स्वामीयागु छुया मिखा! 
थः जोपि नाप याय सन्धि, बल्लापिन्त बिया: धन, 
जाःपिं शत्रुत याय्‌ भेद हीने यायू बल बिग्रह। 
अचञ्चला स्वयं लक्ष्मी, चभ्बला ज्वी थुवाः स्वर्याः 
सुज्वी इन्ट्रियया स्वामी पति न ज्वी व अथेया। 
सूर्य थं गबर्छे नायू माःथाय्‌ ज्वीम्ह कठोर नं 
वेगु द्वे च्वनि सन्सारे सदां नाम ब कीर्ति नं। 
“फेमखु प्राप्त याय्‌ राज्य मदयक वीर्य विक्रम 
छाय्‌ धाःसा पूर्ण ज्वी शत्र शस्त्र, सेन्य, पराक्रम । 


८७ 


सुगत-सौरभ 


देश, काल, सुहृदवग, आमदानी व खचे नं 
थःगु शक्ति विचा: यायमाः वारवार मनं मनं। 
यायूमाः माता, पिता, वेद्य, थकालिपिन्त आदर, 
गुरु, पण्डित, च्योतयत नं या सत्कार सुन्दर । 
ल्ययाः पूर्खा निस्यंयापिं पुळांपि तयूगु सेवक 
अमिगु नं परीक्षा ला यायमा: न्हा न्ह्याग्गुसां छुको । 
घनया ज्वी मज्यू लोभी, तंस्वेकाः जक ज्वीगु नं 
तंचायक्य नं मज्पू स्वीतं हां का: तय्‌ दुष्ट शत्रु नं । 
इले इले इनाः बीमाः सेवकपिन्त वेतन 
अपि ज्वीव असन्तोष ज्वीयो अनर्थ दारुण | 
घमं अर्थ मज्यू पंक्र्य अथ वा धर्मयात नं 
याय्‌ मज्यु कामयां हास न ज्वी ज्यू कामदास नं। 
यानाः गुप्त खया रक्षा सीक्य माः गुह्य शत्या 
मसीक छम्हस्यं मेम्ह गुप्तचर छवयाः छवयाः। 
मज्यू न्हा धनया लोभं अपराधीत तोत्य न॑ 
सीकि वत्सः थुकि यानाः वृद्धि ज्वी अपराध म॑ । 
राज्ये विनापराधं नं निर्दोषी ज्वीव दण्डित 
ज्वीयो अमि हिया अश्रु नष्ट, भ्रष्ट, कलंकित। 
आखेट, ज्‌ म्हिता: ज्वीगु, निन्दा यायूगु, न्हिने नाः 
मिसागुलु जुया: ज्वीगु, प्याखं सो ज्वीगु छुं त्वनाः 


८८ 


शिक्षा संस्कार 


स्वाम्वाक॑ चाः हिलाः ज्बीगु, गीत वा बाजने दुनाः 
तोत्य माः थ्व “मिगू वर्ग' यायू योसा कीति साधना ! 
दण्डविधानया चाल, पश्चप्रकति मण्डल, 
निगू प्रकारया सन्धि, निगू हे सीकि विग्रह । 
पश्ववर्ग, स्वता विद्या, सप्तवर्गाष्ट्वग नं 
निगू बगे त्रिवर्गादि सीक्य माः राजकृत्य नं। 
विगृह्य, सन्ध्या, सम्भूय, उपेष्ष्य, व प्रसंगतो, 
थ्व न्यागू यान छं सीकि हे शाक्यकुलयामत | 
तोत्य माः 'दोषं मिप्यंगू! 'भिच्यागू तीथ’ -सीक्यमाः, 
त्याकागु देशया रक्षा यायत न्हापां छँ दय्‌ क्यमाः । 
चायक्य नं माः पुरे यक्क निःशुल्क औषधालय, 
ज्वी माः निस्वार्थतां सेवा साम्राज्य स्थिर ज्वो अल्य” (अनुष्टुप) 
थुख्यर थुगु शिक्षा बियाँ च्वन उख्यर वेच्वून पाजुम्ह 
यक्क नाना वसन, भूषण मणिमुकुट लहाते दुम्ह। 
वेगु ल्यूल्यु सेन्य आदिक कर्मचारीपिनि दल, 
अति मनोहर रसन धोलक, पश्चबाजं न॑ बळ। 
प्रथम गौतमयात पिचुक से खाक्य धु'काः मोल्हुकाः 
न्हूगु सुन्दर वख पुंकाः मुकुट प्वीकाः स्वां छुकाः 
बत्तु दुगु स्वांमाः क्वंखायकल, रन्न नं दु अतःबतः, 
फक्व छाय पाः हःम्ह कंठक अश्व गयकल यंक्यत । 


<६ 





सुगत-सोरभ 


वगु न्ह्योन्ह्यो गुरुजु विश्वामित्र सल्या म्हे तयाः 
राजधानी वन्यत उद्यत ब्याक्क जुल सल हे गयाः। 
विविध बाजंयागु सः लिस्यं ताल बीकाः सलख्बलं 
गुरुगृहं प्रस्थान जुल फुक कपिलवस्तुस थ्यनिगु ळ॑। 
ध्बाँयू पताका यक्क ब्वेकाः मार्ग गल्ली दुन्य दुन्य 
फक्क छायपाः तःगु पुरया सिंहद्वारं भति पिन्य 
थ्यन्यव उगु यात्रा लँ सोवळ नृपति सहित महाजन, 
ब्याक दे चाःहोक्य घुंकाः मूलुखाया क्वे थ्यन। 
गौतमी धो, स्वांसिन्हः फँ जवनाः न्हिलाः वल मुसु मुसु 
फं लुनाः दुत यन सुकुंदां बेत यानाः लसुकुसु । 
बिज्ञ विश्वामित्रयात बियाः प्रचुर गुरुदक्षिणा 
आश्रमे छुत तयुक्य नृपति यक्क धन बकु बकु चिनाः। 
माक्व बिद्यां गाःम्ह शाक्यकुमार था देशे थ्यना 
राजभवने न्यंक उत्सब यात मां बौपि च्चनाः। 
न्यंक छायपाः तःगु सो प्रासाद छगुलि न्ह्यगु थे 
मतत बहनी च्या:गु जिगिजिगि न्यंक हे अन स्वनति थ। 
छन्हु कुसुमया कानने दुन्य ध्यान यानाः च्वंबले 
वाक्क कुतिवल शर सहित छम्ह हंस गोतमा मुळे । 
न्ह्योन्य हंस असह्य पीडां संगुलि हृदये दया 
भय बियाः तीजक कुमारं तीर लिकयाः हंसया 
( ६० ) 


शिक्षा संस्कार 


"कष्ट गुलि जुळ थं बया’ बांढाक हे सीक्यत अहो 
बाणयागु च्वकां तियाः स्वत थःगु ल्हाती नं छको। 
वेदनाया ज्वीव अनुभव घाः सिलाः लःधाः लुना: 
चेगु म्हे याकन हिना: च्वन थःगु वस्न खनाः खुना: । 
'बळ अज्या थायू देवदत्त कुमार ब्याँ कार्मुक ज्वनाः 
“हँयू बियाः दिसँ जिम्ह” धका वं धाल ल्हात हँय्‌ क्यनाः । 
“छन्त छाय्‌ बी जि ज्वना म्ह थ्व” थुलि लिस: बिल गोतमं, 
देवदत्तं धाल “जिकयकाम्ह जिम्ह हे ञ्ची” तमं। 
थुगु प्रकारं निम्ह फुकीया जुल विबाद परस्पर 
ल्वापु निर्णय यायत वन न्यायाल्ये निम्ह दिनकर । 
बुलुल निम्हस्या क्रोध-तेज॑ दिनस नशु थं सभ्यत, 
किन्तु न्यायाधीश छम्हस्यां अमित यानाः स्वागत 
घाल “थन आगमन छाय थें शाक्य राजकुमारपिं 0” 
देवदत्तं घाल “थों जि स्वेगु गुलि न्यायी छिपि।” 
ल्हाः ल्हनाः व॑ देत सःता बिल लिसः समयोचित 
“तात ! ज्वी मखु शाक्यन्यायाधीश न्यायं बिचलित” 
“हंस जि कुरकाः कयां जिगु लक्ष्य भेदन कुशळतां 
काळ दाजुं 'जिम्ह' धका हँय लित मब्यू जि गुछि धयां” 
देवदत्त. थलि खँ ल्हायवं गौतमं नं बिल ढिसः 
“बिज्ञ न्यायाघोश | जिगु नं सत्य खें भति न्यनाः दिसँ 
( ६१ ) 


सुगत-सौरभ 


खः दया नं गुण छगू हिसा सिबे अति उत्तम 
थ्वेत म्वाका जि दयावश खः उकीं थुम्ह हँयू जिम्ह” 
न्यायकर्ता ब्याक्क न्यायार्थीपिनिगु भाषण न्यनाः 
न्याय पूर्वक ल्वापु निर्णय यात फुक कारण क्यनाः-- 
“स्नेह्या मूल्य वं द्वेष, हिसा सिबे, 
स्याःम्ह छाय्‌ ज्वी थुवाः प्राणदाता सिवे ! 
सीगुसा यंक्य दे देवदत्त, कयाः 
म्यान आः ज्वी थुकीं हंस सिद्धाथया ।” ( सम्बिनी ) 
“सत्यया जय” थलि धयाः मायासुनू वन हँय्‌ ज्वनाः 
“पक्षपात” घया: तमं वन देवदत्त छुयाय्‌ बुनाः। 
छये वनाः नं छु विनोदे चित्त मवनाः पुत्रया 
“गय्‌ मज्वीक्य विरक्त पुत्र”, धका नृपं चिन्ता कयाः 
कुळपुरोहित, त्वाथकालित, सचिबपि मंकाः न्यन-- 
“आः छुयाःसा भी कुमारं राज्यकार्यं तइ मन ?” 
छुं छता कन यन्न छम्हस्यं, मेम्हस्यं कन मेगु हे, 
वृद्ध छम्ह मफु मफु दनाः कन ज्वीक शीतळ कर्ण हे-- 
“बीर॑ प्रचण्ड वनराज मृगेन्द्र स्यायफु, 
गण्डस्थले चुपि सुया: किसि नाप ल्वायूफु, 
धाय्‌ जि मग्यास्य थन थों थ्व खं वीरपिन्त 
कन्दर्पवेगस सुनां जक चीफु चित्तः!” (वसन्त तिलका) 


६२ 


शिक्षा संस्कार 


“खः अवश्य विवाह यानाः वीगु योग्य कुमारया 
प्रेमबन्धन न्याक्क बल्लाः किसित चीगु खिपः स्वयाः” 
वृद्ध मन्त्रों थलि खं न्हायव न्हिलाः न्हिलाः शुद्धोदन 
धाल--“बरु गय्‌ सीक्य फे सिद्धाथया गुम्ह यो मन॑ ९? 
कुल पुरोहित भति मुसुक न्हिळ शाक्यपतिया थ्व खँ न्यना 
जवगु ल्हाते च्वंगु जःमू खबगु नाडी हितु हिनाः 
घाल- “नायूखि शीघ्र च्वेक्यब्यु पुरस त्वात्वाले थुळि-- 
“ज्बीगु न्हाँ अविवाहितापिनि न्हूगु उत्सव लायूकुली' 
रत्न आभूषण कुमारं अमित बीक्य छता छता, 
च्याक्क मनया भाव सीदे अल्य मिखाया चपलताय्‌।” _ 
शाक्यपति शुद्धोदनं नं वेत “थथ्य हे ञ्ची” घयाः 
दयक्य बिल नानाभरण नं लायकुली हे दुन्य तयाः। 
स्वच्छ सुन्दर मध्य दय॒कल भवनया दुन्य छख्य चुके 
ताय्‌ कपायमाः, कुसुम किकिणिजाल खाया उख्य थुख्य । 
श्वाँय पताः लिस्य संक फरफर अति विशाल इलां प्यनाः 
अन दथ्वी गुलि लोगु सिंहासन छगू सो मणि थुनाः। 
नियत तिथि खुनु समय सुथया रन्न मय सिंहासने 
रत्न हे तिलहिळ तियाः सुन्दर सुबख् पुनाः तने 
कमलपत्रनयनकुमार विराजमान जुयाः च्वन, 
रङ्ग रङ्गगु वस्न पुपिं थ्यन किशोरीपि अन। 


६३ 


सुगत-सौरभ 


न्ह्योन्य लाःम्ह मछाःगुलि भति क्वच्छुनाः लिचिला: च्वन, 
ल्यून्य च्वंपि न्ह्योन्य लाक्यत घुंकया: थिकु थिकु सन । 
अन वतं छम्हस्यात मेम्हं धाल “न्ह्योन्य नुरे छ नि” 
मेम्हस्यां “म्हा: बाजि” धा धां गाच्चतं पुल थः जनी । 
थुगु प्रकारे वंगु छम्ह छम्ह न्ह्योन्यं राजकुमारया 
रत्नयागु तिसा कुमारं बिल इना: छम्ह छम्ह स्वयाः। 
किन्तु छम्हस्या नाप ने छं जूगु खन्य मदु इ'गित, 
खन्यदु केबल यन्त्र थें जक वाष्प द्वारा चालित। 
थःत व्यूगु तिसा ज्वनाः वन वन्यत क॑न्या पिनि दल, 
तर छुयाय ज्यु अमिगु 'हृदय' मचायक अन हे तोफिल । 
वक्व सकळें वन्यव ल्याहाँ सुप्रबुद्ध-सुता वयाः 
न्ह्योन्यसं प्रतिरूप थें दन गुण सुशील ब स्नेह्या । 
रूपया छु खँ! विश्व सुन्दरता खनाः प्रतियोगिताय्‌ 
ब्वःगुला मस्यु प्रकृति देवीं थदक्य गुलि कमणीयता ! 
निकुगु कुलिक्ुलिचिशु कुन्तल नागपांय्‌ थं सत थुनाः 
मोतिञ्वाः वत्तं हिनाः ह्याउंक उकी सचिकां चिनाः 
घ्यो बुयाः नायूशु ख्वाले अति नस्वाःगु कवल बुयाः 
स्वीक नचुगु बुयाः सळांचुं स्वाः हुसां हुतुमतु हुयाः 
बःगु थं च्य मोल्हुयाः थों चंद्रमा उदधी दुनाः 
हःगुला वा कमल- मुखश्री शाक्यक्रुलया रवि खनाः। 


8४ 


शिक्षा संस्कार 


ज्वीनला मस्यु प्रणय-अरुण उद्य हृदय-उदयाचर्ल 
पूवे लक्षण वःगु थं ह्याउँछ वयागु कपोल नं। 
वेगु श्रास समीर न्ह्यानाः भाव मनया ब्वेकल, 
कनक कुण्डल थुगु खँ कन्य थं संगु सो. गुछि चच्बल !' 
कान्त कोमळ कांयकळशं वेगु यौवन भयूवियाः 
पाटया सालुगु सुवरा' मदिक वेच्वन सो ज्वयाः। 
स्वणं सित्रा जायुक दुगु गां न्यंक तळ नं तोपुया: 
वेगु उरया उच्चता फुक सीदु अयूनं हे छुयाय ! 
कण्ठहार गछठे कायाः मोतिया माळा उरे 
चञ्चला शांपा म्हितुगु थें खन्यदु नैभस पयोधरे । 
कृशगु कटिया कनक काच्ची, चपल तुतिया घंगला' 
बेगु गजया गति लिना: वळ मधुर मादकता हला:। 
च्वाक्क गन चूलात चञ्चल दृष्टि निम्हस्यां ततक्षण 
अल्य मिखा लिमकास्य आताहाँ परस्पर स्वेच्चन । 
ल्वायूव ऋण व धन निता सञ्चार ज्वी विद्युत्‌ गथ्य 
लुछ अनिवचनीय नूतन भाब नं हृदये अथ्य । 
थःत थमनं लोमनाः बं वेत केबल च्वन स्वयाः 
सुप मनया गुप्त सुललित भावना जाग्रत ज्जुयाः 
थःगु टप्पा थ्यंक खन्य दुगु नं मचा: गाचो ब्वयाः 
स्वःगु ज्वी ब यशोधरां ककनाः मिखा दुन्य हृदयया । 

सुगत-सांरभ 


भांत लिपा गौतम कुमारं थःथमं संयत जुयाः 
वेत न॑ छु' बीत खत रल्लाभरण भाण्डे कयाः 
शून्य जूगु खनाः थले बं मेगु महयाः तिलहिल 
थःगु सुन्दर कण्ठया बहुमूल्य हार त्वयाः बिळ। 
कच्छुनाः उगु रत्नहार कयाः 'मुसुक' यानाः वन, 
शाक्य राजकुमारया मनयात न॑ नापं यन। 
सुं छम्हं मदुस्यंलि वःपि श्रत्यपि अन पाः तयाः 
ध्यान याः वन थः कथाया दुन्य वनाः 'रसराज' या । 
च्चाक्क पचिन मूगु नायो थ्वीगु थं जःमू ह्यह्यं 
वेगु हृदये युवति मध्ये वगु गोपा न॑ न्ह्य न्ह्य- 
“ब्याक्त कंन्यापिनिगु सुन्दर रूपया शुक्ती दथ्वी 
दिव्प शोभा पूर्ण जगमग थीशु गोपा मोति ज्बी। 
शाक्यपुर्या यक्व नाना सुन्दरी-स्वां हःगुळी 
रूप योवनया सुगन्धं सुमन-रानी हे थ्व ज्वी। 
श्वेत हे जिगु हृदयया नं राजरानी छाय्‌ मयाय्‌ ! 
थ्वेगु जीवन नाप हंकाः जिं थ्व जीवन सरस याय” 
उख्यर 'गोपायात मणिया हार व्यूगु' जुजु सियाः 
गोतमीरानी स्वयाः सन्तोषया भसुकाः तया; 
घाळ-“आःतिनि वंश रक्षा ज्वीगु जुल जिगु प्रियतमे । 
दण्डपाणीयागु छयें लम्हि छू तु थों हे छाय्‌ कन्हे !” 
सुगत-सौरभ महाकाव्यया शिक्षा संस्कार नामगु खुगूगु सर्ग सिधल । 
ने० सं० १०६२ स्वायाः पुन्ही 

इही 


भिगु दिन बसुबाः खया: प्यम्ह चतुरपि ब्राह्मण छुत 
दण्डपाणीयागु भवने भौमचा छम्ह लहाक्यत । 
बन अपि नं अर्थ आशं “सिद्ध याय थुगु ज्या” धका, 
अमि मने थुलि “रत्न धन सम्पत्ति आः की भाग्यकां !” 
ले वर्त्र अमिसं खँ ल्हानाः वन छुल्हायूगु खँ अन बना: 
घाल छम्हस्यां “ग्या: जि ख्यें ओले पुथं कयि थं खना” 
मेम्हस्यां ध्व खँया समर्थन यात “चाला बांमढाः टि 
“फु अयनं यत्न यायमा:” घाल छुम्हस्यां अल्य न्हिलाः। 
थथ्य खँ लहाल्हां थ्यन अपि जुजु दण्डपाणीयागु छयें, 
द्वारपाळं यात स्वागत मूलुखाय्‌ क्वे थ्यन्यव हे । 
लिजक लितिनाः तःशु खापा शीघ्र चायकाः द्वारया 
रत्न किकिणिजाल तुपुलि ख्वाक्क हतपत 'पेन्य वयाः 
स्वःबले ब॑ स्फटिक-थांया नाप ब्राह्मणपि खनाः 
मातने च्चे च्वंगु मिलिभिलि दुगु लु झयाःया उवे वना: 
स्वणेया कथि छुख्यर धंकाः बिन्ति यानाः ल्हाः निपा 
-न्ह्योन्यसं दुगु योग्य आसन बिल फले लाया: । लिपा 

घाळ अमित “बिज्याहुँ ब्राह्मण देवतापि । आसने 
छाय्‌ छु खें श्रं ! दुन्य बना: थत्थं निवेदन या: बन्य ।” 
वंगु सविनय सभ्यतायुत थुगु सरल व्यवहारया 
वेत स्वस्ति सुवा: बियाः थ्व खँ ल्हात जुजुया नां कया:- 
“सहित सेन्यपिं ब्याक्क राज्यया 
कुशल ज्‌ मखाः भूमिपालया ९ 
कपिलवस्तु-राजां छुयाः हयाः 
छ, खे ल्हाय्‌ धका थन जिपि बया ।” 

“ंच्चनाः दिसँ पलख जक थन न्यंक्य छु जि” थुलि धया: 
छम्ह मनू छूत शीघ्र ल्याहां वल ब न॑ आज्ञा कया; । 
दुत व्यना: यन अल्य सरासर दण्डपाणो जुजु दुथाय्‌ 
न्यंक जिगिजिगि च्वंक छायपाः तःगु अति सुन्दर क्वथाय्‌। 
थ्यन्यव दुन्य, भूपं “बिज्याहुं” धका उचित आसन क्यनाः 
अमित स्वागत यात सुन्दर उच्च लासां थः दना: । 
स्वस्ति मङ्गछ वाक्य ल्हानाः बिल सुवा: अमि ल्हाः ल्हनाः, 
न्हिल नृपति नं शाक्यकुल्या कुशलवार्ता फुक न्यनाः । 
अमित पञ्चामृत तयाः साःसाःगु याकाः भोजन 
थों अपिं थन बःगु कारण सुम्रबुद्ध जुजु न्यन-- 
“शाक्यराजं विप्रपिन्त जिथाय्‌ छुखे थं हल छुया: ?” 
प्रथम अमिसं भूमिका नि न्ह्योन्य तल थथ्य लम्हिखँया- 


६८ 


| इही | 
“विशाळ विश्वे छिगु कोर्ति-कोमुदी 
अवश्य राजन्‌ ! तिमिला समान थी । 
नरेंशशालाय्‌ रनिवासया मिखा 
वियोग-अश्रुं बरु प्वाः मत्यु मखाः ९ 
न्यना 'सुशीला छिम्ह म्ह्याय्‌ यशोधरा 
व॒यौवनं आः जुल ज्वी मनोहरा, 
सु भाग्यशाली नुपयाशु जीबन 
व स्वाँ हयाः यायत्यन दिव्यकानन ९ 
छुयाय्‌ ढह्यसां दुहिता प्रसून थं 
कदापि थः ज्वी मखु भूप ! पुत्र थं, 
उकी इही याय कय प्राप्त ज्वीव हे 
स्याः नाः ह'क्यगु शीघ्र शीघ्र हे । 
नरेद्र | छि स्यू कुल शाक्यबंशाया, 
वखान गयूयाय्‌ रविया मरीचिया ! 
समग्र देशे मदु दीन सु छम्हं 
नृपाल शुद्वोदनया सुशासनं । 
बुयाः उकीसं सुत भूपया छुम्ह 
अनंग थे सुन्दर रूप गौतम 
लिहाँ बयाः शाख्न स्यनाः गुळी गुलि ! 
सुथे निभाः थं थित शाक्य-लायकुली । 


६६ 


सुगत-सौरभ 


व नाप कोछीगु विवाह उत्तम, 
व योग ज्वी दीप ब ज्योतिया सम । 
महीन्द्र ! छि याकन हे प्रबन्ध या, 
"शुभस्य शीघ्र” थुगु खें विलम्ब छाय्‌ !” ( वेशस्थ त्रृत ) 
“घन, रूप बा कुल गोण खः, 
गुण, वीरता अति मुख्य खः, 
शकराजपुत्र सदां गृहे 
रिपुया पराजय यायि गय ? 
लिपि, शास्त्र, शिल्य-कलां छुनाः 
रणदक्षता-बसतं पुनाः 
जयमाः क्वखाय फुम्ह बीर हे 
जिम्ह म्झ़ाचया पति ज्वी ब हे! 
नृपयात ब्राह्मणपि । थुलि 
जिगु या निवेदन, थाय गुलि ! 
'छिगु नाप थःथिति ज्वीगु नं 
जिगु भिगु भाग्य खना मनं?!” 
मूपयागु लिस; न्यनाः थुगु अमिगु मनया आशनं 
जुळ निराशे पूण परिणत ख्यूँल सो अमि छवाल नं । 
सफल मञ्जुयाः थःपिसँ भा:पाःगु ज्या झसुकाः तयाः 
जन्यत उद्यत जुळ अपि अल्य क्षितिपयात सुवा: बिया: 

“स्वस्ति लिस्य ज्वीमा विचाराधीन जिमिगु निवेदन” 
समय सीकाः थुलि खँ नं हान तनाः ल्याहां वन। 
दण्डपाणी जुज्ु दनाः वन सुतुक दुन्य अवरोधया 
कन्यत रानीयात स्ह्याय्‌ ल्हाःवःगु त्राह्मणपि बया: । 
असमये वो वःगु तायाः दुन्य क्बथाय्‌ थो हतपत 
राजपुत्री थःगु व्वहळे दात्तु दायकाः सतबतं 
वळ म्हुसाय्‌ खरि तुल्यगु तोता: बःगु का हे वांछ्या: 
न्ह्योन्य तांक्वे च्वंगु फंगू, यं, ककाय्‌ फुक छख्य तयाः! 
माम बोया ल्हाःशु बार्ता थःगु बिषये थं च्वनाः 
वे मळाला: अमिगु न्ह्योन्य व सुमुर्क अनसं च्वन दनाः । 
बगु तुतिसः ताःगुलि सःतछ न्हिलाः अन बोम्हस्यां 
क्यच्छुना: सुर सुन्दरो गोपा वयाः दन न्ह्योन्यसं । 
वाल रानीयात नृपति-“वःगु सिल्ला देबि! छं 
शाक्यकुल्या दूत ? गोतमयात झी गोपा च्यु हुँ” 
थलि धयाः बं उख्य स्वयाः म्ह्याययात धाल-“यशोधरा !” 
पुछुक अबुजु सवयाः मळाला: मवल प्याह्याँ छुं गिरा । 
थाल रानीयात हानं “बीशु गय ज्वी की मचा ?” 


“मेगु जि मस्यु माजु मदुथाय्‌ मन मलो प्रिय! जिशु भचा” 
थ्व खँ त्यना: भति न्हिल महीप “चमाजु जसां चांजु नं, 


मदु प्रिये ! धन्दा उकीं छं बरु छुधायि छुघायि थ्व॑ 


सुगत-सोरभ 


छं खै हे खन ज्वी व गौतम कपिलपुरया उत्सवे 
यो मयो आः ल्येगु उत्तम जन्मकाछि ख्वे सिवे” 
बीत बिल गोपां लिसः थुलि “म्हा गनं बन्यमखुजिला” 
किन्तु मनया चित्र बे तुतियागु पंचिनं च्वन च्यया:-- 

“बालाः गुलि जक रूप वया 

हृदये नं दे स्नेह-सुधा! 

उश्च पवित्र हिमालयया 

दुन्य मढुळा निमेछ जल धाः ! 

घायूघुन “बन्य मख? किन्तु छुयाय्‌ 

थात्थं कोथेछा थुगु ज्या! 

जिशु जीबनया जीवन हे 

ज्वी धुंकल थो हाय ब हे!” (जाति १४ मात्रा) 
थथ्य मने दुम्ह राजपुत्रीं ताल आताहाँ च्च चयं 
थःत मामं “छाय्‌ मछाला ! धा पुता छै” धाःगु खँ। 
झं मछाळाः मामया थुगु खं मिखा क्वकनाः च्वन, 
घंगळा न्यायका: छिलिक “जि मस्यु” धयाः पिन्य बिसि बन। 
जुजु महारानी खँ लहानाः छन्हु च्वनाः च्वंथाय्‌ वयाः 
द्वारपालं पौ छपौ बिल कपिलपुरया नां कयाः । 
बन्य दौबारिक अनं पिन्य उगु सुगन्धित पौ बलाः 
स्वःचले वं थःत वःगु निमन्त्रणा खन लुंच्वयाः.- 


१०९ 

'“नुपेन्द्र। छुःपि रबि थें बिश््यानाः 

बियोग-चाया तम-शोक चाना: 

सभा-नभे शोभित तेज च्यानाः 

अबश्य ज्वी जि थुलि आश याना । 

कुमारपि गोतम आदि नामी 

बया: बया: विस्तृत रङ्ग भूमि 

अनेक विद्या लिस्य शिल्प-शिक्षा 

छता छताया बियि न्हां परीक्षा” ( उपेन्द्रवज्रा 
यौ ब्वनाः हर्षित जुयाः अति धाळ रानीयात वं 
“कोछिनाः वे प्राप्त याःसा योग्यता यदि गौतमं” 
घाछ' रानी भति न्हिलाः बन्यत्यंम्ह जुजुया ख्वाः स्वयाः 
“हुं जुयाः सर्वार्थसिद्धं त्याक्य मफुसा जि छुयाय्‌ ? 
बेत लयो थें खन्यदु प्रियतम ! झो मचाया मन मनं ” 
“ल्योशुसा त्याके अवश्य थ्वया प्रभावं गौतमं !” 
थुखि घया; जुज्ु डण्डपाणीं पाटया वसतं पुनाः 
बिबिध रत्न तिसां तियाः मुकुटं पुर्‍या; मन्त्री ब्बनाः 
भिम्ह बाल्हिक सल गयाः बन कपिलवस्तु स्वया: अनं । 
रङ्गभूमौ थ्यन्यब स्वागत यात याकन याकनं 
योग्य सिंहासन बियाः झी शाक्यनृप शुद्धोदन॑-- 
“धन्य जुल थौ” शाक्यकुछ छलपोल्या शुभ दशनं, 

कुशळ सकल जू मस्या: छलपोलया परिवारया ?' 
दण्डपाणो मुसुक न्हिल “छःपिनि प्रतापं” थलिधयाः ¦ 
गुरुजु विश्वामित्र, अर्जन जुल नियुक्त परीक्षक 
शाक्यराजञकुभार गौतम घल गयाः सल कण्ठक! 
वल सलंसः देबदत्त व नन्द आटि कुमारणि 
सकल विद्या विल परीक्षा व्याक्क न्ह्योन्य बया अपि | 
छम्हथ्य छन्ह बांला: अपि भिभिगु रन्न लया तिसः, 
रङ्ग रङ्गणु वस्न व्वेकाः जूगु खन्यदु दिशाय्‌ दिशाय: 
व्याकरण, भूगोल लिपि, इतिहास; चित्रत च्वेशुळी, 
वेद, दशन; गणित, ज्योतिष, शब्द, पद, वाक्याबली ` 
गौतमं त्याकळ पताः ध्वाँय्‌ दुगु विशाल इलां प्यनाः 
रत्न किकिणिजाल खाया: तःगु म्चे च्चे च्वनाः । 
नन्द आदि कुमार जानाः यायत याः अति उद्यम. 
तर पुराण च अर्थशास्त्रे नं प्रथम जुल गौतम । 
व्वात सकले भो छुना: अन वाकु वाकु छिना: छिनाः 
थ्या बळे निर्दिष्ट थासे प्रथम गोतम हे खना: 
देवदत्त कुमार तंम्वेकाः व गोतमयात नं 
“बा तिसाल्दे वा छ' धाधां थःगु खंपाय्‌ दाल बं! 
सवात निम्ह ल्हाः ल्हाः बियाः गबलें नुग:पा ल्वाकल, 
न्याक्क बःस्वाना लला: सर्वार्थसिद्वं त्याकल ! 


१०४ 


इही 


व्याक छुक्बलं हे क्वव्चानाः म्हितल पुखुली चाःहुलाः 
गोतमं ताउत म्हिताः स्याकळ लखे दुन्य दुन्य सुला: 
मभिगु सालहुगु वख ब्वेका: वायुवेगं सछ्‌ गल. 
थ्यनिथ्य च्वंकाः पीन्ह्याः सळ गुलिगुलि अन कुतिबल : 
पवाःत्युत्यु “ही ही” धका अन व्याक्क दशेकपि म्हिल, 
देवडत च नन्दया सल भो छोले शवां बल, 
असि समर्थकपि न्हिलाः हल “देवदत्तं त्याकल !" 
दर छुयाय्‌ शौद्धोदनि न्हापातु थ्यंकाः ध्वायू तिळ । 
कामशास्त्र व वैद्य बिद्या माःगु सुन्दर शिल्प नं 
सःगु दकल थःम्द आत्मज हे खनाः शुद्धोदन 
शाल “का व्यु क्यनाः धनुबिद्या व रथसंचालन 
आदि नं जुजु दण्डपाणीयात छिमिसं याकन” 
अल्य जवनाः असि जबगु ल्हातं, चमे खब ल्हातं ज्वनाः 
खड़े चाःह्वीकाः अपि सन युद्धयागु कला क्यनाः । 
किन्तु थन नं गौतमं हे सकलयातं त्याकल, 
थःशु यानं तिन्हुयाः बं मेगु रथ = न्ह्याकल। 
गौतम न्यन न्ह्योन्य दुगु तायगःसिमाया भो क्यनाः 
“हुं सिमा न्हयमां पिचायक्यफू जःगु छपु बाणं सुनां ? 
'जिफु जिफु! धका धनुषया ध्वी'क का जक न्यायकल, 
मफु सुनान किन्तु सोषिनि हास्य कारण जक जुल । 


१०५ 


सुगत-सौरभ 


अल्य छिपा सर्वार्थसिटं थःगु धनुषे का छ नाः 
न्याक्क प्रत्याळीढ पद यानाः जॅ कयकुंकाः भचा 
स्वी क तोतुगु “का” धका बं शर बनाः न्हय्‌मां सिमा 
यात चानाः ल्यून्य दुम्ह फाया म्हुतु द्वाहां बनाः 
शीघ्र उम्ह फाया प्यनं प्याहाँ वया बे जवन, 
यात “धन्य कुमार गौतम” धैगु तारिफ सकसिनं । 
धुगु प्रकारं ब्याक्क विद्यां त्याःम्ह शौद्धोदनि खनाः 
दण्डपाणीं मुसुक न्हिळ अन हषया लोचन कना: | 
धाल शुद्धोदन स्वयाः वं “धन्य उत्तम रबिकुल ! 
झं कुमारं वंश शोभा थो अहा निदुशं जुल । 
माःगु तालाकाः बिज्याय्‌ जिळ ब्याक्क पस्ताया ज्वलं 
ज्वीगु जुल भूपेन्द्र ! निश्चय छिगु व जिगु सम्बन्ध नं” 
बन्यत थुलि बाचा बिया: बन दण्डपाणी जुजु अनं, 
थुख्यर ज्या ब्बल माःगु माःमाःपिन्त लृप शुद्धोदनं । 
बिबिब मणिमय छँपिचा बांलाक दयक्य बियाः लुया 
तल भिगः गोग्वे उकी कोशेय वख्' तो पुयाः। 
भिगु बसुबाः हे खयाः दिन बीक्य नं छुत ल्म्हि छ्याः 
सवे बिया: ल्याहा अपि वळ यक्क हे पाहाँ जुयाः। 
अं, तु, लें, सत्रासि, कःबसि, फंस आदि सिसाबुसा 
बखत बखते बीक्य छूत न्हा सहित कुंन्याया ला । 


१०६ 


इहो 
माःगु लाजःया वसः ' आयात यात वनारसं, 
न्हृशु ययिपुस्य च्वंगु गान्धारं सिसाफल माक्त नं। 
माक मंकल रन्रमूषण आदि पस्ताया अचलं 
असमये नं धाःगु वस्तुत थःगु वेभवया बलं । 
साक्क जोपस्था, सब, मथ आदि यक लखामहि 
कु तयाः वांलाक छुक्य बिल पुत्त प्वीका: गुखि गुलि ! 
कुक ख्खाबाताय तयाः साढ्गु रुमाळं तोपुयाः 
बीक्य छवत झो भो कब्बीका: नाप दिपो नं तयाः। 
ह क्य प्यन्हु न्ह्यो कनककल्यां न्ह्याक्य छुत तम्बः छबयाः 
थौ सगं व क्तः कब्वीकाः माक नामे महि तयाः। 
गे ब कात्वास्वां ब त्वास्वां जायक दुशु व सगंपुसा 
पो चिनाः तःसाँ पिजो सो भिगु सालुगु रूबाहुसां । 
उख्यर सकलें न्हीक गोपां ध्वाक नांचा प्वाः खनाः 
थः सगं काय धुन्यव त्वीकाः बिल व ग्वारामहि इनाः। 
उगु क्तः नं लित हयाः सिद्वार्थयात सगं बिल, 
“पूसिन्हः तित ही !” धका अन बन्धुपिं सकले न्हिल। 
चुकस काःवन्य खुनु मुना: चबन जायक सकळें थःथिति, 
जोक्बतः बयपाः तले !न्हिल सुन्दरीपि इति इति 
स्वां, सिन्हः स्वे, पॉपती, ग्वेचु, सलांचु', को चिक, 
स्वाः, नस्वा:, ताय्‌, जाकि, स्वांमाः आदि मागु ऽबलं ततं । 


१०७ 


सुगत-सौरभ 


be ¢ ७ 
बगु नापं जाःगु ग्वयबाताय्‌ पुतूगे नं तयाः 


सी क्वब्बीका: बिगुलि खोकाः छूवत भुलाय्‌ न्येकाः*भल्या । 


वेगु न्ह्यो न्यो बन मुस्या: लिस्य छम्ह सुकु दां नं क्यनाः, 
पञ्चवाज्ञं तायव स्वःबल मिस्तस्यं भयाले च्वनाः। 
वन छुंया दूदःसि पाच्छायाः भुजं दू धंक्यत, 
थुख्य निमन्त्रित साहु, पुरजन आदि दन ब छँसोमित । 
प्रथम न्ह्याकळ तांइ नाँइ, थिमे, भुस्या थाकाः धुं ज्या, 
वेगु ल्यू ल्यू बःगु :सो भोंया मनू प्याखं हुयाः। 
न्यन्यत ययिपुक रसन ढोलक, पश्चिमा वासुरि पुयाः 
वःगु तायमदु फेत ल्वाकाः त:गु घिरिधिरिखः ह्या: । 
रङ्गरङ्गगु पसित सिनाः भिगु रेसम गां न्ययाः 
तुकि, ढूं स्वां, तायो ब भिपू आदि आदि तिसां तिया: 
घंगला न्ह्यापि बथां हे ल्यास्यपि सालाः हयाः 
“मिस्त नं धोत्थ ळँ सोबल” धगु भ्रम जुळ लोकया । 
धाः ब कोंचाखि ब दङ्ग: आदि नाना बाजन 
नाप वल रागत पुयाः म्याहालि, बय्‌, गुजराति नं, 
मेगु नाना राग हालाः न्ह्यागु सो दापाखलः, 
छु' मन्योंस्य मचातस्यं च्ये व्वःगु स्वेच्चन मतकलः । 
नासर्छ लीपिं बया: च्वन यक्व प्याखंमोत नं 


मेखला लिस्य अमिशु तुतिया घंगला छिलिछिलि मिन! 


१०८ 


ड्हो 


पद्गपि नं न्ह्याः वयाः च्वन सेन्य-बाजं-सः न्यन्यं, 
सचिव, सेनाध्यक्षपि वल अश्वया प्याखं क्यंक्यं। 
स्वर्ण गंमाः न्याःगु 'तिति' मोतिऽ।; दुगु भवापन, 
हेम मय आमढिखते दुन्य रल्लमय सिंहासन | 
लोगु गुलि जक श्वेत सुन्दर राजछत्र गजू लुंया 
न्याक्क त:पुगु दुरु समान तुयूगु दं दुम्ह किसि गयाः 
जन समूह स्वस्व॑ न्हिलाःसो बोम्ह शुद्धोदन बल, 
वेत निम्हस्यं रल्लया चुगु च्वामलं निख्य गायूकल | 
थुगु प्रकारं लें बबं बहनी जुयाः च्याकल मत, 
यक्व भ्बीचंपा तयां च्वन ज्कीक नभ हे नगु जक | 
थी थुनागु छुंया सँमयाले झार खाया: रन्नया 
क्वे छचाळं दिव्य सुन्दर व्वाद्यवा को भो व्ययाः 
चीनया छासात छाया: च्वे विशाल इलां प्यनाः 
'न्याक्क छायूया: तःगु उगु चुकया लुखाया पिन्य थ्यनाः 
दण्डपाणी नृपतिया योपि प्रबन्धकर्षि क्‍या: 


अमित स्वागत यात याकन “भासँ कास” धका धया । 
चुकस सकले वेब द्वाहा “दिसँ” थका आसन क्यनाः 


रन्रयागु थले तयाः साःसाःगु मूसी बिल इनाः। 
व्याक्क ल्याहां बन सरासर ल्योंदु चा च्वनिपि जक, 
अल्य अनेक सुगीत हायकल थ्वक्क तःथंचुक फुक । 


१०९ 


क सुगत-सोरभ 


निख्यरसं निखलः च्त्रनाः जःला व खःला गायनं 
हाल पालंपाः गर्ने दोमां व चोमां ताल नं! 
न्हकु तियाः तःजाःगु फुंगे ल्वेक लिधनाः इकु इक 
ताल बो थं ज्याथ छम्ह निम्ह ब्वा:गु गुलि जक सो न्ह्यल | 
विविध बाज न्यायूक थाकाः छख्यर प्याखं ह्वीकल, 
“वन्य” धाधां हप पूर्वक त्वीक पायम्हो ब्वेकल | 
षञ्चबाजंयागु म्वाल्हि “प्वॉयक” मङ्गल पूगुलि 
सोडु ल्हा ग्वे काःगु “हू हू” मिक मां म्ह्याय्‌ ख्ठाःगुलि । 
थायभु बायहळ विपुल व्यञ्जन जा;गु च्या:गु दिगू तिया: 
भति लिपा क्वत हल चुके उम्ह सुप्रबुद्धसुता बुयाः । 
ख्त्रवि हुहुं हिकु हिकु ललं गोपा दुली तल मिस्तस्यं; 
झत्त फायुकळ तास-दूफांगां सस:बौ ज्वीम्हस्यं । 
सम्हिलु, दूक्वमिसात दू जःखः दनाः च्वन दू जवनाः, 
“भयातु'' धाधां यन छुया लःथळ लिक्वे दुगु दू लह्वनाः । 
वगु ल्यूल्यु दण्डपाणो नाप थःथितिपिं फुक 
बल छुयाय्‌ भति ख्याल ख्यूँकाः देशयागु दुबाः तक । 
मूगणेद्योयात चाःह्लीकाः दिकल दू छु क्षण, 
अल्य खँल्हाइगु न्यन्य धका सकळे ल॑सोमित न॑ मुन । 
अन दनाः जुज्ञु दण्डपाणीया प्रधान पुरोहितं 
छुत कपिळपुरया पुरोहितयाशु न्ह्योन्य खँ थुगुकथं-- 


११० 


इही 


“बिप्रबर ! जिमि योम्ह जुजुया 

कुल-उझाने हःगु फरफर 
स्वां छुफो सद्गुण-सुगन्धं 

शान्त, शीळ स्वभाव सुन्दर ! 
थ्वेत रानी स्नेह-सरिता 

अभ्बळ॑ हायकल निरन्तर 
गुलि ब्यलंक्यत धाय्‌ सुनां फे 

मामया थगु अश्र धरधर | 
शाक्यकुलया गथु बया: थन 

थ्वेत खःवछ शुलि बराबर, 
घाइ गबले “हाय खना: भं 

शाक्यकुल्या वंश-दिनकर | 
स्वां मथ्वःसा भवाः ज्ञुयाः वनि 

हायुकुसां वात्सल्य-निर्मर 
प्रेम-जछ दुगु योग्यपात्रे 

लायब निदुगं ज्यी मनोहर !! 
खः खनाः थ्व खँ हृद्य-उद्धी 

विरह बड़बानल भयङ्कर 
सुत्तु स्वीकाः दान याय धुन 


ज्वीगु स्थिर भाःपाः युगान्तर” (जाति १४ म 


१११ 


सुगत-सौरभ 


थुलि घया: उम्ह सुमुक च्वन्यवं न्ह्यचिल शाज्वपुरोहित, 
नेत लिघसा बीत थे भुअछ छचाळं शाक्यत । 
पञ्चबाज॑ आदि वाद्यत थाःगु भति दूर वनाः 
तायूदु ब्यांचलि पूगु सो खाहाःगु सः ल्स्यि माः हना: । 
हिति ब तुंथी नं मिसातय्‌ कहि लिस्य कलकण्ठ नं 
तायूढु छिलिडिलि न्याःगु कंकण त्वांक घः वी ल्वाग्गु नं । 
बन गुलि नवयुवकपिनि न्हायपं लिनाः उख्य नेत्र नं, 
छोक सकल न्हीक इतिइति थुख्यर ल्वेक खे ल्हात वं -- 

“कपिलवस्तु थ्व नांगु उभानस 

छुम्ह दु षद्पद्‌ उत्तम वंशस, 

फ्र" ब्वः गुम्हस्या यशया पपू 

बल पराक्रम बणेन याय मफु। 

मलय मारुत थ गुलि चाःहिल, 

थन , मनोहर स्वां दुगु बं सिल, 

मस्यु वया हृदयं थुल थें छुखे । 

खन्यदु थः छम्ह वंत हथाय्‌ जुल। 

अल्य नरेन्द्रसुता थून कवं बया 

छिकिपिसं बिल दान दया तयाः 

जिमिगु राजकुले थुम्ह म्ह्यायूमचा 

स्वनि जुयाः सुख पूर्वक मौमचा । 


९९९ 


इही 


मजिळ बिप्र। मिक्य नुग; थथ्य 

“चबन्यगु नाप वियोग मज्ञ तल्य’ 

बरु बिज्याहुँनि शीघ्र लिफः स्वयाः 

जुळ जिपिं बिजयी व्यवहारया ।” (दुतविलम्बित) 
-ज्राह्मणं थ्वखँ ल्हाय्‌ सि धयवं हास्य धारा बाः बल 
“त्यात झी याकन नु” धाधां फुक ळसोमित न्ह्याः वळ: । 
ख्वे मर्छिक नुगः मर्छिपि दण्डपाणीया दलं 
लायङुलो ल्याहां बन्यत दूयात पुलुक छको स्वर्छ। 
गीत लिस्य लिस्य वाद्य थाथां न्ह्याःगु उगु नर मण्डली 
मार्ग हे, नं नृत्य यायां न्ह्याःगु थं बांलाः शुलि ! 
अन स्वयाः च्वंपि मिसातय्‌ शब्द भयाळं बःशुलि 
युबकपिनि चञ्चल ' मिखाकुं ब्वेकु व्वेकुं ठायूकुली 
थ्यन्यव दूक्वमिसातस्यं दृदःसिँचो नि दिक्य बिल, 
अल्य दुलि ह्याउंक अछः दुगु पालि रबि थें पितहूळ । 
मिलिक खन्यद्त तासया घंगलि निभाजः वःगु थें, 
तुतिबकी ढिस्य घंगला सः. बगु मंगः हाःशु थं। 
स्वीक दूदःसी चिना: तेतःगु कापःचो ञ्वना 
क्वच्छुनाः छम्ह सम्दिलुया म्हे मेगु ल्ह्वातं घय्‌ पुनाः 
सुरुक अनुपम सुन्दरी गोपा दुलि प्याह बळ, 
यचुक बँथिलाः द्योन्य छाया: तःगु माल्हाय्‌ तुति तल । 


११३ 


सुगत-सोरभ 


लूगु बे बे तासया गा अति थँसालाः व्यूगुलि 
लुसित नशु थें थीगु पचिने च्वंरु प्याखंअंगुलि 
पिलिक नशु सतिवंगु खन्यदत ल्हाः निपां हे खन्य दयाः, 
मी दुनाः घाः पाः नयाः तप या:गु फल सो सो चुल्यां, 
बाहि, कल्या नाप्र यइ पुरु पुष्ट नाडी स्पर्शया 
दिव्य सुख वं यात अनुभव दाह मेव यक्व या! 
खवशु ब्वहळं न्ह्योन्य क्वाहाँ ब:रु सुन्दर सतफछि 
_सम्ढिलु छम्हस्याँ “थयक' यंका: ल्यूँन्य तेबिळ जंधुली। 
जे चिना: काची कनकया, चन्द्रहार सुता छुँया , 
जन्त्र भिपू, तीख, छुँसिखः, भोतिमाः रुद्राक्षया 
द्योन्यसं तायो क्वखायाः नागपाचे मन दिकाः 
तःगुळिं गुलि चाकलाः सो चन्द्रमा थे बेशु ख्वाः । 
खन्यदु दूर स्वेबले ताहाःसिन्हः शशि-चिन्हः थें-- 
स्निग्ध कुब्चित केश रासी श्यामसुन्दर मेघ थें । 
वेगु विधुमुखया छचाल॑ चन्द्रमंडल थं तिसा, 
थीगु सो झुप्पा व तक्का, रत्न शिरबन्दी, छूँस्वां । 
भोतिचाःचाय्‌ च्वंगु दुरुबच्चा व न्यापुसिखः सना: 
न्हूगु भावं मदिक कम्पित जगु हृद्‌ गति च्वन कना: | 
नेत्र खन्य मदु छु मळाला; क्वच्छुनाः क्यकनाः बया 
कल्पना जक ज्वीफु न्हां हाकुगु अज:या चि दयाः । 


११४ 





इही 


रूपया छुखें विश्वया रमणीयता फुकु अन दनाः 
च्वंगु थें चवं ब्याक्क दशंकपिनिगु दृष्टि मुनाः मुना: । 
थःत थमनं लोमनाः वन मूति थं जुळ निश्चल, 
वेत जक अभिसं मिखा लिमकास्य स्वेच्चन केबळ । 
दिकल क्वबुयाः हःगु लु, वहः, ली, सिजःया गुलि क्सः ! 
ताँफ, घःचा, धं:प, त्यप; नीलःलुता, देमा, क्वतः, 
लंपिचा, धाला, क्वतःसंम्हल्य, च्त्रामू, बांदलू 
फोंसि, जासि, धवःचतं, वाता, ख्बला, थापि व भु, 
त्वाद्यवा, न्हायकं, सिन्हःमू, कोंबला ब चिकंख्बला, 
अन्ति, न्हायूकं जायूक दुगु बापा, सिया संधू, पिला, 
भिशु भिपूया गणेद्यो दुगु सुकु दा, बांएुखू 
स्वणंयाशु थकूपिचाय्‌ दुन्य सो छुँया चिखि दुगु थकू । 
रक्षया ह्येकू, बह मायका, छुं न्हायपंफो, यचू, 
द्यो किया: बांलाःगु दया य॑ व नतुली जाः कतू। 
पञ्चरङ्ग ककाय्‌ हिनाःतळ सो वहःया फेगुली 
कनकया तीमाय्‌ वह:तोका तड़ित्‌ थे थी गुलि! 
सिपि थुनाः क्येको न्यकूया, ठुगुकपी दाहा ढु या, 
सा ब स्येया नांप नापं हल च्वलेचा पाजुया। 
मोतिमाः वां न्या:म्ह भत्तु जुकाः नँया क्वी या च्वकायू, 
उख्यर खन्यमठु छुजक दनि थें, मेगु देमाय्‌ मुलुसुका । 


११५ 


सुगत-सोरभ 


'मूलुखाय्‌ जःखः हुबाल्याः कलश धंकाः तल निख्यं, 
'ल्वी' किया: तळ द्यो लुखाय्‌ च्वे चाचिने च्वेतःशु थें । 
रङ्ग माःथाय्‌ ऊँ ल्वयाः तळ रङ्ग रङ्गगु स्वत 
धन्य गुलि बांलाःशु सो पुंन॑ मञ्ची मखु मोहित! 
उगु लुखां प्याहाँ वया; च्वन निम्ह नकि जःखः तयाः 
गौतमी मुसु मुसु न्हिलाः अन ल्वेक ह्याउँ गु गां न्ययाः । 
खबगु ल्हातं जायक ह्याउं थ्वँ दुगु ज्वनाः बाता लुँया 
तिंगलाती नाप तिकठ सिन्हः उकी दुगु ध्यो कयाः । 
ह्याउंथ्वं तुति सिकल वं बातां छुना: भति क्वच्छुना:, 
निम्ह नकिनं वेत जोक्वतर्छ सगं बिल फं लुना; । 
छुम्ह नकि लःघाः थयाः वन, मेम्हस्यां ताःचा बिल, 
बेत मङ्गल गीत प्वीकाः मूळुखां दुत यंकछ । 
दुन्य चुकेस भिगु जिगिजिगि च्वंगु मोतिइलां प्यनाः 
'न्यंक छायपा; तःगु सुन्दर यज्ञशालाय्‌ दुत यना: 
स्वीक गुजिलं नाप तिनिखाया अज;ःखा ल॑ फिनाः 
कटिस थतिक्वथि सोथनाः चुपि, बत्तु दुगु जनिखं चिनो; 
सोति, पन्ना जवाः न्हक्वी निख्य दुशु ब्यताली जरि हिना: 
'रक्नहार गळे क्वखायाः कुंकुमं  सिन्हळ॑ तिनाः 
'तःम्ह उम्ह युवराज नापं फेत्तकछ व यशोधरा । 
प्रेम-सरिता छुख्य तयाः छज्ज्ञा-नदी नि बाः वयाः 





११६ 


इही 


स्वे मछाः थिथिख्वाछ अयसां सावधान सुपाय्‌ गुनाः 
प्रेम रविया किरण जवळ भति अमि मिखाया कुं सनाः। 
शाक्यसुतया जबगु ल्हाती . भौमचाया खवगु ल्हाः 
से निग: नापं तयाः लःल्हात लम्हि मुसुमुसु न्हिलाः। 
अभिशु हृदये जूशु स्पंदन कम्पने परिणत जुल, 
“प्रेम ज्वीमा स्थिर सदानं” धाःशु थें मङ्गछ पुल । 
खन्यदु गोतमया जवे सुन्दर किशोर मचा छम्ह, 
शाक्यकुलया पुलिब्ब नेम्ह भिनामचा ज्वीमाः-उम्ह । 
शाक्यकुलमणिया जवेसं च्यंगु मणिमय लुचुदलू 
अमिगु मनया भावना थें च्याःगु सो सो पलपल । 
माक द्योद्योपिन्त नि खे नां कयाः ब्वति तय्‌ कल, 
दक्क मध्ये चिकि धिकःम्ह मचा ल्ययाः स्वे काय्‌ कल । 
काळ ग्वे अल्य भाजु, बाजु ककाजु ब किजाभतपिसं, 
मान्यपिन्त पुतू तयाः बीकळ स्वयाः थ्याकं लम्हि,। 
घौ सगं बिल प्रथम जोक्वतळं वसः जुछि जुछि तयाः; 
गो सगं नं बिल छुनाः सलिखे थ्बँ जायक तनाः तनाः । 
गा व कयता थःम्ह भिचायात, छंगा पर्सि नं 
स्ह्मायमचाया हेतु दुगु बिळ जाःगु पाजुकुया सगं । 
दिकछ न्हापां अमिगु न्ह्योन्य छगू स्वो दुगु मस हयाः 
द्योन्य तयहळ विविध खाद्यं जाःगु थाय्‌ भु छपाः ळुंया। 


११७ 


सुगत-सौरभ 


त्वीक फच्छि तयाः तिकिबजि न्ह्योन्य ओ सूओ ब्बयाः 
ल्यूँन्य पंगुलु, अष्ट्रमङ्गल चिन्ह. खयपी तल कियाः। 
ख्ये ब न्या लागो ब छापी मेगु तातू गुछि गुलि! 
मथ व जोपस्था, सवे म्येडयो, चतामहि, सतफलि, 
कःनिगुलि, हिछा व पला, बयसि, अंब: मल्यभता, 
स्वाबिलिसिया, मायूबिलछिसिया आदि घासा चयप्यता 
दुगु व थायश्वो वायु न्यातां नांकयाः अमि निम्हत्यपू 
यात 'न्यापचिन कयाः न्याको चिपं नि थीकुगु 
सो थ्वै ह्याउँथ्वै नाप अयूलाः जायूक सलिखे बिल लुना: 
अमित त्वकलछ चिप परस्पर माःगु मंत्र ब्बनाः ब्वनाः। 
थुलि सिधयूबं शाक्यपतिया फुक फुको झो छू यल, 
मेरु बजि क्वाः आदि सक्तां माःगु लहिका; जू बल । 
थो सिसाफल्यागु ल्यू ल्यू अन्तिया अःखं क्यनाः 
गौतमी मुसुमुसु न्हिलाः मूसःगु अयलाः वल छुनाः । 
शीघ्र पस्ता याःम्ह झो युवराजयात थनाः हयाः 
सक्रसितं वं महि छहिक्य बिल पोजुम्हं नामे कयाः। 
ब्याक्क पाहाँ वन्यव ल्याहाँ साक ग्वेकायभ्वे नयाः 
उखुनु बहनी ज्योब गौतमया ममाजुपिसं बयाः 
भोमचा गोपा क्वथाय दुल्य ध्वात्तु ध्वांध्तां दु त छवयाः 
पिन्य च्वनाः खापा तिनाः याकन सिख: नं बिल तयाः। 


११८ 


इ्द्द 
छु छु दु छँ खन्यमढु छुयाय्‌ दुन्य तःगुलि खापा तिनाः 
हुत छूषयाः सिद्धार्थ न्हापां तःशु दे किसछी थनाः। 
पिलिक क्वेंपबाळं पिजो मतयाशु जः छुं भति भति, 
छिलिक उख्य थुख्य जूगु तायूदु बल्य व नूपुरया गति । 
ज्‌ क्वथां पिन्य नं छुचाळं धूपया कु सुरभित, 
फय्‌ मबः देतिनि चिकं न॑ फ्वाक्क छाय्‌ थें मत सित । 
पशु कवथां पिन्यसं सम्हिळु वःपि वसः जुछि जुछि कयाः 
दान “सुथे न्हापां थनाः दिसँ मयज्जुयात” धका धयाः। 
दून कन्हयखूलु ज्वीव गोपा सम्हिछु नापं द्योंगु थें, 
उख्यर ताढाकछ निछ््याभूयात ज्योनांया ड्बळं। 
थः जवे थः काय्‌ तयाः देपाय्‌ तयाः न्हू भौमचा 
फेत्तुनाः च्वन गौतमीं संकाः छुँयाः स्वांया कचा । 
प्रथम अमित सगं बिया: ज्योनां चिपं नि थीकल, 
जायक थ्वँ लुना: माजु भौ निम्हस्या सली चिप हीकछ । 
अल्य जुयाः फुक माःगु लहिका: धो सिसाफल नं तयाः 
शाक्यपुत्रं सहि लहिक्य बिल बेत नि नुसिकाः हयाः । 
उलुनु सकर्छ नय्‌ सिधयकाः थःगु छयें ल्याहां बन, 
भोमचा, गोतम निम्हं नापं छथाय्‌ हे तु' थ्यन। 
दण्डपाणी हळ कन्हय्‌ खुनु फुक सँप्याक्य ज्बढं छूत्रयाः 
ग्वा: सळांचु, क चिक बांपाछु न॑ नापं तयाः। 


११६ 


सुगत-सौरभ 


चीनया बांलाःगु लासाय्‌ भौमचा तल फेत्तकाः 
वेगु न्ह्योन्य कुमार गौतम तल थनाः 'दन्यमा? धका । 
प्रथम कलशळखं ढुकाः सो वेत हे मोल्हुक्य बिल, 
अल्य छं याशु ख्वलायू कयाः बं को व चिकन बुक्य बिछ। 
वेत सिन्ह फायकाः चुसापां, न्यंक. थकुछि छ्यकल, 
दं ककीचां छयन्य धुन्यव न्यागः सपः नि हिकल । 
बेशु सपले तिळ बहः व लुँया ककीचा मणि दुगु 
थीगु रन्न थुना छुंभङ्गः ब्वःशु सुन्दर भतुनतू। 
पुष्पराग दयाः नस्वाःगु चुछुगु सलाचु बुकुबले 
सूयं सम सिद्वार्थया सुन्दर सुदृढ कर लाःबले 
बेशु लज्जां रक्त राञ्जत उगु न्यताःया छबि सवयाः 
न्यून खन्यदे कान्ति सुथया हृःरु पाटल पुष्पया। 
स्हुतुसि ग्वाल॑ छिकल, देगु मिखाल अजलं उयकछ, 
तिकळ ह्याउँसिन्हः कपाले, छूयों ज्वनाः च्वसिन्हः तल । 
छ्य दिकाः व ळुंया सिन्हःमू क्यन ञ्वलान्हायक जवनाः 
भोमचा म मं मछाला: थीन बे छयों क्वच्छुनाः। 
शाक्यकुलमणिया रसिकपि फुक मुनाः बान्धब कका, 
छख्य च्वनाः धेच्बन हिस्याय्‌ थं “थुख्यर सो धायूमाः” धका । 
उख्यर सो इति इति न्हिळाः हल सुन्दरी युवती-दल-- 
“महीर चिप नळ, छु छु कन्हे जवी ! थों कला:या च्यो जुळ? 

इही 
मेगु मुप्पा आदि रल्लाभरण तीकल गौतमं । 
सणि जेभी दुगु जें ब्यकु' च्याकाः सिन्हःमू थःथमं 
यन गणथोया गले नि न्यायक छिलिलिछि घंगला, 
कायू सहित अल्य वन महीपति आदि सकले बंजळा । 
उखुनु बहनी ज्वीव ख्वाखः वल क्वब्वीकाः यक्व हे 
रक्नभूषण, पाटवसख, सिसाबुसा नं दकव हे। 
स्वणे देमाय्‌ न्ह्योन्य ब्वेहल, अल्य छगू अन जुळ पसः, 
बकच थःथिति इष्ट मित्रपिसँ तिसा बा बिल बसः। 
मान पूर्वक अमित पाहा यात महि अयूळाः तयाः, 
म्ह्यायूमचा गोपा ब्यना: बन फुक अपि मूसी कया: | 
न्हू दुचायुक्यत कपिळपुर-युवराज च्येकाः यन ब्वना:, 
नाप नापं बन पुरोहित मिंशु कस्तूब्यों ब्वनाः। 
न्हू जिलाजं गौतमं खे बिल छुपा ल्हातं कयाः, 
जुज्ु व रानीयात बीकळ तासयाशु पुतू तयाः। 
बेत नं ससले सगं बिल गा ब कयता नं दुगु, 
थायभु व्ये हल चयृप्यता घासा छुचालं जा; शुशु । 
बैगु नापं हे सगं बिल राजपुत्रीयात नं 
मेगु थायूभु डपाः न्हाच्याकाः यक्ष 'याकछ भोजन । 
थःम्ह पल्ली लित ब्बनाः सिद्धार्थ न॑ल्याहा धल, 
किन्तु चच्छि तयाः लिलाधू अमि मयोसां यंकल । 

इन्द्रा सम पूर्ण लक्षण भोमचा गोपा खनाः 
“पुत्र गौतमयात थ्ब॑तिनि प्रेम सूत्र ते चिनाः? 
धेगु आशं हषंगदगद जूम्ह शुद्धोदन” जुजु 
थःगु राजसभां दनाः अवरोधया दुन्य वन छन्हु। 
घाळ रानो गोतमीया ख्वाः स्वस्वं मुसुमुसु न्हिलाः-- 
“भौमचा थःछयें मञ्यूतय्‌ न्हूम्ह तिनिसां ला बला, 
न्यायूक्य ससुपूजा कन्हे हे छगु सो थों सःतक्य” 
अल्य वयाः पिन्य कमंचारीपिन्त ब्वां छत उख्य थुख्य । 
राजभवने दुन्य उमाने सकभनं हे छायपल, 
ताय्‌ ब स्वामाः न्यंक खाया: ध्वांय्‌ पताका व्वेकळ | 
कपिलपुर बासी प्रजा पाहाँ छुयंखां ळुम्ह सःतळ, 
शाक्य नरपतिया फुक़ीपि भोछि भोछि हे. वळ। 
जुळ महोत्सव भवे नयाः अयूलाः त्नाः प्याखं हुयाः, 
ताः बभू ब मृदंग थाना; वशि गुलिस्याः, पुयाः। 
राग पच्चम गीत हाहां सन अभीर इक्यत, 
छख्यर आताहाँ च्चनाः च्वन शाक्यपतिया प्रिय सुत। 
भ्वे सिधयूकाः वन्यव ल्याहाँ फुक निमंत्रित व्यक्तित 
दिव्य सुन्दर अति मनोहर बेशु निति निर्मित 
मृदु लताया कुञ्ज कुटिरे कूक कोकिळ कूजित, 
विविध ब्रक्षत दुगु छचाळं हृगु सुमन सुशोभित, 


; ENS 


इही 


नृत्य संगीते प्रबीणा समवयस्कापि दुग, 
खन्यब हे झी चित्त चभ्बढ ज्त्रोगु चित्रं पूर्णगु, 
चीनया छासात छाया: तःगु भिगु इलां प्यनाः 
र्ल किकिणिजाळ, काशीयागु भयाःकापः सनाः 
च्वंगु, फरफर वायु न्ह्यानाः फुक लुमयाले मणि थुनाः 
तःगु, खः गुगुया “प्रमोद भवन? धका थुगु नां छुनाः। 
उगु विशाळ बिढाँस-भवने कायू ब भौ निम्ह हुत छुयाः 
गोतमी रानी व दासीपित नं ल्यूल्यू तयाः 
बन नृपति नं थःगु सदने विपुलसुख साधन दुथाय्‌ 
उस्यर सन्ध्या नाप बं थे' सूर्य अस्वाचल-कथायू । 
थुख्यर भी युवराज गौतमयात नं नवयोबना 
मिस्तस्यं हिसिदयक स्वागत यात नृत्य कला क्यनाः। 
राग श्रीया नाप हृ'काः रागिनी मधुमाधवी 
अमित याकाः प्रीति, रति, श्वङ्गार रसया क्यन छबि । 
खन्यढु ल्हाःया विविध मुद्रा, भावभङ्गी ख्वाल्या 
प्रिय मिलनया सुख खनाः अन वेमछा: दुख वेदना । 
थिकुक तुतिपाः काःगुलि अमि घंगळाया छिलिजिलि 
सःबयाः उगु नाट्यगृह हे न्ह्यशु थे' चवं इति इति। 
थुगु प्रकारं हासपरिहासे म्हिताः प्याखं स्वस्त 
प्रियतमाया हृदय-शेलं बगु गंगाया लख 

मोल्हुयाः मनया कपट छल आदि कल्मष फुक सिलाः 
स्वगे सुख उपभोग यानाः योम्ह नाप न्हिलाः न्हिलाः 
च्वन हनाः दाम्पत्य जीवन प्रणयसूत्र दिन दिन 
अन च्वनाः गोपाबिछासीं थःत यानाः अर्पण। 


सुगत-सौरभ महाकाब्यया इही नामगु 
न्हयूगूगु सगे सिथळ। 


ने० सं० ६३ साळ कछला । 

प्रेमया मदिरा त्वँत्व॑ इतिमिति कनाः सिद्धार्थया 
चाःहिला: नगरे निरीक्षण यायूगु इच्छा छन्हु जुयाः 
थःपितायाथाय्‌ वनाः प्रस्ताव यात निवेदन; 
शाक्यराज्ं “ज्यू कन्हे हुँ छ” घेगु बिल आज्ञा अन । 
तर कन्हे खुनु पुत्र प्याह बन्य मळाक छायकुलि 
शीघ्र सःताः कर्मचारीपिन्त आज्ञा व्यूशुरि 
वनिगु खः गुगु लं कुमार कपिल्पुरे उगु उगु पथे 
शोक उत्पादक कुदृश्यत खन्यमदयक छुयाः छख्य 
देश हे आनन्द सुख-आगार थे च्वंकाः बिल, 
छन्दकं अल्य प्यम्ह तुयूपि अश्व दुरु रथ न्ह्याकळ । 
प्रथम घरघर' रत्र मय रथ पूर्वद्वारं पित ' यन, 
देवयोगं ञ्याथ छम्ह अन खन कुमारं अल्य न्यन- 
“छाय्‌ वया मिखा महू, भुयुसँ, जंधु ळू चुसि, 
स्वीत ख्यायत ज्वंगु बं बया करे अहो कथि? 
छाय्‌ बया शरीर खाः, नयताः वयाशु कयकुन 0 
सारथी! थ्वयागु ब्याक्ष घा यथार्थ कारण ।” (अतिशकरीजाति) 

नृपतिया फुक यत्न निस्फल ज्वीक बिन्न जुयाः थथ्य 
छन्दर्क नंवाय्‌ मळा; अन धायगु मसियाः थथ्य अथ्य । 
“वणु उत्तर चीव राजां न्वाइ 'म्वागु खँ कन? धका 
मखुगु ला प्रभुयात निश्चय घायूगु उचित मज्‌: थुका, 
न्ह्याग्गु जसां सत्यवार्ता हहाय” धका चित्ते तयाः 
तंगु साहस फक्र्व मुंकाः ग्याःगु नं फुंक बांछूवया: 
खवगु ल्हातं क्वातुकाः सल्या लगाम लिफ: स्वयाः 
नम्रता पूषेक निवेदन यात नियम थ्व जगतया-- 
“प्रभो | थ्व वृद्ध खः थ्ञया गनाः हि व्याक्क देहया 
थ्ब गंसि जूगु खः कुमार ! शोत्र काळ वे थ्वया, 
युबाबले थ्व न॑ मनोज्ञ हृष्ट पुष्ट सुन्दर 
परन्तु आः तुतां चुयां छुयाय्‌ थ्व खाःगु थर्थर” (प्रमाणिका) 
गोतमं आश्चर्य पूवक न्यन ब बृद्ध स्वयाः छको - 
“अल्य छु ज्वी तिनिला जि नं थथ्य ज्याथ दुर्बळ छन्दक!” 
छन्दकं “छुलपोल जक मखु नाथ ! प्राणी मात्र हे 
ज्वीगु वृद्ध शिथिल कलेबर” धेगु उत्तर बीब हे 
“सौम्य | रथ लितयंकि याकन” थुलि धयाः भसुकाः तल, 
सारथीं सलयात दायाः लायकुली तुं यंकल । 
ई मञ्चीकं शाक्यपतिया पुत्र ल्याहाँ बःगुलि 
“छायू |” धका बं न्यंबले “अन वृद्ध छम्ह खन” घाःगुछि 

“का मखुथ्य जुळ आः छुयाय्‌ जि, याःहुँ नाटक नि” घया: 
बिल नृपति शुद्धोदन प्यंगू दिशायूर्स पाः तयाः ।. 
सलत प्याखं हूगु न्ह्योखुनुयागु हे याने च्वनाः 

रत्न कंकण न्ह्याःगु देपा ल्हाः छपा जक . पिन्य क्यनाः 

स्वेत वल हान कन्हे खुनु सारथो छंदक ब्यना:, 
किन्तु “आया स्यात” हाला: च्बंम्ह छम्ह रोगी खना: 
न्यन--“गज्याम्ह मनू ध्व छन्दक | छाय्‌ थ्व हाःगु अपायसर्क !” 
बिल लिस: लः म्हूगु कथि ल्हातं ल्हना: तुं छन्दकं-- 
“ध्वयात रोग जगु खः स्यनाः शरीरया गति 

प्रभो | थ्व ख्वःगु हाःगु दुःख वेदना जुयाः अति, 
सदेह जीव मात्रयात रोग ज्वीव छुं छता 
धनाढ्य: दीन, मूख प्राज्ञ न्ह्यम्हस्यां थ्व हे दशा” (पश्चचामर) 
थ्ब खै न्यनाः सर्वार्थसिद्धं थःमने वायकाः स्वतः, 
विश्वा सम्पूर्ण प्राणी दुःख क्लेशं पीड़ित-- 
खन-थ्व सांसारिक प्रमोदे अन्त केवल दुःख हे, 

वेगु कोमळ हृदय करुणां भयबिया: बल शीघ्र हे। 

थःगु देशे चाःहिलाः स्वे धेगु इच्छा लोमन, 
बिल कुमारं थःगु रथ लित यन्यगु आज्ञा याकन । 

कंस खनु नं न्याक्क नुगले थ्यंक खो ल्हनिपि सळ. 
यागु खोया नाल न्यायकाः लायूकुलि प्याहाँ वळ । 


९९७ 


सुगत-सोरभ । 


मेगु मार्ग हल सिथ, अमिसं दुवाते धोदुल, 
शाक्यसिंहं सीम्हस्यात क्यनाः च्वळापचिनं सुल-- 
“योग्य सुन्दर स्वां अभीर ह्छाः उको गां तोपुयाः 
हुं छु प्यम्हस्यां हःगु क्वबुयाः, वःगु छाय ल्यूल्यू ख्वया: !” 
भिगु सिँ सिसौयागु घच्चाले छया बुत्ता दुगु 
चाःहिळाः सी मदुगु दथुया आँसिँचो जक सी दुगु 
दिव्य रथया जवगु भागे' च्वंगु गं न्यायकुगु दिनाः 
छन्द्कं म्हाः म्हाः लिस: बिल ल्यूंन्य छ, भति यक्रधिनाः- 
“नाथ! थ्व छु हे मेगु मखु हीनम्ह खः प्राणं, 
पं कूताःया द्योन्य चिनाः फायूकाः हळ वनं, 
कबुयाः यंकाः च्वंगु दिपे उइत सपे तयत 
जन्म ज्जुयाः अन्ते सीगू खः जगया ज्या थ्व ।” (जाति २४ मात्रा) 
भाव, गौतमयाशु ख्बाळे सारथीया थ्व खे न्यनाः 
बाःवछ छुगूया छिपा मेमेगु नं ततमत चिनाः। 
थःगु दृष्टि न्ह्योन्य खन्य दुगु ब्याक्क पिन्यया दृश्यत 
'स्वःबळे फुक जूगु खन व॑ अश्मरासी परिणत। 
लुमन मां सित धाःशु न्हापा न्हयन्हु दयवं थःबुयाः, 
चांजु रानी गौतमी खिस्य अबुजु शुद्धोदन छ याय 
सीगु खन तं प्रियतमा नं शाक्यकुल्या भौमचा, 
अल्य मने “सीतिनि जि नं!” थथ्य शोक विहल जुल भचा 

न्ह्याःगु रथया वेग गुलि, थःपि गुथाय्‌ थ्यन छुँ मचाः, 
न्ह्योन्यस॑ चाःह्यूगु खन वं काल्या घचाः छचाः। 
नं मवाःगु खनाः कुमारं सारथीया मन ख्वल, 
छु. मधाःसां यान सुरुसुर लायकुलो लित यंकळ । 
बःबले हानं छुको ले शान्त सुन्दर वर्णम्ह 
गौतमं चीवर पुनाः वेच्यम्ह संन्यासी छम्ह्‌ 
खन्यब न्यन “ध्व सु, थ्वगु ख्वाले कान्ति गुलिउलि शान्तिनं 
न्ह्याक स्वःसां स्वे मगाः गुलिसौम्य ययिपुगु रूप नं ।” 
सारथीं “आज्ञा |? धयाः पाःयात भति रथया गति, 
स्व:बले बं नं खनाः संसार त्यागी उम्ह यत्ति 
बेशु चित्त ब भाव निम्हस्यां यक्व ब्यीकल सन्तति, 
साधुयात कयना: क्यनाः अल्य बिल लिसः बायका: मती-- 

“देव | छुधायजि स्यू छल्पोलं 

तोता: फुक सांसारिक सुख थ्वं 

भिक्षा जीवन यापन यानाः 

जुम्ह थ्व पर उपकारे ब्वानाः । (जाति १६ मात्रा) 
खन्यदु थगुखं हु स्वां थे' वशु श्रीमुखमण्डल, 
बेत म यतियागु ज्या धात्यै' मने अति हे यल। 
शीघ्र वं संकल्प यानाः मन सैनं संन्यासया 
थाल छन्दकयात अगया लोक सेबाय्‌ मन तयाः- 

“ख्या ख्यां पिया: च्वनि जरां मृगयात धुं थं 
रोगं लिनाः च्वनिगु मद्दिक म्हे रिपु थ 
पासा | थ्व जीवन ज्वयाः च्वन ञ्त्रःगु घः थं 
भीसं मयाःगु हितकाय विचित्र धात्थ |” (बसन्ततिलका) 
उखुनु ल्याहाँ बंगु मखु सिद्धार्थ थःगु निकेतने 
हषे पूवक वन खे ल्हाल्हां रम्य उपवनया दुन्य, 
अन वनाः वक हंस दुगु निमेल तडागे मोलहुयाः 
स्फटिक सम ल्वहते च्वनाः बहुमूल्य वस्त्र तिसां तियाः 
मित्र मुंकाः यकव हास्य विनोद याय्‌ धुंकाः रथे 
च्वंबले सन्देश न्यंकळ वेत दूत वया: थथ्य-- 
“देव | ब्वीकछ पुत्ररल्न यशोधरा रानां गृहे, 
धन्य जिमि सोभाग्य छु गु अवश्य जुल आः गाक्क हे” 
हषे याय्‌ माःथायू थ्व खं झ खेद याना कळना: 
थः मने दुन्य लगु त्याग-सुधांझु बं ज्वन्य त्यं खनाः 
“राहु वळ” व॑ धायूब याकन यानया घच्चाः तुल, 
थुगु खँ सीकाः भूपति छयूयात ना छुत “राहुल” 
लायूकुळी मां बौपिनिगु आल्हाद थाः गाः काय्‌ मफु, 
दास दासीपि सुना” हे पुलागु बसः मपु'। 
कपिलवस्तुनगरस हर्षांनन्द्‌ वासं च्वं वल, 
प्रचुर दानं दीनतय्‌ फुक दीनता हुसुलु' चुल । 

उख्यर थःगु मने मने संकल्प यायां “विश्वया 
हेतु धात्ये न्द्याग्गु जसां तोत्य माः गोपा प्रिया” 
दिव्य रथ न्ह्याकाः सुसज्जित पथ पथं शौद्धोदनि 
थःगु. भवने वंबले बांलाःम्ह कृष्णा गोतमीं 
उगु सुरथया मधुर रब थः कर्णकुहरे ला:बले 
“हें झू थ स्वे” घेगु इच्छां थःगु भयालं स्वःबले 
खन व अनुपम रूप सुन्दर शान्त कान्त कलेबर 
मन विमोहक मूर्तिमान्‌ मन्मथ समान मनोहर । 
थःगु कंकण छिलिक न्याःगु विहंग हाःथं ताः बन 
उर-प्रकोष्ठ गुप्त रूपं सुप्र आकांक्षा दन। 
मन-पुखूया प्रीत-नलिनी शाक्यकुल-आकाशया 
कीर्ति-आभां युक्त रविया छबि खनाः बिकसित जुयाः 
थःगु भाव-सुगन्ध ज्चंकाः श्रास-मारुत न्ह्याकल, 
ल्यंगु भाव मुना: मुनाः ' अनिमेष दृष्टि पोंकल । 
चित्त-यन्त्रे प्रेम-ज्वालां कःगुलि फुक ल्हाः तुति 
आदि इन्द्रिययागु गति नं ब्याक्क जबन आहुति । 
हृदय-गिरिया च्वापु नायाः वाक्यया निर जुयाः 
-त्यूगु बाःवय किन्तु फुक संकोच-गाले कुन छुयाय्‌। 
स्नेह-जल.हांहां व गा: न॑ भयबियाः वल बिलिबिलि, 
मान, लब्जायागु द्यां तःज्याक न्ह्या्वल सिठिसिलि-- 

सुगत-सोरभ 


“घन्य व माता, धन्य पिता ब्यूपि जन्म छितः 
धन्य ब नारीया जीवन गुम्हस्या प्राण छिख:” (जाति २४) 
ताल युवराजं प्रशंसा थःगु दिब्य स्वरूपया, 
अल्य छको बं पुळुक कृष्णा गोतमीया ख्वा: स्वयाः 
मन मने थथ्य घाल-“जननी जनक वा सहधर्मिणी 
धन्य ज्वोफु थज्यागु रूपं जीणंजगती भामिनी! 
'परम धन्य हृदय छुकीं ज्वी हा सुनानं धाय्‌ मफ्‌, 
सोह तोता: शान्ति माल्यत त्यागया छोमाः पपू, 
प्रबळ मोह-मि शान्त जूसा शान्त ज्वी अभिमान नं 
मानया शमन थ्व जीवन स्रोत ल्वीके मानवं, 
धन्य भद्रे! प्रिय बचन न्यंकाः ढँक्यन निर्वाणया 
थौं उकी जि छन्त बी गुरु दक्षिणा जक” थुळि धयाः 
बीक्य छुत बं लक्ष मुद्रा वंगु मौक्तिक माः त्वयाः, 
आहण यात ब गोतमी ' उपहार भाःपा प्रेमया। 
थःगु छये' वेराम्य पूर्ण हृदय ज्वना: ल्याहाँ बन, 
पुत्र जम्मं जूगु उगु उत्सबस बेगु मबं मन। 
थःगु चित्ते तीब्र वेग बाः वयाः वेराग्यया 
“भब्य भवन, विभव, प्रियाया प्रेम, ममता पुत्रया 
त्याग यानाः सुतुक विसिबन्य” घेशु वे नुगले छुया:, 
मेगु हानं वे मने “बौयागु नं आज्ञा कयाः? 





। १३२ 


महाभिनिष्कमण 


थंथ्य बिचाः याना निशाय हे बौम्हस्या सदने वनाः 
नम्रता पूर्वक निवेदन यात बौया तुति ज्वना-- 

“क़संक व्याधि, मरणया भयं कयाः 

क्कथाय्‌ च्वनाँ च्वन्य मफयाः दना वया 

बिया: बिज्याहुं गृह व राज्य त्यागया 

बुबा | जितः अनुमति थों कृपा तया” (रुचिरा) 
कृद्रया आधार आशा प्राण सम प्रिय पुत्रया 
थुगु व्यथा सम मर्म भेदी बाक्यया वाणं कयाः 
छं समय तक शाक्यपति अन अध मूद्धित थं जुल, 
अति लिपा ख्बकना सलं सुतयात थ्व उजंदयकल-- 

“शाक्यरन्न! छु खें छन्त थो मगाः ९ 

खः छ हे कपिलवस्तुया ध्वजा, 

ब्वःगु ज्या त्वरित याइपि सदा 

सेबिका दु, धन, धान्य, सम्पदा । 

अन्ति जा; तु, इसि आदिया सुरां, 

संगिनी दु विदुषी यशोधरा। 

योगु साधन" छु धा विलासया, 

स्वगेयागु थजु छन्त बी हयाः। 

खः पुत्ता! छ अवलम्ब प्राणया, 

गय थ्व ज्याथ अबुयात बाय धया! 

दुःख ज्वी गुलि उकीसनं बने 
या विचा: थ्व सहयाय गु गय मने"! ( रथोद्धता ) 
हसा जक छो मज्य छूज्यां 
अवित्रेकं दुनि आपदे सदां 
सविमर्शम्हस्याक्य निश्चय 
वयि ल्यू ल्यू गुण नाप सम्पद्‌ ।” ( वेताळी ) 
आप्त जुल उम्ड बीर जुजु बी त्योम्ह रवि थे मलिनताय्‌ ` 
वाक्य-रश्मि मन्यं खनाः मन-गगनयागु विशोळताय्‌। 
विधुकिरण थं शाक्यसिहं तर्क रचना कुशलता 
याशु जाः गवळ थःगु पाले थःगु क्यन्यत बिशेषता-- 
“अबश्य नं खः छुलपोलयागु 
आदेश जि पालन याय मागु, 
परन्तु संयोग वियोगयागु 
आहार--हा ! जीवन मृत्युयागु 
दयां छयाय्‌ वस्तुत ब्याक्क फ्वीगु, 
चाः चाः ह्यह्य, उन्नति हास ज्वीशु, 
अनेक रोगं तनयात केगु 
ज्ह्याम्हं युवा निश्चय वृद्ध ज्वीगु। 
उकीं थ्व भोगे मन हे मवंगु, 
संसार त्यागे जक श्रेय खंगु। 


; १३४ 

दरिद्र ज्वी मोक धनाढ्य ज्वीगु 
दुःसाध्य रोगं गबलें मथीगु 
जरा विना योवन मुकत न्हूगु 
सी मोक म्वानाः च्वन्य नित्य देशु 
क्यनाः बिज्याःसा थ्व प्यता खँ तात ! 
संन्यास - संकल्प मयो छुयायत !” .(उपज्जाति ) 
थःम्ह सुतया तीत्र शीतल वाक्यया च्वापु कयाः 
पिन सम चु' दनाः वन आश-स्वां भूपालया। 
ल्यं दनिगुलिं हृदय-पुखछी बीज जक सां धेयंया 
युक्ति पूर्वक धाळ हारं योम्ह कायया ख्वा: स्वयाः-- 
“धात्थें खः दीघंवाहो ! नियम प्रकृतिया ब्वीगु सीमाःगु ब्याक, 
सन्सारे झी मनूतय जक मखु सकळें जीव धारीत धाक। 
ह्वी बी मा: नित्य सूयो जड शशधरया शुक्ल बा कृष्ण पक्ष, 
आः झोसं यन्न यानाः जक च्वन्यशु मखाः चान्द खंकाः 
समक्ष” ( स्रग्धरा ) 
“तात ! अय्‌ जसा ब बोघिज्ञान माः वन्य बन बन 


ब्याधि, वृद्ध, मरण दुखं उद्वार ज्वीया कारण” 
थुलि याः सर्वार्थसिद्ध कयाः पिताया सम्मति 
उगु कथां निस्क्रान्त जुळ अश्नुयात अनियानाः तुती । 
नशुतस्यं गाः पारु खुनु यायां प्रतीक्षा चन्द्रया 
नील गगने च्वनि मुना: गय पूव पाख्य स्वयाः स्वयाः 

वेगु प्रासादे पियाःच्वन सुन्दरीपि गायिका 
विरह राग बिहाग हाहां पेमया पाशं चिकाः। 
बन अज्याथाय्‌ युवक गौतम पृवंद्वारं दुन्य गन 
इन्दु नकतिनि लूगु नभ थें मुसुक न्हिल शोभा अन। 
राजपरिवारे थ्व खं अत्यन्त आन्दोलित जुल, 
“पुत्र थों तनिलळा कन्हे तनि !” धेगु शंकां तोपुल । 
नृत्य संगीते प्रबीणापिन्त आज्ञा जुळ नृपं 
“हाव -भाव कटाक्ष द्वारा ललित नृत्यकला क्यँ कयं 
यायूगु स्वेमा: वेगु छिमिसं चित्त आकर्षित थुका” ` 
यक्क हानं पाः तनाः बिल थःपुता बिसिबनि धका। 
द्यक्य चिल न्यासःम्ह मनुषं चायक्य माःगु लुखा नँया; 
“ब्याक्क देश सतक जु” धका जुल अनुज्ञा भूपया । 
पौत्र राहुल्या मचाबू ब्यंक्य बिल शुद्धोदन 
पुत्र गौतम बूबले थं अर्थ यानाः दान न| 
साहुतय्‌ साँवा सिबे नं लोभ ज्वी थं ब्याजया 
नृपतिया नं काय्‌ स्वयाः न्नं स्नेह जू थें छयूचया । 
बेत तुतुमांपिं तयाः बिल शुद्ध दुरुपिं धन बियाः, 
सेबिकापिं अन वयां च्चन न्हूगु वस्त्र तिसां तियाः । 
उलुनु बहनी राजभवने तःगु पथस ग्बरा म्वयाः 
न्यंक खन्यदत वृक्ष छवःथं पुष्परसया मत छवयाः। 

अभ्रय़ा ध्याचः जुयाः आकाश चुलुयाः नगु सुला: 
च्वयगुलि अमिसं लँ खंक्यत दीपमाला च्याःगुढा ! 
व्योम-बीणाय्‌ सूर्यकर थे' अमिगु कर प्याखं हुल, 
घन, तडित्‌ थें मेघ मल्लारी बया; अन ख;ःवल १ 
थ्वक्क च्वे नंन्याल घरघर शब्द आकाशे च्यत, 
अमि क्यथाय्‌ वीणा बिलंपतयारु रेब जुळ भकत । 
थुगु प्रकारं अप्सरा सम सुन्दरी ललनापिसं 
गीत बादन नृत्य यानाः स्त्री सुलभ माया क्यक्यं 
बेगु मन साल्यगु खया: च्वन दृष्टि विद्युत्‌ गति छुनाः 


छाय्‌ हिमालय वन्यशु धे थें तुङ्ग कुच युग च्वन क्यनाः। 
बाः वयाः स्मित हास्य-सरिता निख्य न्यताः गाः बंगुळी 
कुन्यगु स्वे च्वन शाक्य-सुतया त्यागया मृदु नवकली। 


नृत्य द्वारा अमि नितम्बे मेखलाया रब्नत 
थीगु पिलिपिलि पर्वते निकर क्वब्वाः थें खन्यदत । 
अन्तरिक्षे मेघरब सिस्य पल्पसा प्याखं हुल, 
घंगला तरु पत्र न्यायकाः मारुतं पं-बय्‌ पुछ। 
थख्यर सुमधुर बंशि नाप मृदंग यानाः वादन 


घंगला गुळि न्यायक छिलिछिलि अमिशु नृत्य जुया: च्वन। 


किन्तु निस्फलयन्न जुल किसि सदु मृणाल चीगु थं, 
शाक्यनंदनयाशु हढ़ मन वायु वृष्टि मेरु थे। 

सुमन सुरभित कान्त कोमल विविध रक्नालंकूृत 
झुश्र शय्याय उच्च फुंके मुकुट शोभित छायाँ दित। 
अन च्वना: गुम्हस्यागु निति याःगु उल्मिछि योजना 
चयोंगुलि उम्ह शाक्यकुलमणि व्याक्क सितिकं व॑खनाः 
“चच्छि न्ह्योपाः ज्वीक झी जक आः छूज्या थनः” घेगु थें 
'ताः, बभू, बीणा, मृदङ्ग ज्वनाः अपि नं द्यन अथं। 
प्रायः बाचा जा:बले गय्‌ मस्यु नहर चायाः दन, 
स्वःबलें अन शाक्‍यसिहं अमित मेगुकथं खन-- 
न्ह्यो वयाः फुक भाःप्य मफया: च्वन शुलि क्बबसां पुया:; 
छम्ह फिलि अन थःम्ह प्रिय थे न्याक्क वीणा घय पुना: । 
अमिशु न्ह्योसः वःगु पं फूं तायूदु पिन्य नंन्याःगु थे, 
वा न्ह्ययाः गुगु च्वंगु कितिकिति वा वया: हे च्वंगु थं । 
छा: म्हुतुं सो सो वयाः च्वन वय्‌ म्हुत्वी हे तु दयाः, 
च्चन चता वानाः गुम्हं मृत थं सँ नं फँः फँः तयाः । 
पश्चिमाय्‌ ख्वा: द्यम्ह जुल अन गिद्ध रूपे परिणत, 
ताः बभू, बय्‌ आदि चिञ्चादंशु क्वेँ थं खन्यदत । 
या:गु गुरु म्हगसे प्रलाप त्वँ हाःगु थें च्वन ताय्‌ दयाः, 
अङ्ग हे खन्यद्यक गुलिस्यां वस्न हे थातं मलाः। 
त्वीक वा खन्यदयूक वाहाँ खाःगु कंलाय्‌ न्द्य.गु थे, 
अमिगु ख्वाः स्हुतु स्योंगु खन्यदत सो बना हे वंगु थं। 

शसिगु देल्य दशा खनाः अन मत थिनाः च्वनन्ह्य गु थें 
पल्पसा पिस्य पिलिक थित सो हाय अमित हिस्याःगु थें । 
ज्वीगु गुगुलि मन बिमोहित अमिगु सुन्दर रूपत 
आः उकीं है वेगु मम मं जुल विरक्त सशंकित । 
-कुक खनाः वीभत्स दृश्यत उगु सुसज्जित सदनया 
हा | श्मशान समान खन वं मनस तीन्र घृणा ठुयाः। 
थः मने वं थुगु खँ ल्वीकल “खे मखुत आः थन च्वनां 
किषय भोगं तृप्त ज्वी मखु गहन विपिने भिन वर्ना? 
हाकनं अन कामिनीपिनि रूप योबन-जल दुगु 
न्खोन्यसं खन न्ह्याःगु महिक विश्व जीवन-खुसि छगू, 
बेगु धारा खः जरा, आवत नाना रोगया 
उल्यर मूत्यु-महासमुद्र च्वंगु “बा” धाधां पियाः। 
सः मवयक अनं दनाः वं “पिन्य सुदु ?” घका सःतल, 
“दास दु” धका द्वारया पिन्य द्यंम्ह छंदक ब्वां बळ । 
वेत आशा जुल' „“ननानं छायूपि छंदक ! कंठक” 
५अधेरात्री छाय्‌ प्रभो सल 0” बं लिसः बिल तीजक ' 
“ख: सखे | थौं जिगु महा अभिनिष्क्रमणया शुभ दिन 
सल गयाः बल्य” बोधिसत्वं घाल-“सल इति याकन ।” 
घायत वं “आश्ञाशिरोपर” धाल अयनं मन मच्वं, 
पिन्य वयाः ग्वाहालि फ्वंजुल “मखुथ्य श्वीन” धका ख्वरूव॑। 

"शु उगु रोदन सुनानं ताःगु मखु नंन्याःगुलि 
वेगु ख्वविधा: नाप त्वायूचिन सो लख हाहां पलिं। 
सुं छम्हं हे दंगु मखनाः सलगले बन छंदक्र, 
पूर्वे परिचित थःम्ह पासा खंगुलिं उम्ह कंठक 
थ्वक्क सलग:“म्हाजि” धे थें ध्वाक्क खो न्यायकाः सन, 
सारथी म्हे पित्तु पीकाः च्वन तिसां तीकां अन। 
उख्यर राजकुमारया मन स्मृतिसुकां सालाः कयाः 
ख्बा: छको स्वे धेगु इच्छां बन प्रिया, प्रिय पुत्रया । 
अन छुखां दुन्य वन्यव दृग बन थीगु दीपकया जले' 
दुरु समान तुयूगु लासाय्‌ प्रेमया उगु देगले। 
खप्न संसारे वनाः प्रिय अर्कबन्धु कुमारया 
प्रेम-कण थः हृदय-उद्धी ढायव लूम्ह शशाङ्कया 
नाप नभस यशोधरायाँ थः पयोधर जुल धका 
म्हंम्ह गोपां पुत्र राहुल्या शिरे थः ल्हाः दिकाः 
च्वंगु खन, अल्य वेगु मन-रविया नुगः मं का: वन, 
उगु जलधिया प्रेम-जळ नि त्वन्यगु इच्छा जू बन । 
पूर्व प्रेम पाँय छुनाः च्वन, पिन्य बिरागं सःतल, 

प्रेमया प्रतिमूर्ति गोपायागु प्रेम दनाः बळ। 

रक्नमाला नाप नाप बियागु ढुमन हृदय-लता, 

ल्हाः ज्वनाः यानागु प्रण नं छुमन ब्याक्क छता छता । 

“वुत्रयात छको ब्रुयाः स्वे” धेगु लुछ न्हाँ भावना, 
काय धका निपला: पलाः छित प्रियतमाया थाय बना: । 
“दुनि व !” घेगु कसंक ळुमनाः लिचिल भति हान पलाः 
“क्वायस्य दंसा नाप च्वन्य दे जीवने थो पलख ला” 
घेगु. आशं न्झचिळ हानं, छुमन “मृत्यु भयंकर !” 
राक्षसी सम व्याधि'नं खन, खात तन फुक थर थर। 
छुमन प्राणीतयूगु दुःखत, लुमन प्रण गृहत्यागया, 
पुत्र, पल्नी-प्रेम वांछबत विश्वप्रेम मन व्बयाः । 
देह वोताः प्राण प्याहाँ वनिगु थे हे याकन 
योम्ह गोपायात वानाः वळ व गोपाजीवन । 
थःगु गृहया मणिविनिमित त्वाथळं क्बाहाँ वयाः 
खःबले सळ सहित छन्दक हारया क्वे हे दयाः 
जवगु ल्ह्वातं खबगु प्यंपाय्‌ बेत दाया: छथु निथु 
घाळ “कंठक यंकि याकन म्हे तयाः छं सुतु सुतु।” 
वेश भूषा युक्त थः प्रभु बोधिसत्व खनाः छको 
यात तुति नतुनाः “बिञ्यायमत्य” धाःशु थे हीं हीं जक। 
बगु सः नं ताय्‌ मद्यूक बिळीन जुळ धन घर घरे, 
तिन्हुया; सळ गळ कुमारं दृढ़ लगाम तयाः करे। 
बनिन राजकुमार प्याहाँ धेगु शोक प्रकृतिया 
ख्यूँगु ख्वा: बाफुति-यैको, शीकर-तिका दुगु गां पुर्‍या: 

च्वंगुला वा नगर नापं थन्यत वाहां खाःगुला-- 
म्हुतुसि सम कादम्विनी खन्यद्यक वा थ चश्वलछा। 
तःन्हु तक न्ह्योपाः जुयाः जक द्वारपालकपि फुक 
अन न्ह्यळं भति ब्वाःगु बर्षा जूगुलि छं याउँक। 
हा उकीं कंठक व छन्दक हाःगु अमिर्स छं मताः 
भय दु बरु बिसि वनिगु गौतम अमिगु म्हगसे नं छता । 
मूळुखा आधार दनि आ: सारथीया धेयंया 
मीर थजु निम्ह प्यम्ह नरं चाइगु मखुगु खापा दया: | 
शाक्यनन्दन सळ गया: बळ सारथो ल्यूल्यू तयाः 
अश्व तिन्ह्णीकाः पुळाः बन्य द्वार धेगु मती कयाः । 
द्वार दूरे तिनिबले हे सळ छुको प्याखं हुल, 
ति न्हुयाः बन्य द्वार थेथें 'फूंक' बं न्हाय न्याय कळ । 
नेत्र तिनिमिनि धायक सकता पिलिक खन्यद्त न्हां छको, 
न्याल प्रथिवी थ्वक्क अल्य तांग्रांक न्हायपं पिछि शुकं । 
बज्जमल्खँ कल खनी दृढ द्वार ज्वीक कुचा कुचा, 
गयब कुतिवयि थं अळःमां तोघुलाः उकिया कचा 
सारथोया धेये कुतिवळ द्वार दृढताया सिमां 
दुर्बलं बःकायि थें ' जुजु छंदकं ब:काल--“मां !? 
चायक्य म्वाक लुखा सुनानं दु'गुलि हर्षित मनं 
वन खख च्‌ दंगु चिच्चाः दंगु मायानन्दनं । 

वेगु त्यागी मनस हानं आक्रमण जुल मारया-- 
“विश्व त्याकाः कीर्तिशालो चक्रवर्ती जुजु जुयाः 
सप्तरत्नं पूणे ज्वीकाः या प्रजा नि पालना 
थःम्ह नकतिनि बूहा पुत्र ब प्रियतमा नापं च्यना:” 
थः थमं मन बोध यायां “ छाय्‌ , थज्या:गु मने तया! 
प्राण बंसां बचन मर्वानगु वंश खः छं सूयया: 
पुत्र पत्नीपिन्त सोवा बुद्ध ज्ञी धुंकाः वयाःः 
थौं पला: छित छित ” धका बॅन बोधि मागें मन छुयाः । 
देशया पिन्य श्यन्यव हानं चाःहुलाः थः देशया. 
दृश्यं थों दिल्लापुन्ही खुनु खेगु आकांक्षा जुयाः: 
यात थभनं थःत संयत “चित्त छाय्‌ चः्चल जुयाः ! ” 
थः म्हः थमनं चाःहुळाः उगु थःगु देश छको स्वयाः 
लःधलं चाः हूगु पकूखाः नगरया दृढ दूरगत 
ल्यून्य लाकाः सारथी सल सहित शुद्धोदन सुतः 
बंगुर्छि शोकं निशां तः बंगुला पीडित ज्ुयाः 
अश्रू तिकितिकि ज्बः्गु सालुस्य च्वंगु तममय गां न्ययाः । 
सिलिक बर्षायागु सुथया वायु न्ह्याःबल चन्चल 
बिरहिनीया आह मिश्रित श्वास थं अति शीतल। 
दिग्बधु' लज्जां रजत मय मुशुजि दुगु गाय्‌ पोचिनाः 
तःगु खन्यद्त सूयंकर आः वेगु उगु गा सति शुनाः। 

भं मछाला: खन्य दयाः हाः बेगु शुभ्र पयोधर 
ख्वाः किकाः च्वन्य त्यंगुला मस्यु सात्तु सालाः रविकर | 
बेशु ख्त्राः बांठाक सीदत क॑ करं घयपूबले 
बेगु क्षितिज-कपोल ब्रीडां रक्त रञ्जित जुल अल्य । 
छायो फुसे च्ये च्ये कपाय्‌ थें च्वंगु शुद्ध सुपाय खना: 
'तंम्वया; थः राज चिन्ह: समान घुंसें व न्हिप्यं क्यनाः 
धाःगु थें च्वं थँ थँ स्वयाः च्चे संक गौर कलेवर 
“खः जि नं छा अश्व पति हे सो जिके निफि चामर” 
चच्छि तक बर्षा ज्जुयाः ध्याचःगु लें खो चि ततं 
बन सरल वाउंगु पुवाचायागु लोभं ई ल्हल्हं । 
सक भन वाउँक पिनाः तल वा शुथाय तक बं मिखा , 
अमिगु सः ताय्‌ वं चुलुक बिसि बंगु सो न्याया बथां। 
हाःगु नकतिनि तायदु ब्यांचा सुंक च्वन आः अमि सलं, 
छः छगू बुं मेगु व्त्रों न्ह्याःवंगु ताय्‌ दत कलकलं। 
छोक-लञ्जायागु भय थें तःशु व्बी बाळं चिनाः 
बल छको वृषभं पिकाःसा झुफु फूक हाकु तिनाः । 
कमळपित्तं कःम्ह रोगी खनिशुथें म्हासुगु जंक 
प्राय वर्षाया प्रसादं बाउँयाः च्वन ख्यो फुक । 
न्य मदुगुलिं सूर्य शशधर नभस मेघं तोपुयाः 
लें सिथे ह्याउं शु, तुयगु निता सिन्हाज्यास्वां हृयाः 

'अंशुमाढी छुम्ह व छम्ह शुभ्नांशु ज्वीधुन घाःगुढा 
न्यंक उल्य थुख्य रश्मि थं वे. त:गुळा.मस्यु स्वां हा: । 
यामिनीया प्रबळ वर्षा हाःशु अं प्रकृति सगं 
ब्यूगु ज्वीमाः मद्य सम जळ बिन्दु हायकाः तर-दलं । 
पासि, बःसि ब फंसि आदि सि सःगु शाखा थ थँ स्वस्त 
अश्व ल्यू ल्य्‌ बैन व छन्दक हृःरु ुन्सःस्वां थ्व श्वं । 
वाटिका गुलि गुलि पुला: बन जोःगु वृक्ष बनस्पति 
मेघ रब लिस्य “नत्य यानाः च्वंगु म्हयखा दम्पति । 
गुलि हिना: बन हंस सारस, फ्रोभ्य, बक दुगु निम्नगा 
शुळि पुलां च्यन सो उफोखाँ ह/गु पद्माकर बु गा: । 
शुळि अरण्याणी पुला: बॅन ख्यूँगु सिसिमाया हूं, 
सयाम्ब गू'खि दुगु दम्वि, खासा, प्या दया: ध्याचःगु छ॑ । 
थुगु प्रकारं बोधिसत्वं राज्य ई थें बांछूयाः 
'पार बन कोलीय, रामग्राम आदिक राष्ट्रया। 
'ब॑ अहो कुल्यागु मर्यादा तुति थ्वानाः बन, 
बाः बयाः सो कूळ मर्यादा नदीं स्यंकाः च्वन। 
बाब खुसिया भक्ति श्रद्धा भयूबियाः व्वांव्वां बया: 
चेगु चरणे शुभ्र फेनिल च्वामळं गायकुशु स्वयाः 
स्फ टिक सद्दशगु त्याफिया बा बृक्षया हा-वाकुधी 
युढुक भति खल्यदयक कूळ वेत स्वःगत याश्ु ज्वी। 

सुगत-सौरभ 


92 


न्यन कुमार “सौम्य! थ्व छु खुसि? न्यंक सो सो गुलि फिसः ? 
“देव खः थुगु खुसि अनोमा” सारथीं थथ्य बिल लिस: | 
“ज्बीगु जिगु संन्यास थन हे” बोधिसत्वं थुलि धयाः 
च्वाःबले ग्वालि अनोमा पार वन सल तिन्हुयाः. 
नाग पुखुलि छीबले मेघं छत्याः त्याः गय्‌ बुयाः 
सात्तु सालाः यनि व थं हे सारथी ल्यू ल्यू तया: । 
उख्यर तीरे थ्यन्यब याकन हे सळं काहाँ वयाः 
भिशु मणि मय मुकुट कुण्डल पाट वस्न त्वयाः त्वया: 
सोतिमय लाकां त्व्वं नायूगु फी पालि चुयाः 
बोधिसत्वं धाल थलि त्वाल्हायत थःगु स चुपि लयाः 
“छु ल्याहाँ हु पासा तिसा वस्न अश्च 
जवनाः भीगु देशे पिताया समक्ष 
बना बिन्ति या छ “जि सर्वार्थसिद्ध 
जरा, जन्म, मृत्यु जुयाः मुक्त बुद्ध 
वयाः पालि स्वःवे पिता चांजुयागु 
बुबा । ज्वीगु ज्वीसाःगु छाय्‌ शोक यायूगु 
लिपा वेत छ मित्र | या बोधं गाक्क 
थ्व जि धेगु सन्देश न॑ न्यंकि व्याक 
थ्व हृदू-सागरे मुंगु झी प्रेमया छः 
छुयाय. विश्व्प्रेमे रवि थं थँसाळ 


शू 


त 

महाभिनिष्कमण 


प्रिये! छं बिचाः या सदा पुत्रयात 
` थ्व जन्मे कलाः भाःत भी ज्वीगु गात ।” (भुजङ्गप्रयात) 
थः प्रभु थुलि धायब छंदकयागु हं सं तो तल, 
न्ह्योन्य आताहाँ च्वनाः ब्रं नं मवाः ज्यो थें जुल । 
बोधिसत्बं धाल “शीघ्र हुँ सल, वसः, भूषण कया: ” 
“दास न वे नाथ नापं” धाल बं झसुकाः तया: । 
घाल हानं “याय्‌ सखुनि जि छन्त संन्यासी सखे ! 
जिगु खें कंवन्य मानि छं माता पिताया सम्मुखे ।” 
शिक्षिनी चःफ्बीगु ल्हातं वं जजंका चःफुनाः 
थःगु मणिमय चुदुगु खदूर्ग केश नं त्वा ल्हाः खनाः 
सारथी ख्बल- “देव जन्मजुस्यं निस्यं नीगुदें तक 
चरण सेवायागु फळ फ्वत्य “यंकि नापं' थुलि जक” 
वेत झेकल-“कपिलवस्तुस ब्रेबले जि छन्त नं 
हयशु जुल नापं व्वनाः ल्याहाँ हुँ आः याकन थनं” 
सल ज्वनाः छन्दक ख्वख्ं यानाः प्रणाम लिफ: स्वस्वं 
हाय खासा न्झाःगु थें बळ, उख्य पलाः छित गोतमं । 
1 व व॑ ब मखन परस्पर निरूयर क्षितिजे तन निम्ह, 
अमिगु बिरहं ख्वःनि आःतक नं सिन्हाज्याकी छम्ह ! 
सुगत-सोरभ महाकाव्यद्या महाभिनिक्कमण 
नामगु च्यागूगु सगे सिधल । 
ने० सं० ६३ साळ द्योचाकु संल्हू 

यशोधरा 


नित्यया थें थों सुथे न स्वःबले गोपां दनाः 
प्राण प्याहाँ वंगु तन थं कान्तिद्दीन कथा खनाः 
जबिध शांका मनस दाः थें “फूंक” वं मसुकाः तल, 
सकभनं बं बाष्प फृति फुति दुगु मिखा चाःहीकल । 
म्हिग म्हिंग: थं थो प्रभाती हाःगु बं छु छुँ मताः, 
चित्र नं धाय्‌ मफु सखीपि वं खना अमि अचलता, 
, प्रायः पौभाः मुसु कयाः च्वनि सःम्ह पुंया निपुणतां 
अमिक्य ला मदु अङ्गचाळन, हास्यरेखा नं छतां ! 
न्होन्यसं छम्ह निम्ह दनाः च्यन लगु गा ल्वीकं तयाः, 
न्हकु तियाः च्वन अन शुरिं महिक लुखाय हे जक स्वयाः । 
बच्छि च्यानाः सीगु मणिया त्वाः्यवा च्यन कोद्लाः, 
छुख्य लुंया ताहाँफया क्ये रल्या सुन्दर ख्बला । 
बे. लुयाः च्वन पुष्पमाळा चब्बुनाः तःतः क्यनाः, 
च्यन शुखि चिथा दनाः नं मेशु स्वांत सुखूचिनाः । 
चीकु मदु थुगु फुक सुनानं गन दु अन हे तुं च्वनाः 
व्याकुळापिनि हृदयया विमनस्कता जक च्वन कयना: । 

सुगत-सौरभ 


नभ समान विशाल श्रीगर्मे नवीना सुन्दरी 
यक्व थीसाँ नगुत थें सौन्दय-तेजँ जिगिजिगि 
चन्द्र मंदया: बुलुगु आमेया निशा थें चं खन-- 
प्राणपतिया रल्लमय पल्यङ्क रिक्त जुयाः अन। 
बगु मन खुलखुल मिनाः वळ “थन छुज्या जुल देवया ! | 
हाय आये अवश्य छुँ जुल” धेगु आशंकां कयाः। 
प्रेमया ज्या यायूगु खः. प्रियया अमङ्गछ कल्पना, 
थःगु न्ह्योन्य मदयव झं ज्वी विरहया कटु वेदना । 
वेगु स्वाले भाव-रेखा मन-पुखूया भङ्ग थें 
ब्वात उख्य थख्य, नयनया कुं जाल पीजा कंगु थें। 
धायत स्वत वं “गन बिज्यात कुमार जीवनवान्धव !” 
किन्तु गःपः तःपु जक जुल वाक्य प्याहाँ छुँ मवः। 
हिक्क 4 हिकु हिकु लनाः “हा नाथ स्वामीं” थुलि धयाः 
भ्वाक्क भोसुत तुंग फुंगे दीघतां झसुकाः तयाः। 
शब्द्‌ ताय सतर्क जुळ दुर्देवया ग्योपिं सराः, 
लिक्क थ्यंकः वन हथासं बोध यायत मनोहरा। 
घयुपुनाः म्हे पित्त, पीकाः घाल “छिम्ह जीवन सखा 
गन बिज्याय्‌ फे प्रेमसूत्रं सात्तु सालाः है मखाः !” 
सान्त्वना-पवनं कयाः विरहाम्ि ब्बाला काःवन, ` 
'वांछुया हिकु हिकु व भसुकाः यात बं परिदेबन-- 

यशोधरा 
“छु. स्यूळा शन आये बिज्याःगु, हाय जिसः -बानाः ऐ 
थौं जिगु अंग जबगु जक महिक तुत थ४ थर याना 
बायू मालिंगु जुळ ला निम्ह धात्य दुर्भाग्यं याना ! 
गय्‌ च्बन्य जि थुगु विरह-मि घाना: वे मम च्याना?'(ज्ञाति१ ईमात्रा) 
थुलि घयाः हिकु हिकु लनाः वं उम्ह सखीया लहाः कन, 
छुँ लिसंः मखनाः सखीं ख्वाछं सँ जक चीकाः च्यन । 
चेत मेपिं दक्व पासापिं वयाः हय हय भुन, 
छु समय जायकाः छिपा व मनोहरां स्यूगु खै कन-- 
“घुथस उख्य क्वथां जि न्हापां दनाः 
'छिगु थुगु गृहया लुखा चाः खनाः 
हतपत थन ब्बां बयाः स्वः वया 
चबन प्रभु मद्याः क्वथा हे खया: । 
सुरु सुरु जि उको चुके ब्यां बना; 
सिल थुछि खव द्रारपाछं कनोः- 
“चबन हं भवनद्वार चूं चं दनाः 
नृपसुत, सळ, सारथी नं तनाः, 
गन दु. अमित भूपति मायक्यत 
छुत हुँ सल बियाः उकीं दूतत, 
सुरपुर ब रसातरे दै: थज़ु 
प्रिय तनय अवश्य ल्बीके जुजु” (प्रभा ) 

सुगत-सौरभ * 


“हाय ग्यानापुक उकीं हे थों जि म्हंगु खनी सखि ! 

प्राणनाथ मदयक नं चमबूगु छायू जीवन-चिखि ! 
मयूल आः स्वाय मयल” था घां थः नुगःपाय्‌ दाळ वं 
वां छुया: छूयों यागु तिलहिल, सँपुल बं प्वॉय्‌ प्वाँय्‌ खबं । 
शोकया खुसिबाः वया फुक चेतना च्वीकः यन, 
स्वच्छ सुन्दर मृदुल लासाय्‌ तु व थस्सः पाः बंन। 

हल हथासं कनक कलशे सुमनसार थना थना: 
वेशु छूयोंया केश प्याकल उगु नस्वाःगु लख लुना: । 

अन गुलि पासापिसं च्यामो व पंखां गायकल, 
वा थिना: न्हायप्वाः तिनाः त्वंकळ बळं शीतल जळ । 

अमिशु परिचर्या मिखा कन हंस ल्याहाँ बःगु थें, 

किन्तु गोपां नःगु मखु छुं अन्न वहलाः च्वंगु थे । 

उख्यर च्याँय च्याँय्‌ रुबल व गोतमपुत्र बालक राहुल), 
ब्वां बना: तुतुमां छम्ह्यस्यां शीघ्र वेत बुयाः हल । 

पुत्रयात कयाः छको व॑ धघयपुनाः हृदये तल, 

ख्वाः स्व स्व॑ छु मने लयाः मस्यु हाकनं सुकु सुकु रूबल । 

बेत हां कल छम्ह सखीं अन “देवि ! आपा ख्वे मज्यू, 
स्वास्थ्य स्यनि वातं कयाः छ, अन्न नय्‌ अति योग्य जू, 

ख्वा: स्वयाः छि मन तयाः दिसँ पुत्रयात दया तयाः” 

वेत घाल यशोधरां थुशु करुणःवाक्य ख्वयाः ख्वयाः 

यशोधरा 


“छा: ञ्ची थ्व मचा धाव्ये हे 

मां बौ बायमागु उकी के 

दुरु लःया सम पति जाया 

पाउँ ज्जुयाः थ्वं बिल फाया: | 

हा! थ्ज मचा प्वाथे दुबले 

न्यनि वसपोळं “छ यो प्रिये १” 

इच्छा जुळ जिशु चा नयूगु, 

बंशलोचन हयाः बीगु। 

हाय सुनां आः याइ बिचाः 

शुलि दुर्भागी हा थ्व मचा! 

दुर्मति नियति मळाः ताले 

छु च्ययाः हल मस्यु थ्व कपाले |” (जाति १४मात्रा) 
पित्त पिल कायया कपाले म्हुतुसि ज्वीकाः कंपन 
थुशुकथं चांन्दि खूबर्वं हाह्यां फुना; वन छुं दिन। 
हल अज्याथाय्‌ छम्ह सखी सन्देश सम्भ्रम पूवेक-- 
“बल हुँ राजकुमारया अति योम्ह पासा छंदक” 
प्रथम” “राजकुमार” तायाः “है । ” धका गोपा न्हिल, 
किन्तु खिपते सारथी जक वःगु सीकाः मं रूबल । 
शाम! नां दुगु रज्या अंमू ज्वनाः थः हस्तस 
बःगु थे हनुमान्‌ दशाननया अशोक उकानसः 

सुगत-सोरभ 


फुक ज्वना युवराजया मणि मुकुट तिल्लहिल रत्नया 
बल व छन्दक शाक्यरानीयागु न्ह्योन्य एवया: ख्वया: । 
वेत खन्‍यव॑ शोकया उद्बंग मं निदुगं जुळ, 
ज्वीगु प्रियया वस्तु जक खं सां वियोश व्याकुळ 
हृद्यया ज्या, वंछयाइगु ! अश्रु बाः वयक्यशु सिवाय ! 
थःम्ह स्वामोयागु विषये वेत मन्त वधाय्‌ थ्व धाय्‌। 
धाल न्ह्यचिला: वंगु सनया भाव स्य॒ुम्ह मनोह्रां-- 
“अद्र ! राजकुमार छि नापं कथाय्‌ तःवे सदां, 
थों छि याकःचा छुखेँ, प्रभुयात गन बानाः बया १” 
वेगु थुगु कटु वचन-बाणं धेये चब्बुत सूतया। 
“हा | अभागो कम |” घा धां बं छको झसुकाः तल, 
फेतुनाः तीजक तिसाया पो फ्यनाः फुक पोंकल। 
बिन्त्ति यानाः ल्हाः निपा बं अश्रु वेकाः धरधर 
ग्याःगुलि जुजुया भयं तन कम्प ज्वोकाः थरथर 
कच्छुनाः खाखातुका: अत्यन्त हृदय विदारक 
वाक्य गय्‌ खः अय्‌ निवेदन यात साहस पूर्वक -- 
“उखुनु | उखुनु हा! ख्यूंगु चान्हे जितः 
जिगु थ्व हृदय हे ज्वीक हा कम्पित 
'सर्लाह॑ सलहिं' आज्ञा कुमारं ज्जुयाः 
सुरुक सल हया, दासया ज्या छुयाय्‌ !” (क्षमा ) 

यशोधरा 


उचित अनुचितया विचाः फुत बिरहयो अतिरेकतां, 
'छयों लूनाः भसुकाः तयाः थुलि धाल वेत यशोंधरां - 
“जन्मका: छन्त लहिनाः तःगुया पल्यसा थ्वला १” 
“धाळ लिचिला, छंदकं स्तम्भित जुयाः छपलाः पलाः-- 
“न्यत शुळि थ्व भया:क जि हाला; जुया, 
घरर घन रबं घा न्ह्मळं तोपुया 
प्रभुञ्जु पन्यत सुं हे मव; हा दनाः 
अल्यजि सल ज्वनाः नाथ ल्यूल्यू वना । 
सुथस थ्यन अनोमा नदी-तीरस, 
जननि ! अन ध्यनाः थः थमं आगसं 
बिविध रतनया ब्याक आभूषण 
सृदुळ मृदुळ कोशेय आच्छादन 
सल व मुकुट खद्वादि ज्वंकाः जितः 
हळ जि लित छूयाः, अश्व लें हे सित। 
जि फुत थन महाराज तं म्वेकल, 
दनि जि छि छम्ह आधार आः केबल | 
अधम अनुगया दोष ला घोर खः, 
सरळ हृद्य माता! क्षमा या फुक, 
कन्यत गुरु प्रभु जूगु आज्ञा जितः 
कुक खँ दिसँ न्यनाः सार धाय आः लित:- 

सुगत-सोरभ 


हृदय-जलधिया ब्याक हे प्रेम-लः 
तृषित जग-फिब्बे स्नेह-मेघं हूल, 
चुँ थ्व जननि | काषाय ती धुंकल, 
दिसँ समय हना: ख्वा: स्वयाः राहुल ।” (क्षमा) 
जःगु चुपि सम मर्मभेदी सः कनाः उम्ह छंदक 
लिचिल भति भति ल्यंगु ल्यंकंतुं तया मेगु खँ फुक । 
कशु थें पां बृक्ष मूले देह खाकाः थरथर 
हाय गोपां वेदनां दयुकळ करुणरसया सर-- 
“य॒मपुर तक सावित्री लिना: भाःत नाप, 
रघुकुलमणि नापं जानकी शीत ताप 
सकल सहन यानाः ५ण्डकारण्य थ्यंक 
पति पति’ जप यानाः वंगु थे गंक गंक 
यदि बनस जितः न यंगुसा नाथ नापं 
बन उपवन भा:पा चाःहिलाः ज्वोगु नापं। 
सरस फलत खाना: हय्‌ थ्वयाः स्वां नस्वाःगु 
प्रभु मुसुमुसु न्हीकाः जि छमाः नं क्वखायगु, 
तनय जक बुयाः जि हायक्य प्राणेशयात- 
'गुलि जक प्रिय गोपे! याःगु छं पक्षपात !' 
जुळ थ्व खे फुक घात्थें स्वप्नया भ्रान्ति मात्र 
विधिवश निम्ह मांकाय्‌ जूगु सो दुःख पात्र। 

यशोधरा 


'उर्य थुख्य प्रभुनापं ज्वी दुर्पि बन्य प्राणी 
स्वरा, मृग, पशु है नं गाक्क हे भाग्यमानी । 
अन दुगु फुक शाखी धन्य शाखाय्‌ सि सःगु, 
ससुमन गुँखि धात्ये धन्य बे थ्यंक टूगु, 
च्बन्य दुगु प्रिय स्वामीया करं चित्त, चीकाः 
सुख शुलि तृणया नं नित्य हे न्हुत्तु न्हीकाः । 
छल यचुगु पुखूया स्वच्छ पाषाणतयूगु 
स्तुति गुछि जक याय वस्पोल मोल्हीत दीगु। 
कलकल खसियामू न््याशु लः भाग्यशाली 
अन बनस कुमारं छोबले दुगु पालि। 
अरु बन-पथया धू जगुसा नाथयागु 
उगु चरण चुपानय्‌ देशु अत्यन्त योशु। 
सखि ! प्रियपद्‌ सेवा याय्‌ मदयकाः छु म्वायशु ! 
जिळ जिळ बरु हाहा शीघ्र हे मृत्यु ज्वीगु। 
जुड फक हि व ढा क्वे देवया ध्यान-हेतु 
सुख अनुभव याय्‌ दे स्पशंया प्राणतन्तुं ।” (मालिनी) 
शोक संतापं ब गोपाया ज्जुयाः मन चंचल 
खाफसं महिक कयाः तःमा सिमा थें कोदल। 
हाय बिधवा “पूव जन्मे नाप छाय दे प्रिय' धका 
ख्यंगु थः जीवन हना: च्वनि मदु व आशा नं थुका । 

सुगत-सौरभ 


पति व पल्ली नाप च्चन्य दै मखुत बळें हे निम्ह 
शाक्यरल्न कुमार गोतमंयाशु जन्म थ्व अन्तिम । 
रामगिरि-आश्रमस पितिनाः तःम्हस्या प्रिय सहचरी 
मिनिळा जीवन हना: च्वन घो निनाः अळकापुरी, 
किन्तु थलि उलि अवधि मदु छुँ नाप लाइगु प्रिय पति 
सहन जक नं याइ गय्‌ मदुस्यंलि आशा छं भति। 
वेगु सेवा यायत सकलं सेबिकापि तत्पर 
ज्वीव छन्दक सारथी बॅन अमित तोताः सत्वर । 
ताक्यरानी ख्वेकु ख्वेकुं शरद्‌ अृतुरानी न्हिल, 
हा | ख्व ख्बं बर्षा-जिथि कुतु बंगु चपला-तिलहिछ 
थःगु ल्यंगु भुयूसँ थाथा यात “गोपा | ख्वे शुलि !” 
बिरह-ताप ब अश्र-जळ नं हृदय-मेघे फूगुलि । 
ख्येगु तोताः स्वःबले भयाछं छको ब यशोधरां 
प्रमद्बन खन गन बया पति नाप क्रीड़ा ज्वी सदां । 
प्रिय कुमार अबश्य अन हे देशु वेगु मनं खना: 
शीघ्र थः परिचारिकापि फुक ब्वनाः काहाँ बँनाः 
उगु उमाने न्यंक उख्य थुख्य मात्तु माःजुछ सकभनं, 
शरद्या शोभा सिवाय छं मेगु वस्तु मळू गनं । 
सर्प थे नितु नीशु मार्गे छफुति खन्य मदु धू गनं 
सुचुक बँथिलाः न्यंक तः थाय्‌ पंक गनदे हाकनं ! 

यशोधरा 


गंगु म्हासुगु हः छह: मदु, तरु लता फुक वाउँगु 
शरद्रानीं घाःगु दोंगां ज्वीव प्रकृति न्येकुगु । 
थःम्ह प्रिय वेक्यत व नभ-पथ तःगु ज्वी सुचकाः फुक 
न्यंक वाग्बो याशु लासा ला:शु ला मस्यु म्हासुक । 
सिन्धु लोमंकाः शशीं विश्राम ताउत थन थया 
धाशु थं बा मा धिकंधी संगु सो बायुं कया: । 
माः जुजुं खन बं अञ्याःथाय्‌ कों सिमाय्‌ हुसुळं छम्‌, 
गय्‌ थमं प्रिययात प्वीक्यगु अय्‌ समीरं प्वीकुगु । 
चूम्ह स्वामी ज्वी धका बंब्वां बनाः अन स्वः बनं 
थःगु हुसुळं चूगु खन लाकांसिं नाप भविष्य नं । 
“हा |” धका बं स्व:बले स्वे “प्रिय मिलनया जीवन 
क्षणिक जक खः” घेगु चानाः बःगु भुतिमालें कन । 
धन्य आशासूत्र चमबू तदपि गोपाया मन॑ 
मयाम्ब च्वंगु लतानिकुख्जे बॅन व मामां हाकनं । 
न्हूगु लँतिस्योस्वां थ्वयाः बालाक वं त्वाखाँ नाः 
बी धका पति स्वःबले खन नगु त्वास्वां वा क्यमाः। 
दच्छि दच्छि पुळांगु लुमनाः बळ वया स्मृति फुकु फूकु - 
“थन च्वनाः नाथं जितः सपले छुकुगु स्वां चम्पक” 
“देवि ! थन खः” घाशु थें अन शब्द वेकाः ममर 
बल बसुमती मयंक हायाः पालिजाः स्वां सुन्दर ।. 

सुगत-सौरभ 


बॅन अनं नं चाःद्यह्य निर्मल पुखूया सत्तिक 
गन दु सम्मुख ल: दुसां प्यायचाःम्ह फोग्गि चातक 
च्वनि म्हिताः ल: हँ ब ब.हे कमलनाल ननं: गन, 
न्या पिया: च्वनि गन लिबाःसां धेये पूवेक बक गण, 
चक्रवाक व चक्रवाकी लोमनाः बाय्‌ मानिगु 
गन च्वनाः पा कुत्त क्कीका; प्रेम क्रीड़ा याइगु । 
अमिगु कलरब ताश्ुलि पुखुढी वनाः बं स्वःबले 
नाप मखनाः भाःतया प्रतिविम्त्र न्हापा थें जले 
चं लिफःस्वत ल्यूंन्य केबल खन सखीपिं हे जक 
छुमन “निम्ह ल्हाः गथि चिनाः अन स्वेगु” ब पुलांस्मृति फुक । 
हंस हाः थें छिलिक हायकाः कनकनूपुर, हंसक 
थःगु तुतिया लिक वेकाः यक्त्र जल्चरशावक 
शीघ्र भयातुगु छुं कु दिकु थें दुरुल्वहूँ:या त्वाथले 
भ्वाक्क फेतुत थःगु बापा पालि दु'काः अन जले । 
पतिवियोग-फसं कयाः छुं जूगु भति भति कपन 
उगु अलः दुगु पालि ह्याउं गु हःगु पल्यस्वां थे च्वन । 
बेशु दीन दशा खनाः अन चःहिलाः शोक नुगः 
न्ह्योन्यसं कुति वःगु ह्याउँक घाः व्वयाः धाले छगः 
खन्यव उकिया अर्थ गोपाया मनं थुल विपरित-- 
“दु:खिनी अबला खनाः थ्वं याःगु खः थ्व गिज्ञय्‌ जितः” 

यशोधरा 


घाल प्रकटे-“न्ह्योन्य तयूमत्य यंकि वांछे हुंकन” 
मेग खन बं शरदरानीं याःग प्रिय आराधन-- 
निकट दूरे तःसि, ल्यभु, संत्रास, झमसि व चाकुसि, 
न्हिसि आदि सि सःग भारं वृक्षया जँ लुयाः घुसि 
वच्छि फल खन्यदयूक म्हासुक पत्रया गां तोपुयाः 
नेत्र सम बं पत्र ब्वेकाः पूवेपाख्य स्वयाः स्बयाः । 
कच्छुना: स्वतः थःगु म्हे वं ल्यंगु रूप व यौवन, 
प्राणनाथं धा:गु लमनाः छुम्ह सखीया ल्हाः ज्वन-- 
“छुन्हु सखि! थ्व उमाने चाः ह्यह्य नाप नापं 
थन थ्यन्यब कुमारं धाल--गोपे । छ श्रापं 
जक थुगु नरयोनी जन्म जुवःगु प्रथ्वी 
अमर नगरया सु देवकन्या छ खः ज्वी।" 
लछुमन लुमन स्वामीं हाःशु संत्रास काःगु 
उखुनु जिशु न्यताःया लिक यंकाः खँ ल्हा:गु-- 
“मति भति जक खः श्वं छंगु सौन्दये ` खूगु 
गुलि ययिपुगु अयनं सो प्रिये! बण थ्वेगु’ 
'हिसि मदु जि मयो बा छाय्‌ थपायचो हिस्यायग !' 
जिगु थुगु वचनं म॑ नाथ अत्यन्त न्ह्य,रु। 
गग झमसि क्यनाः प्राणेश्वरं धाःगु बाक्य 
छुमन्यन जुइ वीं थें मयळ छु' हे ढुमंक्य । 

सुगत-सोरभ 


जुळ थ्व सर स्वस्व आज्ञा जितः आयेपुर्त 
जिगु हृदय चिनाः प्यपुक हे प्रेम-सूत्रं-- 
'चिकुसु सखुनि आः तांनोगु नं मन्त भ्या: हे 
यचुल खुसि, पुलू, तुं देवि ! छं चित्त थं हे’ 
प्रिय सखि! खनि सन्ध्याय्‌ थः मचातयगु मायां 
बिमल गगन मार्गे यक्व झंगःत ब्बां व्वा 
सुमधुर रब यानाः थः स्वले वंगु दृश्य, 
'वल्यनु गृहस भीन? धाइ नाथं अवश्य” (मालिनी) 
थुलि थयाः बं गाच्वतं ख्वबि हुल छको झसुकाः तयाः, 
बॅन अनिश्चित ले सखीपि लिस्य व तीजक तुति ल्ह्ययाः 
हल अज्याथाय्‌ वासुरी छपु मालश्री दूर पुयाः, 
मोहनी फुत धाःगु सः थं पश्चिमा च्वन ताय्‌ दया: । 
मं उकीसं “बाःछि त्वा: छा स्वन्तिचःरे जुळ हला ! 
छन्त थुगुसी छिमि किजाँ भिभिगु ळं बीबा हला १” 
“छन्त न॑ बी आकिवं ला भिरु हे भाजु ल्यथाः” 
थथ्य खै ल्हा ल्हां बःगु खन गथुनीत निम्ह इतिइति न्हिला: 
बःगु छम्ह गोदावरीस्वां जाःगु धकिचा घयपुनाः 

मेम्हम्या जरि वत्तु दुगु बांलाःगु स्वेस्वांमाः ज्वनाः । 

अमिशु पसि व गाय्‌ म्हिता: च्वन रसिक सान्ध्य समीरण, . 
हृःगु तःफोस्वांकचां अमि प्रथु नितम्ब थियाः च्वन | 


स्ट 

यशोधरा 


अमि रसिकतां जुल व गोपायागु हृदये स्पंदन 
“आह !” यानाः क्बच्छुनाः थँसिंमा छुमाय्‌ लिधना: च्वन 
पलख जायका: स्वःबले पिलिपिलि निगः नगु लू खनाः 
घाल बं हिकु हिकु लनाः उगु लुगु नगुत क्यनाः क्यना:- 
“शरद ऋृतुस आहा ! हर्ष आमोद यायत 
प्रतिदिन निम्ह नापं चाः ह्यूह्य_ वेगु थाय्‌ं थ्व । 
थन थ्यन्यव दिनाः हे स्वेगु बांलाःगु सन्ध्या, 
नगु क्यनि प्रभु स्वामीं हंगु सो हूंगु' धाधां । 
खनि मखु नगु गय्‌ .गय्‌ न्ह्याक्व स्वः सां छगः नं 
क्यनि गगनस हानं ल्हाः ज्वनाः प्राणनाथं 
“पिछि पिलि थित खंला हूं छजो थीथ्य च्वंक' 
वन्य 'खन खन” घाधां नाथया म्हे जि थीक। 
अल्य यनि वसपोळं पाचिनाः हू सिमाक्ये 
विधु खन्यदु गनं बांलाक है पूर्वं पाख्य । 
लुइन लुइन आःनं वःगु सो हू प्रकाश, 
बल रिपु सम ज्योत्स्ना थों जितः बीत त्रास । 
विरह-अनलकुण्डे दुम्ह सं नायिकाया 
रुदित हृदय-न्याया यायत रक्षा पुन्हीया 
हिमकर कर ब्वेकाः वःगु ज्वीमाः विचाःयाः 
कर छल, कवल ख्वाः च्याः थाःगु सो चन्द्रमाया । 


१६३ 


सुगत-सौरभ र 


प्रिय पति परदेशे लाःम्हस्या रूपयात 
जलनिधि सम भाःपाः वःशु ज्वी स्नान -यायत 
शशधर कर व्येकाः थो शरदयागु चान्हे 
कुति फुति थुकळं वं ब्यूगु ज्वो वेगु ख्वाले । 
सखु मखु विरहीया प्रणया प्राण तयत 
खन्य मदुम्ह प्रियाया प्रेम-सन्देशा च्वेत 
सहृदय प्रकृति पो ब्यूगु ज्वी पूर्ण इन्दु 
“प्रियतम ! मत्य छि लोमंक्य न्है !? घेगु सीदु । 
प्रिय सखि | प्रभु स्वामीं च्वःग दयसाः जितः नं 
भति नयन ब्वयाः बालाक सो छं छुको नं, 
स्थिर अपलक दृष्टि त्यानुकाः जि स्वयां नं 


खन्ब मदु अन स्वामीयागु आखः छगः नं ।” (मालिनी) 


स्वामिनीया विप्रलापं अमिगु नं मति विश्रम 
जुगु थें फुक वांछ॒या: छम्हस्यां वचनया संयम 
फेत्तनाः काचाक घाँसे जबगु ल्हातं बे चुयाः 


कनक कंकण छिलिक न्यायका: खबगु ल्हातं ख्वबि हुया: 


धाल-“हादिक प्रेमया महिमा छुस्यू व मिज़ंतस्यं 
भीत ख्वेक्यगु जक दु अमि ज्या प्राय सत्ययुगं निस्य” 
यात छम्हस्यां “थुग खँ धात्थं खः” धका अनुमोदन, 
मेम्हस्यां पतिया बियोगं कःपिनिगु बाखं कन-- 


१६४ 


यशोधरा र 


“शोंम्ह दमयन्ती बने वानाः अनं बिसि वन नल, 
“सत्य सत्य' धका हरिश्चद्र' व शेव्या ख्वेकल, 
भ्रातसेबाहेतु ख्वेकछ लक्ष्मण उम्ह उर्मिला” 
मेम्हस्यां हानं छकी तन हृदय खू्व:सां भति न्हिला:-- 
“पुत्र पुत्री दान याय्‌ धुंकाः नृपति विश्वन्तरं 
“दानपारमिता' धका बिल दान पल्नीयात नं. 
बीगु इच्छा ज्‌ थ्व पापीतयत तंमो सखे सराः” 
किन्तु थुगु खं ह्म गु पल्यसा ख्व जक ख्बल व यशोधरा- 
“अमि थे' मख जिगु हाय अवस्था ल्यंदनि अमि आश, 
दुख मय जुल जिग आगामी दिन केवल दनि त्रास, 
संयोग अपि जुल दिन फ्बीवं थःथः प्रिय नाप, 
याःग दु मस्यु जि न्हापा जन्मे सखि ! छु छु जक पाप !” 
(जाति २६ मात्रा ) 
सुंक च्वन हिकु हिकु लना; अनसं व भवाताहाँ दनाः; 
छुम्ह सखीं काचाक कुतुवन्यत्यंग गाया चो ज्वना: 
नवात उम्ह म्हुतु छाःस्ह च्वाकियात उम्ह ज्ञांदुम्ह सखी 
“माःगु खँ छुगू ल्हाक्य मदु छु सो व अप्पो ग लि नकीं !” 


अश्र ह्वीकाः धाल गोपायात “रानी छाःपिसं 
शोक धात्थें याय मलो न्हे धेय भति याना: दिसँ" 
हाकनं घय्‌ घय पुनाः बं धाल--“अय राजषिया 
घमेपन्नी खः छिहानं शोक छाय यानाः दिया? 


सुगत-सौरभ 


बन व मिरि इक्ष्वाकु वंशीपिन्त शान्तिनिकेतन, 
देवि! साध्वी शाश्यनारीपिन्त ग्रह दु तपोबन” 
वेगु थुगुखं शोक छु' तन ख्वेगु तोतछ वं भति 
छये च्वना: न॑ योगिनी थें ज्वीगु गोपां तल मती। 
घाल बं “जीबनधनं अन ब्रत गज्याःगु कयाः च्वन ? 
याय्‌ जिनं उशु ब्रत तपस्या थाकुसां निश्चय थन” 
“हि मने तल भिगु ज्या, सहधर्मिणी पत्तिया छि खः ” 
थुलि धया: उम्ह समय स्युम्ह चतुर सखीं कन मेगु खँ-- 
स्यायगु रूवोगु तथा व्यभिचार 
ज्वी मखु निश्चय छत विचार! 
तोत्यगु च्याक्क असत्य खँ ल्हायु, 
थः मनयात सु संयत यायगु, 
सेबन मादक द्रब्य मयाय्शु, 
शुद्ध छुछा जक भोजन यायूणु, 
तोयगु गीत व बाजन थायूगु, 
खेल अनेक च नृत्य मयायग्‌, 
तोत्यगु गन्ध विलेपन यायूशु, 
माः छुकियां गबळे कमखायगु, 
- काश्चन, रत्न-विभूषण धाक्व, 
धारण यायगू तोत्यगु ब्याक्क, 

यशाधरा 


सुन्दर कौशिक वस मतोग, 

केवळ गेरिक चीवर तोगु, 

तोस्यगु उशु आसन लायशु, 

उत्तम छि थुलि पालन यायशु।” ( दोधक ) 
थुगु प्रकारं ह्यकु ह्याक भवनयागु लुखा थ्यन, 
शाक्यरानीं स्वःबले च्चे पिलिक आढंमत खन। 
पलख आताहां स्वया: च्वन वेत पवनं संकुशु 
छुछ मने “फे मखु निराशां प्बीक्य आशा नं जिगु” 
हृदय-साले विरहया मी भूतया स्मृति-तू सियाः 
दुःख-यंबाय्‌ न्याक्क काकाः बश्य अश्रु-चिकं तयाः 
नाथ दर्शन यायगु आशा-दीप च्याकाः पिलि पिलि 
वैन व द्वाहा पालचा सभ नयन जायका: बिलि बिलि। 


सुगत-सौरभ महाकाव्यया यशोधरा 
नामगु गुंगू गु सगे सिघल 

बोधि प्राप्ति 


भव्य भवने नित्य स्वस्तिकपिनिगु मङ्गल सः न्यन्य 
दनिम्ह गोतम दन विहंगमतय्‌ सल तृण-आसन । 
मागधपिसं थःगु कुलया याःगु सुन्दर वर्णन, 
सूततयसं कंगु बां न्यनिम्ह रविकुल नंदन- 
यात ययिपुक गीत न्यंकल स्वच्छ सरितां कलकलं 
प्रकृतिया बाखंत कंबल ब्वाँ बया: मलयानिल। 
बज्न व्येका: वेत स्वागत यायि थें रमणीदलं 
मूदुळ मर्मर शब्द वयकाः यात ससुमन तरु-हलं । 
राग रञ्जित सुन्द्रीपिं स्वेगु पल्यसा दिन दिन 
राग पूर्ण कुसुम खनाः अन वेशु मन खुल खुल मिन । 
थःम्ह जीवन-संगिनी सम यायत हृढ़ आलिङ्गन 
अन दु प्रथिवी, मेशु हानं च्वन्यत सिंतुया आसन । 
म्हीग तक जीखां क्वल्लायाः स्वर्णया पर्यङ्कस 
शॉम्ह गोपानाथया म्हे तल. तिया: गेरिक वसः! 
ल्वीक चंपास्वां छुना: ह्याउँक सते सचिका तयाः 
वेगु सेबाय्‌ नित्य तत्परपिं मिसातय्‌ र्वाः स्वयाः 


१६६ 


Ravi Shakya , 


सुगत-सोरभ 


चःम्हसयां स्त्राहालिस्वां लिस्य हृःगु सचिकास्वां खनाः 
देत हानं दुःख व्यू वल वंगु दिनया स्मृति दनाः । 
थःत थमन बोध यानाः घाल वं झसुकाः तयाः 
“त्याग त्याग थका वयाः छं यय्‌ लुमंका आ: प्रिया ?” 
न्हयून्हु तक व अनूपियाया आम्र उद्याने च्वन, 
ब्राह्मणी शाक्या ब पद्मा निम्हसिनं बिळ भोजन | 
न्हयून्हु दयकाः अमित तोताः उगु मनोरम काननं 
सच्छिनीक्वे पाःगु रमणिक राजगृह थ्यंकः बन । 
नयूत भिक्षां बःगु अन्न मवं खनाः क्वाहाँ कथुं 
भिगु अन्न नस्वाःगु भोजन साक यानाः च्बंम्हस्यं 
धःत थमनं धाळ ३ थलि “आः तक छ सा:म्हुतु तिनि 
त्रशुळा सुख सी धका छं ? दुःखया थ्व सम्हय तिनि !” 
मगधया उगु राजधानी चाःहिळः भिक्षा पव फव 
खन जवाःलं ख्यात्तु ख्यानाः दुगु बथां है च्चंगु वं । 
छम्ह उकी तुतिस्याःम्ह दुशुचा न्यासि वन्यहे मफुगृलि 
राःपते खिषतं चिनाः नं सात्त्‌ सालाः च्वंगुलि 
बोधिसत्वं नम्रभावं वेग न्ह्योन्य वनाः न्यन-- 
“दाजु | थुलिमछि दुगुत मुंकाः यन्य त्यना छं छाय गन?” 
उगु अलौकिक वेग रूप खनाः प्रभाबित मंन ज्याः 
दुगृजवार्ड थुलि निवेदन यात वेत पुलि चुयाः-- 

बोधिप्रात्रि ` क 


“बिबसार नृपालया मखयाग निति दुगु फुक 
-यन्य त्यना, छाय्‌ ? भागियाय्‌ बरु भिक्षुवर छःपि सुखः?” 
यज्ञ निति दुगुत उलिमंछिस्यागु हिसा जवी त्यनाः 
स्निग्ध कोमल श्रमण गौतमया मने करुणा दनाः 
खुम्ह दुगुचायात पित्त पियाः ल्ह्वनाः ब्वहले तयाः 
दुग जवा:या र्वाः स्वया: वं धाल कुलया नां कयाः-- 
“शाक्यकुलया खः कुमार जि ज्ञान हेतु हिला: जुया 
यंकि छं यज्ञे जितः याकन ब मगधाधीशया ।” 
.थुलि घयाः गोतम व दुगु कवबुयाः जवा: ल्यूल्यू बन, 
न्यंक छायपाः तःग सुन्दर यज्ञशाला वं खन। 
अन वनाः बं यज्ञया आचायया सम्मुख दनाः 
चाळ “थुलि मि पशुत स्यानाः पाप छि छाय्‌ यायत्यना 
मेगु दशेनया सिबे पूवग मिमांसा जक ज्वनाः 
कर्मकाण्डे हे दुनाः झी शान काण्ड छ याय त्यना ?” 
शाक्यभूषणया थ्व खं आचार्य अति टम्वेकल, 
वा न्ह्ययाः नय थं स्वयाः वं थःगु ल्हाः च्चे ब्येकल-- 
“छुस्यू थ्व यज्ञया ज्या छं या फ्वनाः नय॒ग॒ ग्रामस 
जिमि नाप छुखे हे नं यायमलो छं लिसः न्ह्यसः । 
पशुत यज्ञया निति सृष्टि याःग मनुं स्वयं 
यज्ञूज्यी लोकया वृद्धि स्याःसां हिसा मजू उकी (भनुष्ठप) 


२७ 


सुगत-सौरभ 


घमेया नामे निरीह पशुत हयाः अमि जीवन 
फ्वीगुसां यज्ञार्थं हिसाया समर्थक. ब्राह्मण- 
यागु थुगु उत्तर न्यनाः उम्ह बोधिसत्वं याकन 
थःगु ब्वहले च्वंम्ह दुगुचा बे दिकाः बिल भाषण-- 
“स्यानाः पशु सिमा पालाः यानाः कदेम रक्तया 
यदि बंसा थुकीं स्वर्ग छुकीं ज्वी बाय अबीचिया ? 
पाण्डित्य--अभिमानं ब गव थ्व खे मथूपिसं 
याइ न्हां पशुतयू द्रोह वेत ने पशु सीपिसं” (अनुष्टुप) 
थःगु तर्कत बोधिसत्वं थुगुकथं त्वाल्हाःगुलि 
छं लिसः नं बीगु मखनाः वेत झं तंमोगुलि 
मगधनुपया ख्वा: स्वयाः बं घाळ “र।जन्‌ गुलिजक 
याःगु सो अपमान थ्वं जिगु दण्ड मबियाः आःतक ! 
श्वेत कक्कु तियाः छु पितिनाः यज्ञशाळां पिन्य तक 
माःग ज्या यानोः बिज्याहुं नि मन तयाः याकन फुक ” 
थुलि धया बं गवे पूर्वक तुंक गौतम च्वन स्वया: । 
दिब्य रूप खनाः नृपति नं मूर्ति थं निश्चल जुयाः 
वेत छुं धायू मफु पलखला चाःगुरिं विस्मय अति 
अति लिपा तिनि न्ह्यचिल उचित खँ ल्हायत मगधमहीपति- 
“हे महाबाहो ! थ्व सुन्दर रूप स्वीकाः चीवरे 
बांछुयाः गुगु उच्चकुल गुम्हस्यात ख्वेका छि हरे!” 

बोधि प्राप्ति 


भूपया थुगु स्नेह पूर्ण बचन न्यनाः सिद्धार्थया 
थःगु कुल्या पूवेपरिचय बीगु आकांक्षा जुयाः 
घाल “राजन्‌ ! ख:जि शाक्यकुमार, गौतम नां जिगु 
सत्य माल्यत राज्य तोताः चाःहुहुं रमणीयगु 
छः पिनिगु थ्व समृद्धिशाली राजगृह नगरे थ्यन 
यक्व पशुबध ज्वीगु सीकाः स्बःवया यज्ञे थन” 
शाक्यकुलया नाम कायवं छुमन शुद्धोदन सखा, 
मित्रताया स्नेह-सूत्र च्यूगुछि त्वायकाय्‌ मखाः 
घेंगु भावं बिबसार॑ “तात ! तात !” धका घयाः 
बेत स्वागत या:गुलिं अत्यन्त दै लज्जा जुयाः 
वेगु ख्बा: हे स्वे मळाला: बे स्वया: च्वन ब्राह्मणं । 
योग्य आसन दान यानाः धाळ नृपति हाकनं-- 

“तात ! फ्वना नय्‌ माशु छु सें छं? 

दान सदां बी लोग थ्व ल्हातं ? 

ल्यायम्हबले यानाः सुख भोग 

याय्‌ बरु लो ज्याथ तिनि योग । 

घाल न बा छु छन्त चमाजु 

बो बिल ला बा पूज्य पिताजु' 

बी जिगु या छं राज्य समस्त 

शीघ्र नु प्रासादे प्रिय तात !” ( चंपक माळा ) 

सुगत सौरभ 


मगधनृपया स्नेह मय निस्वार्थ व्यवहार मन 

द्रवित ज्तरीकाः बोधिसत्वं धाल सादर कारण-- 

“मख जि पितिनाः हःगु बोन, छु' चमाजु धाःगु न॑ 

मृत्यु व्याधिजरा खनाः ग्यानाः वया जि निकेतनं” 

बिवसारं बेत हानं “प्रियकुमार ! जिथाय च्चनां 

छ गु छु उपहास ज्वी मखु, गृह श्वनं खं: छ गु न्हा, 

राज्य सुखया. भोग याय जक लोगु कान्त कलेवर 

क्षीण याय्‌ मत्य” धायव व॑ थुलिं घाळ संका: चीबर-- 

“छुयाय्‌ धात्यें आः राज्य ब धन महाराज ! थ्व जितः 

बया पत्नी वानाः प्रिय तनय ऐश्वर्य सहित, 

महत्वाकांक्षा केवल दनि छगू आः थन जिगु 

त्वनाः बोधिज्ञानामृत परम निर्वाण जुयगु । 

जिके दःसा छु. छःपिनि मनस माया व ममता 
बिज्याःसा ज्यू धात्थं फुक पशुत तोता: बरु पिता” 

“पुता । छ' थाःथें तोत्यशु जुळ थ्व जि ब्याक्क दुगुत 

बया: त्वंकः वेसा विमल उपदेशामृत जितः” (शिखरिणी) 

मगध अधिपतिया थ्व खँ न्यना: “वे” धक, वाचा बिया. 

अभय बीकाः तोतकाः फुक दुगु अनं प्याहाँ वयाः 

मगधया विख्यात तत्कालीन विद्वानया छगू 

आश्रमे बन शास्त्र व्वनिषि स्वसल विद्यार्थी दुगु । 





बाधि प्राप्ति 


वत स्वागत यात गुरु आलारकालामं अन, 
किन्तु बं गुगु थःत स्यंगु समाधितत्वं थः मन 
लोगु अभिसंबोधि मलुयाः वेत तोता: याकन 
दार्शनिक आचार्य रुद्रक रामपुत्र दुथाय्‌ बन। 
वेग न्ह्यसः शिष्यपि दुगु' आश्रमे च्बैं धका अति 
प्रेम पूवेक याःगुलिं अनुरोध गोपाया पति 
अन च्वनाः गुरुजु निरूपण याःग नाना दशनं 
प्राप्त ज्वी बुद्धत्व मखना; वल अन नं हाकनं । 
प्रखर प्रतिभा वेगु उगु ग'भीर जिज्ञासा खनाः 
वेग लिस्य बळ न्याम्ह कोंडिन्यादि ब्राह्मणपि मुना:। 
चाः हुहुं गयशीषे पवेतया निकट थ्य॑'कः वनाः 
अन च्वच्वं प्रज्ञा लुइगु सन्मार्ग तप हे थें खनाः 
लोगु उर्बेला खनाः ` नेरञ्जना-तीरे वनाः 
यात तप सर्वार्थसिद्ध अन छगू पाक च्वना: । 
भद्रवगींय॑ वया अन वेत सेवा याःवल, 
यात आख्ये जक नयाः छुं काल बं तप दुष्कर । 
शुद्ध हामो न॑ नयाः वं सहळपाः च्वन यातना, 
हाकनं छुं मनस्य हे. नं च्वन खळा छः जक त्वनाः । 
थुग प्रकारं खुद तपस्या याः गुलिं कृशतन ज्जुयाः 
स्यू व कवे. जक ल्यंदनिगुलि च्वन च्वलेंथा र्वाः छुयाः। 


१७५ 


सुगत-सौरभ 


बेग सुन्दर दिव्य लक्षण युक्त काश्चन बर्ण नं 
कुक तनाः बन गा: म्हुयाः द्वाहों वनां च्वन नेत्र नं । 

चेगु छु छपु बपित नी जिळ वन हिनू न॑ फुक गनाः, 
प्यप्पुना: जे प्वा: ल्या: च्वन वेग प्वाः द्वाहा वना: | 

च्व गुलि ब मसंस्य ध्याने खगत म्हे म्हे जवल, 

सिह लिस्य किसि व्याघ्र लिस्य मृग नाप नाप म्हित: जुळ । 
वन्य वंग व शान्त मूरति खनाः अमित स्नेहं थिल, 
जन्ससिद्ध ब अमिगु हिसा, द्वेष सकता तोफिल । 

प्रथम प्राणायाम यायां प्राण होन समाधि नं 
याःशुलि मूर्छा द्याः नं बे व भोसुत हाकनं। 

बळ मचा छम्ह म्हितु म्हितु भन दुगु च्वले उख्य थरूम जर्ज 
उम्ह अचेतन श्रमण गोतमयात वं खन न्ह्योन्यसं। | 
तंगु कोमळ बाल-हृदये ठुन्य दया उद्गम जुल, 

अल्य च्वलेया दुरुप्वलं वं दुरु म्हुत्वी न्ह्यानाः बिल । 

स्वप्र खन बं “थःम्ह माता स्वगतं क्वाहाँ वयाः 
थःत पित्त पिया: “पुता छ जू म्हिता छाय्‌ प्राणया ? 
काळ पापी छन्त त्याकाः छ गु जीवन यंकल | 
आः छुयाय्‌ जि हाय !! धाधां थःगु दुरुघाःहायकल' 
क्वाःगु उगु दुरुषा रसं छुं विगत चेतनता वयाः 
स्व:बले वं न्ह्योत्यसं खन सरल प्रकृति च्बले जवाः । 

बोधि प्राप्ति 


नोधिसत्व॑ धाल “हानं त्वंकि भतिचा मेगु नं” 
बं छिसः बिछ--“थो मत्योम्ह जि त्वंक्य गय्‌ जिं दुरूकन )” 
५ थी मत्योम्ह जि” घेगु ककंश शब्द कर्ण च्वन थ्बयाः, 
“थी मत्योम्ह ! धका म्हुतु आवृत्ति नं जुल न्हां वया । 
“थी मत्यो” थ्व खें ताःगुलि हृदयं लिसः बिल “छायमत्यो ¦ 
थुम्ह दयावान्‌ थी मत्योसा मेगु जगते याय छु स्यो ?” 
थुलि विचा: यानाः कथं बं उम्ह मचाया ख्वा: स्वयाः 
“सौम्य दुरु नि त्वंकि” धाधां धाल प्रीति मने तयाः-- 

“जन्म ज्वीमखु थन उच्चनीच जात 

कम ज्वीगु बरु सुजात वा कुजात 

संसारे परहित कर्म याःम्ह श्रेष्ठ, 

हिसा द्वेष रतम्ह खः अवश्य दुष्ट ।” ( प्रहर्षिणी ) 
थुलि धयाः व॑ दुरुकने दुगु दुरु कयाः फुक त्यंगुलि 
“छुम्ह महात्माग्रात छुं उपकार याय्‌दत” धेगुछि 
घन्य भाःपाः थःत थमर्न देत यानाः बन्दना 
बन्यव व मचा माः हना: च्वल मनस नाना भावना। 
चळ अज्याथाय गायिकापि ल्हाः ज्वना: दूरे स्वम्ह, 
तुतिबकीया शब्द तायाः जुळ सशंकित [गौतम । 
ताल भति भति अमि परस्पर ल्हाःगु भुनु भुनु ले बबं 
पवन दूलं हःगु खगतय गीत लिस्य लिस्य थुलि खँ वं- 


१७७ 
१२ 


सुगत-सौरभ 


“तार बीणाय्‌ छासुसा संगीत सुमधुर ज्वी मद 
तार भति तीप्यंकुसा नं हाल्य झीसं फें मखु, 
तार मध्यम ज्वीव तिनि झी गीत रसया मधुरता 
हृदय हृद्ये चिनिशु गथि गधि तर कचाय हिनिथ लता 
अमिगु थुगु खं वेगु नुगले ळूगु भाव थ्व नूतन 
“शोर तप ब बिलास जीवन अति मज्यू निगुलिं थन, 
ज्वी तपस्या काय कृश दुख, मोह ज्बी भोगे दुनाः 
माध्यमिक माग सुधासम शुद्ध प्रज्ञा ल्वी' खनाः 
दंबले भ्वाथःगुलि फुक वस कुतिवलळ भूमिस 
गय सिमां भवाः जूगु खांया हःत हायाः बेशु खः । 
“आः छु बसतं फो !” धका बं स्वःबले अन निकटया 
सीम्हस्यात दुखापिखांतीका: मशाने वांछ्या: 
तःगु उगु कापः खनाः ल्वीकल मने व॑ भाव थ्व-- 
“त्याग यानाः तःशु खीत॑ म्बःगु, स्वीगुं अखुगु थ्व” 
न्ह्योन्यसं पुखछो वनाः चाया: ब कापः म्हे हिनाः 
योग्य भोजन यातं वंग्रामे बना: भिक्षा फ्वनाः | 
बोधिसत्व॑ व्याक्ष थथ्य तोतुगु खनाः तप साधन 
खुद तपस्या बुद्ध ज्वी मफु आ: थ्व आहारं गन 
ज्वी” धका थथ्य पंचवर्गीय खँ ल्हाल्हां यांकन 
वंत वानाः न्हयनिक्ये तापाःगु मृगदाबन वन ¦ 

बोधि-प्राप्ति 


थुख्यर 'सेनानी' धका नां दंशु पुर सम ग्रामस 
छू दिवस न्हापा सुजाता सुन्दरी बटबृक्षस 
“लोगु उत्तम कुलस यदि जिगु लोम्ह नाप इही जुयाः 
प्रथम हे जिगु अंक जाःसा दिव्य सुन्दर काय्‌ बुयाः 

छन्त छाय जि यक्कक्षीर” धका ब कन्या तिनिबले 
वेत फ्यानाः तःगु आः बं “छाय” धका थः सागले 
दुन्य दुपि छु' रोग मदुपिं दोछि सा फुक पित कयाः 
इष्टमीनं न्यंक जाःगु बने ब न्हूपि सा जयाः 
दोछि साया दुरु हयाः न्यासःम्ह सां फुंक स्वंकल, 
असिगु दुरु न्ह्यानाः बया नं बच्छि सां फुक त्वंकल । 

थुगु प्रकारं सात मिखुम्हस्यागु त्वंकाः च्य्राम्हस्यां 
च्याम्ह साया दुरु हयाः वं क्षीर दायकल थःम्हस्यं । 

सेविका पूर्णा छयाः हळ वट-सिमाक्ये सुचुक्यत, 
वृक्ष मूले बाल रबि सम बं खनाः मायासुत 
ब्वां बना: बं थाल “थो प्रत्यक्ष जुळ बट-देवता 
धन्य भद्र ! भाग्य छिगु | याकन छ पात्रे खीर ता” 
हषे पूर्वक क्षीर तानाः पारवस्त्रं तोपुया 
थःम्ह दासी नाप नाना रब्नयागु तिसां तियाः 
“गन व १” धाघां न्ह्योन्य थ्यंकाः स्वणं छ;थळ वे दिकाः 
भक्ति पूवक वन्दना यानाकथं ल्हाःतुति सिकाः 

सुगत-सौरभ 


करस, उगु पायस ज्वना: सम्मुख सजाता च्वन दनाः, 
बोधिसत्व ब्याक श्वीकाः भक्तनीया भावना 
वेर श्रद्धायुक्त उशु उपहार कायत जवगु कर 
हहल्यव ल: ल्हाना; व गुळुपाः घाल वचन मनोहर-- 
“छिगु प्रसादं देव | जिशु जुळ पूण मनया कामना 
पूज्यवर | छःपिनिगु नं अध्य सफल ज्वीमा साधना" 
अक्ति बिहळ मातजाति फ्वन्यगु पल्यसा बर बिया: 
वन अनं थलि स्नेह हायका:, धन्य नारी हृदयया ! 
बोधिसत्वं बेशु थुगु वर ग्रहण याः थं भति न्हिलाः 
क्षीरपात्र जवनाः दनाः वटवृक्ष कबं क्वं चाःहिलाः 
वन अन नेरञ्जनाया शुभ्र त्वाथः दुगु सिथ, 
नुंगले शुळूपाः दिकाः अन मोल्हुया; निर्मल लले 
यात भोजन पीगुप्ये यानाः ब निजल पायस | 
लपत्य थं ब सुवण गुळुपाः बांछूया: जल-स्रोतस 
निकटबतीं सघन शाळवने वनाः दुन्य न्हिच्छित 
चाःहिलाः च्वन बनस पुष्पित तरु लतां आच्छादित | 
दिनसिना: विरहं कयाः वन्य त्यंगुलि सन्ध्या सति 
अग्नि छु का: तःगुछा मस्थु उत अमि निम्ह दम्पती 
हुँ प्रतीचीया दिपे सो रक्त आभा भति :भति। 
किरण हारा पत्र म्हासुगु तरस थःपिनि सन्तति 

बोधि प्राप्ति 


ख्व:रु च्याँय्‌ च्याँय्‌ मिशु तायाः बल हथासं बिहगत 
थः स्वळे ल्याःहाँ गयाः रथ-मन्द शीतल मारुत ! 
पशुत करुणा बंक हाहां ब्वा सन्हां बल्य थें बल, 
न्हिच्छितक चाःह्यम्ह श्रमणं प्रकृति न थथ्य चश्चल 
जक खनाः बं ध्यान यायत लोगु माः जुल थाय्‌ अन 
वल अज्याथाय्‌ घाँयकु क्वबुयाः नाम स्वस्तिक ब्राह्मण । 
+त खन्यवं ल्हाः फयाः फ्वन “घाँय्‌ लम्ह ब्यु जित?” धका, 
ब्राह्मणं न्यन “घाँय छुयायत दितः?” थका घाँय्‌ छख्य दिकाः 
बोधिसत्वं बिल लिस: “सधज्ञ ज्वी जि थुकी च्वनाः ?” 
न्हिळ व ब्राह्मण “ज्ञान गो अल्य जिमित नित्य थुकीच्बनां ?” 
वाळ हाने “ज्ञान ल्वीक्यत यक्च माः आयोजन, 
बेत छम्ह निम्ह धीर पुरुषं मात्र ल्वीक ब्राह्मण !” 
“भिक्षुवर ! उगु युक्ति क॑ जितः नं” धका उम्ह स्त्रस्तिकं 
धायूब “ज्यू जि अमृत बितरण यायव वा बी छन्त नं” 
थूळि धयाः व॑ घाँय्‌ कयाः वंगलसिमाया -क्वै वनाः 
यात थुलि संकल्प घाय लायाः ब हे घाँसे च्वना:-- 

“ब आसने थों जिशु देह गंसां 

छा क्यें ब छेंगू फुक फाक नाः सां 

मलास्य थो दुलभ बोधिज्ञान 

तोते शरीरं मख न्हां थ्व थाय्‌ नं” ( उपजाति ) 


is & १ 


सुगत-सौरभ 


बोधिसत्व थ्याःगुलि थथ्य उगु सिमाक्वे मुलिपति 
मार वल न्ह्यो न्ह्यो तयाः ऋतुराज थः सेनापति । 
पूणिमाया चन्द्रिकां रणभूमि यशूक दयकछ, 
बिहरागणया चिलि चिलि अन शंख रणभेरी पुल । 
मल्य-पवन मन्दता रणवाद्य थाःबढ न्हां अन 
दृद्य-नभ हे थ्वक्क यायां योग सुखया बणन। 
मल्लिका, अरविन्द, चूत, अशोक लिस्य नीलोत्पल- 
यागु सौरभ युक्त सिचुगु समीर-बाण कयकल । 
प्रथम मन नि मोह थें जुल, पीस्य च्वन अल्य फुक तन, 
ताप द्वारा ज्ञान शोषण ज्वीब वें थे जुल मन। 
सारया फुक दप, हष, बिलास आदिक पुत्रषि 
ल्वायत वळ छम्ह छम्ह रणे अन झम्हथ्य छम्ह अति बीरपि । 
यात दपं बया; प्रहार “छ शाकधराजकुमार खः 
सहलपा छायू म्वाःगु थुलिमछि कष्ट तरथा मूलस ९” 
हषे जक छाय्‌ च्वनि छिपा बं वेत बाणं कयूकल-- 
“राज्य यानाः च्वंहु गौतम छन्त उबी सुख केबल” 
छुख्य विलासं थःगु गसुलिं सुल वया हृदये च्वनाः 
“छाय्‌ च्बना त्यानुक मछिक छ ? या:हुँ सुखया साधना” 
गौतमं दृढ़ धेय-कवचे जःगु आयुध फुक फयाः 
सत्यया संकल्प-धनुषे चित्तसंयम-शर तयाः 

ओधि प्रापि 


-मार सेना न्याक्क ग्यानाः समरभूमि बिसि वनाः 
हाकनं मारं छुयाः हल स्वायत शांका, कल्पना । 
शीघ्र शंकां ध्यक्त नॅन्यायकाः शिला वा गाकल, 
“युद्धियागु कुसां कुया: वं व्याक्क सिंतिकं वंकल। 
कल्पनां रति, प्रीति, तृष्णा आदि न॑ नापं न्वनाः 
मार बोबा बिजय हेतुं बळ रणे माया क्यनाः। 
प्रथम रति चल थःगु स्सतिया नम्नम्ह व्वयाः नृत्य याः 
भावना संगीत ,हाहाँ तोष सुख, आनन्दया | 
प्रीति नं बल बुलगु सालुगु वर-विस्पृतिया तियाः 
जन्भ जम्मान्तरनिस्यं गुम्ह बेगु ल्युल्यु वःम्हया । 
तीन तम तृष्णा छुको सी त्योशु मत थें बल थिनाः 
घा बं “ल्याहां नु या; बल्य दिव्य सुख आराधना, 
"छन्त यदि जि धाःथ्य याःसा मदु असम्भव छुँ, थन 
सो” धका बं कयन अनेपि सुन्दरी रमणी गण, 
ज्ञाःगु यक्व धुकूत नानारल्ल धन, सम्पत्तिया। 
शाक्यसिंहं घाल भूमिस्पशसुद्रा बे थिया:-- 
“स्थानं हे थच्यु मेर प्रेत, जगत्‌ है शून्य जूसां थजु 
व्योमं तारकमण्डलीं सहित हे देवेन्द्र बःसां कुतु, 
जूसां श्वी थब्यु जीबतय्‌ मत छगू , सूसां महासागर 
'धात्थ फंमखु चीक्य . बोधितरुया मूलं सुनानं जितः" 

( शादू छबिक्री डित ) 

सुगत-सौरभ 


श्रु्ति क्या: वं ध्यान यानाः स्वःबले थः मन मने 
जायक खन मलमूत्र केवल सुन्दरीपिनि म्हे दुन्य ! 
मवे अपि बालाः पिन्यंला तःगुलि छगू भुनाः 
खन दुन्यं कंकाल कवे जक तःगु सँयप्बाचं चिना: ! 

अमिशु खन बृद्धा-अवस्था, देह रोगनिकेतन, 
बंगु खन फुक चाजुया: धन, हम्य, मन्दिर, उपवन । 

थुरु कथं फूक भोग्य वस्तुत काल्या भोजन खन. 
ब्याक्क काम व भव, बिभवया भोग-तृष्णा बिसि बन | 
“भागतृष्णां सी धका ग्या: म्बायूगु आश ल्यनाः च्वनि 
म्वायुशु आशां मेशु हानं जन्म प्राणी काः बनि।' 
बै उकीं उगु जन्मकारण स्थंगुलि तृष्णा फुका: 
मग्न जुल ब समाधि-पुखुली जायक,.छः दुगु शान्तिया ! 
विन्नकारी मार त्याका प्रथम यामे रात्रिया 
शास्तिचित्तं चाः ह्य ह्यः पम्‌ अवस्थाय ध्यानया 
“दिव्यचक्षुज्ञानदशेन' प्राप्त यानाः चित्ता 
आवरण फुक दूर जबीकाः दिव्य दृष्टि लोक्या 
दुःख, सुख, स्वगा ब नरक, सम्पूर्ण पाप ब पुण्यया 

वास्तविकता ब्याङ्क खंकल, भोग, भोग्य पदार्थया । 
शुद्ध बाचा जायूब न्हापा जन्मयागु खँ सीकल. 
“आसवक्षय-ज्ञानदशन' नं नसंचाय्‌ ल्बीकल ! 


बोधिप्राति 


ब्याङ्क खन बं बाह्य आभ्यन्तर जगत संसारया 
कायकारण भावया अविछिन्न सम्बन्ध व बया 
प्रवल नियमे लाःगुलि थुगु विश्वया फुक वस्तुत 
देगु फ्वीगु च्यना च्वनिगु थं चित्तयागु शुभाशुभ 
वृत्ति नं उत्पत्ति नाशे चक्र थे चाःचाः हिला: 
च्वंगु लिस्य लिस्य मेरु नं खन बं अविद्यादि चिलाः 
रात्रिया अवसान काले न्ह्ोन्य पे'मू सत्यत-- 
दुःख, समुदय, दुखनिरोध ब दुखनिरोधउपायत । 
थुगु प्रकारं बोधिसत्वं बोधि लानाः दुलभ 
बुद्ध जुल गय्‌ साहु ज्वी दीनं कयाः आपा लब: । 
अति लिपा सुथया समीरं कयव पुलुक मिखा कनाः 
बाल रबिया न्ह्योन्य बुद्धं ब्बन थ्व गाथा ल्हाः ल्हना-- 
“चा:चा: हिला: थ्व सन्सारे आपा हे जन्म जि कयाः 
दुनाः जि जन्मया दुःखे गुहकार ! छ माः जुया 
गृहकार | खना जि आ: छय दयक्य म्बाल छं जितः 
ग्हशिखर नं चिश्चादन बंधन चब्बुत, 
जुल चिनिष्ट बांलाक संस्कार ब्याक्क चित्तया, 
स्वंगुलिं फुत तृष्णा नं गुरु खः हेतु दुःखया ।” (अनुष्टप) 
सुगत सौरभ महाकाब्यया बोधिप्रासि 
नामशु मिगू गु सगे सिधळ । 
६३ बछुला 

बुद्धदेव॑ बोधि 

न्हयन्हु वृक्ष स्वय 
न्हयन्हु रल्लाकरस 
असमये बा ब 
म्हःछम्हं हे न्यंव 
न्हयून्हुतक राज 
त्रपुष भिक वि 
घन ज्वना: व्या 
यात मधुमय म 


धमप्रचार 


बुद्धदेवे बोधि लाना: न्हयन्हु आनन्दे च्वनाः 
न्हयन्हु वृक्ष स्वयाः विज्याना: मेगु न्हयन्हु पलाः लिना: 
न्हयन्हु रब्बाकरस च्वन, अजपाल क्वे च्त्रन न्हयन्हर 
असमये वा बःगुलि मुचलिन्द नामं न्हयन्दु 
म्हःछम्हं हे न्यंक हित्तु हिना: फणां क्कीकाः तल, 
न्हयन्हुतक राजायतनया क्क च्वना; च्वन दशबल | 
त्रपुष भिक वणिकपिं निम्ह पञ्चशत बंजाः ब्वनाः 
घन ज्वनाः व्यापार हेतु' बःपिसं शास्ता खनाः 
यात मधुमय मधुर भोजन भक्ति पूवक अपण, 
बुद्धधर्म शरण बःपि जुळ उपासक नूतन | 
बन अपि उम्ह बुद्ध भगत्रानयात यानाः बन्दनाः, 
ज्ञान स्थीत कन्यशु मकन्यशु,यात बं थलि चिम्तना -- 

“अमूल्य मणिया मू अमिसं 

सी थीगु मिखापिं बणिजं। 

नस्वाःगु म्वांया सू दःसा 

भति भलि मधुपं सी स्यसा । 

सुगत-सौरभ 


हृदययारु इङ्गित भाषा 
ज्ञानं तिनि थ्वीक थूसा । 
मस्यु आः जिगु थ्व खै थ्वीगु सुनां ! 


“सत्य? छु याय्‌ जिं क॑ जक कनां ।” (जाति १४ मात्रा) 


थूलि मने बायकाः लिपा वं ज्ञान कन्यपिं पात्रपिं 
मन मनं माला: स्याः निम्ह योग्य खन आचार्यपिं 
“ज्ञान धात्यं थाकुसां आलारकालाम जक 
थ्बोक्य फे बांलाक अथवा चतुर पण्डित रुद्रकं” 
ध्यान दृष्टि खन अपिं संसार तोता: बंगु खें, 
न्याम्ह सहपाठी पुलांपिं लुमन अल्य छम्ह छुम्ह फुक । 
सारनाथे च्वंगु सीकाः शाक्यमुनि उख्य हे स्वयाः 
लें बबं भोजन कयाः वाराणसी भिक्षा फयाः 
बगु अन च्वंपि अपिं फुक पश्चवर्गीय॑ खन, 
अमि परस्पर यात सल्हाः “श्रमण गौतम हुंकन 
बःगु खंळा भ्रष्ट ज्वोकाः ल्हूक यानाः भोजन, 
मेगु मीस यायूगु मखुन्हां वेत छु' अभिवादन, 
राजसुत खः च्वन्यत केवळ बी छगू आसन जक” 


किन्तु अद्भूत | न्ह्योन्य थ्यन्यवं अमिगु बिसिबन प्रण फुक ¦` 


यात अमिसं योग्य स्वागत आसनं सकलं दनाः 


अन “बिज्याहु बिज्याहुँ” धाधां वेगु न्ह्योन्य वनाःवनाः । 

धमेप्रचार 


ल्हाः व तुति चायकाः हया; अन छोगु सुन्दर आसने 
फ्त्त्‌ काः न्यन कुशल वार्ता “ज्‌ मखाः मङ्गछ तने, 
छिगु शरीरे खन्यदु निर्मल कान्ति आयुष्मान्‌ | छितः 
प्राप्त जुलला हां अलोकिक बृद्धपद मन वाड्छित 0” 
अमित भगवान लिसः बिळ “सत्य ल्वीकाः हय्‌ धुन 
'छिमित नं बांलाक जिं थुगु सत्य कन्य न्यंबा थन, 
गुगु खँया अनुसार च्वंसा त्याग गुकिया कारण 
याःगु खः छिमिस॑ ब फळ्या लाभ याय्‌ फे याकन” 
सुगतया थुगु वचन ताया: न्याम्ह संन्यासी अन 
ल्हाः जपाः तुति भोपुयाः थुलि प्राथना यानाः च्वन -- 
“ज्ञिमिशु थुगु अपराध फुक यानाः क्षमा उपदेश या 
हे तथागत शीघ्र हे छिगु आम नूतन धमया” 
धमराज न्हिलाः मुसुक अन अमिगु खें जुळ सम्मत, 
देगु देहे रश्मि पिज्वयाः वःशु थे जिगि जिगि थित। 
“मिक्षपिं | व्याकुल लिपिं गुगु खं ब न्योंबा मन तयाः” 
नाद थ्वत थुगु दिग दिगन्ते सकभनं व्यापक जुया: ! 
शिष्य गणया नाप धर्मालाप यायां चच्छित 
वेव मन्द सिचुगु नसंचाया सुगन्धित मारुत 
पञ्चिमाकाशे थ्यन्यब दिल्लापुन्हीया शशधर 
न्याम्ह कोंडिन्यादि ब्राम्हणपिन्त सःतल सत्वर-- 

सुगत-सोरभ 


“भिक्षुपि थुगु निगू अति मार्ग 
यायू सदा यतिपि्स परित्याग-- 
कामभोग जक सेवन यायूगु, 
गंसि ज्वीक अति महँ दुख सीगु। 
मेगु ल्वीक्य धुन मागे थ्व न्हूगु 
“मध्यमाप्रतिपदा’ दथृयाशु, 
ज्ञानचक्ष गुगुरिं खन्य देशु 
जन्म आदि फुक दुःख फकेगु । ( स्वागता ) 
चित्त शान्ति परि पूर्णगु ज्ञान 
देशु अभिज्ञा परिनिर्वाण 
ब्याक “आये अष्टाङ्गिक माग! 
कन्य 'सत्यत पंगू प्रियवग ! 
जन्म, जरा, ब्याधि, मरण ज्वीगु, 
प्रिय नाप वियोग जुया: च्वन्यशु, 
अग्रिय नाप सदा हन्य माःगु, 
शोक्तं कयूकाः हाल्यगु ख्वेगु, 
काये दुःख ब मनस महछिनिगु, 
लागिचायशु, मन लोगु मदेगु 
आदि थ्व फुक दुख खः संक्षेप 
दुख 'पंचोपादानस्कंध' । 

घर्मप्रचार 


ब्याक दुःखया कारण जन्म, 
जन्म ज्वीशु कारण भन ख्यात, 
खः भवया हेतु उपादान, 
तृष्णा दुगुलि जुळ ब प्रधान, 
सदा वेदनां तृष्णा देशु 
ब वेदना नं स्पश ज्वीगु, 
खः जगु स्पर्श षडायतनं, 
नाम ब रूपं दुगु इन्द्रिय नं, 
नाम रूप नं दत बिज्ञान, 
संस्कारं विज्ञान ब हानं 
खः संस्कार अविद्यां याःगु 
थुछि जुळ उत्तम 'सत्य छमूयु’ । 
न्यो छिमिसं आः सुन्दर तथ्य, 
कन्य जि 'दुखया समुदय सत्य” 
काम भोगया इच्छा जज्वींगु 
सीकि “काम तृष्णा’ बल्लाःशु 
सुखया इच्छां हानं वेशु 
इच्छा दुगु “भब तृष्णा' धेगु 
“जन्म जिन्म आः हानं मेरु 
निश्‍चर काः हे बन्य मखु घेगु 


Ee 


सुगत-सोरभ 


थ्व 'विभवतृष्णा' नापं स्वंगू 
“दुख समुद्य' नं वांछ माःशु। 
तृष्णाया अत्यन्त निब्रृत्ति 
ज्वीव ब्याक्क दुःखं ञ्त्री मुक्ति, 
धाइ श्वेत हे दुःख निरोध' 
थुकियात छमंकाः तय्‌ योग्य । 
दुःखनिरोधे यनिगु लँ कन्य जि 
गुणुलि हित याइगु मामं थं। 
प्यंगू सत्यं गय्‌ खः अय हे 
गुगुलि खनि “सम्यक हृष्टि’ ह हे 
द्रोह, काम्य, हिंसादि मयायगु 
“संकल्प थ्व हो सम्यक्‌? धाःशु | 
“सम्यक बचन” थ्व छाःगु ब म्वाःगुः 
मखुगु, छुल्याहा वचन मल्हायशु । 
ख्वीगु व हिंसा व दुराचार 
तोत्यगु खः “सम्यक्‌ कर्मान्त’ । 
मिथ्या लजगा: तोता: भिंगु 
ञ्यबसायं थः जीवन हन्यशु- 
यात धाइ 'खम्यक्‌ आजीव' 
छोगु थ्व ज्या खः श्रावकपिस्त । 


२६२ 


धर्म अचार 


लूगु पापया यायत विनाश, 
मदुगु मवेक्यत छु आभास, 
'ळूगु कुशल धमेस्थिर यायत, 
मदुनिगु निश्चय ल्बीका: कायत 
उद्योग, परिश्रम ने यायगु 
“सम्यक्‌ व्यायाम” थ्व याय माःगु। 
चनाव च्वंसा वनाः च्वनागु, 
च्वनाव च्वंसा च्वनाः च्वनागु, 
द्योंसां थना धका नं चायकाः 
च्वन्यगु म्हयागु अवस्था सोका:, 
ज्वीव वेदना सुख दुखयागु 
दुन्य दुन्य निगुलि थ्वीकाः च्वन्यगु; 
थः चित्ते ब्यापाद, अभिध्या, 
मिथ्यादृष्टि दुळा मदुला वा 
गयूर्च्च चित्त सराग विराग, 
द्वेष मदुगु बा दुरु छं भाग, 
मोह रहित बा मोहं ब्याप्त, 
संक्षिपतगु अथवा विक्षिप्त, 
गुलिजु एकाम अएकाम्र, 
जूगु विसुक्त व बा अविमुक्त, 


१६३ 


सुगत सौरभ 


अमहदूगत व मह॒दुगत लावा 
च्वन्यग अनुत्तर सोत्तर सीकाः; 
पच्चनीवरण मनया. धम 
दुगु ब मदुरु गयज्वी उत्पन्न, 
गय ञ्ची डकिया पूर्ण बिनष्ट 
गबल हे उत्पन्न मज्वीक, 
थुगु फुक सीकाः नं स्वीन्हयमू 
उत्तम धमं लुमंकाः च्वन्यशु 
आदि थ्व प्यंगू सति पट्ठान’ 
“सम्यक्‌ स्मृति’ खः ज्ञाननिधान। 
हीनशु काम व अकुशल धम 
-सबितर्क ब सविचार विवेकं 
लगु प्रीति सुख युक्त छगूगु 
घ्याने बालाक दुनाः च्वन्यगु, 
ज्वीव वितर्क विचार प्रशान्त 
दुन्यया शान्ति ब मन एकाग्र 
अबितक व अविचार समाधी 
च्वन्यशु यक्क दुगु प्रीति सुखादिः 
ध्याने दुन्यगु शरीरं सुखयां 
अनुभव यायां निस्प्रीति ज्याः; 


१६४ 


धर्म प्रचार 


सुख, दुख, ताप ब चित्तोल्लास 

तोताः स्सृतिया ज्वीव विकास 

असुख अदुःख चतुर्थ समाधी 

च्वन्यशु थ्व प्यंगू “सत्य समाधि? । 

दुःख निरोधे यनिगु लँ च्यागू 

भावना निरन्तर याय्‌ माःशु। 

भिक्षुपि | थ्व दुख, मनया ताप, 

शोक. कष्टया यायत विनाश, 

प्राप्त यायत सत्य ब निर्वाण 

लोगु थ्व सीकि छगू, जक 'यान'। 

आः छिमिसं नं थुकिया ध्यान 

यानाः याकन हे ला ज्ञान ।” (जाति ९६ मात्रा) 
घमेस्वामीया थ्व खं सन्तुष्ट जपि भिक्षुपि 
“धन्य भगवन्‌ धन्य !” धाधां न्याक्क हषित जुल अपि । 
प्रथम कोंडिन्यं ननानं ज्ञान थ्वीकल अन च्वँ च्व, 
«शुरु दु समुदय धमं उगु फुक नाश नंज्वी” धैगु बं । 
घाल भगवान न्हिलाः अन-“ ब्याक्क कोंडिन्यं थुल” 
वंगु नां हे थू गुलि “आज्ञात कोंडिन्य' थ्व जुल । 
घाल कौंडिन्यं “ब्यु भगवन ! थौं जितः उपसम्पदा” 
“भिक्षु! वा बा धर्मया बांछाक वर्णित जू सदा, 


१६५ 


सुगत सोरभ 


ढुःखया क्षय यायगु कारण ब्रह्मचर्याचरण या” 
श्रीघनं थुलि धायब जुल उपसम्पदा कोंडिन्यया । 
हाकनं उपदेश बिल उकिया ढिपा न॑ मेगु नं 
ज्ञान थ्वीकल पृणरूपं बप व भद्रिय निम्हसिनं । 
अमिगु अन उपसम्पदा जुल, ल्यं दुपिनि नं पाः बल; 
अश्वजितया लिस्य महानाम व प्रज्ञा थ्वीकळ। 
अमिगु नं उपसम्पदा अन ज्बीब वर्षाक्नतु बयाः 
“प्रथम वर्षावासः उगु वाराणसी मृगदाबया 
आश्रमे हें च्चन स्वला उपदेश यायां धर्मया, 
असितया भिचाम्ह नारद भिक्षु जुवल थ्व खँ सिया: । 
उगु नगरया धनिक श्रष्ठी-पुत्र यश भवने च्वनाः 
यक्व भोग विलास यानाः द्योॉम्हस्यां चान्हे दनाः 
स्वःबले अन सुन्दरीपिनि विविध वाद्य ज्वना: ज्वना: 
फुक सँ फँ: पँ: बस्त्र थाते मदुगु दुरवस्था खनाः 
शीघ्र “हा संतप्त पीडित |” थुलि थया: प्याहाँ वयाः 
बल सुथे थ्यंकः ब यश अन न्ह्योन्य भगवान्‌ बुद्धया । 
“यश अर्सतप्त व अपीडित ज्वीगु कन्य न्यो घम छं” 
थुछि धयाः सुगतं व “प्यंगू सत्य” कन्यवं हे यशां 
-हेतुया क्षय ज्वीगु' थ्वीकाः भिक्षु जुळ चोबर तियाः, 
धरु खँ सीकाः बोम्ह वळ अन, भेष खन थः पुत्रया । 


१६६ 


धमेप्रचार 


प्रथम ला व॑यात हाहाकार चीवर कुं ज्वनाः-- 
“छु छु यानाः हा पुता ! ह्येकः हुँ छं मां छयेँ वनाः, 
भोमचाया प्राण रक्षा याःनु तोता: चीवर” 
बुद्धया धर्मोपदेशं भति छिपा व जुयाः स्थिर 
बिल निमन्त्रण “संघ नापं पुत्र यश ल्यूल्यू तयाः 
ज्ञानसिन्धु ! बिञ्याहुं याकन दासयात दया तयाः?” 
थुलि धयाः बं बुद्ध, धर्म व संघया शरणे वन, 
वेगु छयें वन भिक्षु सु'काः यश ब्वनाः उम्ह श्रीघन । 
थःत लायाः तःगु लासाय्‌ फेत्तुनाः अन मुनिवर 
धर्म यशया मां च पल्लीपिन्त न्यंकल सुन्दर । 
स्नेह युक्त सभक्ति अमिसं ब्यूगु उत्तम भ्वेनल, 
मेगु नं उपदेश यानाः आश्रमे ल्याहां बल। 
भिक्षु जुल यश धेगु सीबं दक्व पासापि मुनाः 
“जवी अवश्य थ्व ध्म उत्तम’ धेगु भाःपाः यश ब्वनाः 
शान्ति आशां न्ह्योन्य वःपि अमित भगवान खनाः 
“घम जू स्वाख्यात” घा थां भिक्ष छत आँगसँ ध्यनाः । 
थूगु प्रकारं दयूकु दयुकु' शिष्य ख्वी छम्ह भिश्चुपि 
“छोकया कल्याण कारण या प्रचार वनाः छिपि 
थुगु अलौकिक पूर्व अश्रुत घर्म जगते” थुलि घया: 
दिग दिगन्ते अमित छ्त हित हेतु थगु संसारया ! 


१६७ 


सुगत-सौरभ 


बिबसार जुजु' सुगतया कीतिया गाथा न्वनाः' 
“राजगृह नगरे बिज्याहुँ छको ” धका थ्व निमंत्रणा 
च्यूगुलि लुमनाः प्रतिज्ञा वन्यत मगधे दशबल | 
छौँ ब वं “कापास्य? धेगु बने वनाः श्रम ढंकल। 
अन बने दुन्य स्वोम्ह राजकुमारपि बल सत्वर 
रंग रंगगु भिगु सालुगु वस्त्र ब्वेका: फर फर ! 
रन्न तिलहिल्यागु तेजं छम्हथ्य छम्ह अति सुन्दर । 
विनय पूर्वक न्यन--“मिसा छुम्ह वःगु खंळा मुनिवर ९” 
न्ह्योन्य स्यं स्यं मिक वःपि अमिगु चिन्तित ख्वा: स्वया: 
अमिगु हीन दशा खनाः हृदये दयाया बाः वया: 
न्यन--“मिसा छम्हस्या थपायचो छिमित छीत प्रयोजन ९? 
साः जुयागु विशेष कारण दक्क फुक अमिसं कन-- 

“भन्ते । जिपि हास्य विनोद यायत 

उद्यानया सुन्दर दृश्य स्वेत, 

थः थः कलाः नाप वया थ्व थासे 

बांलाःमिसां क्यंकल रूप --पाशे। 

शास्ता | थ्वया छये मद्याः कलत्र 

नापं ब्वनाः हःशु थ्व राजपुत्रं । 

अयूलाः स्वनाः व्याकक जिपि प्रमत्त 

ज्वीव॑ ज्वनाः रल्न-तिसा प्रसस्त 


१६८ 


धर्मप्रचार 


ख्यूथाब्‌ किचः थं जुल न्हाँ ब गुप्त 
| मामां बयाः आः थन थ्यंक वेत, 
| सी छःपिस नं गुगु बं छँ काळ, 
भन्ते | करुणा तयाब ।” ( इन्द्रबा ) 
खँ न्यनाः बुद्ध भगवान न्हिलाः आज्ञा जुल-- 
भतिचायागु निति वेत छिमिस माः जुल, 
(त नं छिमिसं छको हे माशु मखु गुलि अद्भुत” 
सुन्दर सुशिक्षां अमिगु माया मोहत 
जुल अल्य “बुद्ध भगबन्‌ शरणका” घाधां अपि 
जुळ चीवर पुनाः अन स्वीम्ह रांजकुमारपि। 
अमित न॑ नापं ब्वनाः सश उरुषेलाय्‌ वन, 
अन वनाः स्वम्ह अग्निहोत्री जटिल ब्राह्मणपि खन | 
ब्रम्हचारी शिष्य दोळिम्हस्या आपि स्वम्ह नायक, 
छम्हथ्य छुम्द विख्यात पण्डित दार्शनिक विद्वान कुक । 
“थमित छुं उपदेश यानाः शिष्य याय्‌ फःसा गुलि 
धर्मे लोके ज्वी प्रचार” धका तयाः चित्ते थुलि 
।. प्रथम न्यासः शिष्य दुम्ह उरुविल्वकाश्यप जटिळ्या 
/ न्ह्योन्य थ्यंकाः धाल बुद्ध “यदि मपंसा बाय्‌ तयां 
बायूति काश्यप ! चच्छि थों हूं अभिशालाय छं जितः” 
“क्रुः मपं, अन च्चंम्ह नागं दुःखबी न्हे बरु छितः” 









१६६ 


सुगत-सौरभ 


विल्वकाश्यपया थ्व खँ न्यन।: वेत “छं भय मदु” घया: 
अग्निशालाय शाक्यमुनि वाहौ वनाः बि तंम्बया: | 
'फुँक' कुं ल्ह्या: हःगुलि अन अन्धकारं तोपुल, | 
योग-बल्या दिव्य तेजं ख्यूँगु बं फुक. तंकल । 
ग्याःगुलि सुळ पिण्डपात्रे भुजग गुँखि थे चाःतुलाः, 
पिन्य च्वना: काश्यपपिसं “का का ! मखुथ्य जुल श्रसण | प!” 
थुगुकथं हाहा कन्हे खुनु खःबले अभिसं अन 
रश्मिमय भगवान समाधी सर्प गुळुपाते खन । 
थुगु महा आश्रय घटनां चाळ अद्भुत काश्यप, ' 
“नह्याग्गु थजु थ्व महापुरुष खः थ्वेत तयमा: सत्तिक' | 
घेगु भाःपाः घाल “छि महाश्रमण! थन हे बास या, 
मुनिउचित भोजन बिया: जि नित्य छिगु सत्कार याय” 
“ज्यु” धका आश्रमसमीपे च्वंगु बनखण्डे च्वन 
नित्य जटिलं व्यूगु भोजन ग्रहण यानाः श्रीघन । 
छुन्हु ब काश्यपया छमू तःघंगु हे मख ज्वीत्यन, \ 
व्याक्क अंगमराध निवासी खाद्य भोज्य ज्वनाः अन 
वेगुलि उरुविल्बकाश्यपया मने जुल चिन्तन-- 
“यदि महाश्रमणं कन्हे छं ऋद्वियागु प्रदशन । 
यात धाःसा वेगु ज्वी सम्मान, जिगु अवहेलन, 
छुँ जुयाः धात्यं कन्हे छन्हु ला मवःसा ज्यू थन” 


२०० । 


धर्मेप्रचार 


दशबलं परचित्तज्ञान भाव सीकाः चित्तया 
उखुनु भोजन यात मेथाय्‌ हे वनाः भिक्षा कया: । 
यज्ञ घुन्यव मनूत बंकाः विल्वकाश्यप अन वनाः 
घाल बं “म्हिग छाय मभाया ? गुलि लुमंका; जक च्यना, 
भ्वेब्य छिगु म्हिगयागु ल्यंका: तेगु दनि फुक झास नु 
पाकशालाय्‌ नय्‌गु ब्यो जुळ कास याकन थों खुनु” 
बिल्वकाश्यपया थ्व खँ न्यनाः धाल षडभिज्ञ थ्व खँ 
“छुँ “मबःसां ज्य! धका चित्ते तयाः मवयागु खः” 
जुल ब लज्जित थःगु मनया भाव भगवान थुयाः, 
ज्वीत श्रद्धा बृद्धि जुळ, अयनं मफू संशय बया । 
असमये छन्हु वा बया: छः सकभनं लिपुलिपु जुल, 
स्वेत वन नामे च्वनाः काश्यप जुयाः मन आकुल, 
गुरु प्रदेश बुद्ध दुगु खः अन छथाय्‌ जक निजेल 
खंगुलि आश्रय चाया: वेगु मन जुळ चञ्चल, 
समय सीका: धर्मराजं धर्मया फय्‌ न्ह्याकल, 
बेशु मनया मोह गर्व, प्रमाद, संशय प्वीकल-- 
«म्वःगु यायमत्य गवे छं 'अहत” धका काश्यप ! मने, 
जटिल ! अहंत ज्बीगु जूसा शीघ्र वा जिगु शासने, 
न्ह्योन्यसं छं खनि प्रमाद फुनाः व सत्यत प्यंगुलि” 
काश्यपं “भगवन्‌ | जित; या शिष्य याकन” धाःगुलि 

वेत भगवान न्हिलाः उपदेश बिल--“न्यो काश्यप ! 
ब्यर्थ यदि तृष्णा मफूसा न्ह्याक्व याःसां जप तप, 
चां बुला: लहिनां: जटा नांगां च्वनाः म्हे नो बुला: 
नयगु तोता: बे च्वनाः सेवा मिया यानां छुयाय्‌ ९” 
विल्वकाश्यपया मिखा बन योग्य गुरुया चरणस, 
हृदय भयूबिल भक्ति भावं वळ निफुति छः नेत्रस । 
“वे जि थत्थं शरण” धाधां ब्वां वनाः आश्रम स्वयाः 
शीघ्र अरणी आदि फुक यज्ञोय वस्तुत वांछया 
शिष्यपि सःताः हथासं थःगु सम्मति न्यंकल-- 
“मारजितयाथाय्‌ वनाः थौं भिक्षु ज्वी इच्छा जुल, 
छिमिगु इच्छा गुगु दु उगु हे याः हुँ आः योयाय्‌ बना” 
` थुलि घयाः वेवं ब काश्यप शिष्यपि सकलं मुना: 
“बी जिपि नं भिक्षु” धाधां बेशु ल्यूल्यू फुक बया; 
भिक्ष जूगु किजापिसं सिल अमि जटा च्त्रीकः हयाः । 
बल नदीकाश्यप हथासं जटिल शिष्य स्वसः दुम्ह, 
छाय्‌ गयाकाश्यप मवे अल्य शिष्य निसळं सहितम्ह ! 
शिष्य यानाः दोछि जटिलं सहित काश्यप बन्धुषि 
श्री तथागत जुळ अनं प्रस्थान मुकाः भिक्षुपि। 
` अ्यंबले गयशीष पवत उख्य च्वकास शुँ मिनल, 
उगु मि च्याःगु क्यनाः क्यनाः उपदेश सवज्ञ॑ बिल-- 

“है भिक्षपि | हुं गिरिशिखर मिं च्याःगु खः गय महक 
अय्राग द्वेष व मोह-मि इन्द्रियत च्यानाः च्वन फुक । 
रस रूप आदि बिषय ब उकिया योग द्वारा चित्तस 
उत्पन्न सुख दुख-वेदना नं ब्याक्क च्याना: च्वंगु खः। 
सो च्याःशुया परिणाम जन्म जरा मस्ण परिदेवना 
शोकादि दुख थुकिया मि, ज्वाला सीकि तृष्णा वासना । 
शब्दादि विषयाशक्ति तोता: ज्रम्हचर्ये गुम्ह च्वनि 
संबोधि छाना: ब्याक्क बन्धन चप्फुनाः छुँ बं तिनि!” (२८मात्रा) 
बुद्धबचनामृत त्वनाः फुक संघया आखव फुत, 
छुं दिवस ' अन हे च्बनाः इच्छानुसार तथागत 
बिपुल नव दीक्षित जटिलपि दक्क फुक मंकाः अनं 
राजगृह नगरे बना: अन यष्टिननस च्वनाः च्वन। 
“धन्य खः वसपोल भगवान्‌ स्यूम्ह गय्‌ खः अय्‌ फुक 
मुक्त अहत, सुगत, देव मनुष्यपिनि उपदेशक, 
जो मदुम्ह उन्ह सारथी, विद्याचरण सम्पन्नम्ह, 
थःथमं सम्पूर्ण लोक म्हस्यम्ह, न्यंसा कन्य फुम्ह, 
आदि, मध्य लिपा लिपा कल्याण याइगु धमेया 
अर्थ व्यञ्जन सहित ८ उपदेश याः करुणा तयाः। 
भेगु वं परि पूणे शुद्धगु अह्यचय प्रकाश याः, 
नित्य दशन यायूगु योग्य थज्याम्ह अहत बुद्धया ।” 

सुगत-सोरभ 


बंगु मङ्गछ कीर्ति गाथा तायूव थथ्य मगधेश्वरं 
पुर महाजन, सचिव, ब्राह्मण यक्व मुंकाः सत्वर 
वःबले खन चीवरं अन न्यंक वा सःगु बुँसम 
थःशु उपवन यष्टिवन फुक भिक्षु गणया आश्रम । 
मगधनृपया नाप वापि बिप्र विद्वानं अन 
बुद्ध नापं भिक्षु रूपे विल्वकाश्यपर्पि खन। 
न्यन-“महात्मन्‌ ! ब्याक्क बेदिक यज्ञ तोताः छाय्‌ उगु 
छःपिसं पण्डित जया: नं भिक्षभेष कया थुगु १?" 
काश्यपं बांछाक भिक्षु जुयागु हेतु अमित कन - 
“विप्रपि ! खः यज्ञ केवल स्वर्ग सुखया साधन, 
जन्म, मृत्यु, जरा व व्याधि मुक्त ज्वी मखनाः थरकी 
अमृत पदे निर्वाणकारण त्याग याना जि उकीं” 
मेगु भगवानं अमित कन धमे परम पुनीतग, 
थ्वोव अमिस 'गुगु दयाः वे फ्वीगु नं खः फुक उगु 
बुद्ध, धर्म ब संघया शरणे वयाः सकलें अपि 
जुल उपासक । धाळ हानं उम्ह मगध नभया पपि-- 
“जि कुमार हे तिनि बले अबले, 
नुगले जि वे “जि जुज्नु ज्बी गबले, 
गबले तथागत बिज्याइ जिथाय्‌ 
'स्यन्य दे उथाय्‌ मधुर धम कथा 

बड़भिज्ञया चरण पूजन याय्‌ 

उगु धमे जि ग्रहण निश्चय याय' 

जिगु न्यागुलिं उगु पुछांगु फुक 

मन कामनात परिपूणे जुल। 

भगवन्‌ ! महाद्धत मचाःगु उलाः 

खन्यद्यक वस्तु, गुगु च्वंगु सुला: 

दिल अन्धकारस सुदीप ज्वनाः 

पथ तंम्हस्यात शुभ मार्ग क्यनाः । 

गुगुलि मिखां खनिगु रूप अन 

उपमा अनेक दुगु धर्म कन। 

जुळ धन्य थौं सुगतया करुणां 

चरणे उकीं जि शरणे बल न्हां । 

जि थनिनिस्यं जुळ उपासक नं 

गुरु माःगु याय नियम पालन नं । 

फुक संघपिं सहित भोजन याः 

जिगु छये बिज्याहुनि दयाति तयाः!” (प्रमिता क्षरा) 
थुळि घयाः उम्ह बिबसार मगधनृपाल अनं चिलाः 
हषे पूर्वक राज-सदने वन तथागत चाःहिलाः । 
पिण्डपात्र ज्वनाः कन्हे खुनु भिक्षुपिं मुंकाः फुक 
बान्हि जायूब बिज्यात शास्ता मार्ग नापं म्हासुक । 

प्रथम तुति चायकाः यनाः रमणीय राजनिकेतने 
भक्ति पूवेक दुन्य बिज्याकल शुद्ध सुन्दर आसने । 
थः थर्म नृपति: महोत्तम दिव्य भोजन याकल, 
नय सिघयकाः पिण्डपात्र' ल्हाः लिकायत्र नु चायकल । 
यात मन बाज्छा उपस्थित बिन्ति यानाः ल्हाः निपा-- 
“जिगु छगू उद्यान भगवन्‌ ! देश, ग्रामं तामपाः, 
वेगु आकाङक्षा दुपि जन यक्क वे च्वन्य छि अन, 
वेणुवन? एकान्त जू छःपिन्त याय्‌ जि अर्पण ।” 
ग्रहण यानाः. वेणुवनआराम बुद्धं हाकनं 
मेगु धर्म कथा कनाः फुक संघ ल्याहाँ वन अनं । 
जुल कन्हेखुनु हे निस्यं निर्मित विहार ब उपवने 
चुक, सभागृह, धः ब स्नानागार, तुं नं दुगु दुन्य । 
राजगृह नगरे दु उगु समये परित्राजक छम्ह 
नां वया सञ्जय, निसःत्या शिष्यपिं नापं दुम्ह्‌ । 
सारिपुत्र ब मोद्रलायण शिष्य वेथाय्‌ मुख्यपि 
“अमृत न्हापा लाःम्हस्यां कन्य” घेगु वचने बद्धपि । 
बान्हि न्ह्यो छन्हु सारिपुत्र' अश्वजित भिक्षा पवनाः 
वःगु खन छयों कच्छुनाः चीवर पुनाः गुलुपाः जवनाः । 
बं मने तल-“खः थ्व अर्हत सीक्य माळ थ्वया गुरु 
छौँ पना: आः गय्‌ खं ल्हाय्‌ जि थ्वेगु ल्यू ल्य वन्य बरु” 

थुलि मने ल्वीकाः बना; न्यन--“कुशाछ मङ्गल जू मखाः 
धन्य जुल छिगु दर्शन आवुस ! सुथं छिम्ह गुरु ” घका । 
«शाक्ययुनि भगवान्‌ !” धका बिल आये अश्वजितं लिसः,. 
घाल बं “आवुस ! जितः न॑ आम धम कनाः दिसें।” 
घाल अश्वजितं --“जिन्हूतिनि जुम्ह धर्म दीक्षित, 
ब्याक बर्णन याय्‌ उकीं मफु छूं भचा जक कन्य छितः” 
सारिपुत्र घायब “केबल अर्थ दःसा गाः जितः 
व्यर्थया व्यज्जन छुज्या !” उम्ह अतं बिल थुलि लिसः- 
“दुगु खः धर्मया हेतु, हेतु हे दुशु धर्म नं, 
निरोध उकिया यायूरु थ्ब हे खँ ल्हाइ श्रीघनं ।” 
अश्वजितया थुगु अलौकिक धर्मपर्यायं बया 
ज्ञान इच्छुक स्वच्छ हृदये ज्योति खन बं धमेया । 
संगु छु लू थें “अनुत्तर धर्म थुल थुल” थुलि घयाः 
गन दु पासा मोद्रलायन अन ब वन हर्षित जुयाः । 
बःगु तापाकं खनाः उम्ह मोदूलायन ब्वां वयाः 
न्यन “थपायचो हषे छाय्‌ ! बा अमृत & ल्वीकाः हया !?” 
“नः अमृत थो छुल जितः उन्ह अश्वजित गुरुया कृपां 
छुन्त नं कन्य न्यो” घया: वं उछ्यर हे कयन ल्हाः बिपा 
“गुरु खः धर्मया हेतु, हेतु दे दुगु धर्मे नं, 
निरोध उकिया यायगु थ्व हे खँ ल्हाइ श्रीघनं ।” 

मौद्रलायन मुसुक न्हिळ --“थुल थुल अहो जि नं थुल, 
वन्यनु शास्ता गनदु अन भी, लोम्ह गुरु थो तिनि लुल 
थुद्धि धया: निम्ह बन्धुपि आनन्द तायाः मन मन 
गन दु पासापि निसःत्या अन अपि थ्यंक: वन । 
घाल अमिसं “आः जिपि निम्ह शरण वन न्है बुद्धया” 
अमिगु ल्यूल्यू वन निसः्यां फुक “जिपि नं वे” घया: । 
तंगुलि थः शिष्यपिं फुक द्रोह यायां सञ्चय 
स्हुतु काक्वाःग्‌ म्वाःहि ल्ह्या; च द्रोही सञ्जय । 
च यन, सारिपुत्र' खन्यव भगवान्या किपा 
ब्वांवना: “का शरण” धाधां पालि जवन निम्हस्यं निपा | 
“बा छिपि उपतिष्य | कोलित | बिनय या प्रतिपालन' 

धायव थुलि शास्ता अपि निम्ह अम्र श्रावक जवन। 

बःगुलिं माणवक थःथाय्‌ काय्‌ धका उपसम्पद्रा 

च्याक्क तोता: कापिलानी आदि अगणित सम्पदा 


छः 
७ 





३ 


बुद्ध भगबानं ळ॑ सोवन वंत याकःचा वनाः 
त्याग संन्यासे अपायूचो वेग दृढतर मन खनाः। 
भोग सुखस मचोनिस्यं हें राग मदु छत्ति वया, 
माम्ह हाला: ज्वीग न्हित्थं पुत्रयात “बिवाह या” 
पिप्पलीं थुलि जक लिसः बी चायक मां हीही मही-- 
“वन्य जि मा! छिकिपिनि लिपा गृह त्याग यानाः छाय इहां ?” 

माणवकया छन्हु मने वल सांम्हस्यां हत्या बिया: 
“दयक्य बी मांयात ह्येक्ष्यत सुन्दरी छम्ह खणया, 
घाय-“थञ््याम्ह मिसा गनं दृःसा स्वयाः दिसें कोछिना:' 
ल्वीक्य मफयाः थः थमंतुं थुगु खं ब्याक बनि सिनाः” 
पुत्रया खं खन बिवाह मज्वीगु विदुषी मांम्हश्यं, 
मनस वायूकल न्ह्योन्य च्दंगु व स्वर्णया प्रतिमा स्वस्वं-- 
“पुण्यवान ज्वीमां: थ्व पुत्र अवश्य न्हापा जन्मया, 
संगिनी नं दे थ्व प्रतिमा जोम्ह छम्ह सांध्दी थ्वया.। 
थुगु खँ मखुसा छाय्‌ छुयाः वे थ्वेगु चित्ते माः हना: !” 
च्याम्ह आह्मणपिन्त सःता बं ध मूर्ति क्यनाः क्यनाः 
घाल “गन दु थज्याःम्ह कन्या माःहु गांगां चाःहिलाः 
जाति गोत्रे भीत लोम्ह बिलम्ब जूसां छा बला 
को छिना: नं बा लखा थें अमित थुगु प्रतिमा बियाः” 
वन अपि नं मूर्ति कबुया: “खः थ्व जिमि हे ज्या” धयाः। 
मगघया सम्पन्न व महातीर्थं गामं छुँ पिन्य 
ध्यंबडे अमिसं मती तळ-“गन बना: आः स्वः वन्य ?” 
तःन्हु दयकाः मद्र थ्यंकाः माल सागल नगरस 
उगु लुँया साली दिकाः मोल्हीगु खुसिया” तीरस । 
छम्ह्‌ मिसां खन मूर्ति ल्यून्यं, घाल बं हतपत वया:-- 
“शेत नकतिनि वख तीकाः बेशु प्रासादे तयाः 

हाय गञ्याःम्ह मछा: मज्‌ थन थ्यंक याकःचा वल” 
वेगु म्हे व॑ व्वाःबले तिनि स्वर्णया प्रतिमा सिल। 
“ही णिला “आर्या? खना: ब्बां वगु मूर्ति खनी थ्वला !” 
थुगु खँ तायं बेत अमिसं हयूभुनाः न्यन थथ्य न्हिलाः- 
“अय्‌ तता ! छिमि स्वामिपुत्री नं थ्व थं बांला:म्ह ला १” 
वं लिस: बिल-“वेत भ्बातिं नं मलो थुगु मूर्ति ला।” 
हषे लिस्य आश्रयं चायाः थाल अभिसं “करज्वरि 
बिन्ति यंकि जिमित दुथाय्‌ व सुवर्णवर्णा सुन्दरी” 
“ज्यू विज्याहुं नुं" थूलि धयाः बं अमित नं नापं व्वनाः 
शीघ्र कौशिक गोत्र ब्राह्मणणयागु भवने बिल यनाः। 
ब्राह्मणं सत्कार स्वागत यात अमित यथोचित, 
कापिलानीयागु रूप खनाः अपि जुल विस्मित। 
आगमनया हेतु सकलां सीब कौशिक ब्राह्मणं 
ब्राह्मणी लिख्य यात साहुति हषे तायाः मन मन॑- 
“घन विभवया प्रश्‍न हे मदु जात नं भी लोगु हे, 
मीत चूलाःबःगु भाग्य को छिनाः छ न्हे प्रिये?” 
ब्राह्मणीं थुखि बीव उत्तर-“जि छु धायू प्रिय ! छि स्वयाः” 
बचन चिल सम्मान पूवक उगु छाया प्रतिमा कया:-- 
“छिकिपिसं आज्ञा जुया: दिल गय्‌ मञ्यु धाय्‌ बन्धुपि ! 
थो मब्यूसां निन्हु लिपा ला म्ह्यायमचां तोते जिर्पि” 

पत्र दूतपिरू च्यया: छुत कपिल ब्राह्मणयात नि, 
थगु खे सीकाः कापिलानीयात पौ '्वत पिप्पलीं-- 
“योग्य वरया नाप या सम्बन्ध भद्रा कापिला ! 
ञ्ची जि संन्यास्री टिपा, ख्वेमालि न्दै छन्हु निन्हु न्हिलाः” 
उख्यर भद्रा कापिलां नं थुशु खं सीकाः हतपत 
छुख्यर एकान्ते च्वैनाः 4 थुगु प्रकारं पौ च्यत-- 
“आये धात्यें लोम्ह कंन्या मेम्ह मायकां ज्वी हित, 
सत्य भोगे मदु जि इच्छा, खेद ज्यी लिपते छितः” 
पत्रवाहकपि अकस्मात नाप लात पथे निम्ह, 
अमि परस्पर पौ प्वलाः “छु दु थमिशु निर्णय अन्तिम 
स्वे” धका स्वत किन्तु अमिर्स खन अमिगु ज्यां विपरित; 
“सो मचातय ज्या !” धका उगु पत्र निगुलि वाँछुत । 
मेशु हे अनुकूल पत्र चत्या: निम्‌ निख्य यंकल, 
थुगु प्रकारं अभि मयोसां भाग्यवश दंपति जुल । 
पिप्पली दत नीदेँ, भद्रा कापिलानी मिखंदँ, 
मांम्ह जुल हर्षित खना: न्हूमोमचा लिस्य प्रिय सुत। 
किन्तु अमि सम्बन्ध कायिक छं मञ्‌ च्वंसां छथाय, 

' द्यनिगु मिम्ह लासाय्‌ दथ्वी स्वांमाः तयाः न्हित्थं कथायू 
चबन हनाः जीवन थ्व सांसारिक सुखं संयत ज्जुयाः, 
वेत सळ, किसि, रथ, बँ, गां, च्यो आदि यक्व धनं छुयाः। 

छन्हु अलंकृत सल गया: वॅन खे धका ध्वी पिप्पली; 
नःगु खन को आदि पक्षी क्वात्तु क्याक्वां की गुलि ! 

व॑ मने तल “लाइ थुगु फुक पाप निश्चय हे जित: 
गा: म्हुया: वें स्वःथनाः ततःगु जिगु चिर सञ्चित 
विपुल विभवं जिगु छ रक्षा याइ रागे थुन्य सिबाय्‌ 
मां बुबापि मन्त पनिपि आ:बले माः छथ' पिब्बाय” 
उखुनु हे भद्रां निभाछे यकव हामो पाः वन, 
बान्हिया अति थीनिभाळं सीगु खन वं की अन। 
न्यन--“ततापि ! पाप लाइगु स्वीत थुलि मछि सीगुया १" 
“थःत हे” थुगु उत्तरं मन खिन्न, तन कम्पित जुयाः 

बं मने वायकल- “जितः छजु वस्न, अन्न छळाः जक 
दय्‌ गाः, हा ! दोछि जन्मं पाप फ्वी मखु थुगु फुक, 
म्हाल आ: च्वन्य, वन्य जि प्याहाँ आयंया आज्ञा कया:” 
उखुनु बहनी कापिलानीं थःम्ह स्वामी चबन पिया: । 
विविध उपचारं सहित भोजन सिधयका: परिजन 
ख्य वनाः एकान्त ज्तरीवं माणवकया म्हुतु सन। 
वेगु वाणी स्पष्ट मज्ुयाः कापिलां छ' छ' मताः 
किन्तु गथि चिन पूर्वजुनिया प्रीति लुमनाः हृदूलता । 
“नाथ ! छखँ थे १? धाल थं स्वया: बं छको मसुकाः तयाः, 
माणत्रकया धाइशु तना । वत केवल च्वन स्वया: । 

स्तब्ध जुळ अन; अमि मिखां छ मौन भाषा ल्दाःगु थं, 
छं समय जायकाः लिपा न्यन कापिलां “आज्ञा छु थे ९? 
माणबक संयत जुयाः थुलि धाल--“अयू ! खः कापिला ! 
गुल्दि अंगु सिये व जिगु चळ, अचल धन, संधू, पिला, 
तु' म्हुयाः तेतःगु फुक नं छन्त जुळ छं योगु या” 
“आयेपुत्र ! छि झायूगु गन अल्य ?” कापिला न्हिलथुलि धया: 
वायत बं “संन्यास काःबन्य” धाल नुगछे मस्यु छ्‌ थे, 
बेगु ख्त्रा:या भाव हिल विधु खंगु पुन्हिस्या सिन्धु थें। 
काषिछानी हृदयया पट-प्रेम त्याग निकू च्वनाः 
गा बना: पतियात न्येकळ “आर्यपुत्र पिया: च्वना 
थौं जि नं थन बचन छिगु हे काय धका गृहत्यागया, 
स्वाल आ: आज्ञा, कलाः अनुगामिनी खः भाःतया ।” 
थुलिं खँ भद्रां ल्हाःबले की माणवक प्रमुदित जुयाः 
बांझूवया बहुमुल्य वस्त उत्तरासंगं न्ययाः 
थःम्ह पल्नोया सँ खाकाः थःगु नं आगसँ ध्यनाः 
बन निम्हं प्याहाँ गृहं निम्हस्यां निगः गुलुपा: ज्वनाः। 
लें बबं छु मती बया: मस्यु वं छको स्वत न्हां लिफः, 
थःगु ल्यूल्यू खन व भद्रा रूप-सरया स्वां छफो। 
बं मने तळ-“बंस्ह मू सम्पूण जम्बूहीपया 
सुन्दरी कोशिककुमारीयात जिगु ल्यूल्यू तयाः 

वःगु खकाः धाइ “सन्यासी जुयाः नं दम्पति 
नाप जुल सो! आ: उकी काय कापिलाया सम्मति” 
घाःगु ला मस्यु अमित निपु ळं “निख्यहुँ नाप जुया गुलि 
निम्ह अपि खढुवाः दुथाय्‌ थ्यन, लें दथ्वी 'दन पिप्पली । 
कापिला नं भाःतया सम्मुख दनाः न्यन “छाय दिना ?” 
व॑ लिसः बिल स्निग्धकण्ठं-“मेगु मखु, की निम्ह खनाः 
धाइ “संन्यासी जुयाः नं नाप जुल सो निम्हत्यपू' 
देवि ! बद्रे! छंगु इच्छा धा स्वयाः हूं पथ निपू” 
कापिला खन (दूर क्षितिजे तंगु पथया दीर्घता” 
जुळ ब स्वामी नाप बायमालिशु खनाः अति ठुःखिता । 
थुळि खे बंस्यू “प्राय पत्नी भाःतया छाया जक” 
किन्तु विपरित खन भयकर समय संयोगान्तक-- 
“बरु मजूसा ज्यूगु न्हापा हे इहीया बन्धन 
निम्ह म्हसीकाः स्नेह ज्वीका: बायगु गय्‌ आः हा थन ! 
विश्वया सम्पूणं प्राणी खः न्ह्यबःसा देवया ! 
न्ह्याग्गु जसां भिगु इच्छा ख्वबि महायकुस्य पूणयाय” 
भति लिपा ल्हाः बिन्ति यानाः स्नेह स्वीकाः संयमे-- 
“श्वः मञ्यू स्री नाप ज्वी यति गय मञ्यू नय्‌ छुं अमे, 
जवशु का छि मागे दक्षिण जाति छिकपि जूगुलि 
खवगु छँ कयाः वन्यजि भो निम्ह गात खुवा: स्वे आः थुलि।' 

थुलि भयाः तुति ओपुयाः भद्रां खचा: पति चाःहुला: 
पूक्य प्रियतमयागु अन्तिम ख्वा: स्वस्वं छित बं पला: । 
उस्यर नालंदा व राजगृहं दथ्वी बट बुक्षया 


कवे बिज्याना: च्वन तथागत वेगु हे ळँ पिया: पिया: । 


कापिछानी नाप बाया: वःम्इ त्राण पिप्पलीं 
स्वीनिता लक्षण विभूषित बुद्ध भगवान्‌ खंगुछि 
“अबी थ्व हे शास्ता” धका चं यात चरणे बन्दना, 


“वा महाकाश्यप !” धका कन प्यंगुळि स्मृति भावना । 


बेत अनुचर श्रमण ग्रानाः बुद्धदेव अनं वनाः 
छु भचा दूरे सिमा क्वे थ्यन्यब भवाताहां दनाः 
च्यंगुलि विश्राम याय्‌ त्यन घेगु भाःपाः काश्यपं 
थःगु चीवर वस्त्र लायाः बिल सिमाक्ये हतपत । 
फेतुनाः चीवर थियाः “गुढि छंगु चीवर कोमल !” 
धाःगुलि “आहा ! गुरु जिशु वस्त्र पुन्यगु मने तल” 
घेगु भाःपाः शीघ्र धाल “बिज्याहुँ संघाटीं न्ययाः” 


न्हिल तथागत “छं छु न्येगु ?” धका महाकाश्यप खयाः 


काश्यपं “छलपोलयागु पुलांगु दःखा ज्यु जित्तः” 
धायव मुसुक न्हिलाः मुनीन्द्रं “जिगु थ्व भ्वाथः वखत 
पुन्य फुला छं जन्मकाःछि ?” थुलि धयाः चीवर हिल, 

न्हयून्हु तक व जुयाः पृथग्जन च्यान्हु खुनु अहत जुल । 

'चण्ड' नृपति बुद्ध उज्जने ससंघ बिश्र्याक्यत 
कायक्य हःम्ह व वेद स्वंगू सःम्ह राजपुरोहित 
न्हयम्ह पासां सहित श्रावक जुल 'महाकात्यायन' 
नगर उज्जेने वनाः सद्धर्म गुम्हस्या क॑ वन। 
थुगु प्रकारं सम्मिलित जुल भिक्ष संघे बुद्धया 
यक्ख नाना देशया विख्यात विद्वानपि वया: । 
किन्तु आश्रव हीनपि मखु व्याक अभिनव भिक्षुपिं, 


गय्‌ सिमाय्‌ फळ, सक्व भिनिमखु धोगिनाः कुतिवे गुलिः . 
भिक्ष संघे नं परस्पर जुल कलह उददण्डता,. 


ल्यंडु छम्ह निम्ह अहते जक नियमया परिशुद्धता | 


। सभ्यता व हँसीबसी छु मदु खनाः वायकाः मती 


विनय? नामं नियम दयकाः सार कन बुद्धं भति-- 
` “मयायूगु पाप सम्पूर्ण, यायूगु सुपुण्य आज्ञन 
शुद्ध यायूगु सदा चित्त थ्व हे 'बुद्रानुशास' 
सुगत-सौरभ महाकाव्यया धमप्रचार 
नामु मिळनूगु सग सिधल । 
ने० सं० ६३ अंला 


कपिलवस्तुस भगवान्‌ 


“कुराल पूर्वक शाक्यसिहं वेणुवन आरामस 
यक्व श्रावक शिष्य मुका: जटिल, ब्राह्मण, तापस 
धर्मया व्याख्यान यानाः च्वंगुलि पीयूषया 
पान यानाः च्बन वयाः अन विज्ञ नाना प्रान्तया ।” 
धेगु थुगु संवाद शुद्धोदन महाराजं सियाः 
प्राण सम प्रिय पुत्रया ख्बा: स्वेगु इच्छा जुल बया | 
कपिलबस्तुस पुत्र सःत्यत सचिवर्षि फुक सुकल, 
थःगु सनया भाव सकतां वं अमित आज्ञा जुल-- 
“हे सभासदपिं! ननानं सेन्यपि दोछिम्ह ब्वनाः 
न्ह्याम्ह जसां छम्ह छिपि उगु राजगृह नगरे वनाः 
हेति व्वनाः सिद्धार्थ 'छिमि अबु साप हाला: च्वन' धयाः? 
सचिव छम्ह वन थुलि धयाः “आज्ञारिरोपर नाथया !” 
राजपुरुषं देश तोतुगु तःन्हु हे दय्‌ धुंकल 
किन्तु ल्याहाँ बःगु मखु सन्देश छुँ न द्याः हल। 
शाक्यनुपति मेम्ह छम्ह छवत सहित सेना दोझिम्ह, 
वःगु मखु ल्याहां ब नं तन बंशुथं उदधी हिम। 


२५७ 


४ 


सुगत-सोरभ 


मेम्ह हानं मेम्ह यायां थुगु प्रकारं गुम्ह छत 
आय्‌ अपि जक वे अनं ल्याहाँ ! जुयाः छत अहत । 
'वेकव ल्याहाँ बःगु मखु आः स्वीत छू जि सः बिया: !”' 
नृपतिया सन्ताप जुळ अति पुत्रया स्नेहं कया: । 
थुगु बिचारं सोबले खन प्रिय 'उदायी' न्ह्योन्यसं 
जुम्ह खः गुम्ह सुगत बूखुनु, खः व मुख्य अमात्य नं 

बेत सःताः धाळ बं अल्य “हा छु भर दु थ्व देहया ! 
क्यन्य फुला छं बत्स ! सोन्ह्यो ख्वाः छुको प्रिय पुत्रया ?” 
व॑ लिसः बिल “देव ! छायमफु, छःपिसं था. हे जितः 
'भिक्षजु' धका थुलि अनुज्ञा जक व्यु ज्वीम्वा: चिन्तित” 
“यग्गु ज्‌ हुं छ तात! छं गोतम ब्वना: हति केवल 
न्ह्यात्थ्य याना नं ननानं” वेत थुलि आज्ञा जुल। 

वेन ब नं शास्ता ळुमंकाः “देवया जय !” थुलि धयाः 

हष पूर्वक दोळि हे तु' सेन्यपि ल्यू ल्यू तयाः । 
शीघ्र थ्यंकः बँन व राजगृहे सुगतया सम्मुख, 
भिक्षु रुपे खन तथागत नाप पासापिं फुक। 

अंत नं जुल ज्वीगु इच्छा शाक्यसुनिया , श्रावक: 
वंदना यानाः निवेदन यात “हे कुलनायक । 
थमित थं याकन बिया: थो जिमित नं डपसम्पदा 
बिन्ति बिन्ति तयाः बिज्याहुनि श्रीचरण नापं सदा” 


/ 

कपिलवस्तुस भगवान्‌ 


“दुःख फुक्यया कारणे बा ब्रह्मचर्य 'भेक्षुपिं!” 
थुलि धयाः श्री बुद्धदेवं भिक्षु छुत फुक सेन्यपिं। 
उम्ह उदायी नं ननानं हे स्थविर अहत जुयाः 
अन च्त्रनाः छुं दिन लिपा थुलि धाल वं अवसर स्वया:-- 

“चिकुला फुत आः वयाः बसन्त, 

प्रथिवी आः सुचु बा लया: समस्त, 

च्वन बाँउस्य सो अरण्य खण्ड 

चुलि जायाः शु खि, वृक्ष हे मुनोन्द्र ! 

दुख ज्वो मखु अन्नया अभावं 

अति छु लें थ्व बसन्तया प्रभावं 

अति न्ह्याइपु थो कन्हे पथे ज्वी 

करुणागार ! थृथाय्‌ बिज्यायूगु गय जवी ?”(ओपच्छान्दिक) 
बुद्ध भगवान उदायीयागु ख्वाः स्वत मुसुकया;- 
“सुं सँ देशे छुत छायोनं खँ ल्हाः थं छायस्त्रयाः 
छाय्‌ थपायचो हैं थ्व यात्राया प्रशंसा थों थन?” 
समय सीकाः उम्ह उदायीं यात थुलि खँ निवेदन-- 
“मेगु मखु, ख्बाः स्वेगु इच्छां शाक्यपति शुद्धोदन 
धर्मस्वामिन्‌ ! साप हे हाळा: बिज्वानाः च्वन अन” 
“क्यू उदायी ! बन्यगु जुल, छं मिक्षुपिन्त बनाः थुलि 
धाः हुँ 'ब्याक्क सिंधयकि यात्रायागु ज्या गुलिमाः उलि’ ” 


२१६ 





सुगत-सोरभ 


सुगतया वचनामृतं अत्यन्त मन हर्षित जुयाः 
बन व पासापि दुथाय्‌ गुरुया निपां तुति भोपुया: । 
माःगु ज्या सकतां सिधयका: भिक्षपि मु'काः अनं 
कपिळ्वस्तु बिज्यात भगवान्‌ न्हि छगू योजन दरं । 
शाक्य-नगरे न्यंक जिगि जिगि च्वंक छायपाः तल फुक 
मूळ जक मखु खन्यदुथाय्‌ तक सुचक पिचुक मुग: चुक । 
उख्यर रानी ज्या ब्वयाः च्वन राजभवने ब्यां जुजु 
पुत्रया शोकं ख्व ख्बं 'याचुलुगु नेत्रे ख्वबि हु हुँ। 
सेविकापि वंगु ल्यल्यू ब्वत्तु व्वेकाः अच्चल 
जगु किसि द्वबः कयाः आनन्द-खुसि  न्ह्याःथ जुल ¦ 
शाक्यसिह-शशाक खन्यवं सहित श्रावक-तारक 
दासि वःगु समुद्र थं पुर्या प्रजा जनपि फुक। 
देशया पिन्य थ्यक अमिसं बळ लँसो सकलं मुना: 
प्रथम पुरया मच्त लुचुट्चु बल तिसा वसत पुनाः । 
ल्यायम्हपि बल रूप, यौवन, स्वास्थ्यया शोभा क्यनाः, 
बृद्धपि बल धु घुपाय च्याकाः फिपू, ताय स्वां ञ्वनाः | 
नाप -अमिसं ढायव भगवान्यात यानाः वन्दना 
मिक्षपन्त सभक्ति तल न्यग्रोध आरामे यनाः! 
उखनु चच्छि ससंघ अन बिश्राम यात तथागतं 
शिष्यपिन्त सुधा समानशु विमल धमेकथा क॑ क॑ । 


२६० 


कपिळवस्तुस भगवान्‌ 


. छुल मने वस्पोछ भगवानया कन्हे खुनु ढे वें वं-- 
“शो पुरे द्वाहाँ बनाः कायूमालि भिक्षा गुगुकथं १” 
ढुमन शास्ताया पुळांगु खँ काःगु गय फुक मुनिपिसं, 
यं मने तळ “कायु जिं नं नगर सिथया छूये' निस्वं” 
देलुखाँ दुम्य च्वंगु गृहया न्योन्य थ्यन्यवं छं क्षण 
अन दनाः छं बीब भिक्षा, मेशु गृहया क बँन। 
कपिडवस्तुस भिश्ुसंघं थुगुकथं भिक्षाटन 
यागु नगरे मेगु हे छु न्हूणु जात्रा जूबन । 
“वशु दोळि व ख्वीप्यदं न्ह्यो गय्‌ छुँबा: केशावती 
बाः बयाःच्चन पथस अय हे पोत श्रावकसंहत्ति । 
“काः ! कुमार बिज्यात !” धाःशु थ्व वाक्य तासवं गृह ग्रह 
सुन्दरीपिनि मन पिब्बांवन ज्या खें लोमन ब्याक हे । 
याय्‌ मलाः गुलिस्यां सम्हाः है तोप॒याः तट गाबलं 
जा थयाः च्वंपिं हथासं म्वाय छुनाः सां हाकलं 
शीघ्र भौगाःचां क्वसोबळ ख्यबि हुहुं कु काःगुछि, 
जा नया: च्व॑पिं दनाः वळ चिपरु ल्हाः स्वीकाः गुलि । 
वळ गुलि थाञ्या यना: च्वपि दिनाः अंकथि ञ्वनाः 
छुख्यर फंगू धंक्य धु'का नं व कथि दिक्य लोमनाः । 
“सो छु घेगु कुमार गोतम हाय जूगु फ्वनाः फ्वनाः !” 
घेगु हे जक पुरस तायदु खें ल्हाः]ु पथस दनाः दनाः । 


२२१ 


सुगत-सौरभ 


ताल जुजु शुद्रोदनं नं थुगु खें गय्‌ गय्‌ न्हायपनं 
“गन दु गन प्रिय पुत्र १” धाधां बळ व थःगु निकेतनं । 
राजमार्ग नाप लात कषायवसन थःसुत; 
ख्वा: स्वस्वं जुल छु' समयला शाक्यराजा स्तम्भित। 
धायगु छुं लोमन बया अन, वेत केवळ चबन स्याः, 
शीघ्र हे संयत जुयाः बं धाल--“छाय थथ्य फ्वं जुया ? 
भिक्षुपिं थलिस्यांत नं जिं बी मफेला भोजन ९” 
“व'शया आचार खः थथ्य हन्यगु भिक्षां जीवन” 
थःम्ह कायया थुगु खँ तायवं ख्वा: छको हानं स्वयाः 
शाक्य जुजु आश्चर्यं चायाः धाल -“मनुवंशी जुयाः 
याःशु दु सुनां जक थ्व भिक्षाबृत्ति भी क्षत्रियपिसं १” 
बिल लिसः मुसु मुसु न्हिलाः उम्ह शाक्यकुलया तापसं-- 
“मखुत आः जि ब राजव शी बुद्धकुछ आः जुर्छ जिगु, 
ब्याक्क बुद्धपिसं फ्वनाः वन, जिं व ज्या गय्‌ तोय ९ 
जिश छिपा नं स्थिर जुया: च्वनि 'बुद्धकाल' थ्व नां जुया:” 
नृपति अद्भुत चाळ - “थःहें ज्वीगु कारण काळ्या ! 
मत्यमानव झोगु ज्या मखु खः थ्व ज्या जगदीशया, 
वेगु इच्छां सृष्टि, यया ज्या जुयाः च्वन विश्वया ।” 
शाक्यपति अन व.गु सीकाः सचिवपिं नं वळ अन, 
किन्तु नंवाय्‌ मफु सुनानं; अमित बुद्धं थ्व खं कन-- 


नगर 


कपिलवस्तुस भगवान्‌ 


“प्रकृति सदा परिवतन ज्वी, 

जरी घु'कल हिमयुग आदि, 

हिला: हिलाः वनि नियम थ्वया, 

मदु सु चालक थुगु भवया, 

बन्य धुकल प्रस्तरयुग नं 

रामायणया व समय नं 

आःयात महाभारतया 

नियम मजिल व न्हूगु दया; ।” (ज्ञाति १४ मात्रा) 
पुत्र क्यंक्यत स्नेह-सूत्र जाः ग्बयाः शुद्धोदन॑ 
घाळ-“अथवा थुगु अलौकिक कार्य या हे यायत नं 
राज्य गो, श्वास गो, सेना मदयक ज्वी मखु 
देश, धन, बल थुगु कयाः याःसा थ्व ज्या ज्वीला बरु” 
मूख्य मूढ रहस्य थ्वीकाः थःपिताया वाक्यया 
स्नेह-खुसिया भङ्ग न्द्यानाः च्वंगु बौया ख्वा: स्वयाः 
घाल भगवान क्यनाः फुक ल्यून्य च्वंपिं भिक्षुपिं-- 
शान्तिया साम्राज्य रक्षा याइपिं खः न्हाँ गुपि-- 

“जिके महाराज ! अपूब राज्य दु 

थ्व राञ्यया रक्षक - भिक्ष सैन्य दु 

जवनाः क्षमा-चर्म व खद्ट-ज्ञानया 

पुनाव तःपि हृढ वर्म-शील्या 


२२३ 


सुगत-सौरभ 


समस्त तोताः धन दार, सन्तति 
कयाः सदा केवल वीये-सारथी 
समाधियाने च्वनिपि अनुत्तर- 
लगाम खः न्हे गुमि चित्तसम्बर। 
ज्वनाव मेत्री धनुयात  कालुक 
तयाः उकीतु करुणा-शिळीमुख 
निनाद याना: मुदिता-निनादया 
सदा डपेक्षा-बल , बीरता ब्यया: 
सुलाव च्बपि दुम्य चित्त-ब्यूहस 
परास्त यानाः रिपु राग, द्वेषत 
अवश्य ब्वेक नव धर्मया ध्वजा 
समग्र विश्वे गुभिसं छचाः हुळाः। 
थ्व राज्य खः केबल क्षुद्र प्रान्तया, 
परन्तु धात्थे' जिगु राज्य विश्वया, 
विचार यानाः थन आः बिज्याहुनि 
थ्व राज्य आमे जिगु राज्य खः पुन्ही । 
छिथाय्‌ दु कोलाहल मात्र नकंया 
जिथाय्‌ दु स्वच्छन्द सुशान्ति स्वगंया 
थ्व खः थ्व सारांश थुको महादुख 
दु तात | योसा जिगुली महासुख” (वंशस्थ) 


२२४ 


कपिलवस्तुस भगवान 


पुत्रया थ्व अभूतपूवे खै तायव शुद्धोदन जुनु 
-न्यन छको मखुकाः तयाः काय्या स्वयाः ख्वा: तुलतुलुं- 
“दुःख दुःख गज्यागु दुःख ब विभव पूर्ण थ्व राज्यस ९”? 
वेत सुगतं गस्छ त्वंकळ ज्वोगु लिपते पायष -- 
“सासु साळा: च्वंगु आगसँ मृत्यु व्याधि, जरां ज्वनाः 
छःपिसं आःनं मचाःनिशु गुलि थ्व अद्भुत धारणा !” 
छायत छाः थ्व वचन अपायचो किन्तु धात्थै हितकर 
लाइ वासः खालु थे खाय्गुलि हे तिनि ज्वर। 
बौ ब कायया भाव छोमन अन व शाक्य, नरेन्द्रया 
क्लेशा - ल्वेयो वेद्य खन व॑ पुत्र थः रोगी जुयाः 
घाल बं अल्य--“खन अहो खन दुःख-रोग भयंकर ! 
वासगृहस बिज्थाहुं भगवन्‌। तोत वासः सत्वर” 
थः पितां थथ्य दुःख खंकाः ल्हाःगु करुण वचन न्यनाः 
बुद्धदेव बोध यायां बिल यथोचित सान्त्वना-- 
“ज्यू बिज्याहुं नु तात! थों उगु प्रमया रस त्वंक्य जि 
गुप्त धन ळूसा सुयां छं बीगु थं बोयात नि” 
चित्त लोगु थ्व स्निग्धबाणीं हृदय ह/म्ह महीपति 
बुद्धया गुलुपा: जवनाः अति धन्य ताल मतिं मति। 
वेगु ल्यूल्यू राजभवन बिज्यात शान्तिस्थापक 
-नाप बनि थें ल्हाः व का यंया नतूया सत्तिक। 


२२५ 


सुगत सौरभ 


नाप नाप किपालु थं वन भि&पि नं सुगतया 
लायूकुली मिस्तयगु ख्वाले ढास्य जुल स्मित हास्यया 
प्रथम तुति चायका: लुखाक्वे सकसितँ लःधा: थयाः 
रत्नयागु इलां प्यना: क्वे न्यक दुरुल्वहतं सिया: 
तःगु निर्मल स्फटिकया थां दुगु दलामे दुत यन, 
नागपाँय दुगु रत्नया पीठे बिज्याकल श्रोघन । 
भिक्षुपि न॑ च्चन छचाळं लोगु सुन्दर आसने, 
गोतमी रानी ख्ब ख्बं वल स्नेह भयबीकाः मने । 
वंगु ल्युल्यू शाक्यमुनिया दक तुतुमांपि बल 
घयपुनाः दुरु खंक्य पल्यसा तुति जवनाः ख्वबि प्वंकल । 
बौ ब मांपि नाप कायया योग जुल अन उत्तम, 
शिष्य जुळ गुरुपि अहो आश्चयं! गुरु जुल शिष्यम्ह । 
स्वःगु खः शुद्धोदनं काय॒यात क्यंकर्यत साप हे 
च्चन्यत क्यंकाः चबन व थः हे बुद्धधर्म न्याक्क हे । 
थुशु खं रानी गौतमीं उख्य धायक्र्य छुत गोपा दुथाय, 
किन्तु गोपां “यदि जिके छ भिगु गुण दःसा जिथाय 
आर्यपुत्र बिज्याइ थन हे तुं” धका अन स्वः मवः 
विविध ब्यञ्जन पूर्ण जूगु सुवर्णपात्रे सन धवः! 
सूप. जा, दुरु, घौ ब साख:; ध्यो ब कस्ति, सिसाबुसा; 
कारु घासा, यक्व महि चहि ठँतु मतु तंतं लिस! 


९) 
१? 
a> 





कपिलबस्तुस भगवान्‌ 


“थुगु अचा भपि थुगु भचा” धाधां तयां च्वन मद्दिक, 
“गात गात” धका मुनीन्द्र पिण्डपात्रै तीजक 
ल्हाः लिकायबं कनककलशं शीघ्र बेत नुचाय॒कलः 
भिक्षपिनि नं सिधळ भोजन अमित नं नुसिकाः बिल । 
ब्याक्क . चिप अन सुचक्य धुंकाः धर्मया बाखं कनं 
पुत्र राहुलभद्र सहित यशोधरा मखनाः अन 
थः मनं थ्वीकाः कयाः सहधर्मिणीया कामना 
सारिपुत्र व मौठ्रलायन नाप थः बौ नं व्वनाः 
अन्तपुरस बिज्यात भगवान्‌ थुलि बिया: शुभ सूचना -- 
“राजपुत्रीयात गँन्य मत्य यल्थ्य याक्यब्यु बन्दना” 
पतिक्रियोगं भोग तोता: ब्रतस च्ञ॑म्ह तपस्विनीं 
श्रमण रूपे खन्यव स्वामी स्तत्र्ध जुळ घो पलख निं। 
वेगु मनया मन्दिरे दुन्य च्य॑म्ह द्योया बिपरित 
रूप खन काषाय वेष्टित केश नापं मुण्डित । 
सुकट, कुण्डल, रत्नमाला आदि छुँ हे मदु तिसा 
खन्यदु 'अय॒नं थोगु जिगिजिगि मुखळबि मिगुलि दिशा । 
द्यव मदु कोशेय सुन्दर वस्त्र देहे छु' छकू 
किन्तु चोवरया प्रभावं भक्तिया उद्रेक जू। 
थःगु हृदयं सत्यया अत्यन्त निर्मल न्हायूकने 
स्वे्र खन वं भेद केवल वस्त्र वा आभूषणे। 


बग्छ 


सुगत सौरभ 


अल्य हथासं पालि भोपुल भ्वाक्क गोपां ब्वां बया: 
अश्रु हायका: तुति सिकाः च्वन थःम्ह प्राणांधारया । 
किन्तु अनुभव वेत जुल छ' ज्वलित द्रव्य थियागु थें, 
बा अलौकिक देबताया वन्दना यानागु थें । 
“मुक्त जिगु जक मखुत थें आः जुल थ्व मंका: विश्वया” 
थुगु बिचारं दन व हानं लिचिल भति भसुका: तया: । 
गुगु मने आशा कया: बं च्वंगु खः जीवन हना; 
हा ब हे आशा निराशाय्‌ पूण परिणत जू खनाः 
स्वजक ६ तुलु तुलु स्वया: च्वन मूरति थं च्वं शोभन 
बेशु केवल अश्रुधालं सीढु जीबन-लक्षण । 
शाक्यपति शुद्धोदन कन बेगु गाथा. स्नेहया 
दिब्यगुणया हृदय-पुखुलि च्वंगु मद्दिक न्ह्याःवयाः 
«जिमि भो गोपाया गुणया जि याययफु सुन्दर वर्णन 
छलपोलं चीवर त्यूगु सिया: श्वं नं तिल हे भगबन्‌ ! 
माला गन्ध व चन्दन तोतुगु सीकाः तोतल थ्वं नं, 
नेगु छछा: जक धाःगु खँ न्यन्यबं नेछाय थ्बं जक हार्न 
उच्च सयन तोताव बिज्यायवं तोतल खाताय द्यन्य नं, 
गुलि सःतक्य है थःछयेँ मांम्हं अयनं गबले थ्व मं, 
भवने च्वंसां तापस-ब्रतया पालन यानाः च्वन थ्व 
आः छलपोर्छ उपदेश बियाः शोक फुकाव्यु ननानं” 
( जाति २८ मात्रा ) 


९) 
3 
९२ 


कपिलबस्तुस भगवान्‌ 


धर्मराजं वेत बिल उपदेश नाना धमेया 
त्यागयागु पुराणया दृष्टान्त यक्व बिया: बिया: । 

बेग छु' पाः ज्वीव मनया जुळ व गोपा संयत, 
अल्य अनं न्यप्रोध आरामे बिज्यात तथागत । 

कंस खुनु हानं बिज्यात मुनीन्द्र भिक्षा कायत, 

बेशु दर्शन याः बयाः च्वन शाक्यपुरया ल्यायुम्हृत । 
फिन्लु नन्दकुमार भार्या सुन्दरी नापं च्वनाः 

बेत छायप्य त छिंक मणिमय चु दुगु न्हायकं च्वन क्यनाः | 
बळ अज्याथाय्‌ सेविका छम्ह ज्या हथाय्‌ थें हतपत, 

“का मखुथ्य जुळ ल्हा:"बनं ल्याहां बिज्यात तथागत 

आः छुयायगु कुमार ९” धाधां न्ह्योन्य भवाताहाँ दन | 
“जि बना: थत्थं ब्वना:हय्‌” थुलि थयाःब्वां वन्य त्यन। 
सुन्दरी ख्बल “नाथ गय छूवे | अभ्नि सम भगवान्‌ दुथाय्‌ 
हाय प्रेम-पपू झना:वनि त्यागया ज्बाळां कयाः? 

थः कलालं गंक गंकं “सत्य याकन वे” धका 

वेत हां का: ल्वेक छपता मेगु ह्याउँ सिन्द: तिकाः 
ल्यंगु पचिने च्वंगु सिन्हळं थःगु ल्हाःते भति किकाः 

बन ब “थ्व सिन्हः गन्य मळाकं सो प्रिये जि लिथ्यनि” धका 
थः क्वथाँ प्याहाँ बन्यत व॑ स्वत छको हानं लिफः, 
धन्य अमि आदरे निश्चळ प्रेमया क्बातुग खिपः । 


२२६ 


सुगतसारभ 


छं छको नं थँस्वत भयाले, क्वस्वत ल्हाते तीजक 
लुमन-गुरुबर दाजु गोतम भिक्षुगणया नायक । 
खन थुख्यर अनुराग हादिक इख्यर कुलया गोरव 
प्रेम होमन पटख दाजु ब थःगु लुमनाः शंशव-- 
“नाप नापं निम्ह धुले टाःसां म्हिता: गुलि ब्बाज्ुयाः 
थः मदुगु छु वस्तु दाजु क्यन्यव गुलि ल्वानाः जुया, 
थो बहे दाजु जिथाय्‌ फबंबःगु !” थूलि चित्ते लुया: 
हे बै बं बं खन व दशबल तःम्ह लोक तो पुर्‍या: । 
वन्दना यानाः गुलि बन, बिन्ति यानाः च्चन गुलि, 
च्वन गुलि तुति भोपुयाः सबज्ञयात चुयाः पुलि । 
बं मने तछ- “वन्यगु ल्याहाँ नाप लाना: याकन” 
किन्तु अन ल्हा:या सिन्ह: नं गनिश्यगनिथ्य च्चनाः बन । 
“सत्य याकन वे” धका यानाः वयागु प्रणं चिनाः 
चन्यत खर्व लुमन-ल्यंदनि दाजुया अभ्यथना । 
लिचिल हानं दन व अन हे खत छको मो ज्यनिनला ! 
झं च मोल बंगु ज्वीकल कल्प थं छुपछा पला। 
बगु आशा थे भचा जक दनि सिन्हःया तल तल! 
हाय अय्‌ थय्‌ यायगु मसिया: “फुंक” बं भंसुकाः तल । 
छु समय जायका: भचा मो ज्यन्यव नन्दं ब्वोबना: 
यात पाली भोपुयाः ल्याहाँ विज्यायर प्राथना । 


दो 
छ 

नन्दकुमारया लिफ 








कापळवस्तुस भगवान्‌ 


'“म्वाळ आ: थोंयात भिक्षा, नन्द ! सो गाय धुंकल” 
धायव भगवान बया सन गृह लुमंकाः चथ्चल- 
जूगु सीकाः “ना” बका गुलुपाः हथासं ज्वंकल, 
डउख्यर जनतायात श:म॑ समृतवाथी न्यंकल । 
बेगु मन गुळुपा: ज्वना नं सुन्दंरीया थाय्‌ जक! 
अश्रु ज्वेका: “नाथ गयछ ?” धाःगु थ्व खँ छुमना: फुक । 
धमया शिक्षा , सिधयकाः गन्द नं नापं ब्वनाः 
बोध बिल श्री जिनवरं न्यग्रोध आरामे यना:-- 
«सुन्दर स्वांमाः यइपुस्य च्वर्सा यत्र निभालं गनिगु सुख्‌ 
बहाः बांलाःपि प्राणीपि म्बीत॑ कालं तेगु मखु। 
हाय गज्या:गु थ्व छंगु अवस्था छार छ अधीर जुया नन्द ! 
पीर कयाः च्वन गुकिया निति व स्वप्न स्वांया भकरन्द ! 
सीमख थं छोमी ध्यो ळूलां भोगं ज्वीमख सन्तुष्ट, 
प्रेम समानगु भदु बन्धन छं मढु रोग जरा सम दुष्ट, 
तृष्णा थें वेगवती धारा मदु नहां जगते छु मेगु, | 
दाजु जुया: जि वेधुन तोता: किज; जुया गय छ मवेगु?'?(३०मात्रा ) 
दाजु गोतमयागु थ्व वचन हीमछाला: “ज्यू” धया : 

-स्थविर सुनि वेदेह द्वारा धर्मया दीक्षाकया: 

शल्लया आभरण, सुन्दर पाटवखत बांछूयाः 

तीत तिल बं चीवरं अन किन्तु मनला छये याः! 





२३१ 


सुगत-सोरभ 


हाकनं छन्हु राजभवने शाक्यमुनि पाहाँ जुयाः 
आश्रमे ल्याहाँ बिज्यायत संघपि ल्यू ल्यू तयाः 
लें बिज्याना: च्वंगु खन्यव यशोधरां भयाले च्वनाः 
' पुत्र राहुळ्यात सःताः घाल अमित कयना: क्यनाः-- 

तारागणया मध्ये शशि थं, 

धमे-सेन्यया सेनापति थें 

भिक्षुसंघया न्ह्यो न्ह्यो वःम्ह 

सीकि पुता | छं छंबौ हुंम्ह । 

बसन्त ऋतुया मारुत-ध्वाँय थं, 

सुन्दर स्वांया सौरभ न्ह्याः थं 

श्रावक गणया न्ह्योन्ह्यो बःम्ह 

सीकि पुता ! छं छंबो हुंम्ह। 

कयकुगु बालायागु च्चका थं, 

इन्द्रियया न्हापा मन ब्वाःथं 

सौगत गणया न्ह्यो न्ह्यो वःम्ह 

सीकि पुता! छं छंबौ हू'म्ह । 

घच्चाया न्ह्यो घम्माः वे थं, 

सुकातिया न्ह्यो न्ह्यो मुठ न्या: थं 

पुल गणया न्ह्यो न्ह्यो वःम्ह 

सीकि पुता ! छं छंबो हूंम्ह । 


२३२ 


कपिलवस्तुस भगवान्‌ 


उत्तम बोधिन्रतया मूल 

समाधि, प्रज्ञां लिचका: शोल 

वे थं सकस्यां न्ह्यो न्यो वःम्ह 

सीकि पुता ! छ छ॑बो हूंम्ह । 

क्षमा दयाया ख्वा: थं ञ्याःम्ह, 

दुःखी जनया त्वाय थें ज्या:म्ह, 

दकले अःपुगु न्हूगु लें क्यंम्ह 

सीकि पुता छं छंबौ हुंम्ह ! 

- फयाः निपा ल्हाः धाःहुँ पुता | छं 

महाश्रमण हृति अंश जितः न॑’ 

यक रन्न, धन, सम्पद्‌ थम्ह 

सीकि पुता ! छं छंबो हूंम्ह ।” (जाति १६ मात्रा) 
युलि धया: काय्यात जिगिजिगि च्वंक छायपाः क्वच्छुना; 
छ;यों छको नतुनाः उकी पुत्रं मख॑क ख्बबि छुना: 
थः मिखा याकन हुयाः प्रिय पुत्रया ख्वाले छुको 
थःगु ल्हाः निप्पां तयाः बं स्वकल थःथाय्‌ तीजक | 
अश्रु भयषिछ, खनिन कायं द्वाकनं सालाः कयाः 
घयपुनाः फुति निफृति हायका: उख्य स्वकाः ब्यहले पिया: 
छुत “पुता ! याकन हुँ खंढा हुंम्ह छंबो” थुलि धयाः, 
धन्य मादृद्ददय ! छुषाय्‌ जिं छ'गु निमेछ स्नेह्या ! 


२३३ 


सुगत मारम 


पुत्रया लल शरीर ब प्राण नं वाछुशु खं 
किन्तु याकःकाय गनं थय वाःगु से मामं मखं, 
गुलि शब अद्भुत भावना सो भा:त नापं दुगु मखू 

थःन सुख दुख न्ह्याग्गु जूसां पुत्रया मङ्गल थजु । 

तन व राहुळभद्र न॑ भगवान दुधाय तिति न्हुयाःः 
“अंश व्यु जितः धाल अति हिसिदय॒क व॑ अन लहा: फयाः । 
"मेरु पाथिव धन जिके मदु वोधि-धन यासा पुता ! 

दा जि नापं अंश जक मख दे बया संपूणता" 
भूलि धयाः कायल्हाः जवनाः सुगतं बिहारे यंकल) 

बत भिक्षु छुनाः “मसी तल्य वन्य जि त्रिशरण'' धायकल । 
नन्द्‌ राजकुमार जक मखु पोत्र राहुलभद्र नं 

भिक्ष छीयन धाःशु सीकाः शाक्यपति शुद्धोदनं 
मनस अति हे दुःख उबीकाः शाक्यमुनिया सम्मुख 
ब्वां वना: बं धाळ “भगवन्‌ ! पुत्र छःपि जुजु जि खः 
छु;पिसँ संन्यास काय जिगु तुग: गुलि ख्वःगु खः 
नन्द्‌, राहुलयागु त्यागं मेरु निठुगं जुल दुख। 
विन्ति थुलि जिगु-माम बौया मत कयाः जक भिक्षू या” 
“ज्यु” धका उलुनं निम्यं हे बिनय दयूकल संवया। 
थःगु उगु अनुरोध बुद्धं न्यंगुलि हर्षित जुयाः 
तरनव शाक्यनरेश ल्याइां थःगु राजभवन त्वया: । 


Da 


कपिलवस्तुस भगवान 


थुगु प्रकारं कपिलवस्तुस मेगु नं छु दिन च्या: 
वमया उपदेश यानाः धमराज अन तमाः 

संघ सहित अनूपियाया आम्रवनस च्यना: च्वन, 
उख्य व हे समये कपिलपुरया कुमारत खुम्ह अः 

वे धका नापित उपाली लिस्य वया; च्वन लें अ+ 
किमिल, श्रगु, अनिरुद्ध, भद्विय, देबदत्ताऽऽनन्दपि ! 
“कोत आः माः कोत थ्व तिसा !' घेंगु अमि सल्हा: ऊंट 
पो चिनाः ज्बंकळ उपालीयात तिलहिल फुक त्यया: । 
थाल -“यंकि तिसा उपाली ! जन्मका:छि नयत गा: 

बन अपि फुक अमृत माल्यत त्यागयागु पुला: जगा: । 
बळ मने उम्ह नौ, उपालीया अनं ल्याहां व ब॑ 
“शाक्यतय अति तं मभि 'जि स्यात ज्वा थ्व कुमारपि' 
घंगु आशंकां जितः नं म्याइ अमिसं निश्चय, 

मेगु हानं नृपकुमार अपि जुया नं मणिमय 
दिव्य भूषण खे, न्हि वायू थं त्याग यानाः बन फुक 
छाय व हे धन ग्रहण यानाः नीचता यायू जि जक” 

उगु तिसाया पो सिमाय खाया: उकी बं थ्व खँ च्वया:-- 
“मख थ्व स्वीगुं योपिसं का” वन व अमिगु पला: स्वया: ! 
ध्यन अपि सकले सुगतया न्ह्योन्य नापं हे अन, 
चन्दना याना; कुमारपिसं थ्व यात निवेदन-- 


21 
41) 
श्र 


सुगत-सोरभ 


“शाक्यकुलमणि ! शाक्यपि अत्यन्त अभिमानी उकी 
श्वेत भिक्षू छुनाः बिज्या:सा थ्वेत अनियाय्‌ माःशुलि 
मान ब्याक्क मनं तनाः बनि 'शाक्य भीर्पि? धेगु थ्व” 
“ज्यू? थका नौयात. निं छुत बुद्धदेव॑ भिक्षुक । 
शाक्य राजकुमारपिं फुक भिक्ष्‌ छो घु'काः अनं 
चारिका यायां हला सद्धमे-सोरभ सकभनं 
राजगृह नगरे बिज्यात ससंघ सुगत तथागत 
उगु दै बर्षावास अन हे ला प्यलातक यायत। 


सुगत-सौरभ मद्दाकाव्यया कपिलबस्तुस भगवान्‌ 
धेगु किनिगूगु सगे सिघल। 


नेपाल सं० ६४ साल बछला 


सुन्दर नन्द 

धर्मपल्ली सुन्दरीया प्रेम-सरया न्या सम- 
नन्द्या मनयात जुळ मरुभूमि थ हे आश्रम” 
वेत पुत उगु भिक्षु-भेषं काःगु फि न्यायात थं, 
जुल व न्यंक इधू थिधू पुखुली बन्यत न्या संगु थं । 
पलख च्वनि ब विहारया एकान्त ध्यानागारस, 
बनि दनाः गबलें बिहार पिन्य व रम्य उभानस ! ` 
मन्द मारुत न्ह्याःगु सिलिसिलि जुल मिफय्‌ थं बत ला 
शूळ सम जुळ बेत धास्थं बिहगतयू संगीत ला। 
हगु स्वां बांलाःगुलि न्हायकंजळं थं नः मिखा 
न्यंक वाउंस्य च्वंगु सितु बं अभिकण थें खनि मखाः ! 
खन्यव छख्यर तुयूसुपाचे बुलुगु खण्डित चन्द्रमा 
छुमन थःगु तुयूगु प्रासादं क्वस्वःगु ख्वख्वं प्रियां । 
रक्षया श्रीमुख ब पहुबयागु यायत चुम्बन 
प्रेमिका सम गुँखि सिमा घय्‌ घयुपुना: थंस्वयाः च्वन । 
शोक थुगु खं जम्ह नन्दं उल्य छजो मंग: खन, 
गृह छुमंका: यात महिक वेगु हृदयं क्रन्दन-- 


२३७ 


सुगत-सौरभ 


“ “नाथ गयछ ' धा:गुली जि वेजि, याकन हे? धया; 

बीत मंमदुसां अनुज्ञा बिल उथाय भसुकाः तया: । 
किन्तु जि लुखां पिन्य थ्यन्यब धात्यं व ख्वलज्वी भोतुनाः 
भति लिपा बं शब्द छुकियां तायव स्वत ज्जी छयो ल्हनाः ! 
ल्होऱ्य मखना: 'हाय' खायां हाकनं हिकु हिकु लना: 
जिगु प्रतिज्ञा फुक लुमंका: पलघ च्यन ज्वी फत्तनाः | 
ताउ जाया नं जि मखनाः हतपत स्वत जती देना: 
निम्ह छुँ भङ्ग: ब्वःगु भयाःकापः उला; भयाले च्वनाः । 
थःगु मयाःक्वे वःगु मखना: “उख्य लुखाय्‌ बलला” धका 
लिस्वत ज्वी हानं क्वथाय्‌ दुन्य, आशाया पाशं चिकाः। 
किन्तु खन ज्वी न्ह्योन्यसं बं हा बहे न्हायकं छपाः 
'आयपुत्रं ज्वंगु थ्व? धका न्याक तळ ज्वी घयुपुनाः । 
स्व:बले न्हाबकं जवनाः वं ल्यूंन्यसं मखनाः जितः 
वांछुया: न्हायक नुग:पाय्‌ दाल ज्वी बं गुंलि जक! 

जि थ्व चीबर त्यूगु सीवं छु जुल जवी चित्ते वया! 

हा बना: वन ज्वी ब धात्थ 'हाय’ यायां अन क्वथाय्‌ । 
सक्त हे उपचार जुल ज्वी बंगु मूर्च्छा लक्यत, 

वत 'याकन वे धका नं घाल ज्वीमाः ह्यंक्यत । 

थन जि जोवित दयक दयकं हाय विधवा सम जुयाः 
कचिमिखां दन ज्वी ब सतिखुनु चच्छि तक सुकुसुकु ख्बयाः। 


२३८ 


सुन्दर नन्द 


थथ्य ख्बन्ल्लं बं अन्न जल ने त्याग याः थ गोन्हुत | 
मन तना: वीं थे जुयाः बं हाय छुछु धाःथं जितः ' 
यात ज्वरे शंका छकोला 'मेख्य मन छुत ज्वी' धकः 
हाकनं विश्वास तल ज्वी झो मिसातय्‌ मन मखाः! 
स्वपन खन ज्जा व॑ ख्बख्व न्ह्योवेबे आनाह जक 
“इ'-मिलाचाय कव थुनाः पोभा च्वयागु' छको निको । 
ऋषभ. वंत्रत म्रदुल सां मध्यम नितां पासा कयाः 
हाय गबल वेंगु कंठ शुणकली च्वन ज्बी ख्बया: ! 
योत्थ्य लहिना: तःम्ह वाउम्ह सुन्दरीया प्रिय झुक 
हाल ज्बी जि सःत्यथं च "प्रिये प्रिये! थ्य अहिक! 
प्रथम जिशु सः श्रं च्बनाः वं उख्य मिखा वबल ञ्ची छुको 
घाल ज्वी लिपते तमं शुकयात “पापी वञ्चक! 
उखुनु दासी हा कुवेलायू बल छुयाय जिमिधाय्‌ क्वथाय्‌ 
नत्र शास्ता खनिगु हे मख़॒हाकनं ख्वे मालि छाय! 
हाय ! 'नाथ बिज्याहुँ याकन' घाःगु खाखातू सलं 
लुमन धायव मने मिल्लुथ ज्वीगु हा बिधिया छलं । 
चक्रवाक ब चक्रवाकीतयूत चा खसि थं जुयाः 
विनय वेशं जिमित ख्वेकल हा जिपि निम्ह निख्य तयाः । 
पन्यत पं थुगु नियम निष्ठां कापतं स्वांयात थें 
किन्तु सूक्ष्म हृदय ज्वया; बन छयें सुमनया सार थें । 


२३९ 


सुगत-सोरभ 


शीळ्या पुखुली कुनाः च्चन देह जिगु लःथं थन 
बिरह-सृद्यायागु तापं हृदय-बाष्प ब्वया: बन | 
शासने शास्तां चिनाः तःसां थ्व पश्च न्द्रिय फक 
थ्यों व प्रतिपल राजभवने खुन्दरीया सम्मुख । 
यंकि यंकि हृदय । जितः नं म्हाल धात्थं थन च्बंल्य, 
सुन्दरीया तुति ज्वनाः बरु जि क्षमा अन फ्वं बन्य | 
सीक सोकंवेगु जो मदु रूप, गुण ब सुशीलताय्‌ 
क्षणिक आवेगं थपाय॒चो यात हेला मूखतां | 
दाजु, रामं स्यायब काल विभोषणं मन्दोदरी, 
तल किजा पितिनाः कलाः बालि रुमा कपिसुन्दरी । 
चन्द्रमा गुरुया कलाः तल, तल अहल्या वासवं, 
मेनकाया भाःत जुल राजपि विश्वामित्र नं । 
दाश-कंन्यायात स्यंकल चित्त स्य॑म्ह पराशरं 
खुसि दथ्वी एकान्त लाका; धिक्‌ बनं दु गाय्‌ च्वँ च्व॑ । 
थुशु प्रकारं पूवकाले धाीरपुरुषं यक्व हे 
यात निन्दित विषयसेवन, भिशुळा न्हापातु हे। 
सुंक च्वन्य छाय्‌ जिज़क हानं थः कलाः हे वांछुया: 
याय्‌ प्रिया नापं च्वनाः उपभोग स्वंगू बगया । 
बनस आश्जु महासुदर्शपिस॑ कलाःपि नं व्वना: 
वंगु थं लिपते जि नं वे आ: दँ बट नि छये च्वनाः । 


२४० 


सुन्द्रनन्द्‌ 


मेगु हानं बीरकुशञ्ञ थः कढाःया कारण 
वेश जोगीया कयाः विरहं व देशान्तर बन। 
जि जक सो गुलि मूर्ख, पन्नीयात छयें ख्वेकाः थन 
सो मल्वेक मल्वेक जि काषाय बस्न पुनाः च्चन। 
रामचन्द्रजु जानकीया नाप बन बन चाःहिल, 
वेगु दे निति दशाननयात युद्धे त्याकछ। 
किन्तु सो थो जिगु अबस्था गंक गंकं थः प्रियां 
वेगु ल्हातं बीगु सोजन वांछ्याः थन फ्बंजुया । 
-द्रीषदीया यायत रक्षा स्यात भीमं कीचक, 
वेत ह्योकाः बिसिवया: जिं यात धात्ये पातक। 
प्रणयया महिमा मस्यू छ॑ पूज्य दाजु निश्चय 
नत्र पोभतयागु प्रीति मयाःगु छाय वं सञ्चय 0 
ज्वी थ्व अथवा तीब्र त्याग-चुपि प्रणयया बन्छन 
गुरुवरं प्यंदंक चानाः वशः्गु पज्ञा-कारण। 
किन्तु त्यागी मखुनि धात्थें खःजि प्रेम-सहोदर 
दाजु भिक्षा काः बिज्यायूबं वन्य जि तोताः चीवर ।” 
चळ अज्याथाय श्रमण छम्ह मत्रेय नांम्ह गनं गनं, 
वेत सालाः काळ सुन्दरयागु चिन्तित आनन 
घाळ बं-“छाय्‌ नन्द ! छं र्वाः ख्यूँगु, म्हे सुखमान्तला ? 
चेद्ययाथाय्‌ छाय्‌ छ मना, बा हृदयया रोग ला ९ 


सुगत-सोरभ । 


धा जितः धाय्‌ ज्यूगु जूसा मानसिक पीडा फुक 
लोशु वास; छन्त बी जि आन्तरिक दुख नाशक” 
वगु थुशु प्रिय सत्य वचनं नन्द राजकुमारया 
दृदययात सहायता बिल दु'म्हस्या कथि थें जुयाः | 
छयों ल्ह्ननाः नन्द पुलुक स्वत सदय दृष्टि ख्वा: छको 
हतपतं झसुकाः तयाः बं देशु ल्हाः ज्वन कस्सिक ¦ 
बन अपि निम्ह ताप बोशु अशोकया क्वे सिच्चुक. 
श्रमण नन्दं थःगु मनया वेदना पोंकल फुक-- 
“आय ! छःपि खः हितेषी गोपनीय छु हाकनं ? 
सुन्दरीया स्मृति विना जिगु मन मच्च॑ थातं गनं |” 
नन्दया थुगु खं मने लुल उम्ह श्रमण मेत्रेयया-- 
“वन्य साया, धन्य तृष्णा, धन्य बल कन्दपया, 
विषयया फल विपद जक खः, रूप मोहे की भनि, 
ला सवाल वल्सि नुनि न्यां, स्याय॒त गीतं मृग यनि 
घाल प्रकटे कामया ताषं हि सूम्ह व नन्दया 
ख्वा: स्वयाः अत्यन्त हितकर बचन वेत दया तयाः- 

“गुगु खँ बन्धु ' छं ल्हात प्रेमयः 

व खं स्वभाव हे भी मनुष्यया. 

गुरुवरं उक्ी धम कंगु दु 

“थब कलातया प्रेम यायगु-- 


नन 





सुन्दरनन्द 


शोक-मेघं तोपुयाः अति ख्यूँगु ख्वाले छु भचा 
वेगु थूगु प्रिय बचन-पवनं आशया त्वछ पल्पसा । 
छयों ल्द्वनाः नन्दं पुलुक स्वत “है” धका झसुकाः तयाः, 
स्वात मैत्रेयं न्हिला: ल्यंदुगु खँ थः ब्याख्यानया-- 
“अमि मान सदां तय माल गृहे, 
मदु स्वे पिन्य मेव मिसा छम्ह हे, 
अपमान मयाय्‌ गत्रल अमित, 
ल्वल्हाय धन, वस्त्र-तिसा सहित। 
अमिसं अल्य याइ प्रबन्ध गृहे, 
धन याइ बिचाः दुखया समये, 
तइ धाःथ्य सदा परिचारकत, 
दुगु ज्या सनि थाकु मचास्य फुक, 
हृदयं अनुराग अखण्ड तयाः 
च्वनि थः पतियागु किपाळु जुयाः 
थुकथं फुक धर्मे अनेक कन, 
मखु आः छ गृही जुल सो श्रमण। 
प्रिय बन्धु! बनं स्थिर ज्वी मखुगु 
जगते बलवान्‌ समयं नइगु 
छम्ह मात्र मचा दयव॑ अमिगु 
नवयोवन स्वां सम मग्राः जुइगु । 

ऋतुया लिपते वझ मेगु ऋतु 
खिमिला फुयर्व तिमिला जुयफु, 
तर झीगु थ्व यौवन फ्वीव फूतं 
फुक रूप पराक्रम ने बयसं। 
हृदये थुकिया अभिमान तयाः 
गथ्य भिक्षु जुयाः थथ्य मोह कयाः ९ 
विषये मदु केवळ एक रस 
दुख जवी ब कन्हे गुगु थो सुख खः । 
गुलि तँय-चसतं सुख ब्यू चिकुलां 
तर न्याक्क उकी दुख बी तछलां। 
गुलि प्रीष्मबले सुख ब्यू तिमिलां 


उलि हे दुख ज्तीगु उकीं चिकुलां।” (तोटक ) 


सारगभित वेंगु वचनं नन्दया मन छु' भति 
शान्त थं जुल, किन्तु सत्वर थ्वकल प्रेमं सन्तति 
तीब्र कोमल सप्र स्वरया स्थान स्वंगू घयुपुनाः 
अंश, वादी आदि ल्वेकाः न्यास, ग्रह, श्रुति मूच्छेना 
नाप नाप विराम ताले चाःहुला न्याकु' कयाः 
गय्‌ समे बे रागिणीपिं थःगु सुन्दर एवाः व्याः 
न्ह्याक्व छवःसां धेये, संयम, नियम, शीठे स्मृति फुक 
वेगु अय्‌ हे नन्दया दृदये व शाक्यानी जक-- 

प्रेम, कोप ब मान, मद्‌, परिहास, हषे व कामना, 
शील, ही, संकोच अनुभाबादि भाव ज्वनाः ञ्वनाः, 
हाव भाव कटाक्ष सहित विलास, हेला, बिश्रम 
मेगु लीला, ललित, बिब्बोकादि चेष्टा नं दुम्ह । 
“नन्द्‌ भिक्षु जि” धेगु लोमन, न्ह्योन्य दुरु मेत्रेय नं, 
थःत शाक्यकुमार हे खन, सुन्दरी खन बेत बं। 
सिसळकू न्हायकं धका वं वेत क्यन्यत ज्वनाः च्वन, 
बेशु चित्ते चित्र छु दु मस्यु थः व चित्र ज्ञुयाः च्वन । 
नन्दया दयनीय थ्व दशा श्रमण मेत्रेयं खनाः 
चित्त करुणां आद्र ज्वीकाः आश्रमे द्वाहा वनाः 
बुद्ध भगबान्यात कन बं “नन्द्‌ तोताः चीवर 
वनिन पत्नी नाप लायत गृहस ल्याहां सत्वर” 
वेत सःतक्य छत मुनीन्द्रं बळ बनं “भगवन्‌” धका, 
वेगु थरथर खाःगु ल्दाः ज्वन मेगु ल्हाः व्वहले दिकाः। 


ख्यूस्य च्वंशु व ख्वा; स्वया: भति मुसुक न्हिल करणामय-- 


“नन्द्‌ ! खःला छंरु विषये जि न्यनागु खँ निश्चय १?” 
बं लिस: बिल-- “खः प्रभो ! जिशु चित्त जुल अति चञ्चल 
या जित: रक्षा व दै प्रिय नन्द भाःपा: दशबल!” 
“नन्द ! जिस्यू खः छिर्पि निम्ह प्रेमया पौभाः छपाः 
गय प्रमीला इन्द्रजित निम्हस्या म्ह पाःसां मन मपाः, 

प्राण पाना: वचन तेपि शाक्यबंशी भी जुयाः 
वन्य मलो काषाय तोताः वा जि नाप” धका धयाः 
बेत नं नापं व्वनाः सवज्ञ वन उत्तर स्वयाः, 
जुळ अपि निम्हस्यागु शोभा स्वर्गया निम्ह वैद्या । 
यक्क नगर निगम पुला: वन केन्द्र गुगु व्यापारया 
गन जुयाः च्यन काळ, बिल अन्नादि नाना वस्तुया, 
गन दु शिल्प, कला व कोशढ माःगु तक विद्यालय, 
शाल्रचर्चा नित्य ज्‌ गन तायूदु ताल व स्वर ल्य । 
दुगु च्वले, सा म्येत दुरु गां गोगुली द्वाहाँ बन 
अन सरलपि क्ृषकतयसं ब्यूगु यानाः भोजन 
चन स्वस्बं निम्ह बा लयाः च्वंगु व मनोहर दृश्यत 
संगु बजिद्याहा जवनाः बःपिनिगु नेत्र ब सतबत। 
ता छिनाः वन ता दुथाय्‌ खुसियागु कल कल सः न्यन्यं; 
चन गर्न नांचाय्‌ च्वनाः खुसि पार किसिद्दंव: स्वस्थ । 
छपत्यमा, अंमा, खयोमा; बर्यासमा ब तितीसिमा, 
तालमा, वंगलसिमा, बरमा शिमल व गुँझमसिमा, 
आदि आदि सिमा व पंमा, धुँतिं, तिं मा, पौ नं दयाः 
ख्यूँगु ख्वातुगु बन पुलाः निम्ह वन्धुपि बन गिरि गयाः । 
ले ब बं पवेत छुचालं दुगु छम्‌ देशे थ्यन 
सभ्यता, साहित्य, संस्क्ृतियागु क्रीडाकानन । 

माःगु तक गनयागु सामाजिक ब्यवस्था सुन्दर; 
गन दु उन्नत शिल्यया प्रतिमूर्ति द्यो, गृह, मन्दिर । 
थःगु सुमधुर सरल भाषायागु गीतं थो गन, 
तायू दु गनया खुसिसिथे तिसिमाय्‌ विहगतय्‌ कूजन । 
काँ सिमाया क्वे दिपाले जाकि वा-कु दिकाः छख्य 
मौत भाः न्यंजगु खन बंजाःत अमिसं उख्य थुख्य। 
कुक पसः फल्यचा दभू अन्नादि द्रव्यं जाः अन 
गुलि दु मीपि ल्याइपि नं उलित मो मो जू अन। 
उगु अमरपुर तुल्य श्री सम्पन्न नगरे चाःहुलाः 
माक अन भिक्षा फयाः निम्ह वन अपि उगु दे फुला: । 
नाप लात हिमालयं हेमन्त वःगु पथे अन, 
चिकुल भति भति अमित स्वेहे मयूछ शीत समीरण । 
बंगु खन चागां मगानाः चिकुशुलि दाँगाँ न्ययाः 
नगरया फुक ज्या सिधयका: पथिकपि गां गां स्वयाः । 
निम्ह अपिं नं चच्छितक तःधंगु सतले बायच्वमाः 
बन कन्हे खुबु सुथस चिकुसां फक्व न्हापानं दनाः। 
यात स्वागन हृःशु फूस्वांमां सुमन हायका; अन, 
अमित पूजा याःगुळा बा लाःगुला सदु आसन ! 
थः वसः हेमन्त साहु ब्याज ल्याखे त्वकुशुलि 
कयूकुनाः च्वन खाइबःसि प्वची जुयाः सो चिकुशुलि । 

मल्यभता थें हृःशु ह्यांउक मल्यभतास्वांया लता; 
न्यंक ह्वःगु बखुंमदःस्वांयाः स्वयाः रमणीयता 
पाः गया: वन थँ थे स्वस्वं आमालि सःगु महीरुह 
त्यानु ळंक्यत अमित थँसिमां हरितच्वामो संकल। 
छख्य कपूमा झोछुनाः च्वन अमिगु यायत दशन; 
यात छुख्य ' स्यांग्बालिमां स्यांग्यालि हायका: पूजन । 
पाः गगं अमिस लिफ: स्वत क्वे पुखथं खन खसु 
दूर दूरे खन्यढु पक्खाः थं छचालं हाकुगुँ । 
छख्यर, खन्यदु सरस्वतीस्वां, मेख्य लुं गज्स्वां थित; 
ह्याउ॑तकुस्वांया सिमाक्वे त्यानु ढंक्यत फत्तुत। 
च्वापु नायाः बःगु निमछ निरे मोमो ल्हुयाः 
भिंग खोसि आदि हायाः च्वंग॒ गिरिया फल नयाः 
बन अपि हानं गयाः पाः थ्यन सुरम्य अधित्यकाय्‌ 
शुभ्र ल्बहेते पलख दन रमणीय दृश्यत स्वे धका । 
अन भिक्कूचां थःगु शिरया मोति हायका: कुतिफति 
यात स्वागत भागियानाः पाः गयाः त्यानुगु तुती । 
वःगु खन पाक्वं किरातत छेंगलि जंक्वे हिनाः 
धनुष ब्बहले ल्यून्य तूण, च्वकाय गसू दुगु कथि ज्बनाः, 
अमिगु नापं अमि कलाःपिं छंगुलि हे लं फिनाः 
शिरस झङ्गःपां छुनाः निम्ह निम्ह त्यपू ल्हाःगथि चिनाः। 

त्वीक च्वे च्वे च्वापु खन गिरि राजया मणिमय मुखः 
गुगु निभाळं कयब जिगि जिगि थी व डकिया रत्न खः 
यचुएली गुगु रङ्ग कयन उगु रङ्ग ज्वीग स्वभाव हे 
विविध रन्न ब धातुया निधि दुन्य उकी ठु अवश्य हे । 
च्वापु गाना: च्वंगु मारत वेग मुक्ताहार थं 
जुगु च्वामोसात उख्य थुख्य वेत च्वामो गायकु थं। 
उख्यर सिलुस्वांमाय्‌ च्बनाः म्हयखातसं गुणवणन-- 
यात पुखुळी राजहंसं थुख्यर मङ्गल वाचन-- 
“वे मच्यू अधिनस्थ देशे शत्र-ख्बांडग वायु श्वं, 
सागरं जळ-धन ज्वना: वःसां मछु: जल दयक श्वं । 
त्र'म्हपुत्र ब्र सिन्धु, गंगा पुत्र पुत्रीपि छया, 

यात थ्व॑ बालाक पालन स्वर्ग सम साम्राज्या ।” 
उत्तरासंगं मगानाः द्योत्य संघाटीं न्ययाः 

वन त्रिविष्टप बन्य धक्का थँस्वयाः अनं नं पाः गयाः। 
निकट' दूरे शेल शिखरे स्वीक फेत सुपाय्‌ सम 
खन्यढु हानं पल्पसा थं हाः, बँका नं छम्ह निम्ह। 
न््योन्यसं तिति न्हुयाः मृगया मचात म्हितः जुल, 
देवदारु सिमाय॒गुंखी माक:तस्यं हुसुळुं पुल । 
खन उकी छम्ह बानरी अलख छिना: ख्वा: ह्याँउँक 
फिसिक फिसिक छुकिंगु वा खन्यदयक स्वे हे यइपुक 

मुसुकयाः पुछ्पृछु स्वयाः च्वन ज्वीक मन उत्तेजित; 
अन दुर्पि माकःत वें थं जूगु ल्युल्यू ह्यक्यत । 
अमिगु थुगु फुक प्रेमक्रोडा खंगुलि सुगतं न्हिला: 
नन्दयात कयना: क्यनाः उख्य घाल भति लिचिलाः पलाः- 
“नन्द्‌ | जुळा छं कलाः हुं वानरी थें सुन्दरी, 
हाव भाव कटाक्ष द्वारा अमित हायकुगु सो गुलि ९” 
बुद्ध भगवान्या थ्व खं भति भति मछाला: क्वच्छुनाः 
थः न्हक्वी चासुंबयाः थुलि धाळ नंन्दं न्हिल्य पिना:-- 
“गन व शोभा शाक्य कुल्या गन थ्व बनया किकरी ! 
नाथ | पाः स्वर्ग ब नरक थें बा दिवस च विभावरी !” 
“वा” धका शास्तां अनं नं नन्द्यात व्वनाः यन, 
खन मनोहर शेळ उपवन, वा आप स्वगे थ्यन। 
दूर दूरे खन्यदु पिलिपिलि थीगु गुंबाथा गजू , 
ब्वःगु ध्वांयू गोध्वाँय व बागःथ्वायत नाना रङ्गगु । 
गुलि पुलू अन हंस, सारस आदिया क्रीडास्थल, 
यचुगु लः दुगु स्रोत गुलि अन सःदु केबल कलकल | 
स्वां हया: च्वन रङ्ग रङ्गगु नां कयां सह हे सजू, 
फल सयाः च्वन न्यंक बृक्षे षड़सं संयुक्तण। 
तायूदु भम्ब:तयगु भुनुभुनु, तरुसः खगतय्‌ कलरव, 
मुनि महात्मापिनिगु मन्त्रं गिरिगुहा थो घननन । 

जुजु हिमाल्ययागु सेवा यायूत खगुलि ऋतु बया: 
च्वंगु ला मस्यु दक्क फुक थःथःगु गुण-परिचय बिया. । ` 
तल अज्या थाय्‌ छुख्यर बाँउस्य च्वंगु घासे घुर प्यनाः, 
खन्यदु प्याखँ हूगु अन दुन्य सुन्दरीपि अङ्गना । 
भिगु धुं तांप्वे व सुंप्वे आद्या कुं नस्वाःगुली 
अमिगु योवन-मत्त सुन्दर ख्वा: मि थं थी जिगि जिगि । 
दुन्य भुलायू ताःथू ब हृचू अद्या हांजु फिनाः 
भिशु स्यांहेयागु के चिया , छने केरां चिनाः 
जे थुमाचा नाप न्हायकंचा छुपा: घानाः तल, 
. थिकुक कटि संकाः कुने ग्यासेर दुगु पांदे' ब्वल। 
गुलिसिनं अन सात्तु सासां यक्व पासापि मुनाः 
न्ह्योन्य दुगु चोकची दिकाः ल्हाः मासुची फेफी तुना: 
म्हुतुसि अःपो ह्याँउँया भति सिल्य धका पोचे थुन, 
भिगु ग्यारायाशु रङ्ग भ न्यताल जिकाः च्वन | 
मुगुजि तांपाया तयाः ग्यामुगु बनाःलं फ्युम्हस्या 
खन्यदु ह्यांउँगु दुन्य घुत नं न्यासिचाचां संम्हस्या । 
शुलिसिनं ह्वापा, बँकाया ढुँमुक पाकचालं फिनाः 
उगु घुरं प्याहाँ बया: च्चन मोतिया सचिकां चिनाः। 
गुलिसिन अन खाँ थ्वयाः च्वन गुलिसिनं हुसुलं पुल, 
शुलिसिनं न्याकुंकयाः हिसिदयक छयों भति संकल । 


२५९ 


सुगत-सौरभ 


पल्पसा समपि मिसातय मेघ जोगु सँया दथ्वी 
यू च हीरकयागु अयको पल्पसा थें थीगुलि 
भिक्ष्‌ सुन्दर नन्दया मन वत्स थं थारा न्हुयाः 
शरण काःवन थःगु भवने सुन्दरीया स्नेह्या । 
ग:पते गुलिस्यां मिखा दुगु शो व भिपू बा पुस्याः 
पीन कुच-गिरियाशु निधि थं यू थुना घो मेम्हस्या । 
शुलित बालाः यू ब 'भिपू मोति, दुगु पत्त पुयाः 
अमिशु नभ सम श्याम केशो बा व कपन छाःगुखा ! 
त्वीक धु'को न्ह्याःगु ल्हातं ख्वा: जवनाः अथवा करे 
ब्वकिलुं, भवो बा याँथिया धोतु थँ न्ह्याक धुप्यंबले 
न्ह्याःगु खूसि थं अस्थिरातय्‌ चक्षु न्या सं श्रं सन, 
नंदया मन मीनकेतनया भयं छये बिसि वन। 
अमि दु न्ह्यानाः तःगु सकस्यां विविध वुत्ता दुगु दंचा 
अमिगु शोभन रूपया महिमा धयां छुं हे मचा: । 
स्वर्या देवाङ्गना बा अप्सरा धाःपि अपि 
किन्नरी बा सिहसारथबाहया लकसि अपि! 
उगु अलोकिक स्थानया आमोदप्रिय अभिसं अन 
हाःगु म्ये' जुल क्षुब्ध प्रेमी नन्दया मन-मानस । 
जवी उकीं हे उ' हिलाःच्त्रन वेग चिन्तित आननं 
न्हि स्वको उ' हिलिगु थें भ्वीज:सिया नारायणं । 


२५२ 


सुन्दर नन्द 


वंगुलि भूसध्यरेखा प्वीक सूर्यो दक्षिण 

चिकुगुलीस झं अपि निम्ह ककरेखां : च्वे थ्यन । 
थौं कन्हे चा माःछि ताःहाः चक्रवाकत ख्वेक्यत, 
नन्द ख्वेक्यत लूगु प्रमदातयूगु श्री मुख-चन्द्रत । 
कळ उकीसं नन्दयाम्हे शीत शेल-प्रभज्ञनं 
“ऊ !” धका फेत्त॒बले कयकुंगु 'ल्हाः तुति कयूकुनं । 
बेत जुळ अल्य मोहया चा, रागया न्ह्यो थं बल, 
अभिगु रूप ब थः कलाःया स्वप्न थं खन प्रतिपल । 
चं छ्का सौन्दयेलिप्सां अमित हे सोसां छुयाय्‌ 
हाकनं दाम्पत्त्यप्रेमं यनिशु बेत पिया: पियाः। 
नेत्र अन लालाकयाः च्वंसां व मिस्तय रूपस 
वेशु मनला सुन्द्रीया उगु अखण्डित प्रेमस । 
थुगु अवस्थाया सु कारण ९ शाक्यसिंह तथागत ! 
याःगु छाय्‌ अपकार बं थथ्य 0 वेत हे तु सिक्यत । 
खा;ळखे छाय थुनिगु क॑ हाकुगु वसः तु हाकुक ? 
हाकनं मिपूशु धाः मीतु' पनिगु छाय्‌ पुक पुक ? 
हः व थें हे उम्ह मनोविश्ञानवेत्तांः नं अन 
रागया है काल आश्रय राग फुक्यया कारण | 
अधेमूच्छित नन्दया अत्युच्च ब्बहले ल्हाः तयाः 
घाळ-“सो छं नन्द बांलाःला थपि ति ब छं प्रिया १” 


२५३ 


` सुभत-सोरभ 


प्रणयरोगं कःम्ह नन्दं हिकु पिनाः भझसुकाः तयाः 
ल्हाःजपाः खाखातुकाः षडभिज्ञ गुरुया ख्वा: स्वयाः 
“थमिग भगवन्‌ ! जो मजू ब अवश्य यौवन रूपस, 
न्ह्याग जसां प्रेम-धर्म कृतिमता बं याय्‌ मसः । 
ज्यग खः बांला:गु सा थुलि सुन्दरी नं” थलि धयाः 
यात हानं ब॑ निवेदन पुलुक अमित छको स्वयाः-- 
“वा छु याःसा थूलि व न॑ बांलाइ नाथ दयानिधि ?” 
सान्त्वना विल धमस्वामी वंत माःगु कना: विधि- 
“नन्द धेयेया चिन्ता तोता: न्यो भति न्हापां छं जिगृ खं, 
जिस्यू दुर्गम प्रे म-मार्गया धात्थं पथिक छिपि निम्ह खः, 
प्रेमपूण किमि निम्हस्या जीवन इही मयाःपिनि अभिलाषा, 
इही जुयाःनं येकं बाःपिनि चित्तदाहया परिभाषा, 

बा वृद्धातय स्नेह पात्र खः बी अमिसं आशीर्वाद-- 
“सुख पूवक जीवन हन्य फयमा' गुञ्जन ज्वीक थ्व हे नाद ! 
किन्तु छुयाय्‌ निम्ह बायमानि छुको रूप व यौवन नं फ्वीगु, 
थमि थे ज्याःगु व दिव्य रूपया सेवन याय्‌ योसा भीगु 
संघञनियमया पालन यानाः तपया साधन या नन्द ! 
दासी थं ल्यु ल्यू बे छंथाय्‌ हायका: यौवन-मकरन्द । 
हानं छन्त व शाक्यानी छाय? मा हे मां:सां शाक्यानी 
जिगु भाला जुल थपिसिबेनं ब सुन्दरी ज्वी मेगुज्जुनी”(जाति३०मात्रा) 


२१४ 


सुन्द्रनन्द 


सुगतया थ्व खंया समर्थन यात अन गिरि-गहरं,- 
नन्द्‌ नं आनन्द तायाः त्रस मन तळ सत्वरं। 
अल्य अपि याकन व थासं आश्रमे ल्याहाँ वल, 
सुगतबन्धु नियम थामे चित व चच्बळ मन-सळ। 
नन्द थुकतं अप्सरा थं ज्याःम्ह पल्ली ळायत 
कठिन योगे च्बंगु सीकाः श्रमणपिं बढ हायक्र्यत । 
यात गुलिस्यानं प्रशंसा वेगु बुद्धि विवेकया-- 
“अल्पकाले चित्त निग्रह यात धन्य” धका धयाः। 
घाल गुलिस्यानं--“थ्व ब्रत फुक अप्सरातय्‌ कारण ! 
क्वबुल थ्वं फेत्वीगु निति मार्गय़ा तःगो ल्वहँ” 
मेम्इ छम्हस्यां न्वात हानं “कामया निति जक 
याय्‌ मलो छं बन्धु ! कायं जक थ्व नाया त्रत फुक । 
रमण हे छं याय॒गुसा अध्यात्म विषये प्रेमया 
लोगु थाय म्बा, म्वा मिसा नं यायत रति अध्यात्मया |” 
थुगुकथं पासापिसं नुगले दुगेक हिस्याःगुलिं 
मोद बिसि बन वंगु हृदयं ग्लानि आपा जूगुलि। 
'विषयया स्वर्गीय सुख न॑ ब्याक्क नश्वर ताल बं 
सुन्दरी लोमन वया फुक अप्पसरातय्‌ रूप नं। 
दुःख मय खन जगत हे बं 'जिगु व जि” थ्व फुक छु मखु 
गुरु विना सं मेव मखनाः शान्ति सुखया मु धुकू 


२५५ 


सुगत सोरभ 


चन ब शरणे थः मनोरथ धमेपाख्य स्वकाः लिफ: 
सःम्ह सूतं थं ब॒सल-संकल्पया सालाः खिपः। 
भागि यानाः पूज्य पाली बिन्ति यानाः ल्हाः निपा 
बिनय पूवेक क्वच्छुनाः व॑ धाल हानं भति लिपा-- 
“अन्ते! छुय़ायत भाला आः छःपिसं क्वब्वीगु ? 
बांलायू व्यु अप्सरा थवा सुन्दरी मञ्बीच्यु, 
बन्य म्हाल मेगु जन्मे हानं ब नाप छायत 
बरु बन्य-वक्षमूले याय वास शान्ति कायूत” (जाति २४ मात्रा) 
थुगु प्रकारं सक्ति तोता: शक्ति यानाः संग्रह 
थंय पूवक बीयपासा नाप बन आपाः गृह 
फु या स्वांमाः क्वखायाः क्षान्तियागु तियाः तिसा 
ब्यनिया सुत्रं चिनाः व॑ लात प्रिय प्रज्ञा-मिसा । 
न्ह्योन्यसं अल्य चाःगु खन निर्वाणपुरया दे लखा 
थः थमं तु थुगु अवस्थाय्‌ छाःगुलि तिसिया: मिखा 
धन दरिद्रं यब्र बा तांनोम्हस्यां शीतल जल 
ल्वीकु थ आनन्द सुख तायाः छुमंकछ दशबल-- 
है शास्ता । जगते छ हे छम्ह खना त्राता महानायक्र 
धात्य ज्वीधुन पार छंगु करुणां दु:खाणेवं बालक, 
खायुसां उपदेश-चासल नयाः लायका: व ल्वे-कामना 
` भन्ते, धन्य छ, धन्य ज्यो धुनजिनं याना तुती बन्दना” 
( शादू लविक्रीडित ) 
सुगनसौरभ महाकाव्यया सुन्द्रनन्द नामगु भिस्वंगूगुसग सिधल । 
ने० सं० ६४ साल गुंला 

महाउपासक 


अर्कबन्धु राजगृहया सीतबन आरामस 
संघ सहित बिहार याना: च्वंबळे ब्वेकाः यश 
दान यायां नाम जूम्ह “अनाथपिण्डक गृहपति’ 
साहु छम्हस्या थायू वयाः चयन यायूत सल्हा साहुति । 
साहया खिमलाःगु खन वं जंक्व पस्ता न्याःगु थं, 
ज्या व्वयाः ब्बांजूगु उख्य थुख्य मगध जुजु हे वेगु थं । 
न्यन--“सलाःणु नत्वीत नापं थों छुया उत्सव थन ९” 
बं लिस: बिल “खः ससंघ कन्हे बिज्याइगु श्रीघन, 
पीक्य माल पलख छित: थन बिन्ति दाजु | दुतायम॒त्य” 
जुळ बया नं बुद्ध दर्शन यायूगु अभिलाषा अल्य। 
न्यन्यत न्यंगु दु बं प्रशंसा यक्व भगवान्‌ बुद्धया 
मदु डकी बिश्वास थःमं छं मर्खनिगुछि बया । 
यात चित्त तर्क नाना “आः परीक्षा ञी मखाः 
सःतुसा जिशु नांकयाः सवेज्ञ खः अगवान धका । 
भति लिपा नयनी सिधयकाः घाल-“भाजु | ज्वना: मत 
बन्यनु आः हे उम्ह तथागतयाशु दर्शन यायत ।” 


२५७ 


सुगत सोरभ 


साहु न्हिल-“आः समय मखु याःबन्यगु दशन बुद्धया" 
दान व साहु अनाथपिण्डक “बुद्ध बुद्ध” मने तया: 
सुथ थका गोको -दुना; [खत प्राय चान्हे तिनिबले 
पलख लिपते हे वनाः छुत बुद्धया श्रद्धा-बले । 
चाःशुः-गय्‌ गय्‌ ऽउखुलु- चान्हे राजगृहया देलुखा, 
देशयां पिन्य ख्यंगुली : हानं, छ़ं खन्य; मदयाः छखां 
वेगुः)न्हायपं -लिन्न हाला: देह जुल; रोमाच्च नं, 
किन्तु ब/जिलाहा जुयाः वनः भक्ति-थ्वंकायूकाः अनं ¦ 
सीतवनस ब 1: थ्यंबल? भगत्रान नसंचाती. दना: 
चंक्रमणः-यानाःः ।बिज्याता!: च्वंगु, तापाक॑ खनाः 
वॅनं' ब अन'-ब्वांन्वां ` विनायकयाशु दशन यायत; 
“वाए सुदत्त:7 धका : सुनोन्द्र "वंत -सःताः फेत्तुत : 
वंगुः नाम 7 मस्यू-सुनानं ' दशबलं :जेक -गय्‌-सिल !” 
घेगुः-खं आश्चर्य? तचायाः'' हतषलंः तुति 'भोषुल । 
दर्क शांका" ब्थाकक 'बिसिबन' बुद्धया' विषये  हुरु 
भक्ति ' पूवक | नयन” तथागतयात 'मङ्गलो जूमञ्‌। 
वेत भगवान लिसः' बिल-“सिचुम्ह दोष' रहितम्ह 
बासनास “मदु म्ह 'त्राह्मण “चित्त शान्तिः शान्तम्ह 
बांछुयाः भय, चु' थनाः आसक्ति सुखपूबक ` द्यनि” 
मेगु ` हाने 'आनुपूवी' “कन कथा शोद्वादनि | 


२५८ 


सहाउपासक 


श्रेय तत्व गृहस्थ जसां ज्ञान द्वारा बं थुल 
गुगु खँ थ्वीक्य मफेशु अज्ञानी जुयाः मन चञ्चल, 
विगंततृष्णापि दुथाय्‌ वा स्वर्गते ` ब ` तपोबने 
च्दम्ह ज्वीब्यु अरूपः लोके वा व नन्दन कानने । 
घाल बं श्रद्धा तयाः अति बिन्ति यानाः ल्हाः निपा -- 
“बुद्ध धमं ब संघया शरणे बया जि तयाः कृपा 
दकव श्रावक सँघपि मुंकाः बिज्याहुनि श्रीघत ! 
संघ सकस्यातं कन्हे छन्हु याक्य छुं भतिं भोजन !” 
बुद्ध भगवान्‌ मुसुक न्हिछ थुरूय, उख्य तुयूजः चल भति 
मौन द्वारा ज्वीव स्वीकृति बन अनं उम्ह गृहपति । 
थुगु खँ सीवं राजगृहश्रेष्ठी सुदत्त स्वयाः थुलि 
घाल- दाजु ! जिकें कयाः दिसँ अन्न, धन शुलिमाः उलि ।” 
“दुःख छोत जिके दु खर्च शुकिं ससंघ तथागत- 
यात भोजन याक्य जिं बरु ज्यामि जक मा:छि ब्यु जितः” 
थुलि घयाः लिमकाःनि म्हुतु बं राजगृहया नेगमं 
घाल अन थ्यंकः वयाः “का माक्व खर्च जिके थमं” 
बं लिस: बिल वेत नं अध्य हे धका विनयी झुयाः। 
मगधराजं जुल थ्व आज्ञा छायकुली सःतक्य हयाः 
“दानचीर अनाथपिण्डक ! खः छि जिमि पाहाँ थुका 
खर्च दैमखु राजगृहया ` राजकोषे माक्व का” 


२५६ 


सुगत सौरभ 


बिन्ति यात व गृहपति उन्ह मगधनृपया ख्वा: स्वया:-- 
“देव | गाः छुःपिनि प्रतापं माक खख महादया !” . 
इख्यर श्रेष्ठीयागु भुतुली च्यन बुना: साःसाःगु कवा, 
थुख्य सुदत्तं खचं यायत च्वन क्यनाः चक्कंगु ल्हाः । 
उखुनु भगवान्‌ राजगृहया साहुया पाह्ाँ जुल, 
वं कन्हेखुनु धीर श्राषस्तीय श्रेष्ठी पा: फल। 
थः थमं लहिका: जुयाः वं अमित भोजन याकल, 
संघपिनि भोजन सिधयूब धुगुकथं खेदाँ तल-- 
“उत्थं जि स्यू प्राय छःपिन्त शास्ता ! 
प्रासादे बा वृक्षमूले बिज्याःसां 
अयूनं बाहा जि छगू -दयक्य भिक 
श्राबस्ती बिश्र.म याना; विज््यायत ।” (शालिक) 
वेगु उगु श्रद्धा-व भक्ति वेगु हृदय क्यनाः बिल 
वीगु इच्छा वेगु'सीकाः शाक्यमुनि मुसुहु न्हिळ-- 
“पल्पसा' थें।चपलछ घन; सम्पत्तिया द्वे. च्बंम्ह सां 
छंशु निश्चय दृढ ब हानं बीशुळी ज़क मन सदा, 
ताः छ सुख धर्म स्वभावं, सत्य खनिशु छ अद्भुत !” 
बेत हानं मेरु नं कन दान महिमा बिस्तृत 
“शन व्यूम्हं सौम्यता बी, अन्न ब्युस्ह बी बल, 
किन्तु धार्मिक पुरुषपिन्त निवास ब्यूम्हं फुक बिल” 

संहाउपासक 


हर्ष पूर्वक बुद्ध भगवानयात बाहाले तयाः 
बन्दना यानाः व गृहपति बैन अनं आज्ञा कयाः। 
धन्य धन्य अनाथपिण्डक वःम्ह अज्ञाने दुनाः 
ज्ञान द्वारा शुद्धचित्त' ज्वनाः व श्रावस्ती वनाः 
मास्तु माल विहार दयक्यत लोगु थाय अन सकभनं, 
जेतबन खन अति मनोरम, न्यायगु इच्छा यात बं। 
जेत राजकुमारयाथाय: बॅन ब उपबन कायत 
किन्तु अेतकुमार उगु उद्यान बीत असम्मत। 
गृहपति हानं निवेदन यात “छिंगु उपवन जितः 
आर्यपुत्र ! बिया: बिञ्याहुनि बिन्ति बाहा दयक्यत ।” 
वेत जेल बिल लिस: “आराम का हे कायूगु सा 
का उकी श्रेष्ठी प्रवर ! छि न्यंक लुँम्बहँ लायूफुसा? 
“क्यू !” धयाः वं स्वणंमुद्रा यक्व कायक्य छुयाः अन 
लाःबले छकुलां मजायाः “मेगु नं हति याकन” 
घाःगु तायाः जेतराजं थःगु चित्ते वायकल-- 
“कवी «१ कार्य महत्व पूर्णशु छाय्‌ लूँ चा थं पोंकल!'” 
घाल प्रकटे-“गात साहुज्जु | पाँक्य धन थुगु भूमिस 
ल्यंगु थाय्‌ फक दान बीधन थत माक्व कयाः दिसँ” 
थुशु खँ तायवं ग्रहपति अत्यन्त ल्यतायाः थुलि 
घाल “अयसा 'जेतबन आराम” थेकिया नाम उबी” 

सुगत-सौरभ 


दयकथ: बिल वं उगु ,कयचेः ततः, धंक ३ङत्तमकमन्दिर-: 
दुगु । अनेक: बिहार» ध्यानांगार; मण्डप सुन्दरः 
चंक्रमणशाळा; स भागुह, अस्निशाला;, वहि,* धृकृऽः- 
ळःत्वन्यगुथायकःसि, स्तानागारन्चे;बि बुक, पुखू । 
उगु बिहार अनाथपिण्डकया :विभवयाः मूर्ति: खत्रा: 
वा! :थ्चः; पृथ्बी > यक्षराज )कुवेरयाः प्रासाद खन्न 
भब्यःक्रोशलादेशया सौभाग्य-शशिया? चिन्ह खः . 
बा; तथागत-जूगु थाय थं हे पविन्रगु 7 थाय्‌ःवः खः 
बेगु बोहा" नाष नापं" मेपिसं दयकले सतः तो ता? 
छम्ह' दरि्रं नं “थ्व ज्या भिज्बी?”धंकाःछ ज्या छत 
थःथमं (अप्पा छिनाः क दन्यत'अंगः'नि दनः; 
किन्तु दन्य व मसःगुलि जायःत्यंशुःअंगः फुक ठुन ॥ = 
न्ह्याँक्व देसां दुनिगु' हानं? वेगुः जाइ ` गनं चपा; ` 
खिन्नन्ुंळ ब दरिद्र धत्य थःथर्मः दायाः उकपा: =¬ 
“भिगुःचीवरु सांशु भोजन, पथ्य वासः च्वन्यगु'थाय्‌; 
बीफुपिन्त स्यनांः कनाः ' च्वनिः भिक्षुतयसं माशु ज्या” 
उख्यर भगवान सियाः ' थ्वःखँ भिक्षपि ` सःताः फुक 
बिल अनुज्ञा“न्ह्याम्हस्यां थम वहिः सतः, वाहा; (चुक 
दयक्य इच्छा यात ' धाःसा संघया सम्मति कयाः 
भिक्षुं छम्हस्याँ खेगु यायमाः माँःगु खेसल्हा बियाः” 


२६ 


महगउपॉसक 


थुरूयर श्रेष्ठी गुंरुबिज्याक्यत खः ग्वकेल स्वे ' यइपुक, 
दानंशाला दयक्य बिल बोळ॑चिकोः माःथोय्‌ तक। 
ध्वाय पताका आदि ब्वेका: न्यक जिगिजिगि छायपलं, 
व्याक त्वा: हे थ्वक लाछी विविध बाज थांकल। 
बैन वं गृहपति शाक्यमुनि काःवन्यत परिजनपि व्वनाः 
दयक्य वं हे ब्यूगु ले लें च्वंगु सतले बाय्‌ च्वनाः। 

राजगृह थ्यंकाः  ससंघ मुनीन्द्रं वैशालीं जुयाः 
अन बनाई नापं व्वनाः हल बुद्धयात पिया: पिया: । 
थःगु देशे थ्यनिथ्य च्वन्य दक फुक बाज खल: 
मार्ग छुंगुलि थःगु याना शीघ्र अमित छं स्वःबलळ । 
बळे निमन्त्रित इष्ट मित्र सहित ' थःथितिपि 'फुक 
सुगतंयांगु तुतः ब्वंना: ल्यवंक न्यन्य हे यइपुक । 
धु घुंपायया गन्ध दुगु ले. तुफि छुया: बल छम्ह मिसा, 
न्यंक थानाकार्पत ले त्वीक लायाः तले बसा । 
ताय हलोः बःपिं व पञ्चसुगन्ध हाःहाः याःपिसं 
त्युगु वाँबांलाःगु मूनं यक्त ` वंग तिसातस्यं 

हल ब ले. . मेपिनि तिसाया म्वां मदुगु आलोचना 
यःइपिनि चब्वल मिखा नं फुक तिसाया नां कना: ।- 
किन्तु भगवान्‌ खन्थव अमि छयों भक्ति भाव क्वच्छुत, 
हतपर्त जांकि पुञ्यानाः चपलता फुक वाँछलृत । 


२६३ 


सुगतसोरभ 


थुगु प्रकारं देश हे लयतायक श्रावम्तो दुन्य 
धर्मराज खते बिज्याकछ रत्नमय सिहासने- 
घोर सुप्रिय साथबाहं यक्षतय क्रोडास्थल 
बञ्जद्ठीपं हःगु चिन्तामणि ध्वजा गय व्वेकल । 
पाःगु थूलिजक अन व साहू बिपुल धन वा गाकल. 
थन थ्व श्रेष्ठी सुगतया पीयषवाणी त्बंकल; 
तुति सिकाः पश्चापचारं यात : पूजा” सकसितं. 
साहुनी साहु ब वया परिजनपिसं बाहांछुत ' 
जा:गु जागुलपाः वियाः च्चन साहुजुं सुमह तयाः. 
साहुनीं जा हें विया: च्वन जापिचाय चतनं तुया: : 
जाकि, वा ऊं कायपिर्स चिल, गुलिसिनं बिल दक्षिणा, 
भोपिस निसलाः विया: च्वन अष्रमङ्गलमहि तयाः : 
सत्तुया गुळपाः, सबंमाहि विछ मिज्ञ॑पि छयपिसं. 
बिल छु कयग्‌, गांगुमाय्‌, म्या: आदि बुबः म्ह्याथपिसं : 
जाःगु जासिम्हिचा व माय दुगु कर्यसिम्हिचा बिळ छयपिस, 
मंगु फूक दातव्य वस्तुत विळ बया थःथितिपिसं-- 
त्वीक पल्यस्वांयागु लपत्ये खोर तानाः गुलिसिनं; 
गुलिसिन दुरु साखूति भो चा, चि ब चिकंथल शुलिसिनं । 
गुलिसिन बिल फॉस, घाले. पासि आदि सिसाफल, 
गुलिसिनं दतिबं, सलळां बिळ, गुलिसिन॑ अम्बः हल: | 

सहाउपासक 


गुलिसिन॑ चीवर ल्ययाःच्वन 'हुगु थुकिया जो! धका, 
लाखि, तुफि गुलिस्यां दु ल्हाते, मेम्हस्याक्य दु मुल सुका । 
गुलिसिनं नीळ: थनाःबिल न्हूगु ह्यांडगु अँपचा, 
गुलिमिन ल्ह्य ल्हीगु आदि माःगु तक ज्याय च्यन त्वपा: ।- 
दानबीर अनाथपिण्डक ग्रहपति दकले लिपा 
दान बिल श्रद्धा व भक्ति चा छकू अप्पा छुपा-- 
“संघया झयँबुँ न्ह्याग्गुधा धायलोगु खः बाहा छगू 
थो उकीं ज्वीमाल स्त्रीकृत 'जेतबन वाहा” थुगु" 
ल्हाः फयाः वं व्यूगु उगु अप्पा च चा नित्तां क्या: 
यात भगवान प्रशंसा वेगु उत्तम दानया-- 
“गुलिसिन॑ बी भोग इच्छां, गुलिसिनं धन दयक्यत, 
गुलिसिनं यश हेतु अथबा थःत कृपण मधायक्यत, 
स्वग निति गुलिसिनं, तर हेतु मदु छ॑ व्यूगुया'' 
घाल “भगवन्‌!” भक्ति गढ्रद ग्रहपति तुति भोपुयाः । 
वेत सुगतं धर्म स्यम्ह 'महाउपासक' नां तयाः 
“धस्य गहपति धन्य” धाधां कन महत्ता दानया-- 
“दान हे खः तिसा लोके, दानं हे फ्बीगु दुर्गति, 
दान खः स्वर्गया स्वान्हे, दानं हे मन शान्त ज्बी* 
महाउपासक नामगु मिंप्यंगूगु सग सिंघल 

खुगतया/ प्यंगूगु ` वर्षाचा तक -5मगधे -जुळ, 
'लिच्छुबीपि ।: जगुलि-। दुमिक्ष-पीड़ां:: :: व्याकुल 
बुद्ध वेशाली बिज्याक्यन "यात अमिसं.: प्राथना, 
अन बिज्यानाः दुख फुकाः बिल “रल्लसूत्रः कथा.कनाः। 
उगु दै? बर्षाबास ` जुळ! अनयागु ८ कूटागारख, 
थ्यंन अकस्मात्‌ “क पिळवस्तुस' जुजु उसायमदु”:घाःगुसः 
“पुत्रया ' ख्वाः स्तेशु / इच्छा याता सीत्येकाः- छुक्रो’ 
घेगु नं सं: ध्यंगुलि ` न्यासःम्हः ` मुंका:: श्रात्रक 
कपिलवस्तु बिज्यात भगवान यायत -अबुयां : दशन, 
शान्तियो अवतार कोया ख्या: स्वयाः दुखः छु-तन । 
नगरंयां ` न्यग्रोध "आरामे “' बिज्यानाः छुः दिन 
ज्या: जुयाः अति जीणे शीणेम्ह बौ बिचाः यानाः च्वन। 
किन्तु जिनवर अन श्यनाः खुन्हु दुखनु हे शाक्येश्वर 
स्वगे बैन ग्वीन्हेयदँ बयसेः देह तोताः' भंगुर । 
वेत पडभिश्ष' ` थमं हे यातः मि - तयाः : फुक क्रिया | 
शोक तापं ' धेय ` छुःपिं ` शाक्य-परिजनपिं ` स्वयाः 

सुगत-सौरभ 


घमया उपदेश-सलिलं न्हायपने छाकल छको-- 
“नाशवबान्‌ उत्पन्न वस्तुत, जन्म जपि सी फुक ।” 
शान्त जुळ द्वाहा वना: अमि छुःगु मनया वेदना, 
शाक्यरानीयात शीघ्र अनित्यया जुळ भावना। 
छन्हु व रानी गोतमी न्यग्रोध आरामे वनाः 
थः थमं तँयका फ्यनाः थानागु दांगा छपु ज्वना: 
स्नेह पूवक यात अपण सुगतयात ख्वयाः ख्बया:-- 
“जिगु थ्व छपु दोंगा ग्रहण यानाः बिज्याहु दया तयाः” 
धमराजं जुळ थ्व आज्ञा “संघयात प्रदान या” 
पुत्र-स्नेहे गोतमो बसपोळ केबल च्वन स्वया: ! 
शाक्यमुनिया चांजुया दयनीय थ्व अवस्था खनाः 
वेत क्वबुयाः विछ उथाय्‌ आनन्दया करुणा वनाः-- 
“गोतमो छुलपोछ्यात लह्मम्ह मां तुतुमां थुका, 
शीळ पालन याःगु त्रिशरण वःगु नं भगवान्‌ धका, 
गा उकीं ज्वीमाल स्वीकृत, मां लुमंकाः दशबल |” 
बुद्धदेवं मुसुकयाः आनन्दयात लिसः बिल-- 
“जिस्यू स्नेह जिके गुलिमांया, शील काःगुया कारण नं 
हानं पुदूलपिन्त बःकयाः त्रिशरण वे व्यक्ति धेगु नं । 
पुण्यात्मा शीळ दुपि जूसा दाता, प्रतिग्राहक निःम्हं 
दान दक्षिणा नं परिशुद्ध ज्यो निश्चय अमिगु प्रभावं । 


२६८ 


भिनिदॅ उख्य-थुख्य 


धर्माचरणे च्वपि न्हित्थं, धर्म श्रद्धा, भक्ति दुपि, 
निर्बाणेतक नं थ्यंकेगु तःप्यंगु पथे जक ज्वीपि, 
पुण्य पोगु लोकया घु जोपि, प्यंगू मागफले थ्यंपिं, 
सःता ल्हाः जोजलपा; नाना दानं पाहा याय्‌ लोपि, 
आनन्द ! थज्यापि गुणवानपि श्राबकपिन्त सुनां दान 
बी श्रद्धा, भक्ति तयाः हृदयं बं तल सीकि जितः मान, 
कारण संघे दुन्य हे लाःजि संघपूजने लाइ जिनं 
संघयात हुँ तंयूगा ब्यूसा जितः ब्यूगु थें उबी मामं।”(३०मात्रा 
“म्हसिळ जि यों संघयात उक्ती थ्व तँयगा छाय धुन, 
बुद्ध छःपि, घमं छःपि संघनं छःपि खन!” 
थुलि घयाः उम्ह शाक्यरानीं संघयात व गा बिल, 
पुत्रस्नेहं भिक्षणी ज्यो धेगु न॑ चित्ते तळ 
घाल-“भगवन्‌ ! भीगु धर्म भिक्षुणीया भिस्त नं 
म्हाल संसारे ठुनाः च्वन्य यंकि नापं जिमित नं” 
बेत बुद्धं बिल लिसः थुलि“मिस्तस्यं तोता: छ्यंबु 
शीळ पालन यायु थाकबी भिक्षुणी जि छो मखु" 
शाक्यरानी नाप नापं श' प्यकुलया मिस्त नं 
ईन निराश जुय़ाः ख्बख्बं र ज्ञ अनि यानाः अनं । 
बुद्ध भगवान्‌ नं अनं बन" , ब्वलाः श्रावक गण): 
चाःहुहुं गांगां अपि फुक नगर बेशाळी थ्यन । 


०६६ 


सुयतन्सोरभ: 


अन?--महाबनयागु- 'कूटागार :-शालाय छन्हु न्हिने 
मुनि ससंघः-- बिहार याना: च्वंबले द्वारं ` पिने 
च्वनः' दनाः -काषायवस्त्रः तियाः सँ खाना, गौतमी 
शाक्यःळळनाप्रिन्तः मकाः `` शाक्यमुनिःप्रतिपाझिनी । 
पालि -मंकाः ख्वा ख्यूँ काः न्यंक म्हे गयकाः घुलं ` 
अन सभाय्‌.हुन्य वन्य मछालाः पिन्य च्वँ च्व॑ अति व्याकुल 
जूगुलि सुकुसुकु ख्वयाः कय्‌ कय कुनाः च्वंपि अपि 
न्ह्योन्यसं खन श्रमण आनन्दं, नयनं न्यन-“छायछिंपि 
दुःख कष्ट सियाः वया थन ले छुयायत च्चनाः च्वना ९! 
गौतमी ख्वछ--“हाय भगवान मन्यं जिमि प्राथना” 
बन व आयुष्मान्‌ अनं दुन्य “बिल्ति याना: बी” घया: । 
घाल भगबानंयात वंज “मां गौतमी हानं वया: 
पिन्य पिया: च्वन धमेःविनेये च्वन्य धका अति ठुखसियाः 
बिन्ति भन्ते। या: अनुग्रह अमित 'प्रत्रज्या' बियाः” 
“बी :मज्यू आनन्द | -नारीपिन्त ` श्रत्रज्या' ब्रत” 
थुलि खँ सुगतं ज्वोव आज्ञा ` वं खँ मेगुकथं छुत-- 
“दकव प्राणी उत्ति † छि, जीव मखुला गौतमी ९ 
मार्ग फल : निति आ 'जक ज्बी मफेला संयमी १” 
लोकशास्तां'जुल थ्व. पाज्ञा “खः अपि प्राणी हनं 
मार्गफर-नं छायुफु ४ पेसं शीळ श्रतया ` पालनं, 


२७०: 


झिनिदेँ उख्य थुख्य 


साप छं अनुरोध याःशु वअमिगु श्रद्धा नं खन, 
बीगु जुल जिं यायफुसा “शुरु धमे च्यामू? धारण?” - 
पिन्य वयाः थुगु नियम ब्याक्कं न्यंक्यवे उम्हः गोतमीं 
घाल “च्यागू नियम जक मखु सच्छिगू सां:कायफ जिं” 
शाक्यरानीं थुळि प्रतिज्ञा यायूव बिळ त्रत पावन । 
भिञ्नुणीपिनि संघ स्वन, कन-“धम विनय व ` शासन- 
खः विराग, वियोग, उद्यम, त्याग इच्छाशून्यता, 
सुभरता, एकान्त, सन्तोषादि निति ज्वीगुं ज्या” 
थुगु प्रकारं भिक्षुणीया ` संघ यानाः स्थापना 
न्यंक धर्म-प्रचार यायां सुगतः एकान्ते ` बना: 
उगु दूँ बर्षावास यायत बिज्यात मंकुछ पर्वत, 
“योग्य बर्षांबास च्वॅ? धका ब्याक्क तोता: शिष्यत। 
मेगुदे दिल्लापुन्हीखुनु नगर ` श्रावस्ती वनाः 
अन्य तेथिकपिन्त नाना प्रातिहाय क्यनाः क्यनाः 
छोकपिं आश्चर्य: चायकाः गुप्रषासं च्व॑. बन। 
हाळ सकलें “लोकज्येष्ठं बी मखत छो दर्शन 0” 
सारिपुत्र व मौद्रलायन निम्हसिन श्री दशबल 
उगु दया बर्षा फुका: संकाश्य नगरे ल्वीकल । ` ` 
अमि नापं जेतवनस बिज्यात भगवान्‌ श्रीघन 
मेंग बर्षा शिष्य मंकाः शिंशुमार गिरी वॅन । 


२७१ 


सुगतसोरभ 


अन अनेक सँमयाः छुनाः छम्ह सःम्ह कःमिं दयकुग 
न्हूग अति बांलाःगु भवने तळ यना: अनया जुनु । 
अन च्बॅतल्य उम्ह भूपति हे अमित लहिना: नं तल, 
ला सबला अन बास यानाः जेतबन ल्याहाँ बल । 
धर्मया व्याख्यान यायां सुगत अन छु दिन च्वनाः 
नृपति उद्यनया मनोहर नगर कोशाम्बी बना: 
दानवीर उदार कुक्कुट, पाबरिक, गोशितपिसं 
अमिग नामं भिक दयकुगु स्बंगुछि आरामस 
संघ सहित बिहार यानाः च्चंबले अन छन्हु सुथे 
कलह जुळ छं बिनयळंघन जूगु हेतुं भिक्ष॒तय्‌। 
शग खँ सीकाः धाळ शास्ता “बां छु विग्रह भिक्षपि !” 
किन्तु उगु बर्षा फना न॑ प्राय शान्त मजू अपि । 
“थःत मूखे छु खे भाःपे ततःसकं खं ल्हाःपिसं, 
गनं सी अमिसं ल्वापुँ मर्भिलें यनि धेगु नं । 
लाका: काळ जित; दाळ, जितः बुकछ बो बिल 
थेगु तः गुम्हस्यां चित्ते उम्हस्यां बेर ल्यंकल । 
देर आवं सुयां वेर पबोमखु गबळें गनं 
अबेर जक फ्त्री वेर नियम थ्व सनातन | 
यदि सुं भिग ले ज्वीम्द नम्र, धीर सहायक 
मदुसा किसि थं योथाय्‌ याकःचा ज्ग्रीगु थः जक।” (अनुष्टुप्‌) 


२७२ 


१ 


भिनिदँ उख्य थुख्य 


थुगु प्रकारं अमित न्यंकाः न्हूगु गाथा धर्मया 
सुगत याकःचा अनं वन पात्र चीवर नं कयाः। 
चारिका यायां तथागत पारिलेयक बन थ्यन, 
बळ महागज राज छुम्ह अन ब्याक्क तोता: थःगण । 
मेम्ह वानर राज छम्ह नं उशु बने थ्यंकः, वल, 
अमि मिम्हेस्यां हःगु निमळ जल ब साःगु सिसाफळ 
नित्य यानाः पान, भोजन भद्रशाल सिमाक्कस 
उगु दँ बर्षांबास जुळ स्वम्ह ज्येष्ठपिं एकान्तस । 
उख्यर संघे बुद्ध मदयाः शीळवान्‌पिं भिक्षुपि 
हाळ “भगवानया म्हुतु' छं धम न्यन्य मख्चनाः जिपि 
शीलया पुखुळी दुना नं जुळ महा प्यासाकुळ, 
बन्धुवर ! आःला तथागत स्वेगु नं आपुलु जुल ।” 
“बन्धुपिं | नु” धयाः व आनन्दं अमित ल्यूल्यू तयाः 
बळ विनायकयात मामां पारिलेयक बन स्वया: । 
अन थ्यन्यब गुरुयात अनि यानाः अपि 'छुख्य च्वंवन, 
अमित लयतायकाः मुनींद्र धर्म चर्या स्यन कन। 
उशु मनोरम शालमूले थुगुकर्थ छुँ दिन च्वनाः 
अन दुपि आनन्द आदिक भिक्षुपिं नापं ब्वनाः 
दैश गांगां चाःहुहुं रमणीय श्रावस्ती वनाः 
सेतबनस बिज्यात श्री भगवान्‌ व हे करुणा जवनाः 


२७३ 


सुगत-सौरभ 


उख्यर कोशाम्बी उपासकपिनि मने तंम्वेकल-- 
“छत थनं थ्व अनर्थकारी भिक्षृतयूस॑ दशबल, 
आ: उकीं भीसं थमित छुँ अन्न भिक्षा बीमखु 
मान, पूजा छुख्यति छू सत्कार जक नं याय्‌ मख” 
अमि.परस्पर यात सल्हा--“खे मखुत आः थन च्वनां 
बन्धपि | थुगु ल्वापु छूयोंवन्य छोकगुरुयाथाय वनाः” 
बल ब विग्रह कल्हकारक भिक्षपिं कोशल स्वयाः । 
“कष्टबी गुरुयात थमिसं ल्वापु ख्यापु थयाः थयाः ।” 
घेगु शंकां अमित लेँ हे जुजु प्रसेनजितं, पन, 
घायुक्य छुत करुणामयं थुलि “वे ब्यु अमि इच्छां थन” 
सारिपुत्र महास्थबिर, श्रद्धेय मोङ्गलायन, 
धीर अनुरुद्ध ब महाकाश्यप, स्थविर कात्यायन, 
बिनय सम्पन्नम्ह उपाली, पूज्यवर आनन्द ब 
श्रमण राहुल आदि भिक्षुपिद्ध ब भण्डनकारक 
मिक्षुपिं अन वःगु सीकाः न्यन सुगतयाथाय्‌ वया:-- 
“बल हैँ भन्ते | थन ब भिक्षुत, अमित गय्‌ व्यवहार याय्‌ १” 
“धर्म पू्वेक या” घका श्री धर्मराजं बिल लिस: । 
गौतमीं न॑ न्यन--“छुयाय्‌ जि धमं थ्व धका ल्ये मसः” 
वेत थ्वीकाः बिल मुनीन्द्र “धर्म निखलःयां न्यना, 
गुरु ख॑ बिनय व शासने लो उणु खँ धर्म धका ज्त्रनाः 


२७४ 





मिनिद उख्य थुख्य डे 


धर्मबादी भिक्षुपिनि सिद्धान्त, शान्ति ल्ययाः कया. 
अमित छिमिसं'जिं कनागु व धर्म पूवक मान या।” 
धमस्बामी घाल साहु अनाथपिंडकयात नं-- 
“दान निख्ययातं बिया: न्यन्य धर्म निखल:यागु नं, 
शिक्षु गुम्हगुम्ह धम्बादी ज्‌ अमिगु हे दृष्टि का।” 
न्ह्योन्य थ्यंकः बळ ब भिक्षुत “या क्षमा भन्ते !” धका, 
भागि यानाः बिन्ति यात व भिक्षतयसं छुख्य च्वना: -- 
“धाल थुम्ह उत्क्षिप्त भिक्षं 'बन्धुपि! जिगु प्रार्थना 
न्यो थ्व ज्या आपत्ति पूणंगु खः दुका संघे जितः 
विनय च्वंक्यत आ: थ्व खें जिमिसं छुयायूगु तथागत ९” 
वेत गुमिसं पितिन संघं अमित भगवान्‌ श्रीघनं 
बिल अनुज्ञा “भिक्षुपिं ! ध्वं दोष खन, आः थ्वेत नं 
जिळ दुःकासां संघया सम्मति दुसा झी संघस” 
वेत डुकयाः संघ हानं जुल छगू हे लोकस 
भिक्षुपि मुंकाः अनं वन राजगृहस सुनीश्वर, 
अन च्वनाः ताला निलातक बन व नाला ग्रामस | 
उखुनु हे गुळुपाः ज्वनाः चीवर पुनाः भिक्षा फ्वनाः 
बःम्ह श्री भगवान्‌ कृषक ब्राह्मण भरद्वाजं खनाः 
घाल बं--“हे श्रमण ! जिला सो युं ज्या याना: च्वनाः 
छःपिसं नं छाय्‌ मयाना कू च तःकू हल जवनाः ?” 


२७५ 


सुगत-सौरभ 


थाल भगवान न्हिलाः “जि नं वुंज्या यानाः च्वना 
वीयं-बासायात वायका: न्याक्क स्मृतिया कथि ज्वनाः) 
हल दु प्रज्ञा रूप, लज्जा रूप लाङ्गलदण्डस, 
त:गु माःमाःथाय चिनाः एकाग्र मनया दृढ़ खिपः ।!” 
वेत हानं ल्यंगु नं कन कृषि-प्रणाली गौतमं 
“दकव॒ मिथ्यादृष्टि छानाः सत्य-कू वानाः थमं 
पाप झिगुलि पूणे संयत ज्बीगु रूपी द्यां तनाः 
शीळ, तपया बृष्टि ज्दीव उकी हला: श्रद्धा-पुसा 
अन्न सयक्यगु खः उकी निर्वाण वा अहत फळ” 
थुगु बुँज्याया फल न्यनाः उम्ह ब्राह्मणं चीवर तिछ। 
उगु दँ बर्षावास सुगतं यात उगु हे ग्रामस, 
वन अनं बर्षा सिधयकाः रॉजयृहस विहारस । 
अन च्वनाः छु दिन अनं नं चारिका यायां जिन 
स्वास्थ्यप्रद कुरुदेशया कल्माषदम्य-निगम थ्यन | 
छन्हु व निगमे छौँ तथागतयातं खन छह्य ब्राह्मणं, 


्ह्याय्‌ दु गुम्हस्या गुंणबती व अत्यन्त हे बांलाःम्ह नं । 
बेत चिन्ता न्ह्याबले' थुलि “स्वीत बी जिम्ह म्ह्याय्‌ छह्य '” 


व॑ उकीं माला: जुया: च्वन लोह्य क्षत्रिय द्विज छह्म । 
उखुनु हे व सुबर्ण बह्म सुगतया शोभा खना: 
चेत स्नातक घेगु भाःपाः थःशु छये बबा ब्यां वना: 


£ 

अकळ लो 


मिनिडँ उख्य थुख्य 


“भाग्य भद्रे । योग्य वर लल वन्यनु मागंधी ब्वनाः 
झिमित योसा वेत हृ'काःबी” धया लःथल जवनाः 
हर्ष पूवक म्द्याय्‌ ब्वनाः अन वल अपि निम्ह दम्पती, 
न्ह्योन्य भगवानयागु पल्यसा पाछिख्वाँय या संहति 
जक खनाः उम्ह ब्राह्मणी ख्वल “मीशु ज्या ज्वीमखु थन 
चि थ्व यतिया बा नृपतिया, मौ जिलाजं ज्वो गन 0” 
यथ्य खँ ल्हाल्हां चिन्ह ल्युह्यु वन अपि भगवान्‌ दुथाय्‌ 
ब्राम्हणं थलि घाल म्ह्यायया ल्हाः ज्वना: चाचां हथाय-- 
“श्रमण ! गुनकेरा लही थें यन्न पूर्वक तःदँत 

दुख सिया: लहिना: तयाम्ह थ्व रूप, गुण दुम्ह म्ह्याय्‌ छितः 
योग्य भाःपाः बीत्यना, या ग्रहण भार्या यायत ।” 
वेगु खँ न्यनाः मुसुक न्हिल अन शाक्यसिंह तथागत-- 
“गृहस जि वानाः वयाः गुण रूप-निधि गोपासती, 
पितिन्य धुन जि मारकन्या प्रीति सह तृष्णा, रति, 
छीत मागंघी जितः आः? व्यूहु मालाः सुं बर” 
स्पष्ट खं ब्राम्हण-सुताया द्वेषभावं मन छुळ । 
बोम्ह श्राह्मणया मने तल-“खः थ्व त्यागी निश्चय” 
धाळ बं “हे श्रमण छःपिनि पापया मदढुळा भय 
सबै लक्षण पूणे रमणीरल्न हेला लाइगु ९ 
पृवेजन्मे छु दु बिचाः, मत, शील, त्रत छःपिनि शुरु ९” 

सुगत-सोरभ 


वेत भगवान लिसः बिल--“धमे जि मालाः स्वया: 
दाशनिकतय्‌ बाद तोता: आत्मशान्ति ल्ययाः कया” 
न्नाह्मणं न्यन--“मत मदयकं आत्मशान्ति गनं खन ?” 
चेत उकिया हेतु सकतां थ्वीक वसपोलं कन-- 

“निं प्राप्त यानाः गुगु आत्मशान्ति 

शीलं, ब्रतं $वी मख बेशु प्राप्ति 

न दशनं ज्वो, न श्रुति; न ज्ञानं 

न देशु मागंधिय थ्वेगु त्यागं । 

हानं गुलि मानव मूखताय दुः 

गुरि शुलि पण्डित दशने कुं 

भाःपाः सदानं सम, उच्च, नीच 

विवाद यानाः ध्वनि न्हां अनेक । 

परन्तु न्यूनाधिक जो मखंपि 

आवास तोता: फुक काम फूपि 

अळिप्र ज्वी लोकस काम रागे 

ध्याचः, लखे पद्म मदु गु थं है ।” 
धन्य भगवन्‌ धन्य !” नापं “स्वीत बी” धा धां मन॑ 
ग्ह्याय्‌ ब्बनाः गय्‌ वःगु खः अय्‌ वन ब सागंधिय अनं । 
बुद्ध भगबानं व निगमे स्वस्थ तनपि जन खनाः 
“स्वस्थ ज्वी थमि चित्त निश्चय याइ थमिसं धारणा” 

मिनि उख्य थुख्य 


येशु भाःपाः अमित 'सति पट्टान सुत्त' व हाकनं 
श्रेष्ठ सुत्त निदान'या ने देशना यानाः अनं 
चाःहुहुँ मथुरा जुनाः नं आम वेरक्षा थ्यन। 
अन वयाः छम्ह ब्राह्मणं शुभ प्रश्न याय धुंका: न्यन-- 
“जि न्यना-'सुँ वृद्ध ब्राह्मण थःसिबे नं ज्येष्ठम्ह 
न््याम्ह बःसां मान मर्यादा मतः छु, गौतमं’ 
थुगु खँ खःछा बा थ्व केवळ लोकया अपवाद ला ९” 
लोकच्येष्ट' वेत थुकथं बिल लिसः मुसुमुसु न्हिला:-- 
“संसारे जि मानब वा दानव देव 
पूजा यायू लोपि मखना सुँ छम्ह मेव, 
छाय्‌ धाःसा गय ख्ये तप छाना: थव त्वाथं 
न्हापां प्याह वेफुम्ह खाचा जुइ अ्येष्ट । 
अय हे जि नं ख्येंच अविद्या तप छथानाः 
प्यंगू ध्याने चित्त तयाः निर्मळ यानाः 
खंकाः न्हापा जन्म व नाना सुख दुःख 


लंकाः प्रज्ञा आस्रव लोके जुल ज्येष्ठ ।” ( मत्तमयूर ) 


“घन्य गोतम धन्य छःपि ज्येष्ठ जक मखु श्रेष्ठ नं 
विश्ववन्य ! थनि निस्यं छःपिनि उपासक जुल जि नं 
थुगु दै थगु हे जिमिशु गामे बिन्ति बर्षाबास या” 
युलि धया: वन धोर ब्राह्मण सुगतया स्वीकृति कया। 

सुगत-सौरभ 


किन्तु उगु गामे जुयाः दुर्भिक्ष उगु दें तस्सकं 
संघयात लही मफुत बांछाक द्विज वेरञ्गकं। 

योग्य भिक्षा कायत थाकुछ चाःहिलाः नं प्रामस, 
देवयोगं थ्यन छथो सळ मीत बःपि बणिकत । 
भिक्षुपिनि उगु अन्न कष्ट खनाः ब सल बञ्जाःतस्यं 
अमित छु' भति अन्न बिल सल यात आपा मनकुस्यं । 
उगु दँया बर्षा सिधयवं न्हूगु साम्हा दुत कयाः 
संघ सकस्यातं ब विप्र' भोजन व चीवर बिया: 
भक्ति पूर्वक यात पूजा थःगु छयें सःताः यनाः, 
सुग़त मण्डल काः वन्यत वन वेत धर्म कथा कनाः। 

ग्राम वेरक्षां वना, सोरेय्य संकाश्ये जुनाः 

कान्यकुब्ज, प्रयाग, काशो नगर वेशाली बना: 
च्चन महावनयागु कूटागार शालाय्‌ श्रीघन, 
बल 'लुदिन्न कलंद पुत्र धयाम्ह साहुमचा अन ! 

धर्म श्रबणं वेत अति हे भिक्षु ज्बी इच्छा जुया: 
धाल “भगवन्‌ ! भिक्षु संघे का जितः करुणा तया” 
वेत सुगतं धाळ “दतला माम बौया अनुमति १” 
“अहुनि” धा थां छयें वनाः वं न्यन हथाय्‌ चाचां अतिः 
“बुद्धया खं थूगु खँ सिल जिं ब्रह्मचर्य गृहे च्वनाः 
पूणे पालन ज्वीत थाक्की भिक्ष्‌ जुबन्य न्हे बना: १” 

भिनिदँ उख्य थुख्य 


मां अबुं गय वेत थुगु' खाँ बी अनुज्ञा शीघ्रतां 
घाल “गय्‌ छु छन्त तोता: छं श्व छु खं ल्हाना पुता ९” 
व तिब: अति यात नं मब्युस्यंलि आज्ञा बे च्वनाः 
नयूगु तोतल थुलि धयाः बं “भिक्षुज्यी वा वन्य सिनाः” 
नहयन्हु दयकाः मित्र छम्हस्यां अन वथाः व सुदिन्नया 
खिन्न मां बौपिन्त धा:बछल--“भिक्षु जूसां ख्वा: स्वयाः 
च्वन्यगु उत्तम सिकय सिबे नं छु ब्यु याकन भिक्षु याय” 
मां अबु अल्य बिल अनुज्ञा वेत मंमंदुसां छुयाय्‌ । 
निन्हु प्यन्हुं म्हंफपब लय्‌ताया: व सुगत दुथाय्‌ वल, 
भिक्ष जक मख पिण्डपातिक पांसुकूलिक नं जुल । 
बुद्ध बर्षाबास यायत बिज्यात चालिय पवते 
चाःहुहुं सद्धमं न्यंकाः न्यंक उत्तर भारते। 
हाकनं सर्वज्ञ वेशाली बिज्याना: च्बंगुलि 
लिच्छबी- सेनापति श्री सुगतया गुण ताःगुलि 
गुरु निगंठं गंक गंकं बल ब कूटागारस। 
वन्दना यानाः न्यनं न्यन “जि मस्यू यश दुर्यश, 
नित्य भन्ते। धाःशु ताःजि 'अक्रियाबादी’ छितः 
खःगु खःला बा थ्व निन्दा याःगुळा लोकं जक ९” 
यंत भगवान लिसः बिल--“सिंह सेनानायक! 
थाःगुसा बालाक थ्वीका: अक्रियाबादी जि खः 

सुगत सौरभ 


हेतु "अकुशल धम मिगुलि अक्रिया खः जि धया” 
थाल उम्ह सेनापति अत्यन्त हे प्रमुदित जुयाः - 
“बन्य भगवन्‌ | थल अहो आः ज्वी जि बुद्धोपासक” 
थाल शास्तां वेत हानं “छं बिचाः नि या छको 
छीत छुंज्या बायक्यमाः सम्भ्रान्त पुरुषं थः मती” 
वेगु श्रद्धा बृद्धि जुळ म॑ बुद्धया थुगु खं अति। 
बिन्तियात “जि बुद्ध, धमं ब संघया शरणे बया 
या कृतार्थ जितः तथागत बुद्धधर्म दुत कयाः” 
घेत हानं धर्मराजं बिल सुशिक्षा--“छिमि कुछ 
सिंह ! ताकाळं निस्यं हे जेनतय्‌ बुंगाः जुल, 
छं उका बीमा: अमित नं बेबले भिक्षा सदा” 
म॑ प्रसन्न जुया: व सिंहं थःगु कयन सन्तुष्टता- 
“धन्य समदर्शी मुनीश्वर! शरण वे धन सुगतया 
घमया नं संघया नं योगु या आः छं स्याः” 
थुलि धयाः बं पालि भोपुल, वेत भगवान थनाः 
यात सद्धमें समुत्तेजित अनेक कथा, कनाः। 
चन ब दशबलयात भवे हानाः अनं हर्षित जुयाः 
वं कन्हे खुनु भ्वे नयाः भगवान्‌ अनं बन भद्दिया। 
आहियां अंगुत्तरापे, आपणे छु दिन च्वनाः 
शोल ब्राह्मणयात भिक्षु छुनाः कुशीनाराय्‌ वनाः 

आतुमा लाकाः अन नं नगर श्रावस्ती वन, 
अन मुनीन्द्र अनाथपिण्डकयागु जेतवने च्वन । 
हस्तिपद्‌ उपमा ब अक्खन सूत्र यानाः देशना 
अश्वलायणयात “कर्म बणे ज्वीगु' खँ नं कनाः 
मेरु हानं पोट्रुपाद व चित्तहत्थि निम्हेसितं 
थ्वीक 'संज्ञा फ्वीगु' खँ कना: शाक्यसिह तथागतं 
पुत्र राहुल्यात “आनापानसति'या भावना 

यायूगु उत्तम धेगु आदि अनेक ज्ञान कना: कना: 
उगु दैँ बर्षावास जुल अन, बन अनं मनसाकटे । 
अन च्वनाः निम्ह माणवक वाशिष्ठ भारद्वाजतय 
ब्रह्म लोके थ्यनिगु बिषये दुगु फुकाः शंका अल्य 
चारिका यायां अनं बन सुगत इच्छानंगले। 
माणवक अम्बया जात्याभिमान फुका: फुक 
ओपसाद जुका: अनं नं चाःहुहुं परिनायक 
खाणुमतस विहार याना; त्रिविध मखया संपदा -- 
षोडश परिष्कार सह कुटदन्तयात स्यनाः कना 
चारिका यायां अनं चम्पा व वंशाली अनं 
नगर श्रावस्ती वनाः विश्राम यानाः न॑ अनं 
कपिलवस्तु पुरे बना: न्यग्रो आरामे च्वन, 
उगु भिन्यामूशु बर्षावास न जुळ न्हां अन। 

भिनिद उख्य थुख्य घयागु भिण्यागूगु सग सिधछ । 
ने० स० ६० साळ व्योचाकु सल्हू 

लःया सें 


संघया अधिठान यानाः च्वन बिहारे फुक मुंनाः-- 
“थुगु स्वळा स्थिर बास याय धात्थ थ्व आरामे च्वनाः? 
डख्यर ज्यापुतस्यं सिन्हाञ्या यायत लः धः स्वः जुल, 

वा मगा:निगुलि सुना: च्यन रोहिणी खुसिया जल । 
शाक्यतयूसं स्वे ब छः फुक माल नहापां अमित नि 
म्वालि कोलियतयत जक छाय अमिगु ज्या नं ल्यं दनि । 
वाळ अमिसं “थुलि लखं बा पी सिधेमखु निख्यऱयां 
ज्ञिमिगु नि पी जिमित आपा म्वा: छघा: लः दयब गाः” 
शाक्यतयसं धाळ तंम्वेकाः “छुखेंबी छिमित नि, 
झिमि कुथी जक अन्न जायका, रन्न छुँ वहः पुल्य छुनि ! 
फय्‌त सह्य व दाला ज्वनाः फोग्गित थं फः वे मफु 
जिमित नं गाः छः छुधाळं म्वाक आपा काय मखु |”? 
बिल लिस: कोलियतस्यं न॑ “छिमित न्हापा बी छुखे 0” 
शाक्यतयूसं लंच्व थँसुयाः म्हूचिनाः हहा: क्यन-“थ्ब खे !?? 
चाल कोलिय ज्यापुतयूसं ल्हाःपचि न्यायकाः छथ्‌-- 
“अय्‌ जिमिक्य नं बळ दु ल्हाते छिमित न्हापा बी मखु” 

“छिमित बीमखु” “छिमित बीमख” “का छिमित बी हे मखु” 
“अय्‌ छु यायफु, मम्याः जिपि नं प्राण वंसां बी मखु” 
“न्ह्योन्य च्वन्यमत्य च्वं हु कोहित बेसिमाय्‌ मङ्गःत थें 
छिमित दाया: यायगु छाय अपवित्र जिमि ल्हाः सित्तिक” 
शाक्यतय थुगु वाक्य तायूवं मिछवल कोलियतय्‌ अति 
अमिगु छप्पा खात थर थर धाळ बःस्वानाः तुति-- 
“अय्‌ छिपि थःथिति मधाःपि नीच ननिग्वंङ्गः तस्यं 
सीगु भि सलिखे क्वब्बानाः दकव दाक्व छसि निस्य” 
शाक्यतयसं घाल-“छु धयाः ? छिमिगु थों आः बल पकाः 
आस्य आस्य हिनू ममास्यं छिमित गन लित छुवे धका” 
बिल लिसः कोलियतस्यं न॑ “म्बाःगु हाला च्वन्य मत्य 
नीच शाक्यत आःबले तु' बिसिहुँ सीमत्य सित्तिके” 
थूगु प्रकारं ढाक्व म्हुंतु ल्हाल्हां जुयाः घाराघुर 
न्ह्योन्य च्चंपि युवकतयसं वात ,ल्हाः पारापुरु । 
ल्यंन्य ला:पिं बा न्याः च्वन “धु'किरे छम्ह छम्ह ज्वना:” 
छम्ह निम्हेसित भ्वाक्क छबानं वात कक्कु जवनाः ज्वना; । 
गुलिसिनं भवांप्लांक बांछवत गुलिसितं खुसिया लखे; 
गुर्लिसनं कथि लःम्हुयाः चाःचाः हिला: च्वन उख्य थुख्य | 
तायदु “च्चा च्वा” घाःशु सःया नाप लाक्‌मं च्वाःशु नं, 
छम्ह निम्हेस्यां ल्हाः ल्हनाः “अय म्वाल वा वा” धाःशु नं । 

लःयाखे 


ल्यायम्ह ल्यायम्हत म॑ दुव्वांबन व्वात्तु शवांश्वां मो छयँछयं 
उप्र हुँ हुंकार यानाः खुसि समुद्रे यनिगु थें! 
शाक्य कोलिय ल्येत थाकुल तस्तकं अन मोजुया: 
मं उकीसं द्यो संहाःहू धाल ल्वाल्वां हे छुयाय ! 
म्ह्योन्य लाःला:पिन्त दाया: च्यवन भिखां खं गन तमं; 
“अयूजि | अय जि !” गनं धयाः च्वन, “ज्जि ज्ञुक्ि' गनं गनं । 
छम्हथ्य छम्ह बल्ला: अपि फुक ल्वापु छायो वे अन सुनां 
ल्वापु ख्यूँका: नं जुयां: च्वन च्वीक च्वीक थुनां थुनां ¦ 
समय स्यूपिं छम्ह निम्हेस्यां ल्वापु ज्यनि मैखनाः अन 
ब्वांवनाः थः थःगु नगरे कृषिविभागे कं वन 
कृषि सचिवतयूसं चनाः तल थुगु खँ मन्त्रीमण्डले. 
छक्वलं क्रोधामि छबल अन थुगु खँ अमिसं न्यंबले । 
अमिक्य दुगु आत्माभिमानं जुल अपि उत्तेजित, 
बळ पराक्रमयागु गवे झ अपिं जुल गबित। 
असि न्यताः ह्याउं म्य च्यना: बल दासि बः थे अमिगु हि 
न्हातिका कय्‌ कय्‌ कुना: अमि ख्यूंगु नं ब मिया कुँ ज्वी ¦ 
अन मि ज्वाला थं थिनाः च्वन अमि मिखाया पिलिपिलि 
वाकुछित अमिसं मि न्याः थं शब्द वेकाः किटिटिटि । 
स्थिर जुयाः च्वन्य मफुत सु अन शूरतां गसुलिं सुयाः, 
थाळ बल दुगु ल्ह।: ल्हना; छम्हस्यां दनाः तिति नहुया:-- 

“सीमाः सीमाः छन्ट्ट झी सकलं कारण भी बूपि 
शंका मदु छु निश्चय हानं ब्वीतिनि न्हा सीपि 
केबल सीमखु तोताः व्र॑सा निमेल कीर्ति छता 
कायूमत्य खुसि थें न्ह्यानाः वनिग्‌ जीवनया ममता । 
वन्यनु वन्यनु कीन ल्वाः वन्यनू नाना श्र ज्वनाः 
शत्रुत स्यानाः वे बा ख्यानाः विक्रम भीशु कयनाः । 
किरात अजुन अबले ल्वात फा छम्हस्या निति 
भी जक शत्रु लाय्‌ छायू व्वीकाः गय्‌ च्वन्य आः शान्ति | 
तिलोत्तमा निति सित ल्वानाः सुन्द व उपसुन्द, 
मान प्रतिष्ठा तयया निति तोस्यनु आनन्द! 
घोर महारण रामं यात सीता लित कायत 
नयाय्‌ छुखें भीस॑ संग्राम सकस्यां न्हाय्‌ तयत ?” (जाति २६) 
“याय अवश्य” धका समर्थन यात छम्हस्यां अन दनाः 
मेम्हस्यां नं यात अनुमोदन “नु लवाय थत्धं वनाः” 
ल्वायगु निश्चय ज्वीव सकर्छ दन महामन्त्री दनाः 
शीघ्र ब उपस्थानशाळां राज्ञभवने ब्वा वनाः 
यात थुगु प्रस्ताव अमिसं “अन्न मनस्यं म्वाय्‌ छुक” 
लः मद्यकं अन्न सेमुख ल्वायूगु श्रेय खनो उकीं 
अमिशु थ्व खँ सम्पूण न्यन उम्ह धीर बीर प्रजापति 
खचि विचाः यानाः लिपा वं थःगु न्यंकल सम्मति 

लःया ले 


“धन्य न्हा. छिकिपिनिशु 'निणय; “भे जुन वीरोचित, 
किस्तु सुः नांयो मदयकं' बिजय ज्वीगुं अनिश्चित 
भाः उकीं “छेम्ह, समरंसचिव व योग्य सेनाध्यक्ष नं? 
४ख??-घक्रा निम्ह योग्यपि 'ह्यंल, माक्व बिल अधिकार नं 
-युद्वमन्त्रीयागु आज्ञां बन ' अपि” थः थः ` गृहे, 
युद्ध ज्वीगु सिया; छको रूबल मिस्त छयें छयें व्याक हे । 
पछख | लिपते- 'धेर्थः यानाः बीर क्षत्राणीपिसं 
बीर सज्जा) प्यात सज्जित बीरतयंत छसिंनिस्य॑ । 
मांपिसं। प्वीक्रछ नँमुखर्ू। कवच फिकल ततापिसं, 
रन्न जिगिजिंगि थीशु चुपिथल चिकल जे भगिनीपिसं । 
छं मयास्य सुक ध्वनि गयू अमिः कळाव हे जक ! 
ज़बगु ` ब्बहूले' तूण घाकछ खवगुछी हद कार्मुक, 
एब्रबि हुहुं अमि ल्यूँत्य अमिस॑ घायूत घाकल चमं नं 
लहू. लःल्हायूमफूत' अमिसं मस्यु छु हार्दिक कारणं | 
च॑न-चःतन मनयागु छ खें छ'ल्हायफु अमिसं" प्राण नं 
किल्तु गय/गंयूथों अपिं' असमथं 'चुपि छेपु बीत नं। 
पुछुक: प्रिया: रव्या; छेको स्वे जश खया धाः छको 
लेगु:अमिसंमेस्यु छः शंका क्बच्छुनाः भसुकाः छको । 
अमि ! अचस्थाः मांपिसं” खन “भाव थ्वीकल हृद्येया 
स्नेह हायका: सान्स्बनाःबिळ अमिंगु व्यहले होः तया:-- 

“बीरतय्‌ म्ह्यायूमचा हान॑ बीरतय्‌ भौमचा छिपि 
ज्यानं थय्‌ मिजंतयत यायू त्यना हीन गय्‌ चुपि ! 
अभिमन्यु महायुद्धे छुःगु छुमंकि उत्तरां 
अख शस्त्र बियाः अय हे मेघनाद सुलोचनां। 
न्ह्योन्य अथवा ल्यून्य न्ह्याथाय जवी थब्य थःपति 
मङ्गल कामना यानाः म्वानाः च्वनिम्ह खः सती । 
शयमलो छिमिसं मोह प्रेम-वस्जस पोचिनाः, 
प्रेम खः भाःतया निति म्वायूगु हे ख्बबिधाः त्वना: । 
मुंकाःति लिपतययात सिल्यमाः ख्षबिधाः छुनाः 
भाःतपि बेबले ह्याह रिपु-हि भ्याःगु खं ज्यना:” (अनुष्टुप) 
माजुपिनि थुगु छाःशु खं उत्साह अमि जायाः बल, 
शीघ्र थः थः भाःतपिम्त ब खद अभिसं ज्बंफळ । 
मिलिक अखिया तेज नापं पिछिक कन असिसँ मिला 
धाःुछा यदि व! मगा।ला घंकि जिमिगु तना' धका 
सरंपिलं सिल्दर्छ तिका! जय-कासतां विछ धौलरा, 
“शीघ्र ह्याही बा” धका भगितीपिसँ बिछ गोलात, 
बिछ एवळा पहिणीपिसं न॑ जोगु हांडा अधरंपा, 
बीरपानं बीर-हृदये शौये बळ मिठुगै धया 
ब्याक वीरत चुपिलुताः थःथःग छयं प्याह बछ, 
सार नाप॑ थ्वक्क भेरीं मालकोश पुयाः हळ । 

रे, प, तोता: षडज, मध्यम, नि,ध,ग व्याक कोमळ: 
ताय्‌ दु “समगममधनिससनिधनिधमगम” जक केवळ । 
उगु सळं दे न्यंक आयुध कवच न्यायका: कननन 
बीर रस प्याखं हुयाः च्बन घनरवं म्हयूखा सम। 
बेगु पा थें थी गसू, चुप, पा, युगः, इ” कळ मळ, 
न्झोन्य चि दुरु ध्वाय्‌ ब्वयाः च्यन कल्कि सं थं फरफर। 
छर्यर सल्या ताय्‌ हु हीं हीं मेख्य किसिया गर्जन 
थुख्यर धू ब्वःसा सुपाय्‌ थं उल्यर मद्‌ हायाः च्वन। 
सलत वालि च्वाःगुलि प्यार्ख हुयाः च्वन सकभनं 
ताळ बिल उकियात किसितय्‌ गं ब मिलिमिलि भवापनं। 
तायदु न्हायूपं ध्वक्क रथया न्ह्याशु घच्चाः घर घर 
बव: ध्वाँय्‌ त॑ देशया याका; निरिक्षण फर फर। 
थित इकीसं म॑ रथीतयू रत्न तिहिछ पिकिपिछि 
. स्याशुतिं हल्य युइय ब्यपाजुल लो विहंगम गुलिशुद्ति। 
बीर पादातिकत भो भो पुद्धबामंया सले 
नाप नाप॑ पालि बःश्याना; बया! च्यन ल्यंक हें । 
लै छुना; छगू ज्वता। बःपि, शु जुता जवनाः 
परशु पाल्लायाः शुि बःपिं, गुछि नसुगः हह्ननाः। 
जु धाः दुरु जाः जवनाः बःपि, गुळि काकः उवनाः। 
शुखिसिनं ग्वारामुसः ब च्वका चुळाशु गस्‌ ञ्वनाः | 

छहुया३-) ब्र/पि+ गुल! नहु, पाय जियाशु :नत्याः: चुपि, 
युलिसिनं- 'ज/ज़ःशगु:त/कू 5 अचो फुले: चाःहीकुपि॥ 
घल्ुषया डकार; +नाफं एक्तायढु +हुंहंकार- से 
शर. प्रहार॑ याय; घक्ा भर बिखयाजा संहार: नं। 

जुळ ,अमियु . उगु सिहनाद चित्त “झं उत्साहित, 
भीरुतयू. [सन -ज्चीक:- भूकस्पं धर (थे कम्पित ॥ 

थुगु. प्रकार ल्वायूणु बितिः बहुलया लब; कयाः 
अय. मकास्यं. उखुलु,. चान्हे::हे. पुर] प्याहाँ: बया 

बं.कऱ्हे, खुल. सूर्य .हबी न्ह्यो धाःग थें «बे. घुन जिमि 
। स्वायू गु आशा-च्याक्त. तोता;, सावधान. जु. भाः छिपि? 
रां वायू ध्वांय. ध्वक्क न्यायूका: :रोहिनी खुसिया-सिथे 
बछ अपि तिश्वर्छ) निमूत्वा. निळ्यर माघं-सुनिगुः थं 
शीघ्र शोत ८शित्रिर दुयकछू-(छिक :खुसिय़ा- तीरुख, 
। कद आग्रह :अर्पि डिना: चयन ध्याक्त-व्यूह्रकारस। 
उख्यरयाषि. चरत थुख्य वढ,.थुख्यस्यापि-बन उख्य, 
अन: स्वय़ंसेवकत. निअय चाःडुढाच्वन।उख्यथुख्य॥ 
युद्धकोशछ . क्यन्युतत,, तत्पर. निख्यर॒यां,योद्धा: दळ 
घीर सेनापति. स्वर्‍या; आज्ञा प्रियः तन केव्‌ 
देह दिरि दिगि खाग आवेशं.-सप्रायचो.-सो..:अमि, 
सो न्यताले. सीदु..धो . घो... वान्ह्यया:-च्वन थे; आसि 1 

लःया खें 


अमिगुः ह्यांडगुः न्हायपनेः सो रन्नङुण्डल या छुचि 7 
छूगु! थं च्च ` तेज्ञ - पिकयाः अमि ्रतापे महारुकि । 
अमि 'मिखाँ सो तंक “स्वगु विपक्ष दलया सन्यस 
अजनं गय द्रोण -गुंसुज्ञं-क्योम्ह्‌ । भगः स्वःगु” खः! 9 
यात '' शरसंधान : घन्बी | वीरेतेथसं “धनुस; °` 
शीघ्रता ' ल्हाःजःपिसँ'' सहातः छुकोः पिछ खटले फा” 
पा, मुंग बाय सःपिंखं नेवा,” मुंगे' चाः ह्रीक 13 
“स्यायनु प्राल्यनु” घायत थे अमि' म्हुतुसि संसो फरकर 5 
बीर सेनामीपिस सेना “हथाये अति चाः” खनाः 7 
. “का नित्वा:ल्हा फकब” 'घायस्यन समय सीकाः हहाः हेहना ) 
सूर्यया नोषं अञ्चाथायः शान्ति-रश्मि। हलोः ? हृल: 1० 
लूगुः खेन कॉषाय वेष्टित शाक्यन्ऋहपिः सुखुह 7 न्हिलाः। 77 
ल्वायगु'आज्ञा बीगु लोमन' अन: बः सेनाध्यक्षेत्रयूरूले 5 
छात -योधातयशुः 'नंफुक : पूर्ण (ध्याना तथाते । जे! 
शस्त्र :' लोलाः यातःःअमिसं7? बंदला श्रद्धा तया 
सब द्रष्टा सीकःसीकं न्यन--_“थ्बः“छिमि? निग्रह छु याः) 
वेगु ख्वा: वै वेगु ख्वाः व॑ स्वत लिस: दयाः, 7 
पलख' छिपते-अन खं : ल्हालहां ।थ्यनःअर्पि-निष्कप्रेताय 7777 
“मेरु मखु छुं कलह: कारण; ल्वापुः-लःया । खै ज्ञक फल 
न्यन जिनेन्द्रं=“वीरपि 1: ळःयाशु+मू-युल्िः वंगु खः १75 

सुगत-सौरभ 


थाल अमिसं-“ल्द्या:गु लःया मू छुया छत्ति मं? 
“धीर क्षत्रिय वीरतयू अल्य ९” न्यन न्हिलाः सुनिपुङ्गबं । 
गये पूर्वक धाल अमिसं “बीरतय्‌ मू' तयूमफु” 
-लोकनाथं अमित अमिगु खँ हे लिप्वीका: बिल लिपू-- 
“अयू जुस्यंलि व माक्व सित्ति ढागुः लःया कारणे 
गय अमूल्य अमूल्य बीरत फुक्य त्यना थुलि मछि रणे १” 
ज्वीत थुगु खं छुँ प्रभावित जुल अपि निश्चय अन, 
थाळ अयनं छम्ह निम्हेस्यां--“खः खजा थ्व खँ हे जिन! 
किन्तु जगते स्वायत नयूमाः, वामसयकं नयूगु छु ९ 
हू: बिना छुँ अन्न संमखु, गय्‌ मल्याय्‌ उपदेश ब्यु” 
अमित सुगतं धमं युक्तगु दिव्यवाणी न्यंकल-- 
“मे यायत अवश्य म्वायूमा:, म्वायूगु साधन खः थ्व छः 
चच्छि बच्छि इनाः कयाः छिमि गाक्क नि बा पोगु या” 
थुलि धयाः हानं छको उपदेश बिल बं शान्तिया-- 
“अर्थ धर्मया निति छु छं माः सम्यक रूपं थ्वीकाः 
झिमिसं शान्ति पूणे उपायं यायूमाः प्रयत्न सीकाः 
छाय धाःसा बाणं त्याकापिं वेफु दनानं हानं 
परम्‌ गुपि शान्ति त्याक्ापिं अकृतिम मित्र सदानं । 
लकी वीरपि! आश्रय भविस्यं दुष्ट भावनायात 
शान्ति मार्गया ल्यू ल्यू बन्यमाः यश सुख नित्तां कायूत। 


२६४ 


ड छःया से 


कारण न्हित्थं लवा जक ल्वानाः सित्ति मेपि नाप 
मे न दे छ अथवा सुख हे केवळ मनया ताप” (२८मात्रा) 
थुगु प्रकारं धर्म न्यंकाः ल्वापु ज्यंकाः वा पिकाः 
झुनि बिज्यात अनं लिहा न्यप्रोध नामशु वाटिकाय्‌। 
शन च्वनाः उगु ला स्वला तक शाक्यतयत कथा केँ क॑ 
कपिळपुर दे शून्य यानाः भिश्लु छुत परिनायकं। 
इशु समयया उगु नगरया शाक्यप महानाम नं 
शाक्यकुळ हे ध्वंस ज्यीका: भिक्षु श्री घुंका; अनं 
भिक्षुगणया नाप नापं वेत नं ल्यू ल्यू व्वनाः 
ाःहुहुं विश्राम काःवन सुगत श्रावस्ती बनाः। 
सुगत-सौरभ महाकाव्यया छःया खे 
नामशु मिंखुगुगु सग सिधळ। 
ने० सं० ६५ साळ होळीपुन्हीं 

Ravi Shakya 

- > विशाखाया विहार 


प्र थमः श्रांबस्ती' विज्यानाः सुगत छं दिन अन च्वनाः' 
मोदलोयन; “सारिपुत्र व ` भिक्षुपिं न्यास: ब्वनाः 
चाहहुहँ/ कीटांगिरी ध्यन किन्तु दुगु शयनासन 
छुं 'मदयंक इंनाः कयाः तल भिक्षतय॒ं फुक अनः ` 
अभिगु अनुचित ज्या खनाः धिक्कार यानाः दशबलं 
घाल'“सांबिक बस्तु" न्याणू. ई मज्यू से पुढल ।” 
मेश" हानं अमित “बहूनी' ` नय्‌शु तोता: सकसिनं `ˆ 
नयशु या ज्यी' वृद्धि सुख; आरोग्य, बळ, उत्साह नै”? 
घेगु आकि अनेक विनय कनाः अनं न॑ आली 
उगु” दै ` बर्षांबास ' योःबन ज्ञानअंशु महारवि | ` 
मेगृः देँ” वर्षा' ' गिश्‍्न्रिजयांगु' आरामे  च्वसं१ 
प्याःगु बसतं, प्याःगु' से नाना दिशाया वंदन 
नित्य याना; च्घंम्ह॒ सरल म्रगाळल्यात सुथे' खनाः 
लोक निशुलि बिजय ज्वीगु गृही विनय सकता कनाः ` 
बेलः' शरणः कया; उपासक नं छुनाः मेंखुमु सुथे 
पिण्डपात बिज्या:म्ह भगवान भति न्हथ्यानाः दै सिथे 

सुगत-सौरभ 


च्वंगु आरामे उदायी सकुछ साधु दुथाय्‌ वनाः 

अन खँ ल्हाल्हां उन्ह उदायीयात “सुख दुःखे दुनाः 
सुक्क सुख दुरु लोक ल्वी मखु' बरु उदायी ! सं गुम्ह॑ 
शील वानूपि भिक्षुतयसं प्यंगुलि ध्याने च्य च्व 
शीघ्र ल्वीके, अन दुर्पि लित्य च्वनि अपिं लहानाः खँ ने” 
थलि धयाः हानं श्रमणफळ मेरु नं कन श्रीधरन 
“ब्रह्मचय च्वनिशु थलिजक कारणे मख भिक्षर्पि, 
इको, नरके, जन्म, मरणे लाःगु नाना जोवपिं, 
पूवेजुनिया खॅ ब निरोधे यनिगु सीकाः माग नं 
आखवबक्षय याइ अमिसं” थुळि घया; भगवान्‌ अन 
राजगृह नगरे बिज्यानाः मा.छि भिक्षा नं फ्वनाः 
वैणुवन नामशु बिहारे हाक ल्याहाँ वनाः 
छगु दया बर्षा सिघयका; चारिका यायां अन॑ 
भरु वर्षावास चालिय पर्वते यानाः नै 
अश्वपुर चम्पा व सुर कज्ञंगळाय्‌ नं चाःुहु 
थात बर्षाबास चालिय पवते तु मेशु न॑। 
थुरु प्रकारं मिंहुंग्‌ बर्षा फुकाः नौगूगुढी 
राजगृह नगरे बिज्यानाः च्यन ससंघ महासुनि। 
छन्हु - मगधया ले वें बं व्वी' ब्वी' बुँपालाः चांतना, 
सःशुया कुं कुं खनाः आनन्द्यात क्यनाः क्यनाः 


१६८ 


विशाखाया बिहार 


धाल--“सों सो हुँ बुँया क्‌ं, कीगु चीवर वस्त्र न 
कू हनाः सूसा व थं, मेपिन्त जीमखु स्वीत नं।” 
“ज्यू सुयाबी जि” धयाः वं रजगृह ल्याहाँ वयाः 
ल्वेक ल्वेक स्वकुं, प्यकु' ल्वोकाः गनं चाः चाः दयाः 
-थक्ब हे चीवर सुया; भगवान्‌ दुथाय्‌  यंकाः कयन, 
डेगु ज्यां “आनन्द धन्य छ !” थय्‌ प्रशांसा जूबन। 
इशु दया वा बःशु दीबं वन्यत वेशाळी पुरे 

बंबले छे भिक्षुतयसं वस्त्रया पोपोशिरे 

'यक्व क्यबुयाः वःगु खंकाः “सो थपायूचो सत्वरं 

स्वा:गु मकः ज्वीन थमिसं” धेगु भाःपाः जिनबरं 

खास थ्यंकाः ज्वीव चिकुला चच्छिया अनुभव स्वयाः 
चिकुगु तंक्यत बस्त्र गुलि माः थेगु आदि बिचाः तयाः 
बिल अनुज्ञा “भीत दोंगा गा ब अन्तरवासक 
दयूव गाः छिमिसं उकी आः तीगुया थ्व स्वता जक” 
चारिका याय़ां सुगत वाराणसी थ्यंकः बन, 
अन चवैच्वं छम्ह भिक्षुया घंगलि गुना; परका; च्वन । 
'उखनु हे उम्ह भिक्षुयात खनाः विद्दारे चाःहुहु 
घाल शास्तां-“भिक्षुपि | सो गूगु परकाः च्वंगु बं 
“परक्य ज्यु कापः पुछांसा ज्यू निवः तःसं इंकी 
गाय्‌ निः दोंगाय्‌ प्यवःतक, पांशुकूले यक्व ति” 

सुगत-सौरभ 


अन च्वना: इच्छानुसार मुनीन्द्र श्रावस्ती. वन, 
ढीनवन्ध अनाथपिण्डकया ` विहारे च्वन' अन। ` 
छन्हु' तथागत भिक्षु छुम्ह नाप॑ व्वनाः लें ले बँ व॑ 
निपु छँ बाः थाय्‌ थ्यंचले बं थाल -“भन्ते ! वन्य थ्व ल॑” 
“भिक्षु | थुगु लं वन्य” घका गुछि लोकमान्यं धायूक नं 
“का थ्व छःपिनि पात्र चीवर” धायव भगवान्‌ श्रींघनं 
“हति” धका थःमं जवनाः हे आश्रमे ल्याहा वनाः 
भिक्षपिं मु'काः उखनुया जुक्ब फुक घटना कनाः 
धाल - “ज्याथ जि जशुखि आः न्यन्यशु तोतळ जिगु खँ नं; 
जि छग्‌ लं वन्यशु धाःसा वनिरु भिक्षत मेगु छं। ` 
पात्र, चीवरं छौँ दिकाः नं वनिगु गबलें गुलिसिरन 
आः उकी छिंमिस नियत या लोम्ह परिचारक छम्ह”?' 
सारिपुत्रै धाल “भन्ते । छाय दहेळु जिं सेवक |” 
बेत सर्वज्ञ छिसः थुलि बिल प्रशंसा पूर्वक? ` 
“सारि पुत्र ! छ रुरु दिशाय्‌ बनि उगु दिशाय्‌ जि दु थें जुइ 
छंगु शिक्षा बुद्धपिनि जो, छीत छ उपस्थाक ज्वी १” 

थगु प्रकारं ऋद्धिशाली मोदूलायन आदिक 
चयम्ह ` भिक्षुः यात नं स्वीतं ` मयाः परिचारक । 

छम्ह श्रमण आनन्द जक अन छु मधास्यःच्वनांः च्यन, 
भिक्षतयसं धाल “आवुस ! छं फ्वनाः का थुगु पद” 

बिशाखाया विहार 


घाल बं “छाय फ्वन्यगु जि, शास्तां मखंछा' थन जितः, 
यदि जि योसा धाइ- वा आनन्दं ! या ज़िगु' कार्यत” 
बुद्धदेचं घाल “्िमिंसं बेत धायमो वं स्याः 
याइ भाःसा” 'अल्य दनाः व॑ बिन्ति यात थँगां न्ययाः— 
“शास्तायात' धका बीहःमू अन्नः व चीवर बीमखसा, 
थ्यन्य मखुसा गन्धकुटी नापं, निमन्त्रणे न॑ ` यन्य “मखुसा, 
जि ज्यु धाय्‌ घुंथाय निमन्त्रणे निश्चय भगवान्‌ बिञ्याय्गुसा, 
इच्छा ज्वीबं शास्तायाथाय्‌ व्यां जि न्ह्याबले वे दाःसा, 
मेगु राज्य वा निगमं वःपि श्रद्धाबानपि जनपिन्त 
वेबं अमित व्वनाः हय दःसा भगवान्या दर्शन बीत, 

छुँ धमे जि महुथाय्‌ कंसानं हाकनं जितः कन्य खः/सा 
याय जि सेवा जीवनका:छि च्यागूथ्ब खं स्वीकृत जुसा।”(३०मात्रा) 
वेत सुगतं च्यागुलि बर बिल न्हिलाः--“का छंस्बया?” 
नियत बे उपस्थाक जुळ तुति भोपुया बंसपोलया । 
उगु/विहारे  भिक्ष छम्ह रोगी जुयाः खी च्वे दुंनाः 
च्वंगु“ छन्डु आनन्द :ताप॑ ' 'चाःहुहुं ` बुद्ध 'खनाः 
वेक्य न्यन--:“अयः्थन छु मदुला भिक्षु। सुः परिचारक १” 
ख्व बं “स्वीगं छं भयान) या: सुनौ वेजिशु जक |” 

वेत आनन्दं "सिकाः बिल; लः मुनिन्द्रे” व्हाथकल, 
थुख्य ' चयाः उत्तमशु 7! सेवा-धमेथां ° शिक्षा! 7 बिल 


"०३०१ 


सुगत-सौरभ 


“बिचाः मयास्य थःथ:ले रोगी खनाः मज्यू कुचाय्‌ 
छाय्‌ धाःसा छिमि मांबोपि मदु सु याइपि विचा: । 
गुरु, शिष्य, उपाध्याय, पासा बा न्ह्याम्ह हे थजु 
रोगी-सेवा सुनां याइ बं सेवा याःगु खः जिगु” (अनुष्टुप) 
छन्हु व श्रावस्ती महानगरे छगु उत्सव जुया; 
भिगु बांबांढाः]ु बसते न॑ अनेक तिसां तियाः 
उखनुया भ्वेभी सिधयकाः लोकपि थोथो मुनाः 
धर्म न्यन्यया हेतु आरामे बनाः च्वंपिं खनाः 
पूणेवर्धन साहुया पत्नी विशाखा नं वन, 
बाजुम्ह माँ धाःगुलि ब “मृगारमाता' नामम्ह | 
बं पळा; जक तयूत नक तिनि स्वःबले नबयौबने 
अमि नगर साफेतया मोहट्ीयु उत्सबया दिने 
थु जोजौपि कुमारीपिं छुथी पाला ध्यया! 
बंधे अनया छात ताध॑तु पुखुछी बल्य धका 
अत मध्यकं बा बया हें झुक लखीषि हतपत 
ल्योन्‍्यर सतले दुष्चा बन गा, बस! प्याइगु भय । 
कुक बस; मूचाय्‌ धुना ते उम्ह विशाखा छम्ह जक 
बैक्य दुरु झं बाइ थं अय्‌ हे वनाः स्वन तीजक | 
खन भज्याथाय्‌ योग्य कल्या स्वेत श्रावस्तीं ब वं 
बा बया; अन अमि सिबे न्हापा वया: उवं चबं पिसं-- 

अमिशु यौवन, रूप नापं अमि पहः चाला फुक। 
“वचन गयू चवं स्ते” धका थं खँ छत अमिसं तीजक-- 
&मयूजु जिथि थे च्वं छूजा गय्‌ ९” बिल विशाखां नं लिस:--- 
“छायू कापि ! थय्‌ उजंदयकागु छु खनाः छिकिपिमं ९”? 
धाल अमिसं नं न्हिलाः-“सो मयूजु ! पासापि फुक 
प्याय मळाकं थन बया: चबन, सो वसः 'प्याः छंजक, 
हे. बबं सांसि छिनाः हःसां छु थय्‌ हे यांय्गु छा १? 
युक्ति'पूर्षक बं लिस; बिळ कच्छुळुं मुसुमुसु निह्लाः-- 

दु. यक्ब दुळेभ मजू थ्व वसः अपायूचो, 

मीमाःगु चाथल मखा बरु म्ह्यायू मचात, 

छुं छां ज्ुयाः जिगु थ्व ल्हाःतुति भङ्ग भूसा 

गनं जि व्यीमजु छुयायू गुण) शीळ दःसां ।”(बसन्ततिलक) 
बगु ले अमिलं मतीतछ--“थ्वेगु जो देमखु गर्न" 
अत च्यच्च॑ बां बु दीबं मिलत बत घुखुी अत्तं । 
झुक अघि सोल्ही लिधयूका। ब्त अन॑ धाधु छये' । 
असि हयूल्यू है छन्हित न॑ घन बिशाखायाशु छे | 
बोम्ह साहु धनक्षयं सत्कार यात भमित अति 
“कहँ दिसँ दिसँ छाय गत॑ काया, छु सेवा याय्‌ भति |” 
धाळ भमिसं “मेगु मखु छि भ्रष्ठ साहु मृगारया 
पुत्रयात ठिम्ह्याय्‌ बिशाखायागु जातः फ्वं बया” 

'झुंगत सौरम ` 


घांल साहुं-“ह्यू यनाः दिस, म्ह्यायमचा बीःसा:म्ह खः 
ज्यूं मज्य, धन धेगु को छु खं; स्त्रे कुल; कुल मिनु खै?” 
ज्थुलि धया:लिमका:नि म्हुतु बं -साहुनी द्वाहाँ वया: 
अमित्तपाँहाँ यात ख्ये ओ, महि तयाः “अपि-्भपि””-धैंयाः । 
भिरु' जातः नाप ` नापं मानः आदरः में: द्याः 
लॅम्हित न॑ बन हपे पूवक नगर आवस्ती स्बयाः। 
माक्व लक्षण लाःगु ज्ञातः क्यन्य मला/निंबले त्वत; 

खे लेखा बोमाःशु नं फुक'बीक्थः साकेतः छत 

थः व श्रेष्ठी काय व्यनाः जुजुयाक्य “आज्ञा पर्व चन -- 
“देब ! दास थ्व “पूर्णषधनया' “इही! 'कोळी धुन, 
आः उकीं अन चन्यगु' बचन" त्रिया' 'बिज्याःसा “याकन 
'नगर ` साकेतं ` धनञ्जय “साहुया 'स्ह्याय्‌ः ' हयः थन” 
वेत ' कोशल्या ' जुजु' संतुष्ट यायत "भति नहला: 
घाल - “ज्यूज्यू मार्स साहुजु | नापः छु जिनं बेगु छा?!” 
साहु न्हिल--“छःपि बिज्याक्यगु-भाग्यःगन जिंग जु धका? 
कोशलेश्वर म॑ सुसुक न्हिल-“छाय' मवे" छि” 'स:तुसा १” 
थुगकथंः जुजु न॑ व्वनाः ` प्रस्थान “जुल: साकेतस 
उख्थर “साहु धनञ्जय त॑ जुजु दु नाप घोर से: 
सीव मसंग मांग तक ` सत्कार यायगः वस्तुत, 
थश छूयेः थ्यंकाः अमित ' बं यात “छो ` थं स्वागत) 

स्वीत छु छु माः व्याक्ष व॑ स्यू, तोमफ्यू याय माःगु छुं, 
जुजु सहित पाहात ल्यूता: बेशु अति नायूगु खं । 
मांम्हस्यां फुक ज्या सिघयूका: म्ह्यायूमचा पित बीगु न्ह्यो 
भाःतपिनि छये च्वन्यत मालिगु गुप्त मन्त्र झिगू कन । 
बोम्हस्यां नं च्याम्ह सञ्जनपिन्त धाल-“खया दिसँ 
वगु थासे जिम्ह थ्व म्ह्याचं दोंकुसा छु' ज्या खँस 
'स्वेशु यायमाः छिकिपिसं जिशु बिन्ति जनिगर भाजुपि |” 
यात थ्व खँ स्वीकार अमिसं--“ज्यू दहे दुनि छाय जिंपि” 
अल्य विशाखायात गु'गृ कोटिया तीकाः तिसाँ 
मेगु साभों, कों चिकंया हेतु धन सायूकाः थुसां 
यक्व दासीपिं व हानं माक्व हे रथ नं 'बियाः 
छवत अपिं लित “छु' मजुल सेवा क्षमा यायमा?” घया: । 
थ्यन्यब श्रावस्ती अपि फुक नगरवासी सकसिनं 
खन विशाखाया तिसाया नाप शील च रुप न॑। 
अमि धुवा जुळ “भाग्यमानी पूर्णवधेन सो शुलि 
विधि विधान थ्व हे मखाः, छः सागरे हे यु बनि ।” 
तःन्हु दयकाः भ्वेसिधयुकाः छन्हु मगारै थः गृहे 
जायक नांगा श्रमणतय्‌ समुदाय मुकाः यक्व हे 
झवल विशाखायात सःतंक्य अमिशु दर्शन यायत, 
घाःगु अहतः शब्द ताय्‌वं बळ ब नं अन हतपत। 

किन्तु अन नांगात खन्यवं “गो थपिला अहत!” 
अथ्य धया: वं फःहिलाः वन फितिक संकाः सतबत। 
वेगु खं नाँगात तंम्वेकल-“छु मेपिं सुं मखं! 
बौद्धकन्या छूये” दुकायत ? छवेब्यु पितिनाः सत्वरं ।” 


“बिन्ति धाय अन्ते | मचातय्‌ खे क्षमा यायमाः” धयाः 


विनय पूर्वक अमित हां का: दकव छम्ह छम्ह खित छचयाः 
थः लुंभ्वो लः मदुशु क्षीर तयाः नयाः च्वं च्वंबले 
स्थविर छम्ह भिक्षा फ्वफवं अन दन लुखाया न्ह्योन्यलें । 
खन विशाखां बेत, अयनं बा:जुयात मछा: क्यन्य, 
छु' मधास्यं छुख्य चिलाः बिल देकथं बाःजु' खन्य । 
किन्तु उख्य छ, स्वःगु हे मखु वं नयाः हे जक च्वन, 
ताउ जायाः स्थविरयाथाय्‌ थुलि विशाखां धाः बन-- 
«बवे बिज्याहु भदन्त ! थन बाजु पुलांगु भपाः दिल” 
बेगुखं न्हापातु हे नं माःछि तंम्बे धु'कल, 
आः थ्व खंला क॑ ब छूबःमी घ्यो लुनाः बी थं ज्ुछ। 
बं तभं व भु वे दिकाः थः दासतयत बचं बिल-- 
“यूल यंकि थ्व, थ्वेत नं पितिमाः छु आःथत्थं थ्व ळय” 
बेत पितिनाः छवे सुनां अन, फूक वया ल्हाते दु थं । 
बं लिस: बिल--“बा:जु ! खेमुख थुगु कतामह्विया इही 


स्ह्यायव यात मन्ह्याय॒ब तोतल, दनि जि मां बो जिगि जिगि; 

च्याम्द सञ्जनपिन्त सःताः प्रथम अमिक्र्य न्यना: दिसँ, 
दोष जिगु छं ल्वोक्य फःसा योगु छि यानाः दिस” 
“ज्यू? घयाः बं अमित सःतक्य छब॒त, अपि नं फक बल । 
न्यन्यव अमि, उम्ह विशाखा अमित थुलि उत्तर बिल-- 
“स्व: बुबापि ! पिण्डपातिक भिक्षु छम्ह द्वारे वयाः 
च्यॅक नं बाःजु' भपाः च्चन जि उकीं बेत थ्व घया -- 
“चवे बिज्याहुँ भदन्त | बाःजु पुलांगु पुन्य भपाः च्वन’ ” 
पभ्बतयसं धाल-“साहुजु | छि थुकी दोष छु खन ९” 
बीत नाना दोष बिल साहु. तमं मेमेश नं 

तर मिगू मांया खया बं कन भिगू गुद्याथ नं! 
“धन्य लक्ष्मो धन्य” घाधां फुक अपि बन्य त्यंबले 
भोमचाम्ह घाल “आःला बन्य जिनं जिमि थःगु छयें” 
धाळ साहुं भति मळाला: भोमचाया रवा: खया:-- 
“दु:ख तायमत्य भोमचा ! छ' न्ह्याग्गु जसां म्वाल आः” 
मुसुक न्हिळ विदुषी विशाखा “मेगु खे छ दुख मताः 
याय्‌ दुसा षडभिज्ञया बा भिक्षुपिनि दशन छता।” 
धर्मचर्या योगु यायगु बाःजुम्हं आज्ञा बिल, 

बं कन्हयखुनु थःगु छये ब॑ मुनि ससंघ बिञ्याकल। 
अमित बं ल्हाः तुति सिकाः नं आंसने फेफी तुका: 
घायक्य हल बं “बाःजु लहिका: ज्वीत झा:सा ज्यु” घका 

बुद्ध अन छ्ये दुगु सिया: ब:वि निगन्थतस्यं गनाः 
“आमचां हे नकि” घया: छवत वं ब थः अन हे च्वनाः । 
पलख जायका: “धर्म कनिन जिनं” घका च्वेक: हल, 
खन मृगार मवंस्य मजियाः किन्तु दूरे हे च्वन। 
घन्य भगवानयागु वाणी | वेत न्ह्याणुं सम्भव, 
अन च्त्रनाः नं लात श्रोतापत्ति फळवं दुर्लभ। 
“शरण भगवन्‌ शरण |” घा घां व्वां वनाः तुति भोपुया, 
शाक्यमुनिया न्ह्योन्य हे व॑ भौमचाया रठ्बाः स्वयाः 
बिन्ति यानाः धाळ -“मां जुल भोमचा | छ थर्निनिस्यं” 
वेगु नाम “मृगारमाता” जूगु खः उखुनु' निस्यं । 
हः वेहे साध्वी विशाखा बंगु खः आरामस, 
गुम्ह मिसां छन्हु दान यायगु बरत च्यागू काःग॒ खः। 
अन व द्वाहाँ वन्यत फुक बहुमूल्य थःगु तिसा त्वयाः 
थःम्ह दासीयात ञ्वंकाः धाल-“ती ल्याहाँ वयाः? 
दुम्य बना: धर्मोपदेश न्यनाः व प्याहाँ बःबले 
तोफियाः बल छोमनाः दासीं बिद्दारे छख्य फळे। 
पिस्य बयाः बं “स्वे तिसा हति” धायव दासी भ्वेकन 
“जा: जिला लोमन ज्नाः वे, जि कयाः हय्‌ याकन? 
बेल झत्रत वं “आर्य आमन्दं मचीकुनिसा जक 
छ कयाः हति, चोक्य घु'सा म्त्राल तोता: वा फुक्र” 

“ज्यु” घया दासी वना: अन स्वःबळे स्थविरं न्यन-- 
“हाकने छाय_ १” बं लिस: बिळ - “खः तिसा कायू ढोगन” 
घाल आनन्द--“दु खः सो य'कि हुंकन छ कयाः” 

बल ब ल्याहाँ “छःपिस थी धुंगु थन हे थच्चै” धयाः। 

बेत हानं छवत विशाखां “तयत थाक्वी सुप्रिया! 
सवाल छ' ब्याक्कं, कयाः हति माःगु याय्‌ जि हे” घयाः 
छयें बया: तम्बःत सःताः उगु तिसा व॑ फुक कयन, 
रक्षि दां ज्याला ब गुंगूकोटि उकिया मू च्वन.) 
मीत स्वत बं न्याय. सुनां फे थः थमं हे मृ पुलाः 
ब्याक्क दां गांहाय_ तयाः य'काः विहारे पिन्य दिकाः 
घाल--“भत्ते ! आर्य आनन्दं थियाः बिल जिगु तिसा; 

जि उकों तो योग्य मखना; मो त्यना नं उगु तिसा. 
न्याइपिं सु मदुगुलि जि हे कयाः दां थन हया, 
आः थ्व दाँया “'कल्प्य' छु छ हय_ माःग दिस आज्ञा जुयाः* 
घमेराजँ घाल “धन्य छ दान हे छं यायगुसा 
ज्यू विशाखा ! पू द्वारे मेगु बाहा दय.कुसा” 
न्यात थाय_ जक नि व दामं “ज्य, तथागत ज्य,” घयाः 
मेग गुंगू कोटि दामं ज्या छुकल व विहारया। 
छुन्हु मुनीधर चारिक्राय, बन्यत्यंगु सीकाः अन वनाः 
घाळ बं “थ्व विहारया ज्या स्वेगु भन्ते | आः सुनां १४ 


३०६ 


सुगते-सोरभ 


लोकशास्तां मोद्रलायन आदि न्यासः भिक्षपि 
बैत तोता: थकळ दयक्यगु ज्याय्‌ निरीक्षण याइपिं। 
छा गुलां दन्य सिधल उगु नितँ जाःगु दोछि कथा दुगु 
न्ह्याइपुरु, तःथंगु धूर्वाराम’ बां नं लाः गुगु । 
छगु बिहारे न्यंक जिगि जिगि च्वंक व॑ छायपाः तल; 
भिंगु लासा जायक लायाः संक ध्वाँयधी फर फर। 
छम्ह बया पासां जवनाः बल दोछि दाँया गा छपु 
घाल ब “पासा ! थ्व गा छपु लायत च्यु जितः थाय्‌ छकू” 
न्हिल विशाखा “पोंगु थाय मदु धाय छ तंम्वेके छुं धायू 
अन बिहारे लाःहुँ छं हे गन दु मालाः पोंगु थाय” 
“यू” घया: व मिसां वनाः स्वत न्यंक उगु छये सकभनं, 
किन्तु वेगु ब गा सिबे भिभिगु जक खन ब्याक बं। 
“हाय थुगु छये पुण्य यायगु भाग्य गन जिगु जुळ” धका 
गा ज्वनाः सुकुसुकु ख्वयाः च्वन छरूय कुने थामं किकाः। 
चारिकां ल्याहाँ विज्यानाः सुगत श्रावस्ती थ्यन) 
चळ विशाखायागु बाहा स्वेत 'सकल है अन। 
खन अज्याथाय्‌ स्थविर आनन्दं, न्यनं न्यन “ख्वेगु छाय १” 
चं ख्व ख्व॑ कारण कनाः बिल, वेत बं कयन लाय्गु थाय- 
“शोक यायमो तुतिहुसा थें हुं छुखाक्वे लाक ला, 
सिक्ट्तयसं तुति हुयाः बनि मेजु ! हुंकन तुति सिळाः ।” 


३४० 


विशालखाया विहार 


शीघ्र लयताया: वनाः बं छाल लःथ्यानाः अन, 
चुद्ध भगवान्‌ उगु दँ वर्षा उगु विहारे हे च्वन। 
यात उत्सब अन विशाखां कोटि गंगू हे फुक, 
तीत बिल भिभिशु चीवर भिक्षुतयत म्हति &जो। 
विविध भोजन अमित याकळ ढा स्वलां हे बं जक, 
दानयात कतिपुन्ही खुनु भवन श्रद्धा पूवक । 
उगु विहार ब साहुनीया भक्तिया प्रतिबिम्ब खः, 
*मिस्त धर्म बिज्ञ जक खः घाइपिन्स लिस: ब खः । 


शुगत सौरभ महाकाव्यया विशाखाया विहार 


नामरु मिन्हयगूगु सगे सिधल। 
ने० सं० ६४ बछढाथो २ 

देवदत्तया हुष्टतां 


“आये श्रावकपिन्त मुका: बुद्ध वर्षाकालस 
दृच्छि जेतवने व हानं दच्छि पूर्वारामस 
बास याना: च्वंबले अन मृत्युया वास: फ्बँ कवं 
सीम्ह काय्‌ घयूघय्‌पुमा: वी चा: सिसा छम्ह बल ख्वरूबं- ` 

“येः वेद्य, छायो दुन्य दयक दयक 

पूजा व पो, बौ फुक्र तयक तयूक 

“कूकू' सुमंत्रं गुलि प्बीक प्बीक 

थों क्रुरकालं बिल पुत्रशोक । (इन्द्र बजा) 

“ब ल्यायम्ह ज्वीवं लहिनाः जितः ते 

धात्ये जि सीबं परलोक भिक 

थ्व आश चाना: जिगु चित्त ख्वेक 

थो. क्रूरकाळं बिल पुत्र शोक । 

“चता? धका जि थन स्वीत धायगु | 

“योमा? थ्व सम्बोधन ताइ स्वीशु ! 

मगाःनि ख्वाःस्वे प्रिय पुत्रयागु 

चण्डाल कालं गुलि सो महीगु ! (उपजाति) 


३१३ 





सुगत सोरभ 


हाहां जुजु' योवन फ्वीथ्य च्वंका: 

भाग्यं विधातां विछ पुत्र ब्वीकाः 

छं हे मयानाः अपकार अयनं 

ज्यू हे ल्ह्याः थों यन क्रुरकालं (इन्द्रवञ्जा) 

नयनाः वयौ जिं भगवन्‌ !' छि वैद्य 

अनेक वासः सकतां छि याय्‌ सः’ 

थज्यागु वासः व्यु जित्तः ननानं 

“थ्व सीम्ह काय्‌ म्वाइगु शीघ्र हानं” (उपेन्द्रवज्ञा) 
“सुं मसीनिगु छये' छम्हू ईका फ्चना: छ' हय्‌ फुसा 
थ्वेत म्बाकाः बीगु जुळ जि” थुलि धयाः छुत उम्ह मिसा | 
समात्नु माला नं मसीनिगु ल्वीक्य मफु छुक्खां झूयँ वं, 
-चाः,हुहुं बालाक सीकळ ब्याक सीमाः धेगु नं। 
बळ ब ल्याहाँ सुगतया थाय्‌ काय्‌ दिपे यंकाः दनाः 
भिक्षुणी जुळ शीघ्र ब कृशागोतमी चीवर पुनाः । 
अन दु उगु समये पचिया माः क्वखाःम्ह भयानक 
दस्यु छम्ह लें वक्व स्याइम्ह पोंक गां गां हे फुक। 
लोकपिं अत्यन्त म्यानाः बिसि जुयाः च्वन हतपतं, 
वेत ज्वन्यत धका मनू छत यक्व श्रावस्तीनृपं । 
तर सुनां ज्वनि ! किसिसिवे बल्लाः व ब्बाइगु सलसिबे, 
थ॒गु स्वँ भगवान सिया: चाःह्य, विञ्यात ब हे पथे । 


३१४ 


देवदत्तया दुष्टतां 


चेगु छु हे भय मकास्यं वःगु तापाकं खन, 

चं मने तल--“थों छ अद्भूत हुं जि न्ह्योन्य बया: च्वन !” 
स्यायगु इच्छां अमितविक्रमयात ज्वं वन हयकयाः 
न्ह्याक्व ब्वा:सां वं लिफ्यायमफु योगशाक्ति बुद्धया । 

'बं तमं जिनयात कयुकाः हल चुर्पि यानं निस्यं, 
किन्तु पिलिक मि च्याक जूवन छुख्यर पथया ल्वहँतस । 
थःगु छथु ब प्रहार सित्ति वंगुलिं वं वा न्ह्यल, 
“आस्य श्रमण छ आस्य” घा धां फक्व बेग ब्वांबल । 
“स्थित दहे दु जि वा छ” धा घां लें बनां चान दशबल, 
हाल अंगुलिमाल -“याय्‌ मत्य म्वाःगु छ आपा छळ 
गय्‌ छ स्थित ज्वी, बिसि बनां च्वन अय्‌ मृषाबादी यदि !? 
धमराज धाल-“छ' बांछाक न्यो अय्‌ दुमेति! 

-छम्ह जि केवल जीबतय्‌ प्रति दण्ड तोता: स्थित जुया, 
न्ह्याः वनाः च्चन लोक ब्याक, मं छ हिंसारत ज्जुया:” 
“सन महणे ! पाप जि खन, तोत्य धुन, याय मखत आः 
बिन्ति भिक्षु छुनाः बिज्याहुनि शीळ पालन माक्व याय? 
'थुढि घयाः वं बाण नापं धनुष नं त्वाः त्वा: थळ, 
“भिक्षु वा !” धाधां मुनीन्द्रं वेत भिक्ष छुनाः बिल । 
उख्यर कोशलया जुजं उम्ह उम्र अंगुलिमाल्या 

क्रुर अत्याचार द्वारा साप हे ब्याकुछ ज्याः 


३१५ 


सुगत-सौरभ 


दमन याय धका तथागतया सुवा: व॑ फ्वै बल। 
वेत वसपोळं खनाः मुसुहुं न्हिलाः आज्ञा जुल-- 

` “यदि व अंगुलिमाल सँसि खानाः त्रिकाषायं पुनाः 
ख्वीगु, मखगु खँ ल्हायगु, हिंसा यायूगु तोता: थन च्व॑नाः 
शीलधारी ब्रह्मचारी जूगु खंसा छःपिसं 
बेत गय्‌ ब्यवहार यायगु ९” शीघ्र नृपति बिल लिस:-- 
वेत भगवन्‌ ¦ कच्छुनाः भन्ते’ धका जि भागियाय्‌, 
अन्न, चोवर, ग्लानप्रत्यय, शयनआसन दान याय? 
“व छु !” धका जुजुयात अंगुछिमाळ कयन पचिनं सुयाः, 
छिचिल भति व प्रसेनजित जुज्जु “अय्‌ !” धका थारान्हुयाः 
बेत सुगतं धाळ “ग्याय्‌ मो थ्वेगु भय छं मन्त आः” 
न्यन जुजुँ नं “आये अंगुल्मिल सेवा जि छुयाय्‌ ९” 

बं लिसः बिल-“कोशलेश्वर ! धन्य शासन छःपिनि, 
पिण्डपातं जिगु थ्व पवाः जाः माक चीबर नं दनि” 
उख्य स्वया: व प्रसेनजित नूप भक्ति भावं क्वच्छुत, 
घाल--भगबन्‌ ! लोकजित ! छःपिनिगु महिमा अद्भुत ! 
अख शास्त्रं राजदण्डं दमन याय्‌ मफुपिन्त नं 
छु' मदयक दमन यानाः शान्त याइगु छःपिसं, 
आः जिर्पि वन्य, वचन ब्यूसा ज्या जि आपा: ल्यंदनि” 
घाल-“ईजूसा क्रया?! धुळि शाक्यसिह महामुनि । 


३१६ 


देवदत्तया दुष्टतां 


खन च कोशल्नुप मुनीश्वर बन्दना यानाः अनं 
शीघ्र अर्हत जुल ब अंगुलिमाल यम, दम, साधनं। 
छुन्हु तथागतयाक्य न्यंबळ प्रश्न दर्शनशाखया 
बावरीया अजित नापं शिष्यपि भिखुम्ह वया: । 
अमित मूर्धापात आदि पार यतिशु खँ न॑ कन, 
अमिगु शंका दूर जुल, सकळं प्रसन्न जुयाः वन। 
थुगु प्रकारं अन च्वँ च्वं अन वक्व ब्राह्मण, क्षत्रिय, 
श्रेष्ठ गृहपतिपिनिशु मनया दूर यानाः संशय, 
चारिका यायां बिज्यानाः राजगृहया सुन्दर 
वेणुवनस बिहार यानाः च्वंबले वदतांवर 
देवदत्तं संघनायो ज्वीगु आकांक्षा कयाः 
ल्हा; जपाः थासं दना: प्रस्तावः यात थंगां न्ययाः -- 
“घमसम्राद्‌ । बृद्ध जुल आ:छा बिहारे याउँक 
च्वन्यगु ई जुळ संघ सुं छम्हस्यात छःल्हानाः फुक, 
या जितः युवराज छःपिनि जि त्रिचाः यांय्‌ संघया” 
घमंस्वामीं वेत “म्वाःगु खँ देवदत्त ! छु रहा: वया 
इगु ला छु खँ सारिपुत्र व मौद्रलायनपिन्त न॑ 
संघ लःल्हाय म्वाःनि स्वीतं” 'घायब तंम्वेकाः अनं 
अवाक भगडान्‌ आगि यानाः लायकुली थ्यंकः बन, 
राजपुत्र अजातशत्रुं यात अति आदर अन। 


३१७ 


रवि शाक्य 


सुगत-सौरभ 


वेत मेगु विहार दयूकाः बिल छगू चं नूतन, 
नयूगु नं बं नित्य सकतां माक्व वेत बियाः च्वन । 
छन्हु व दुर्मति देवदत्तं ऋद्धि सिद्धि क्यनाः क्यनाः 
मगधराजकुमास्यात वशे कया थ्व कुमन्त्रणा 
बिल-“कुमार मनुष्य जीवन धेगु निन्हु प्यन्हुया मखाः 
छुं जुयाः जुजु जवी मढाक प्वाक्क सित धाःसा छुयाय्‌ ९? 
राजपुत्रं घाल “भन्ते जि छुयाःसा जी?” धका 
देवदत्तं थूलि धयाः छुत-“बो सिधयकाः राज्य का ।” 

छुं लिज्ञां मदुनिम्ह कुमारं खः धका भाःपाः व खँ 
जःगु चुपि छपु थःगु जॅ भ्यानाः खुँ थं बन तीजक। 
बोम्हस्या बिश्वस्तपिं रक्षकपिसं खंकाः अन 
न्ह्योपनाः न्यन “थो छुखें युवराज सः मबिस्यं थन ९” 
वेगु मनया भाव छ, भति वेशु ख्वाळं हे कन, 
हयभुनाः अमिसं ञ्वनाः म्हे वाःबले चुपि नं खन। 
न्यन-“कुमार ! थ्व चुपि छ, खे स्वीकाः तया जें भयातुक 0”? 
मेगु यायशु उपाय मखनाः व॑ लिसः बिल चब्बुक-- 
“गु खः बौ स्याय्‌ धका थों तोति तोति बि पन्य मत्य, 
म्वाक म्वाकं छिमिगु ज्यू बनि, उचित सिरपा: का जिके” 
बेगु चुपि लाकाः कयाः प्यप्पुंक ल्हाः निप्पां चित, 
धाल-“थन सुं नीच मदु उलि थःगु नलभ्वी फायत, 


३१८ 


देवदत्तया दुष्टतां 


धा सुनां बिल बरु थ्व मूसीनयगु शिक्षा अय्‌ छितः ९? 
“तोति” घाधां फ्यन्यत स्वत बं किन्तु ताः क खत्तित । 
सात्त सासां घ्वात्तु ध्वा ध्वां बेत जुजुयाथाय्‌ यनाः 
वेगु पाप बिचार न्यंकल बेशु उगु चुपि नं क्यनाः ¦ 
न्यन जुजु नं “अय छु खे छ' स्याय त्यना हैं थो जितः ९” 
घाल बं निर्भयं जुयाः “खः राज्य भाला कायत” 
शील धारी धीरमति जुजु बिम्बसारं मणिमुखः 
काचया तःज्याःगु थल थें वांछुयाः न्यंकल थ्व खैं-- 
«थ्व क्षुद्गगु राञ्यया निति अहो खो पाप याय्‌ त्यंगु ! 
जितः म्वाः का थ्व आः हे छ' लिपा नंखः ख है छगु, 
सदां बरु छ' बिचाः यायमाः प्रजाया दुःख सुखयागु 
जि दयक ख्वेक्य मदु स्त्रीतं, स्वया: आः याःह छं माःगु ।?२८ मा० 
थ॒गुकर्थं व अजातशत्रुं राज्य थः ल्हाते कयाः 
माक्ब अ:पुक यात शासन अबुज्ञु छख्यर कुने तया: । 

पक्ष क्वांत्तुक बः मलाःतल्य नीतिपटु वं ब्याक हे 
ज्या बियाः तल थःपुलांपिं कर्मचारीपिन्त हे । 

उख्यर .पापो देवदत्तं शिष्यपिं मुका: प्यम्ह 

संघ स्यंक्यगु हेतु न्यागू बिनय द्यकाः नूतन 

गन दु भगवान्‌ अन वनाः बसपोल्या तुति भोपुयाः 

: छख्य च्वनाः बं विनय पूर्वक बिन्तियात पुलिंचुयाः 


३१६ 


खुगत-सौरभ 


“व्यायमा: भन्ते ! बनस जक बाय भिक्षुतय्‌ जन्म काःछि, 
देशे गामे च्वन्य मदु गर्न न्ह्याग्गु सां बास चच्छि। 
दातातयूस॑ नव नव वसः दान ब्यूसां मज्यू ती, 
भ्वाथ; माळा; परकु परकुं अंग हे मात्र तोप्बी। 
बाहाले बा च्वन्य मदु वले, बास यायमा: सिमाकवे। 
श्वे भी नं सुं बन्य मदु गनं, नयत नयूमा: फ्वनाः हे । 
ला, न्या, ख्ये/ छु' नय मदु अमे पिण्डपात्रे फयाः न 
धात्थं तयूमाः थुगु विनय नं न्यागुछि थाकुसा नं (मन्दाक्रान्ता) 
वेगु खँ न्यनाः वंत सुगतं धाल--“छ'गु खँ श्रेष्ठ खः 
किन्तु फुक अनिषाय यायूमफु मीशु मध्यम मागस” 
घाल हानं-“दोष स्वंगू महुगु नयज्यू आमिष, 
पांसुकूलिक ज्वीब्यू योषिं तोच्यु चीवर मेपिसं, 
बक्षकवे बा आश्रमे थज्जु च्वन्यब्यु गामे बा बने, 
पिण्डपातिक ज्वीव्यु अथवा वन्यव्यु नयत निमन्त्रणे” 
देवदत्तं घाल--“भगजन्‌ | तोत्य मख्‌ जि न्ह्याग्गु सां, 
यदि सुयां थुगु उच्च विनये च्वन्यशु प्रवलेच्छा दुसा 
का शलाका विनयपक्षे चित्त श्रद्धां क्वातुकाः” 
रोघ न्हूपि ` भिक्लुतयसं ज्वन शलाका 'खः? धका । 
बेत नवात समन्तभद्रं-“देवद्त्त ! थ्व योग्य ढा? 
संघ स्यंक्यंशु मूखता छ, लाःन्ि ळाःनि लिका पलाः? 


३२० 


देवदत्तया दुष्टतां 


छोकशास्तां गंक गंकं बन व अति हर्षित मनं 
संघ स्यंकाः छं मस्यूपि भिक्षुपिं मुंकाः अनं । 
राजपुत्र अजातशत्रं न्हूगुतिनि दयूकुगु गयाय्‌ 
आश्रमे च्वंवन ब न्यासः भिक्षुपि नापं तया: । 
सारिपुत्र ब मोदूलायनपिन्त भगवान छत 
यायत धम सस्युनिर्पि न्हू-भिक्षुपित सुशिक्षित । 
देवदत्तं खन आपि उपदेश यानाः च्वम्हस्यां, 
घाछ--“कासो भिक्षुपि! बनि भिगुली मन न्ह्याम्हस्यां, 
बुद्धया निम्ह अग्रश्नावक शिष्य ज्वीत बया: च्वन” 
थुलि घयाः वं स्वःबळे खन अमित सत्तिक हे अन । 
आसनं थः भति चिला: बं घाल “आबुस ! थंन थन” 
“म्वाळ आबुस ज्यूनि थन” धा धां अपि मेथाय्‌ च्वन । 
अन अनेकानेक धर्मालाप ताउत हे जुयाः 
देवदत्तं भति लिपा वाकाः तयाः अमि ख्वा: स्वयाः 
घाल--“आबुस सारिपुत्र | जि साप हे जँजि त्यानुल, 
भिक्षुपिन्त कना: बिज्याहुनि, घो पलख थन गोतुल” 
सारिपुत्र “ज्यु” घया: उपदेश मात्र छु बी त्यन 
देवदत्तं थःगु संघाटी प्यत्रः थ्यानाः द्यन। 
मया श्रद्धा दयाः अति सरळ निर्मळ चित्तपिं, 
देवदत्तं धाःगु छयू लय ब्वां ज्जुयाः च्वंपिं अपि 


३२१ 


सुगत-सौरभ 


भिक्षुपिन्त व सारिपुत्रै धर्मकन 'दे फ्वीगु' नं 
ऋद्धि क्यन विश्वास ज्वीक्यत अमित मोद्रल्यायनं । 
थुगु प्रकारं भिक्षुपिन्त प्रबोध याना; स्थविरपि 
राजगृह नगरे छिहाँ वेत्यंबले फुक भिक्षुपि 
“यक्व दुखदिख सहन यानाः बा अनेक सुखे दुनाः 
देशु मखु निर्वाण निश्चय! धेगु न॑अमिसं खनाः 
बल हथास अमिशु नापं देवदत्तं गंक नं; 
देवदत्तं पोचिनाः त॑ राजगृह हे बळ ब न॑। 
बेशु. मनया गुप्त पर्धा द्रोहया मिपुसा जुयाः 
छुल विहिसावृत्ति रूपे थ्व अपमान-फसं कयाः। 
शाक्यमुनिया प्राण कायत व बन मगधया लायकुली, 
अन च्वनाः जुजुयागु सल्हां मत्त किसि नालागिरि- 
यात अय्‌लाः यक्व त्वंका: राजमार्ग तोतल, 
स्वँ: ल्हनाः लाःलाःथ्य वाफय थें व लें लें ब्बांजुल । 
बेशु ब्वहळं थ्वाःगुलि पकखात शुलिगुलि धू जुल, 
व॑ स्वथं त्वीकाः लिना: गुछि कल्प वृक्षत कोद्‌ल। 
ग्याःगुलि थःथःशु प्राण ज्वनाः गुलि गन बिसि बन, 
गुलिसिनं “बल हुं छु” धा धां बं मखंथाय्‌ सु बन। 
छं मस्यूपि मच्त अथवा ज्याथ जिथिपि छम्ह निम्ह 
ब॑ लिळाकाः यात गिलिगिलि मृदुल मृदुल कपीसम । 


क 

देवदत्तया दुष्टतां 


अमिगु हिं जित माग ब्याङ्क भुन्न भुन्न भुजि भुन, 
ला व क्वे चुंदंगु केसर वंशलोचन थं च्वन। 
गुलिसितं वां छुत खँथं त्वीकाः वसः छावाःगु थं, 
अमिगु ख्वः सः थ्वत व नगरे शत्रु हाहा बःगु थं । 
गुलिसियां तःज्यात छयों छौँ) गुलिसियां प्वा: पंम्हुल, 
गुलिसियां जँ जि त्वद्धुछा: नं छम्ह मनूयां निम्ह जुल। 
बल अज्या थाय्‌ शिष्य मुंकाः शान्ति पूवक श्रीघन, 
छम्ह निम्हेस्यां प्राण पानाः ब्वां बना: उगु लें गन । 
ख्वल गुलि भ्याले च्वनाः थः ख्वाल ल्हातं तोपुयाः, 
किन्तु भगवान्‌ लें बयां च्वन अमित “छुँ ग्यायमो” धया: 
क्रूर किसि नं सौम्य भावं शान्त जुल स्वँ: क्वे छूयाः 
न्ह्योन्य थ्यन्यवं,. धन्य मेत्रीभावना बसपोलया ! 
देत चसपोळं छं ले पिळ, बं चरण नँतुना: च्वन, 
भति लिप ल्याहाँ वनाः थः किसिगले तुं च्वंबन । 
थथ्य ब किसि ल्याहां वस्यंलि ब देवदत्तं भं तमं 
स्थीम्ह योद्वातयूत छुत सवेज्ञ स्यायत हाकनं । 
अन ब्रनाः ल्हाः तोल मफु अमिसं सुनान हे छुयाय्‌ ! 
अञ्न शखत बांछुयाः झं शिष्य जुळ बसपोल्या । 
ज्वीत लज्जित जुल ब थुगु खं दुष्टता तोतुगु मख, 
मगधनृपति अजातशत्र दुथाय्‌ वना: थुकथं चुकू 


३२३ 


सुगत सौरभ 

तात--“गौतम दयक दयकं मान जि काय्‌ फं मख, 
सीकि राजन्‌ ! छःपिसं नं बो दतल्य सुख सी मखु । 
घुंकि द्यांठाकाः कुनाः सां राज्य-सुखया कारणे, 
वेगु नं जि प्राण कायू छाका: गर्न निजेन वने ।” 
थुलि घया: वं समय खःजुछ पाप यायत उख्य थुख्य, 
माः जुजु' छन्हु सुगत खंकल गृद्धकूटे क्वे पथे। 
ब्वां बना: वं च्वं विशाळ ल्वहः छगः त्वीकाः हळ, 
देवयोगं मेरु ल्वहँते कःशुलिं तःकूदल। 
तर उकी चीकूगुलि कःबळ अनं नं तिन्हुयाः, 
हि बल सुनिवरया तुती म्हौलापचि छुं पंम्हुयाः । 
न्ह्याक्व घाः स्याःसां मुनोन्द्रं छुं मचा: दुख-वेद्ना, 
-सहलपाः च्वन वाह्य दुख स्मृतिसंप्रजन्य ञबनाः ज्वना: 
निन्हु प्यन्हुं घाले तुं दाया; साप हे तच्चो जुल, 
ब तुँत ब्याक्क गनं गनं छम्ह खा वयाः क्यानाः नळ । 
ठुँ मदु सां घाः फुक मळाःनिगुलि चिकित्सक जीवक 
अन हयाः कयन, वं व घाले फ्वकछ वासः नाइक । 
गुम्ह भिषकवरयात राजकुमार अभयं लें थुयाः 
योत्थ्य लहिनाः त:म्ह थःथाय्‌ राजभवने हे तयाः 
वेगु नां मगधे उकी “कोमारभृत्य” धका दन, 
अन च्वेच्चं भति तःघिकः जुल फक्व आखः नं ब्वन । 


३२४ 

देवदक्त्या दुष्टतां 


छुन्हु बया मां बौ म्हसीक्यगु साप उत्कण्ठा जुया: 
ब्वां बना: ब कुमारयाथाय्‌ न्यन न्हक्वी चासुं बयाः- 
“देव | “हा: नाः मदु’ धका न्हित्यं हिस्याइगु मेपिसं, 
बिन्ति मां सु जि, वो सु घात्थं धा जितः थो छःपिर्स”, 
सुंक च्चन्यवं सरल जीजक बिन्ति यानाः क्वच्छुनाः 
घाल राजकुमार अभयं वेत स्नेहं पाचिनाः- 
“ति मस्यू छ' मासु धात्थं बौ जि खः छ' जीवक !” 

बन अनं अभयं “हुं” धायं ख्वाळ ख्यूँकाः तीजक । 
थः क्वथाय्‌ थ्यंकाः दनाः तुं बं मती बायका: स्वत-- 
“ळायूकुली ब्बलनाम्ह जसां अंश देमख छु जितः, 
शिल्प सःसा मान छु दे, आः छु सयक्यगु शिल्प जि! 
वेद्य जुसा च्वनि प्रतिष्ठा नाप थःगु प्रभाव न॑” 
उच्चशिक्षा प्राप्त यायगु कामना यानाः मनं 
लायूकुली स्वीक्यं मन्यंस्यं छुन्हु ब प्याह वॅन अनं । 

लॅ बे बं ऋतु ऋतु हिला: वॅन, थाय्‌ स्वयाः जल वायु नं, 
देश, गां गां गुलि पुला: बन गुलि छिनाः वन खुसित वं | 
नाप लात ब जीवकं थों तिनि शिशिर ऋृतुया फस; 

देह जक मखु हृदय नापं पीक पीक ब मार्गस। 
न्यंक बाँडगु वस्न त्यूपि द्रौपदी-गुं खितय्‌ शिले 
चचुगु स्वा शिशिरं यनाः न्हापातु छी धुंकल जुले। 


३२५ 


सुगतसोरभ - 


आः अपि भ्वाथःगु वसत सां तियाः कय्‌कयूकुना: 
च्वंगुळी नं उगु फसं दुःशासनं थें च्वन त्वका: । 
मखु थ्व थुलि जक उशु फं मिंपूणु थं हिइ्या: वल, 
म्हुतुसि ल्हाः तुति आदि नं तःज्याःगुलि चःचः हिल । 
ख्वाँउया ल्हाः तुति पुचाचां न्यासि वन्य नं थाकुल, 
धेय पूवेक न्ह्याः वँब बं यक्व ले ले धोदुल-- 
चिकुगुलि मकळं क्वखायाः वल गुलि थो थो मुनाः, 
गुलिसिनं ब फसं मकयक्यत न्हायपने खोले भुनाः । 
लें बँ बं छन्हु बा वयाः सतले, छथाय्‌ द्वाहा वन; 
मं ब वा तः फति जुज्नु' तः ज्याःशु ख्ये थें चक्कन । 
यचुगु न्हयूता रङ्ग दुगु तीमां कपाय्‌ व्वेकुगु खन, 
भति लिपा ल॑ यात स्वागत त्बीक गा छाया; अन | 
थुगु प्रकारं यक्ष अनुभव नित्य यायां नूतन, 
धीर जीबक तःन्हु दयकाः दूर तक्षशिछाय्‌ थ्यन । 
अन वनाः वं न्यंक मामां बिश्वविद्यालय खन, 
बिनय पूर्वक 'यात गुरु आत्रेययात निवेदन -- 
“गुरुजु | आयुर्बद्‌ सयक्यत दूर देशं थन बया, 
भा:गु शाख स्यनाः बिज्याहुनि छःपिसं करुणा तयाः” 
“हां! छु बी अल्य दक्षिणा छ' ९” न्यन न्हिलाः अध्यापक 
बं लिस: बिल “छ ये सुनानं छ' मसीक बयाम्हस्य 


३२६ 


ली 


देवद तया दुष्टतां 


बो छुफे बरु जन्मकाछि ज्वी जि छ:पिनि सेवक” 

वेत लयतायाः चिकित्साशास्त्र स्यन क्रम पूवक । 
जीवकं नं मन तयाः स्यों स्योंगु बिद्या फुक फुक 
न्ह्यदै तक गुरुयागु ज्या यायां ब्वनां च्वन महिक.। 
न्ढ्यदैँ फ्बीबं व॑ मने दल “पृत्तु प्वीक्यणु गुलि सफू! 
ब्वंक्ध थ्वीका, लोममंका: न्द्याक्व हे ब्वंसां मकु!” ` 
बन व धः आचाययाथोय्‌, धाल-“गुरुजु | थ्व शिल्प छा 
अन्त थन अन मदुग केबळ वलयरेखा मात्र ळा 0” 
घाल आचायं न्हिलाः-“खः अन्त मदु छं शाख्या, 
बटण ! अयूनं ब्याक्क मखुसां फक्ब सयुक्यगु भोगु ज्या, 
प्यक्ख्य़ररं विद्यालये छ' चाःहुलाः च्याक्वे तक 

छु छ, दु वास: सखुगु घाँय्‌ घी आदि मालाः हति कुक” 
“ज्यू ! धका बं शीत्र थः गुरुयात यानाः वन्दना 

बन अन ईं चाः क्बकीचा माःगु ज्याभः नं ज्वना: । 

चा हा ह्य. खत ग्वी हपले फुक गुँलि, सिमा घांयूधी त बं 
प्याःशु, स्वां ब यूँ हःगु बाउगु, गंगु, हःही हाःशु नं | 
न्क्व माः सां ल्बीक्य मफु ज्यायख्यल्य मदुगु छत्तां अन, 
अम्हवादीं श्रम्ह खनि थें सबै औषध मय खन-- 
“हुंगु अम्बः अमृत हे खः, नींगुछी जो मदु हल; 
इष्ठमी सुसुयात ज्यू अति, खः पिपी नं बासळ । 


३२७ 


सुगत-सोरभ 


लनिग प्यायूपी चा:गु कसुलि, ज्यू कुन्हू मोस्याःगुली, 
गजि व पाल तिभू, कताबसि आदि प्वाःपी स्याःगुली । 
गुछि महारंगीं सँ हाकुइ, उलि नस्वाळं चिमिसँ हाः, 
रुक्ष मखु धाइगु अळःमायागु पुं तः ज्याःगु लाः। 
` खालु अथवा यांदितां नं खन्यत ल॑ ज्वर न्ह्याम न॑, 
हुंगु आरेया रसं ला लाइ स्वें वाः जगु नं। 
म॑ कलाः व पुननेबां फुक, भ्रगराज॑ थी मिखा, 
` पूवेजुनिया नं खै लुमनिगु हुं रूबलाचाघांय्‌ मखा। 
'खाइबःसि किमि ककाः पालाभिनं झं ज्यू उकी, 
ज्यू नबःघाँय्‌ वा कपूया अर्क थंक्बं वंगुली । 
थाकुरा कयात ज्यू, प्वींचिनिग तःके दुस्यचुनं; 
लाः मिखास्याः हुंग मीकूस्वानयाग रसाञ्जनं! 
कं कथ्बी थाःसा ब तकुस्वां, सःपिञ्य, सः सूगुली, 
हः सहित गोजाबुंस्वां ञ्य, कमलपित्त कःग॒ळी ¦ 
दाख, पेस्तांगूर बेदाना, मुनक्का फल फुक 
खः खजुरांजीर हुं बाडाम नं बलवर्धक! 
हुंगु जाफ्रान्‌या खँ ल्हायमत्य, शक्ति जक मखु रूपनं 
बृद्धि ज्वीगु धका प्रसिद्ध व नयत नं ज्यू तीत नं |? 
थुगु प्रकारं तःन्हु तक वं वृक्ष गुल्म व क्षुप, लता 
न्ह्याक माःसां ल्वीक्य मफु वासः मखुरु उद्भिज छतां। 


३२८ 


देवदत्तया दुष्टतां 


बल अनं विद्यालये ग्याग्यां ब ल्याहाँ ल्हाः प्वनं,' 
क्वच्छुनाः वं धाल-- “जिला ल्वीक्य मफु गुरु | घाँय्‌ छपु” 
गुरुम्ह न्हिछ अति - “धन्य धन्य छ, यात छ' श्रम सार्थक 
माक्व सल, ल्याहाँ हुँ जीवक ! च्वंहु छूयें सुख पूवक” 
लित छ.वयाः हल थुलि धयाः पाथेय नं भतिभति बिया:,. 
बळ व नं आचार्यया उगु गुण लुमंकाः दे स्वयाः । 

हें ब वं साकेत, काशी आदि देशे चाः हु हुं 
यक्व रोगीतयूत लायकाः यश व धन नित्तां मुमु' 
राजगृह नगरे वयाःच्वन नहूछयँ दयकाः जीवक 
अभय राजकुमारया बांलाःगु भवनं सत्तिक। 
राजगृह व थ्योंगु समये बिम्बसार नृपालया 
लायक्य मफयाः च्वन अळःके नह्याक्व वेद्य दयां छुयाय्‌ ! 
समय सीकाः वेत छन्हु जु्जुयागु वासः यायत 
नियत यात अभय कुमारं वेद्यतयत छवयाः पित | 
पूर्ण रूपं ल्वे म्हसीकाः माःगु वासः पाकल, 
देबयोगं छाल जुज्ञुया रोग व छपा वासळं। 
बेत नरपति बिम्बसारं 'राजबेद्य' थ्व पद बिया: 
तल “चिकित्सक बुद्ध प्रमुखं भिक्षपिनि नं जुल” धयाः। 
थुगु प्रकारं संघया नं वेद्य जूम्ह व जीवकं 
बुद्ध भगवानयाग घा: नं शीघ्र छायकछ चब्युक ! 


३२६ 


सुगत सौरभ 


भिक्लुपि लय॒ताल थुगु खं, भं उपासकपि दुग, 

गात अमि हर्षाश्च थ वा न्यंक नगरे सकभनं । 

सुगत दर्शन याय्‌त न्हव न्हि थःत वे वन्य यायत 

वेणुवन तापाःगुलिं वं थःगु आम्रोद्यानस 

माक्व मण्डप, कुटि, सभागृह आदि दयकाः शोभन 
संघयात प्रदान यात सहित त्रिचीवर भोजन । 
क्लेश-ल्वेया वेद्यया नं वेद्य जक मख भक्त नं 

जगुळि तः बगु नामे पूण श्रद्धा सकसिनं । 

उरूयर नृपति अजातशत्रुं बो सिधयक्यगू जाः स्वल, 

न्हूगु छ.यँ धका नां तयाः बौ बन्धनागारे तळ । ` 

बृद्ध नृपया फुक पुछांपि कर्मचारीपिन्त नं 

छू छु दोष बिया; कुनाः तळ “दोष मदु जिमि” धायक न॑। 
पाः तयाः तल यक्व हे वं अन कठिन आज्ञा बियाः 

मांम्ह छम्ह तोता: सुनानं ख्त्राल स्वेमदु नुपतिया । 
मांम्हस्यां गां तोपुयाः छं नयूगु वस्तु यनिगु अन, 
बौम्ह नृपति नं ब अन्नं थःगु प्राण हना: च्वन । 

थुणु खै सोका; कायम्हस्याँ गन-“गां न्ययाः मां बन्य मदु 
भाःतया निति सती साध्बीपिसं छु मयाशगु दु? 
शिबज्जुया अपमान तायाः मो कब्बानाः सित सती 

मेगु दमयन्तीं स्वयम्बर याय्‌ धका ल्यीकछ पति। 


३३० 


देवदत्तया दुष्टतां 


सु'क च्वनि गय्‌ मगधरानी प्रार्णपति द्यांलाः स्वयाः ! 
कस्ति, साख: म्हे बुला: बॅन गन्ध द्रव्यं मो ह्हुयाः । 
बृद्धराजं गोन्हु तकला थः कलाःया म्हे फ्ययाः 
प्राण धारण याःशु खः तर कायम्हस्यां थ्व खं नं सिया: 
माम बन्य हे मदु” धका गन, मांम्ह जुळ शोकाकुल, 
इगु लुखाया खरु ज्वना: स्वामी लुमंकाः भोपुल-- 
“नाथ ! जिगु छं दोंगु दःसाः या क्षमा थुगु ज़न्मया, 
गात ख्वाः स्वे नं थ्व जन्मे हा ! जि प्राणाधारया !” 
हाकनं रुबल अश्रु हायकाः नेत्रया चायकाः पुसा -- 
“हा ! थ्व पापीयात प्वाथे हे सुकाः जि छुःगुसा 
थुढि स्वयाः च्वन्य माल्मिखु लि आ: म्रल्लाका: हा ! छुयायू !” 
मेरु रानीं यत्न मखनाः बन अनं भसुकाः तया: । 
गोन्हुसः च्वनि झीगु मानवदेह अन्न ब जल विना! 
मगध-नृपति प्राण तोतछ बन्धनागारै च्वनाः। 
गुखुनु जुजु सित उखनु हे रानी गृहे काय्‌ ब्यीकल, 
छुक्बलं निशुलिं ब सःपौ लायकुछी थ्यंकः बल। 
सुचतुर उपस्थाकतयसं 'भिशु सं; नि बी’ धका 
प्रथम बिल कायबूगु पोनि नुपतिया ल्हाते दिकाः। 
पुत्र-स्नेहं देह जक मखु व्याप्त जुल हृदये तक-- 
“अबुज्जुयात जि बूबले आनन्द जुळ उबी गुलिजक !” 


३३१ 








सुगत सौरभ 


घाल बं “का तोति जिमि अबु, तोति तोति हुँ याकन !” 
“स्वीत तोत्यशु देब ९? धां धां कांहिना: पो नं कयन । 
देशु स्नेहं शोक व्वीकल, बा मर्न शोकं पुन! 
बं व पौया आखले दुष्कम पोभाःथे खन। 
ख्वळ ब बोया गुण लुमंकाः दीन सु असहाय थं 
मेगु छुं बं शरण मखनाः मामयाथाय्‌ वन ख्व रूवं । 
थुगु खँ सीकाः मांम्ह नं बल “हैँ!” धका भःभः नुयाः, 
घाल ध्बद्ठीबं तमं “छं आः जिलं वॅनला नया ९” 
मं व ख्वढ “योमा ! छु याय्‌ जि! गन वना: स्व: बन्य 
आः सुनां अय्‌ स्नेह यानाः न्वाइ हानं बी सुवा: ९” 
मांम्हस्या काययागु थुगु घं मन स्वयाः वीं थं जुल, 
फुक पुलांगु खँ जक लुमंकाः झं नुगः दादां ख्वळ-- 
“प्रियतम ! छिगु अःखः सीकला छं मयाना, 
परमपि थुम्ह दासीयात छि छाय वाना! 
श्रमवश यदि जूसां थःगु हे भाःप्य म्वाःला! 

` जिगु दृदत म्हसीकं थय्‌ नुगः ख्वेक्य लोला! 
थन जिसु दु धका हा! पुत्र नं शत्रु जोम्ह! 
स्थिति गति पति हे खः हा! जितः नं म्ह स्यूम्ह, 
जुजु | जनिगर काः वा, वे जि नं नाप नाप, 
थन थ्व अधम पापीया थया यक्ब पाप !” 


३३२ 


देवदत्तया दुष्टतां 


“ळुमळ लुमन धात्यं छंगु ज्या दुःख बीगु ! 
जिगु उद्रस वेवं यात इच्छा गज्यागु-- 
“जुळ जि त्वन्यगु वाञ्छा रक्त वस्पोलयागु' 
हल जिम्ह प्रियस्वामी घाळ यानाः हि क्वाःग। 
थुगु खै प्रकट ज्वीव॑ जोसितयूसं दु धा:ग-- 
'गुम्ह बुइ उम्ह धात्थं भूपया शत्रु ज्वीगु' 
तद॒पि मफु क्वथयू जि मूखंतां छन्त मूख! 
फल बिल उकिया छ॑ थौं थ्व वेधव्य दुःख। 
गन दृइ अबुया ख्वाः छन्त हानं थ्व लोके! 
स्मृति जक दनि सो सो स्वे फुसा न्यंक शोके। 
मखु मखु फुक फाक्कं छंगु हे दोष मात्र, 
जिग॒ थुगु हतभागी कमे हे दुःख-पात्र !” (मालिनी) 
थय्‌ कपाः दादां व रानी भ्वाक्ष अनसं फेत्तुत, 
शीघ्र कायूम्ह “यमा !” धका मांयागु पाली भो सुत । 
मांम्हस्या तुति प्यात व्याक्कं अश्रु हायाः पुत्रया, 
कायम्हस्या नं बुळ सँ माहाँ स्नेह-धाळं मामया। 
पळख जागवं कायम्ह दन काचाक छुं संयत जुया:, 
` बं “यमा ! लोमंकि व खँ आः फुक” धका मां लित छुया: 
यात द अत्यन्त पश्चात्ताप पूर्वक सतिगति, 
किन्तु वेत ब राज्यमोगे मन्त & आः सुख रति। 
३३३ 


सुगतसोरभ 


न्ह्यो मव: बांलाक चान्हे, गंसि नं व जुज्नु वन 

थुगु अवस्थां सचिवपिन्त वयाय्‌ थ्वयाय सद्या: च्यन। 
जुळ छगू उत्सव व समये नृपति नं बन्यमाः शुकी 
वन्यत सकल हाःगुलि वन किन्तु चित्त छूकी छकी! 
अन च्वँच्वं भसुकाः तयाः वं न्‍्यन-“छ, मदुला सुं छम्ह 
श्रमण ब्राम्हण जिगु थ्व ज्वाळा शान्त शीतळ थाइम्ह ९? 
“पकुध कच्चायन” धका नां काळ श्रद्धा गुलिसिन, 
गुलिसिनं “गोसाल” धाःसा,. “पृणेकाश्यप” गुलिसिनं। 
न्ह्याम्गु नां काःसां व जुजुया मन मवं थं नंमवाः, 
भति लिपा जीवककुमार धाल नुपया ख्वा: खयाः-- 
“त:न्हु मदुनि बिज्याःगु भगवान्‌ दासया अंय] क्यबे,' 
अन बिज्याःसा देव | निश्चय शान्ति उवी छःपिनि मने ।? 
वेगु थ्व खे जुजुयात यल अति, धाळ “आ: हे बन्यनु सा” 
थुगु ख सीवं बळ हृथासं किसि गयाः न्यासः मिसा। 
छम्ह किसी गल नृप व जीवक, च्वन व मिस्त छचाःख्यरं 
उखुनु हे चान्हे युस्याः च्याकाः अपि बन उगु पुर । 
आम्रवन थ्यन पाप लुमनाः मगधपति जुल कम्पित, 
धाळ बं--धों लाय लना: ला सोम्य जीवक | छ' जितः ?” 
ब्थाःम्ह भूपतियात वं क्यन--“देव म्यायूमो हुं थ्यन, 
मण्डपे मत खन्यदु थाय्‌ दु अवश्य भगवान्‌ श्रीघन।” 


३३४ 


देवदत्तया दुष्टतां 


वन अपि किसियागु म्हं क्वाहाँ वयाः द्वाहा अन 
शीघ्र मगधेशं मुनोश्ररयात अनि यानाः न्यन-- 
“मेग ळजगाःयागु ज्याला कायदु थें ल्हाते फयाः 
भिक्षुजीबनयागु नं प्रत्यक्ष फल छ, कायदुला ९? 
वेगु खं न्यनाः घाल सुगतं “थुग खेँ मन्यना ला गनं ९” 
न्हिळ व “भगवन ! गुलि न्यना जि न्ह्याम्हस्याक्यं सकभनं, 
किन्तु अमि लिसलं भञ्‌ सन्तोष गव्लं भति जितः” 
बेत भगवान थ्व सार्थक वचन न्यंकल सुस्मित 

“सुं सेवक छ यँ बँ व ज्या फुक त्याग यासा 

हानं व 'दासजु' धका दइला तिबः याः | 

झं वंत ला सकसिनं बिइ साधु बाद, 

राजन्‌ ! थ्व खः श्रमण-जीबनया प्रसाद । 

त्यागी महापुरुषतय्‌ खँ न्यनाः ननानं 

तोता: न्हि थे विषय वेभव, भिक्षु ज्वीवं 

बं काइ मुक्त खगतय्‌ उगु मुक्ति श्वाद्‌ 

राजन्‌ ! थ्व नं श्रमण-जोवनया प्रसाद्‌ । 

हानं उसायूमदुम्हस्या उग रोग लाः थं 

लँ तंम्हस्या थबगु सत्तिक प्राम खं थं 

आनन्द ताइ छुमनाः ब पुलां प्रमाद 

राजन्‌! थ्व नं श्रमण-जीवनया प्रसाद्‌ ।. 


३३५ 


सुगतसौरभ 


शीले च्वैँ चवं मन सदा परिशुद्ध ज्वीकाः 
प्यंगू समाधि-सतले तँ प्यते व थ्यंकाः 
दी यक्व, दुःख, सुखयाग मदयक दंड, 
राजन्‌ | थ्व ने श्रमण-जीवनया प्रसाद । 
योगं क्यनाः ब्बयग आदि अनेक ऋद्धि 
सीकाः समस्त परया चल चित्त-चृत्ति 
तापाः हे थजु ब तायक्यग शूक्ष्मनाद 
राजन्‌ ! थ्व नं श्रमण-जीवनया प्रसाद । 
मेमेग पूवजुनियागू खँ नं लुमंकाः 
नाना गतो जनत बूगु ब सोग खंकाः 
संपूणे आस्रव फुकाः जुइ सत्य खंम्ह 


राजन्‌ ! थ्व नं श्रमण-जीवनया प्रसाद ।?? (बसन्ततिलक) 


“घन्य भन्ते | श्रमण-जीवन | शरण वे धुन छःपिनि, 
यक्व यायूघुन पाप पापीं यायग मेगु छ, ल्यंदनि !” 
थुळि घयाः व अजातशत्रे पालि भोपुल बुद्धया, 


बेत सुगतं धाल “लिपते पाप यायूमत्य भय कयाः” 
पाप तापं दग्ध जुम्ह ब. मगधनरपति अन वयाः 


शाक्यमुनिया सदुपदेशं शान्ति छ भति सां कयाः 
राजमृह नगरे क जीवक नाप ल्याहाँ बन अनं; 


कपिलवस्तु बना: अनं वन जेतबनस मुनीन्द्र नं । 


३३६ 


देवदत्तया दुष्टतां 


उख्यर द्रोही देवदत्त या:गु ज्याय्‌ असफल जुयाः 
चित्त चिन्तां चंगुलिं म्हम्हि गंक क्षयरोगं कयाः 
पापया फल सःगु थं खन थःगु सम्मुख बं छ याय्‌, 
यात निश्चय बं भयं थुलि भिंगु ज्ञां अन्ते बया:-- 
“आ:बले फ्वं वन्य क्षमा जि पूज्य गुरुयाथाय्‌ वनाः” 
बळ अनं व ठुली च्वनाः थः शिष्यपि सकले' ब्वनाः 
तर विद्दारे वन्यगु न्ह्यो मोल्ह्वीत पुखुली बंम्ह ब 
नरक बनला मस्यु सिना: धो पे दुना: थाहाँ मव: ! 


सुगत-सौरभ महाकाव्यया देवदत्तया दुष्टतां 
नामगु मिच्यागूगु सर्ग-सिघल। 

निर्वाण ज्वीत 


ने० सं० ६५ गुंछा 


उच्च भवन पूर्ण श्रावस्ती नगरया उत्तम 
जेत, पूवे निगू बिहारे पावसे नीन्यादँत 
बास यानाः बुद्धभगवान्‌ शाक्यतय्‌ निगमे बम, 
भक्त नृपति प्रसेनजित नं सैन्य तोता: बल अन । 
सुगतयांत अनेक मार्थं यात पाली बन्दना, 


मुनिवरं “राजन्‌ | थपाय॒चो छाय्‌ थ्व म्हे गौरव क्यना १? 


धायव बं ल्हाः विन्ति यानाः धाल-“छ:पि बुद्ध खः, 
घमं नं खाख्यात हानं संघ थ्यों भि-मार्गस । 
जुजु जि, छःपि धर्मसम्राट्‌ , खः निम्हं भी क्षत्रिय, 


चयदँ चयदँ बयस निम्हेस्यां छाय मलो सम्मान तय्‌ १” 


थुगु प्रकारं 'धर्मचीभाःया प्रशंसा भाषण 
फक यानाः, ज्या लुमंकाः वृद्ध नृप ल्याहाँ बन। 
चारिका यायां तथागत महपिनि पाबापुरे 
चुन्द्या अंयागु क्यबस बिहार यानाः च्वंबले 
मलपिनि रमणीय संस्थागार न्हूगु सिघयकल, 
उगु भवनया न्हू प्रतिष्ठा यायूत भगवान्‌ सःतल -- 


३३६ 


रवि शाकर 


सुगत-सौरभ 


“एकशास्ता ! जिमिगु हित सुख हेतु प्रथम पला: तयाः 
सुं मच्च॑निगु न्हूगु थुगु गृहयात शीघ्र पवित्र या” 
भिक्षसंघं सहित जिनबर अन वनाः दुगु आसने 
पूवेमुख यानाः बिज्यायवं महूपिनं बल दुन्य । 
च्वन अपि पश्चिम खयाः अन भागि यानाः श्रीघन, 
अमित बसपोळं अनेकानेक धर्म कथा कन, 
बन अपि बाखं सिधयकाः चित्त यानाः निर्मल ।' ` 
द्शबळं 'संगीति पर्याय’ उपतिष्यं कंकल, 
उगु अपूवे कथा सिधयबं बुद्ध श्रावस्ती वन, 
दानवीर अनाथपिण्डकया विहारे तुं च्वन। 
अन च्व च्व॑ छन्हु सारिपुत्रं लोकगुरुया ख्वा: स्वयाः 
धाल--“भन्ते ! आयु फुत जिगु काळ जुल निर्वाणया 
बन्य जि जन्म गृहे छको आः माम वृद्धा अन दनि” 
“सारिपुत्र ¦ हुँ काळ जूसा” वेत आज्ञा बिल सुनि । 

बं सुनीश्वरयागु तुति जवन “जिगु दु ताकालंनिस्यं 
चरण दशन यायूगु इच्छा, पूर्ण जुळ आः वन थनं” 
थुलि धयाः परिषद्‌ व्वनाः वॅन स्थविर नाळक प्रामस, 
शीघ्र हे निर्वाण नं जुळ माम लाकाः मार्गस। 
चुन्द श्रमणं वेशु अस्थि ब पात्र चीवर नं हयाः 
उम्रु खँ भगवानयात कंबळ जेत आरामे वया: । 


३४० 


निर्वाण ज्वीत 


ऋद्विमन्तम्ह मोद्रलायन स्वे मफुत तथिकपिसं, 
“थ्वेगु निति मान गौतमया जुयाः चयन लोकस” 
धंगु सल्हां खुँत छथो छुत दोछि कार्षापण बिया: 
क्रूरतय्सं दाल चूंचूंदंक लोभं कां जुयाः। 
थुगु सळं आनन्द आदि भिक्षपिनि ख्वा: ख्यू कल । 
अमित शास्तां सान्त्वना बिल “छिमिगु सो स्मृति तोफिल, 
भिक्षुपि ! न्हापातु धाय्‌ धुन “योगुछि बायमाः छन्हु' 
आत्मदीप व आत्मशरण जुयाः सदां ज्वीमाः मनू |” 
वन अनं न॑ राजगृहया गृद्धकूटे दशबल 
“बषेकार! धयाम्ह मगध प्रधान मन्त्री अन बर! 
बं सुगतया कुशल मङ्गछ जू मञ्‌ सादर न्यन, 
मगध-भूपं धाःशु नं सम्पूणे यात निवेदन -- 
“मगधनृपति अजातशत्रु बन्दना यानाः शिरं 
चरणया आरोग्य न्योंगु दु, हाकनं मेगु खँ थ्व न॑ -- 
ब्याक बज्जीतय्‌त त्याकाः नाश याय्‌ फे बा मफे ९” 
सवंदरष्टां ल्यून्य हुम्ह आनन्द्यात खँ थ्वकल थय्‌ 
“बज्जीतयसं माःबले मुनाः गबलेतक सल्हाः याइ, 
ल्वापुखँ तोता: सकले जानाः थः थःपिनि ज्या नं याइ, 
नियम, प्रथा गबले तक अमिस मन॑ निस्यं पालन याइ. 
माने यायमाःपिं जनपिन्त मानादर सेवा याइ 


३४१ 


सुगंत-सौरभ 


अमिथाय्‌ दुगु देगः, चीभाःया गबले तक रक्षा याइ _ 

थःथाय्‌ राज्ये वःपि त्यागी, अहेतपिनि पूजा याइ, 

गबलेतक कुछया मिस्तयत याना: आदर सम्मान 

करं बळं मेपिनि मिस्तयत महे सुनानं हेका नं 

अबले तक अमित सुनानं हे क्वत्यलाः याय्‌ फेमख छेद, 

अःखः अमि यश, सुखया मं भ॑ वृद्धि जुजु वनि आनन्द !” 

“हे ब्राह्मण | मगधेश्वरयात धाःहु बना: छं बालाक 

चबँतल्य अपि थुगु न्हयू धर्म स्थिर जत्री तिनि श्री नं म्वीक (३०मा०) 
वर्षकारं घाल--“भन्ते ! म्बाः थ्व न्हय्‌गू मछि छुञ्या ! 

छुं थुकी मध्ये छगू दःसां महोन्नत ञ्चीत गाः ।? 

चन व भगवान्‌ भागि यानाः. गुद्धकूटं लायकुली, 

भति लिपा आ।नन्द्यात मुनि उजंदयकछ थुलि-- 

“मुंकि, हुँ उपस्थानशालाय्‌ भिक्षुपिं सत्तिक दुपि ।” 

“ज्यु” धका आनन्दभिक्षुं शीघ्र मुंकळ भिक्षुपि। 

अन बिज्यानाः धाळ शास्तां-“सावधान जु आः छिपिं, 

छिमित न्हयगु कन्य अपरिहाणीय धमे थ्व भिक्षुपिं ! 

ज्या जि व म्वाःगु खँ, ह्यो, आमोदे गबलेतक छिमि मचनि मति, 
पापेच्छाया बश ज्वी न्ह्यो हे पापी मित्रत नाप मज्वी, 

हानं निर्वाणे बन्य निति यानाः ञ्ची महिक यन्न 

अबले तंक छिमि ज्वीमख हास निदुगं ज्वी न्हां बृद्धि जक । 


३४२ 


निर्वाण ज्वीत 


मेगु भिक्षुपि! गबले तक क्रिमि धर्म श्रद्धा दे पूर्ण 

पापे लज्जा, विनये निष्ठा, शास्त्रे नं विस्तृत ज्ञान, 
जत्री उद्योगी स्मृति न्ह्योन्य तयाः प्रज्ञावान्‌ नं गुधायतक 
अबले तक छिमि ज्त्री मखु हास निटुग ज्वी न्हाँ वृद्धि जक। . 
मेगु हनं गबले तक छिमिसं नित्य छुमंका: जिगु शिक्षा 
स्मृति, थमेविचय, वीर्य ब प्रीति, प्रश्रव्धे, समाधि, उपेक्षा 
धरु न्हयगू संबोधि-अंगबा याइ भावना वांलाक 
अबले तक छिमि ज्वीमखु हास निदुगं ज्वी न्हां वृद्धि जक । 
मेगु हाकनं गबलेतक छिमि चित्तं जगया वस्तु फुक 
अशुभ, अनित्य, अनात्म, असुखमय, खनाः उकीं लिचिला:सुमुक 
तोता: च्वनि फुक निरोध यायत स्त्रंणू तृष्णा नं सुचुक 
अबले तक छिमि ज्वीमखु हास निदुगं जवो न्हां वृद्धि जक । 
मेगु खुमू नं धाय्‌ जि छिमित गबले तक छिमि थः थःया 
दुगु भिक्षा नं इना: इना: ने शील ब धर्म दृष्टि तयाः 

दे मेत्रो सद्भाव परस्पर देहिक, वाचिक, मानसिक 
अबलेतक छिमिञ्वीमखु हास निदुगंज्वी न्हां बृद्धि जक (जाति ३ ०मात्रा) 
गोन्हु च्वन उगु राजगृहया गृद्धकूटे श्रीघन 
भिक्ष्पित थज्यागु हे जक कुशळ धर्म कनाः च्तन। 
अम्बळथिकाय्‌ बन अनं, सर्वज्ञ नालंदाय अनं 
पाटळीगामे वनाः अनया उपासकपिन्त नं 


३४३ 


सुगत-सौरभ 


घर्मया उपदेश यानाः च्वन अतिथिशालाय्‌ च्वनाः ¦ 
थुगु खै सीकाः छन्हु सुथे बल दूरे दयक्यशु ज्या ज्वना 
अन वया: च्वंपिं मगधया मुख्यपि निम्ह सचिवपि, 
भागि यानाः हात पाहाँ--“थों छछाः जिमिथाय्‌ भपि !' 
उखुनुया भोजन सिधयकाः अमित धमे कथा कना: 
कोटिगामे वन्य धका बँन सुनि ससंघ अनं दनाः! 
गुगु लुखां बसपोळ प्याहां बन व 'गौतमद्दार! व 
छ्य शु तीर्थ काल 'गौतमतीर्थ’ थेशु थ्व गौरव । 
सुगत गंगापार थ्यंकाः कोटिगामे छु दिन 
नादिकाय्‌ छु' दिन च्ञनाः श्रीयुक्त वेशाली वैन । 
उगु नगरय़ा आम्रपाढीयागु अंया वाटिकाय्‌ 
वास जुल) छाय्‌ भेद ते वसपोल समदशी मखाः ! 
आंम्रापाली उगु समयया सर्वश्रेष्ठम्ह सुन्दरी 
हाब भाव ब रूप लावण्ये ब जो मदु उशु पुरी। 
दृक्क अनया नवरयुबकपिं वेगु रूपे मोहित, 
बं छको स्वत स्वीत.व॑ भाःपे 'जितः भाग्यं स्वतः !? 
बल व हे रमणी तथागत थःगु उद्याने दया; 
कुलबधू सु देवपूजाय्‌ बत्यत बः थें रथ गयाः। 
पाः मजू छुं बगु शोभा म्हे छतां मदुसां तिसा 
थः थमं बांलाःगु कमलं निफुति छः हालं छुसा! 
० सं० ६५ अंलाथो १३ 

मेघ न्ह्याः थं न्ह्याःगु व रथं कवे कब्बां जक व छुवल 

रूपया शोभा उमाने पल्पसा त्वः थं जुल । 

बा ब रथ-शेळं क्वब्बां वल स्रोत थं उम्ह सुन्दरी 

फेन थं थः वस्त्र ब्वेका: वन्यत श्रावक-जलनिधी । 

देत खन दूरं मुनीन्द्रं वेगु सुन्दर नेत्र नं 

सिल व नयन कुलीन मिस्तय्‌ शोककारण धेगु नं। 

बिल उकीं उपदेश उत्तम वःम्ह वेत क्यनाः क्यनाः 

भिल्लुगणया नायकं फुक भिक्षुपिनि मध्ये च्वना:-- 
“बलबलळ खंला आम्रपालिका दुबेलतय्‌ मनया ताप, 
स्मृति न्द्योन्य तयाः च्वन्यमा: मखसा बनि न्है चित्त बयानाप ¦ 
ग्रोंम्ह ज्यीव्यु अथवा फेतूम्ह पला: छःथ म्ह किवा दंम्ह 
था चित्रे हे च्यंम्ह सां मिसां साल्यफु पुरुषहदययात । 
भिक्नुपि डकीं स्मृतिया कवचं पुन्यमाः न्हे हृदये न्यंक 
विषय वासनाया छे अस्त्रं कयूमफयक कालुस्य च्वंक | 
उकिया अःखः स्मृति तोफीकाः मिस्तयूगु मिखा स्तरेगु सिवे 
मी ह्याउस्य च्वंक छूयाः त;गु गछुलि स्वो भि थःगु गिख्ाय्‌।?(२०मात्रा' 

वल अज्याथाय्‌ न्ह्योन्य थ्यकः बुद्धया श्रद्धां छुनाः 

न्हूगु अंया मञ्जरी थ॑ आम्रपाली कत्रच्छुनाः । 

सुगतयात प्रणाम यानाः छ्य ब वेसं फेत्तुत, 

धर्मराजं धमं न्यंकल वेत्र अःपुक थ्वीक्यत - 

“रोगी ब धीर नर बा यति, दुखिनी स्त्री 

आकृष्ट ज्वीशु मख अद्भूत धमे निति 

परन्तु यौवन व रूप दुर्पि मनूत 

आकृष्ट ज्वीगु अति दुलंभ धर्मयायूत ! 

थय्‌ चित्त वंगु धरमे धन खः थ्व छन्त 

थ्व जीवलोक फुकया फुक हे अनित्य। 

रोगं कयाः स्यनिशु स्वास्थ्य, छुयाय्‌ उकोसं 

मृत्युं थ्व जीवन व योवन "गु वेस। 

लोके नर॑ सकभनं सुखयात मामां 

मयो हनाः च्वनि छुयाय्‌ प्रियनाप बाया: । 

धर्म थज्यागु मदु आपद्‌ बा ` विपत्ति 

बांलाक आ:खुनु डकीं नुगले बिचाःति । "(बसंत तिलका) 
शाक्यसुनिया सदुपदेश सत्य धर्म मन वनाः 
'आञ्जापालीं भक्ति पूर्वेक यात थुगु प्रस्तावना -- 
छि कन्हे छन्हु संघ सह जिगु गृहस यानाः भोजन 
बिन्ति भगवन्‌ | सफल या न्हे अधमया थुगु जीवन ।” 
थुगु निवेदन मौनःस्वीकृत ज्वोब लयतायाः अनं 
आम्रपाली वन हथासं भ्वे जवरे यायां मनं। 
उख्यर वेशाळी नगरया लिच्छवीपि थ्व खँ सिया: 
सुगत दर्शन याय्‌ थका बळ विविध सुन्दर रथ गया । 

अमि दु गुलिस्यां वँचुगु वस्त्र व रन्न भूषण वँचुगु हे, 
ह्याउँ गुलिस्यां दकव सकतां, म्हासुपि नं यक्वं हे) 

गय जुयाः मस्यु ल्वात अमि रथ, लिच्छुवीपिनि तंम्वल, 
न्यन “छु खें ल्वाकागु रथ अय्‌, छं मिखा छु कुलु बल ९”? 
आम्रपाली धाल सविनय -“आयेषि ! तंचाय सत्य, 
जिगु अयुक्त असावधानीं ल्वाःगु खः मी रथ थथ्य, 

ब्बां बयागु जि खः कन्हे छन्हु संब सहित तथागत- 

यात भोजन बीत मा:गु ज्वलं जिळं ताःलाक्यत |”? 

वेगु खं म॑ अमि नुगः मुल, धाळ झमिसं अल्य धुलि-- 
“क्षि दां बी जिमित याक्यब्यु आम भदे छं सुन्दरो !” 

बं लिस: बिछ--“आयंपि ! जिगु बिन्ति ल्हाय्‌ मत्य थ्व खँछमु 
छक्षिया छु खं देश व्यूसां बीगु इच्छा मदु जिशु।” 

वेगु थुगु खं लिच्छबीपिं दुःख तायाः मन मनं 
“आम्रपाली झोत धात्यं क्वात” धाधां बँन अनं । 
आम्रवन थ्यन्यवं रथं क्वाहाँ वया: सकल अपिं 
च्वन मुनोन्द्र प्रणाम यानाः छुख्यर दशालीयपिं । 
अल्य महावाग्मीं अनेक कथं कथा कन थमया। 
विनय पूर्वक यात अमिसं प्रार्थना हर्षित जुयाः-- 
“संघ सहित कन्हे विज्यायमाः बिन्ति जिमिथाय दशबल ! 
घाल भगवानं-“कन्हेला आम्रपालोया जुल।” 

अल्य अपि सकल लिहाँ बन भागि यानाः जिनवर । 
वं कन्हे खुनु आम्रपाली संघ सहित मुनीश्वर 
थःगु छये समये बिज्याकाः याक्य धुंकाः भोजन 
यात आम्रोद्यान छगुलि संघयात समर्पण । 
वंगु क्यब स्वीकार यानाः देत धमकथा कनाः 
बुद्ध भगवान व्शु अंया उपवने छु' दिन च्वनाः 
चारिका यायां अिज्यात ससंघ वेलूप्रामस । 
“यायूगु जि आनन्द नाप व्यतीत थन हे पावस, 
भिक्षुपि ! च्बै छिपि थ्व वंशाली छिमित छि थाय्‌ स्याः? 
थ्रि धयाः फुक भिश्रुपि सुगतं यथास्थाने छुया: 
उगु दै वर्षावास जुल अन, किन्तु मुनि ज्याः जूगुलि 
साप गंसिशु शिथिल देहे कठिन रोगं कःगुलि 
थः थमं बं थुलि मने तल “भिक्षुपि मस्वस्यं छको , 
जी सखुनि निर्वाण ज्यी आः, अमित छुं खं कना: जक, 
जि उकीं आः बीय॑ द्वारा रोग तंका छावे” धका 
रोग मुक्त ज्जुयाः मुनीन्द्र यात धारण प्राणया | 
सुगातया ल्वे लाः घना; आनन्द लयू तायाः न्हिल-- 
“धन्य भगवन्‌ ! जिगु शरीरे लां क्बँचे आः तिनि थिळ ।”” 
देत भगवान लिस: बिल--“हाकनं छिमि आश छु ९ 
घमं विषये माक्व कन्य धुन छुँ रहस्य जिके मदु; 

जीणे रथ चीथं चिनाः जक जिगु थ्व देह दना: च्वन, 
आः उकीं परआश तोताः थःगु या अवढम्बन |” 
छन्हु सुथे भिक्षा घ भोजन धुन्यव न्हिनस्या समयस 
शाक्यमुनि आनन्द नाप बिज्यात चापल चेत्यस । 
अन बिज्याना: वेत कन थुलि “क्रद्धिपाद प्यतादुपि 
बुद्धपि खः थःगु इच्छां कल्प तक नं च्वन्य फुपि ।?” 
नं मवाः आनन्द भिक्षुं, बेत भगवानं न्हिलाः 
“माःगु ज्यो छ' याः हुं” धायवं वन व सुंक अनं चिलाः। 
पलख लपिते लुछ तथागतया मने एकान्तस-- 
“ब्याक्क श्रावक संघ आःला योग्य जुळ सद्धभस, 
धमं नं विस्तार जुल लोकं ग्रहण याना: कयाः, 
आ: उकी निर्वाण जूसां जिळ जि धात्थें छा स्वळां” 
थ्व खं न्यनाः घं बिनय पूदक यात थुलि खै निवेदन -- 
“लोकया सुख, हित, अनुग्रह यायूगु निति छु दिन 
छःपिसं निर्वाण घात्थं ज्यी मत्योनि तथागत !” 
बेत भगवान लिस: विल-“ऽबी मखुत आः मेकथं, 
छन्त जि न्हापातु धायूधुन ह'गु बायमाः धेगु नं, 
तुच्छ जीबन तयत जि लह धुंगु घोनीला हनं ९ 
बरु नु कूटागार-शालाय्‌ सु'कि सकलं भिक्षुपिं” 
“ज्यु बिज्याहु नु “धाल आनन्दं, अनं बन निम्ह अपिं । 


सुगत-सारभ 


मुन वयाः फुक भिक्षुपि उपथान - शालाय्‌ हतपत 
सप्तत्रिशत बोधिपाक्षिक धमं कन श्रो जिनवरं । 
हाकनं सुगतं थ्व नं कन--“मान्त आः जिगु जीवन, 
छिमित तोता: बन्य जि त्यल आ, लोग ज्या जि यायधुन 
अलस ज्वी मत्य, शील लिस्य संकल्प भिका; चित्त च्यु, 
याः सुनां उद्यम श्व धम दुःख बव ल्यक मखु।” 
थुलि खै अन उपदेश यानाः सुगत वशाली बनाः 
माक्व भिक्षा काय सिधयकाः धाळ गजदृष्टि स्वयाः 
“सीकि थन आनन्द ! बुद्धं स्वःगु अन्तिमवार थ्व, 
आः: थनं सकले मुनाः मो वन्यनु मण्डग्रामस” 
बन अनं चाःचाः हुईं आम्रादि नाना ग्रामस, 
भोग नगरे थ्यन तथागत, बिल थ्व शिक्षा बं अन - 
“सुं भिक्षुं यदि घमेयागु विषये धाःसा थ्व बुद्धोक्ति ख? 
निन्दा यायमत्य, खः धका ग्रहण नं, न्हापां न्यनाः वेगु खँ 
भी सूत्र, विनये स्वयाः ब खं फुक सीकाः मिलेजू मजू 
जसा ब्याक्क सहष याय्‌ ग्रहण नं बावे मजसा उगु । 
हार्न सुं श्रबणं थ्व धमं विषये “जि भिक्षु संघे न्यना, 
शास्ताया थूगु धर्मया बिनय खः? धाःसा ब व्याककं स्यनाः 
भी सूत्रे, बिनये स्वया: ब खँ फुकं सीकाः मिलेज मज्‌ 
जसा व्याक्क सहर्ष याय्‌ रहण नं वांहवे मजूसा उगु । 

बा मेम्हं विनयी ब धर्भधरपिं ज्या:-भिक्षुतय्‌ वाक्य श्व, 
खः खः आवुस ! बुद्ध शाशन थ्व हे? घाःसा उको नं अथ्य । 
बा हानं छम्हस्यां 'छम्हस्थविरया वाणी न्यना जि थथ्य 


बं खः थाःगु थ्व बुद्या वचन खः धाःसा उको नं अथ्य ।? 
( शादू ल विक्रीडित ) 
बन अनं नं श्री तथागत संघ सह पाबापुरे। 
अन बना: विश्राम काः वन चुन्दया अंया क्यबे। 
थुगु खँ सीब॑ चुन्द्‌ व्वां वळ भाग्ययात सुवा: बियाः, 
अन वया: मुनियात भ्वे हानाः व वन स्वीकृति कया: । 
बं कन्हय्‌ खुनु काल ज्वीबं॑ संघ नापं दशबलं 
चुन्द्या छ! यात भोजन सहित सूकरमदवं। 
तर मुनीश्वरयात हि-खि फायमाळ उशु हे भोजनं, 
संघ सह आनन्द नापं बन कुशीनाराय अनं । 
लें बबं म्हम्हि त्यानुया, “आनन्द । लासा ला जितः 
त्यानु ल्य” धका मुनीन्द्रं घायब सकलं अन दित । 
अन च्वनाः छुं त्यानु लंकाः, लः त्वनाः प्यायूचाःगु न॑ 
बन, ककुत्था खुसि छिनाः मोमौ ल्हुयाः सकलं अनं। 
आम्रबन थ्यंकाः जिनेन्द्रं धाल--“हानं चुन्दक ! 
याय भचा विश्राम थन नं ला जितः लासा छको ।” 
लाल संघाटी प्यबः थ्यानाः ननानं चुन्दकं, 
गोतुलाः अन लानु लंका: थुग खँ कन मुनिनायकं-- 

“ध्या थथ्य आनन्द । लोकं “चुन्द ! छंथाय्‌ भ्वे नयाः 
हाय शास्तां देह तोतछ' वेगु मन तय्‌ थय्‌ धया:-- 
“चन्द्‌ ! भगवानया नियू भोजन महोत्तम सीकि छ 
छाःगु खः सम्बोधि छगुलि, जुळ थुकि निर्वाण म” 
बन हिरण्यबती नदोया पार बुलुहूँ श्रीघन, 
महपिनिगु कुशीनगरया सघन शाल बने थ्यन । 
अन दनाः आनन्द्यात थ्व बिळ अनुज्ञा जिनवरं 
“दयूकि हुंगु निमा सिमाक्वे च्त्रन्यगु थाय्‌ आनन्द ! छ” 
“ज्यू” धका आनन्द भिक्षु थःन्य फुस लाकाः अन 
छाल खाताय द्योन्य म्हासुक भिगु चीवर आसन । 
थःशु जबल्हाः फुंग यानाः गोतुलाः पश्चिम स्वयाः 
सुगत अन्तिम आसने विश्राम यात जर्व चुयाः । 
भति छिपा आनन्दभिक्षु बिन्ति यात मिखाय्‌ हुयाः 
“थो कन्हय्‌ ला स्थविर भिक्षुत यक्व बः भगवान्‌ दयाः, 
अमिशु नं छःपिं मदयका: जिमित देमखु दशन, 
हाकनं सकलं समागम ज्वी लिपा गबले गतत!” 
वेगु हार्दिक दीन वचनं द्रवित जम्ह महासुनि 
बाळ “ग्यायमो जिगु लिपा न॑ छिमि समागम ज्वीतिनि 
गन तथागत बूगु खः, गन बोधि दुल्भ लाःगु खः, 
गन प्रथम कन धमे, गन निर्वाण अच्युत जुगु खः ।” 

निर्वाण ज्वीत . 


हाकनं आनन्द भिक्षं न्यन छको भगवान स्वयाः-- 
“पुञ्यवर । जिमिसं मिसातय्‌ नाप गय व्यवहार याय्‌ १” 
बेल भगवान ढिस; बिल “अमिगु रूबाः स्ते सी मत्य” 
“न्ह्योन्य ब:सा ९? धायूब शास्ता बेत धाल--“खं ल्हाय्‌ मत्य” 
“यदि खँ ल्हाय्‌ माःसा छुयायू ९” बं धायव सुगतं सम्मति ` 
बिल “खँ मञ्जि मगाक्क जक ल्हाय सावधान ज्याः अति” 
भति लिपा आनन्दया . हानं नुगः मछिना: वल, 
छरूय बना: सुकुसुकु ख्वयाः च्वन क्न्य त्यना: गुरु दशबल ¦ 
धुख्यर भगवान सिया: थ्व खै वेत सःता न्वात “अय्‌ 
ख्वे मलो आनन्द । हानं शोक संतापं छ थय्‌। 
छन्त गुछि धायू यक्व धाय्‌ धुन 'योगुलि वायमाः छन्हु' 
नाशवान्‌ उत्पन्न वस्तुतः गय्‌ मसी बूपि मनू! 
बरु कुशीनाराय्‌ वनाः छं महपिन्त थ्व कंहुं सः” 
बन व हतपत मल्लत मुना: च्चंगु संस्थागारस। 
अन वनाः बं धाल--“अय्‌ बाशष्टपि ! नुनु याकन, 
ज्वीगु जुळ निर्वाण निश्चय थों नसंचाय श्रीघन, 
च्वनि लिपा नुगले मछिका: 'याय्‌ मखन दर्शन' धका” 
बल अपि नं युद्धकाले हःगु थें 'भोपा' पुया:। 
तुपुलि मदु गुम्हस्यां सँ फॅ: फँ; गुम्हगुम्हेस्यां गा मदु, 
न्याय मला: ढाका शुम्हेस्यां, ख्यबि मवःपिं छम्ह मदु । 

मह्क्कन्यापि गुम्हेस्यां सतवते सँचिका मदु 
भःनुयाः वःपि मिसातय्‌ पथस गाचो लू दह्‌ । 
न्ह्योन्यसं अमिसं सुगत खन च:म्ह खाताय गोतुलाः 
'यायूत अभिसं वन्दना नं यात श्रद्धाँ क्बच्छुनाः, 
किन्तु ल्हाय्‌ मफु छं खँ अमिसं अमिगु गःपः तःषुयाः । 
देवदेवं जुळ थ्व आज्ञा अमित अति करुणा तयाः -- 
“हष झं यायमाःशु समये शोक छाय्‌ यानाः च्वनाः 
लक्ष्य जि लाय्‌ त्यबले मिनःगु छयं प्याहाँ वना: |” ` 
बुद्धया अत्यन्त भयातुगु अमृतवाणो लाःगुलि 
शोक क्वसियाः भक्तिं भयबिल अभिगु दृदय-जलाशयं - 
“जिमित दुःख थ॒कीं जुयाः च्त्रन सीन छं मखंक मत, 
जिमित दर्शन देशु मखुत (लपा अवश्य तथ।गत ।” 

“स्वाः स्वेव हे केवल वंद्य गु 

वासः मनःसा गन रोग लायु ? 

शीले मच्वंस्यं जिशु ख्वाल स्तेंब॑ 

निर्वाण नं ज्वीमख सीकि धात्थे । . 

बांलाक थ्वीकाः थुगु धमे याःसा 

निर्वाण न॑ ज्वीफु जितः मखंसां। 

धाय जि व निर्वाण गज्याःगु धाःसा 

बालाक न्यो आ: छिमि चित्त चायकाः नः 

चिकं फुनाः दीपक फ्वाक सो गय्‌ 

निर्वाण ज्वी आश्रव फूम्ह नं अय्‌, 

पृथ्वी, नभे बा विदिशाय, दिशाय्‌ नं 

गर्ने सव॑ केवल ज्वोगु शान्त ।” (इन्द्रबश्नाः 
थुलि घया सो त्योगु मत थें थीगुलि ख्बाः बुद्धया 
ल्हाःजपा अमिसं स्वया: च्वन पलख लाता थें जुय्रा, 
सुगतया दर्शन लिपा दे सखुगु नं अमि लोमन, 
“न्य भगवन्‌ धन्य !” था घां वन्दना यानाः च्वन-- 
“हे शास्ता ! थन हूं दिनेश महुसा गय्‌ वेगु झीथाय्‌ दिन ! 
हानं मीत थ्व नयत अन्न मदुसा गयूज्वीगु की जीवन ! 
अय हे खः छुलपोल नं जगतया शास्ता, मडापालक, 
यायमा; पालन छि अनुग्रह तयाः न्वानाः निनाः महिक ।” . 

( शाद्‌ लविक्री डित ) 


सुंगत-सौरभ महाकाव्यया “निर्वाण ञ्वीत' नामगु 
मिंगुगूगु सगे सिधळ 

 थ्युखं 


बौद्ध दशनया प्रद्शन यायगु शक्ति जिके मदु, 
थो कन्हे गुगु 'आरट' घाइगु खः व नं जि छु' मस्यू, 
किन्तु जिमि गुरु योगबीरं च्वेगु भाला ब्यगुलि 
ज्यू मज्युया मदु प्रयोजन “च्वेगु जिगु जया! स्यू थुलि । 
गुछि जितः ग्वाहालि याः जिमि दुःखया पासापिस . 
प्रेरणा, सल्हा व साभग्नी बियाः थुगु कायस, 
किन्तु जि बी माःगु अमि कतेब्ययां 'ज्याला छु खे! 
अमिशु उत्तम दानया फल छु जुळ सो बरु जिं कल्य... 
“जिगु थ्व काव्य छगू थ्व विशवे ल्यंक्य फःसा बन्धूपि ¦ 
झोगु भाय फुक ल्हायूरु तोता: च्वंहुँ बा स्वर्ग छिपि 
बा थ्व नेपाः देश है चां ल्हायब्यु बा मिं नय्‌ थब्यु 
किन्तु की साहित्य, संस्कृति, सभ्यता छुँ तनि मखु ।' 


नेपाल देशे कान्तिपुर सहानगरया उपासक हृदयकणि 
सैरः 
च्वःशु 'सुगत सौरभ” महाकाव्य सिघळ । 
१०६६ स्यांया:पुन्ही 


३५७ 








दोप स्वीकार 


च नं दुइ--भचा आपा: । ज्या रह पिमि इनि 
थ्व प्रफ स्वेगु भूझ्या समुद्रं जि पार ( 
मदु । स्वया खेत जि साप है कुतः ग्रानाः स्त्या, तर 
न छुं अवश्य ढुंकल ज्वी |: थुंकी शुद्धिपत्र 
 मिस्टेक' धका थमु दुवलता स्वीकेगु चेष्टा 
यानाः च्यने म्हाल। अमं हे ह की हे प्रूफ स्त्या, थमं हे दव'का 







= वाः स्वेखनु सफू थाय 


दोषी-- हृद्य 

रविश 


| ` मुप्रक- जेनरल प्रिटिंग ववसं लि०, कलकत्ता । 





। “हृदय या मेमेगु i 
\ सफून- 






हँ बॉर्खझं ` (कहानी ) 
१( कविता ) 
(वर्णमाला ) 
निगूगु ( बालकिक्षा ) 
( शग) ) ढुणु 
(खण्ड ) 


सुगत सौरभ ( महाकाव्य 
२"गुस्वां (कविता) ५ . 


` नागा ( निपुगु 
ह्वनागा ( ? (क) | च्याहाँ मवःनियु 


जिगु पुलांगु पद्य 
अफ्‌ देइगु a 


मानदास व सुंगत दास 
i : कान्तिपुर, 


नेपाल । ` ॥ 

